
Amas skyrius 
55 Mas Plėšikas! Sukčius!“ 


Tai buvo patys žiauriausi žodžiai, kokius tik galėjo su- 
galvoti mano tėvas, trinksėdamas mėlynom venom išva- 
gotu kumščiu. Mažoji suglumusi generolo našlė po vyro 
mirties nebenorėjo pasilikti name prie ežero, bet tai nereiš- 
kė, kad koks nors akiplėša verslininkas iš Mančesterio turi 
teisę ją apgauti, išviliodamas iš jos namą pusvelčiui. 

Apsilankymai kartą per savaitę tame name buvo bran- 
gūs mano tėvo širdžiai. Anapus aukštų karaliaus Jurgio epo- 
chos langų plytėjo Vindermero ežeras, tarsi šviesos atplaiša, 
atkirsta nuo savo gimdytojo dangaus tamsių žaliai mėlynų 
kalnų priešingame krante. 

Generolas pasakodavo apie kareivystę, mano tėvas - apie 
paveikslus, ir nors nė vienas iš jų neklausydavo nė žodely- 
čio, ką sako kitas (o gal kaip tik dėl to), juodu mėgavosi 
tobula vienas kito draugija. 

O dabar generolas buvo miręs, jo našlė išsikrausčiusi, ir 
namas priklausė Alfredui Dunstanui iš Mančesterio, Duns- 
tano patentuotų spyruoklių gamintojui. Dar blogiau, 1912 
metų kovo mėnesį, vos spėjus nudžiūti rašalui ant sutar- 
ties, spyruoklių dirbėjas generolo namą nuvertė. 

Tada man buvo penkiolika ir turėjau daug laiko dykinė- 
ti. Aiškiai prisimenu nervingą, akademišką savo tėvų pasi- 
tyčiojimą supratus, jog „tas vyrukas Dunstanas“ tetroško 

vieno — sklypo Votersaide, kiek nuolaidaus šlaito su sena 
pieva ir sodu, kad jame pasistatytų baisuoklį nuosavą kai- 
mišką rūmą. 

Vis dėlto nuostabu, kaip greitai generolo našlė, dabar 
gyvenanti kartu su savo seserimi Dareme, išnyko mums iš 
atminties, užgožta vežimėlių su akmenimis ir plytomis, pra- 
dėjusių it nesibaigianti procesija riedėti keliu palei ežerą. 

Vindermero geležinkelio stotis virto rąstų krūvomis ir 
vinių, vamzdžių bei nutekamųjų stogvamzdžių sandėliu. 
Iš trečios klasės vagonų pasipylė darbininkai drobinėmis 
kelnėmis ir žirnių spalvos striukėmis, ant plačių pečių neš- 
damiesi darbo įrankius ir Anglų Ežerams gana nebūdin- 
gais akcentais teiraudamiesi apie stovyklavietės barakus 
Votersaide. 

Mes pradėjome spėlioti apie Dunstanus. Aišku, jie bu- 
vo visai ne tokie kaip mano šeima, Ašamai, kurie dėl savo 
temperamento ir išsilavinimo tik stebėjo aplinkinį pasaulį; 
mes matuodavome, lygindavome ir užrašinėdavome. Duns- 
tanai buvo žmonės, kurie darė daiktus, žmonės, kurie ėmė- 
si keisti mūsų kraštovaizdį su tokia pat nemąstančia, įsakmia 
energija, su kokia jie štampavo spyruokles Imperijai. Ma- 
no tėvams troškimas perdirbinėti daiktus atrodė brutaliausia 
ambicija. Tačiau Dunstanai tą darė ir, regis, klestėjo. 

Kai 1912 metai artėjo į pabaigą, o naujųjų savininkų vis 
dar nebuvo nė kvapo, mes patys susikūrėme Dunstanus ir 
sudėjome į juos kiekvienas savo viltis bei pomėgius. Hosa- 
na Grindju, spausdindavusi mano tėvo paskaitas ir moky- 
davusi mane, nusprendė, kad jie turėtų būti išsilavinę 
žmonės, kurie susidomės jos poezija ir pirks jos brolio pa- 
veikslus. Daktaras Kolis, dairydamasis turtingų pacientų, 
vylėsi sulaukti bent vieno chroniško invalido, pastorius žval- 
gėsi į bažnytėlės stogą ir trynė rankas, mėsininkas svajojo 

apie parduotą skerdieną, urmininkas - apie arbatos paką 
(108 svarų) bent tarnų stalui, jeigu pats ponas parsisiųs- 
dintų sau tiesiai iš Mančesterio vos raustelėjusios kiniškos 
sušongo arbatos. Mano brolis Noelis, penkeriais metais už 
mane vyresnis ir studijuojantis Oksforde, Humanitarinių 
mokslų fakultete, tikėjosi, gal jie turės didžiulę biblioteką 
ir nebus tokie menkystos, kad neskolintų knygų, o aš... aš 
vyliausi, gal jie bus kitokie nei visi žmonės, kuriuos pažįs- 
tu, - ypatingi ir žavūs. 

Bet patys Dunstanai Vindermere pasirodė tik vėlyvą ki- 
tų metų vasarą. 

Pasirodo, aš su jais susidūriau viena pirmųjų, - ko gero, 
ne pačiomis laimingiausiomis aplinkybėmis, bet vargu ar 
dėl savo kaltės. 

Išsiaiškinkime iki galo: aš nepavogiau jų šuns. Jeigu ta- 
vo tėvas (po pono Raskino mirties) yra didžiausias šalyje 
Renesanso dailės žinovas, tu neslampinėji pakampėmis, vog- 
damas žmonių šunis. Ir, šiaip ar taip, jei būčiau taikiusis 
pagrobti kieno nors šunį, būčiau rinkusis greitakojį, kaimui 
tinkamą, tokį kaip aviganis iš kailinių žvėrelių fermos, ar 
plonytį, gudrų brakonieriaus kiemsargį, kuris sėlina vaka- 
re takeliu, slėpdamasis savo šeimininko šešėlyje. Niekada 
nesirinkčiau trumpakojo gauruoto sirupo spalvos padaro, 
atrodančio taip, lyg dar niekuomet gyvenime nebūtų užuo- 
dęs kiškio. Kad ir ką tuo metu galėjo pamanyti Beatričė Duns- 
tan, tas nelemtas padaras paprasčiausiai nuo manęs 
neatstodavo. 

Aš sėdėjau mūsų sklypo gale ant apatinės didžiulio buk- 
medžio šakos, nusvirusios virš gyvatvorių tako. Dažnai ten 
sėdėdavau, kai Noelis, mano vienintelis patikėtinis, būda- 
vo išvykęs į universitetą. Noelis buvo atlaidus vyresnysis 
brolis; galbūt jei mus būtų skyrę mažiau nei penkeri metai, 

mes būtume labiau konkuravę, bet dabar, su savo nepro- 
porcingai didele galva, prikimšta keistų ir nepaprastų fak- 
tų, jis buvo toks panašus į jaunesnį ir mažiau susirūpinusį 
mūsų tėčio variantą, kad aš visuomet jausdavau jam be- 
veik tokią pat pagarbią baimę. Be to, brolis elgdavosi su 
manimi geranoriškai, meiliai, ir, jam išvykus, man jo labai 
trūkdavo. 

Kai neturėdavau kam daugiau patikėti savo minčių, mano 
prieglobsčiu ir nepriekabiu klausytoju tapdavo bukmedis. 
Pasirinkau kaip tik bukmedį; klevas yra kažkoks nepasto- 
vus, tarsi pasidavęs klejonėms, 0 ąžuolas turi senovinio 
žiaurumo, baisumo, manau, kad jam stinga gailestingu- 
mo. O gerasis žaliasis bukas savo rauplėtu veidu ir atla- 
paširdžiu glėbiu yra tas medis, kuriam gali išlieti visus savo 
rūpesčius. 

Tad štai kur aš buvau nugrimzdusi savo mintyse, kai pa- 
sirodė tas garbanius šunėkas. Be abejo, jis pamanė, kad aš 
esu dar vienas iš jo džiaugsmingų atradimų, visa apgaubta 
skanaus senų pūvančių lapų kvapo ir malonaus išsikeroju- 
sio pomiškio aplink jo šniukštinėjančią nosį. Jis greitai pri- 
spaudė ūsuotas šnerves prie basų mano kojos pirštų, 
karančių šakos apačioje, ir kuteno juos savo šnopavimu. 
Mėginau jį nuspirti į šalį, bet žvėris persivertė viaukčioda- 
mas, susirietė ir vėl išsitiesė, visai kaip vienas tų kailiniuo- 
tų juodai rainų sodo vikšrų, kuriuos rasdavau tarp ambrozijų 
mūsų pavartėje. 

— Topse! Topsiuke! Kur tu prapuolei, nenaudėle? 

Už dilgėlyno per šimtą jardų, paunksnėje, kur virš gy- 
vatvorių tako susitiko medžių šakos, išlindo plačiakraštė 
šiaudinė skrybėlė. Jos viršų vainikavo baltos stručio plunks- 
nos, kurios kinksėjo aukštyn žemyn, skrybėlės savininkei 
uoliai ieškant palei velėnuotus gėlių lysvės kraštus. 


— Topseeee! 

Balsas buvo kiek suirzęs. Sulig pirmu garsu šuo nėrė į 
rusmenių tankmę, kur jo kelią išdavė rausvų varpelių bokš- 
teliai, judantys ir siūruojantys jam virš galvos. 

Apeidama dilgėles, artėjo nepaprastai jaunatviška figū- 
ra, puošni miestietiška figūrėlė, kurios veidas po skrybėle 
atrodė apvalainas ir raudonas, iškart kupinas įtarumo. 

— Ką tu padarei mano šuniui? - Ji dideliais žingsniais 
žengė pirmyn, „atstatyta kovai krūtine“, kaip sakydavo Tė. — 
Aš žinau, kad kalytė atbėgo čia. Girdėjau ją lojant. Žinau, 
jūs tokie žmonės, kurie vagia šunis, tad nereikia apsimeti- 
nėti. — Ji atkragino smakrą. - Taigi? Kur ją dėjai? 

Ji mano, kad aš čigonė. Per jardo atstumą aš tyrinėjau skry- 
bėlę su stručio plunksnomis ir elegantišką siuvinėtą rau- 
doną lininę suknelę, priderintą prie plunksnų. Dvi eilės dailių 
sagų leidosi žemyn link raudono apsiuvo, blyškių šilkinių 
kojinių ir poros nepatogių dramblio kaulo laivelių su Eife- 
lio kulniukais, tuo metu labai madingais. Žinojau, jog tai 
Eifelio kulniukai, nes buvau pastebėjusi juos viename žur- 
nale, kurį mūsų kambarinė Eni laikė po virtuvinės kėdės 
pagalvėle. Jie sulaužytų tau kojas, sakydavo mano mama, 
štai kodėl aš, būdama šešiolikos, teturėjau išeiginius lakuotus 
batelius su mokyklinukės dirželiu, tad, aišku, visą vasarą 
vaikščiodavau basa. Man būtų patikę išmėginti batelius, kurie 
„laužo“ kojas - bent kartelį. 

Mergina su šiaudine skrybėle dėbsojo į mane. Nusly- 
dau nuo savo šakos žemyn ir pamačiau, kaip jos akys lėtai 
slenka mano paprasta žalios medvilnės palaidinuke ir sijo- 
nu, nuo pat vario spalvos plaukų, laisvai apkritusių pečius, 
iki basų rudų kojų pirštų, įsipynusių piktžolėse. („Visai kaip 
Džeinė Moris! — sakydavo Hosana. Ji pažinojo jausmingą 
tapytojo Rosečio modelį ir mūzą.) Keistoji mergaitė aiškiai 

nebuvo prerafaelitų dailės gerbėja. Jos akys vėl sugrįžo prie 
mano veido ir susiaurėjo. 

— Kur mano šuo? 

Aš išsitiesiau visu ūgiu, kiek tik įstengdama, bet kulniu- 
kai vis tiek ją darė coliu aukštesnę. 

— Jūsų šuo įlindo ten. - Parodžiau į banguojančių rus- 
menių guotą. - Ar negirdit? 

— Ak. - Ji nužvelgė tankmę ir paskui sutrikusi įsmeigė 
akis į savo elegantiškus batelius. 

— Ak, dėl Dievo, - nusiminusi aš staigiai puoliau tarp 
rusmenių. Laimė, šelmė Topsė segėjo siaurutį sudygsniuo- 
tą odinį kaklasaitį, ir po kelių sąmyšio sekundžių mano pirštai 
surado jos kailyje kilpą. 

— Štai. - Įbrukau tą padarą savininkei į rankas. 

Šunėkas akiplėšiškai šiepėsi merginai į veidą, kol ji gra- 
binėjo auksine sagtimi susegamame maišelyje, kabančia- 
me ant paauksuotos grandinėlės prie liemens. 

Netrukus ištiesė ranką. 

- Čia jums. Už tai, kad sugavote mano šunį. 

Ji tai padarė taip guviai, kad aš irgi ištiesiau ranką ir, 
nespėjusi jos atitraukti, savo nuostabai, delne pamačiau še- 
šiapensį. 

— Nereikia man jūsų pinigų! - Mėginau įduoti juos at- 
gal, bet jos rankos vėl nugrimzdo blizgančiame šunėko 
kailyje. 

Dabar jau ne taip iš aukšto, matyt, įtardama savo faux 
pas, mergina iš po skrybėlės kraštų įsistebeilijo į mane. Jos 
akys geriausiais momentais turbūt būdavo apvalios, bet da- 
bar darėsi baimingai išsprogusios po iškiliomis tamsiomis 
blakstienomis. Ji buvo jaunesnė, nei aš įsivaizdavau iš jos 
miestietiško galvos apdangalo, pakankamai jauna, kad jos 
apvalainus skruostukus virš balto kaspino juostos sušildy- 

tų suglumimo raudonis. Vis dėlto mano basos kojos aki- 
vaizdžiai ją trikdė. Basos kojos mieste reiškia skurdą. Kele- 
tą sekundžių ji žiūrėjo į mano kojų pirštus, ryškiai apibrėžti 
jos antakiai vos nesusijungė iš nustebimo. Pagaliau ji pa- 
kėlė akis, kad galutinai ištirtų mano socialinę padėtį. 

— Aš turiu keturiasdešimt tris poras batų savo drabuži- 
nėje. O tu kiek? 


Be abejonės, tokiai miestietei kaip Beatričė Dunstan vien 
to, kad mes gyvenam rajone„vadinamame Anglų Ežerais, 
pakako, jog atrodytume prasčiokai. Tačiau mes nelaikėme 
vištų, neauginome mažų laukinių Herdviko avių, nestatė- 
me kalkakmenio sienų ir nepynėme krepšių. O Anglų Eže- 
ruose gyvenome todėl, kad mano tėvai, Benediktas ir Sibilė 
Ašamai, mėgo šios vietovės ramybę ir neturėjo nė menkiau- 
sio noro kęsti miesto triukšmą. Kol Tė rašydavo savo pa- 
skaitas ir vertindavo maniera greca įtaką, mano botanikė 
mama braižydavo, nagrinėdavo ir aiškindavosi, kaip ledyn- 
metis yra paveikęs vietos florą. 

Mudviem su broliu Noeliu visuomet atrodė nepapras- 
ta, kad Mair Tė ryžosi tokiam pasaulietiškam dalykui kaip 
tradicinė santuoka. (Jie siaubingai bijojo net žodžių „ma- 
ma" ir „tėtis. Jų vardai Ma ir Tė prilipo po pirmojo Noelio 
laiško, rašyto iš parengiamosios mokyklos namo, ir buvo 
palaikyti priimtinesniais.) Drįstu sakyti, jeigu jie nebūtų kak- 
tomušomis atsitrenkę vienas į kitą ant Bodlio bibliotekos 
laiptų Oksforde - mėlynkojinė dėstytojo duktė nebūtų su- 
sidūrusi su uoliu jaunu vaikinu iš Baljolio, - sukištomis į 
knygas nosimis, nebūtų ir manęs, kuri jums visa tai pasa- 
koja. Mano vaikystė prabėgo tokioje vienumoje, kad iki su- 
sitikimo su Beatriče gyvatvorių takelyje niekuomet neatrodė 
nuostabu turėti tėvą, parašiusį „Džovanis Belinis ir iškilu- 

sis Venecijos Renesansas“, arba išgirsti per pietus paskaitą 
apie povo, kaip amžinybės išraiškos dailėje, reikšmę. 

Dunstanai šešioms savaitėms buvo išsinuomoję namą 
greta mūsų, ir, prisimenu, man buvo įdomu, ką mano ma- 
ma pagalvotų pamačiusi tą linksmą šiaudinę skrybėlę arba 
raudonų sagučių eiles ir Eifelio kulniukus. Mano vasarinis 
garderobas beveik visada buvo vario žalumo spalvos, nes 
Ma buvo įsitikinusi, kad šis ypatingas atspalvis nubaido vabz- 
džius ir kad jaunimas visuomet turėtų vilkėti būtent šitaip. 
Gan greitai jai teks išvysti tą skrybėlę, ir ši mintis mano 
viduje kėlė nuostabų kirbantį susijaudinimo tumulą. Žino- 
ma, Beatričė ir jos prašmatni stručio plunksnų kuodu pa- 
puošta skrybėlė buvo Dunstanų šeimos avangardas, 
akimirksniu įplaukęs į mūsų gyvenimus. 


Per savo pirmąjį susitikimą po mažo nesusipratimo mudvi 
su Beatriče sužinojome tiktai viena kitos vardą. 

— Kristabelė, - pradėjau aš pirmutinė. - Kristabelė Ašam. 
Pagal Kolridžo eiles. Jūs žinote: „Kas gi atvijo ją taip vėlai 
miškan, toli toli už pilies vartų? - Mostelėjau ranka į eže- 
ro vingį. - Manoma, kad anapus Vindermero, Dandžen Gile, 
buvo užmūryti mirti trys zakristijonai. 

Beatričė tebeatrodė atsidūrusi keblioje padėtyje. Dabar 
jos veidas iškart pragiedrėjo, lyg įtarimai būtų išsisklaidę. 

— Aš turiu brolį, vardu Džekas, jam greit aštuoniolika, 
jis kuriam laikui apsistojęs Mančesteryje, ir mažą sesutę, 
vardu Ida. Jai devyneri. - Riesta Beatričės lūpa rodė, ką ji 
mano apie savo seserį. Ji kilstelėjo šunelį aukščiau priešais 
savo susagstytą krūtinę. - Prašiau Idos ateiti ir padėti man 
surasti Topsę, bet ji nesiteikė. Išsigando, kad susipurvins 
suknelę. 

Gyvulys aiškiai vis labiau svarino jai rankas, tad nusky- 
niau kelis rusmenių stiebelius ir susukusi juos padariau laiki- 


12 


ną dirželį, kad ji galėtų parsivesti šunį namo. Mano galvo- 
je kirbėjo daugybė dalykų, kuriuos norėjau sužinoti, bet 
nė vienas jų nepavirto paprasčiausiais klausimais - tokiais 
kaip: iš kur tas Beatričės Dunstan rausvas apvalainumas, 
ne storumas, bet triumfuojantis perteklius, tarsi kiekvie- 
nas jos odos colis būtų kupinas sveikatingo, raudoniu švy- 
tinčio pasitikėjimo savimi, nė trupučio nesumažėjančio dėl 
to, kad anksčiau niekuomet nėra girdėjusi Samuelio Teilo- 
ro Kolridžo vardo. 

Ir, regis, tų Dunstanų čia buvo ištisa giminė, tų vandalų 
Eifelio kulniukais - tų sukčių, anot Tė. Įsivaizdavau Idą kaip 
Beatričės miniatiūrą, netgi su tokia pat skrybėle, berniuką 
Džeką plačiomis, prie kelių susegamomis kelnėmis ir dry- 
žuota kepure, sukištais į liemenės kišenes nykščiais - spy- 
ruoklių gamintojas visiškoje embriono stadijoje. O dėl paties 
Alfredo Dunstano - čia jau mano vaizduotė išseko. 

Ir vis dėlto... spyruoklių gaminimas Turkestano lokomo- 
tyvams ir Patagonijos vandens siurbliams turėjo nepanei- 
giamo žavesio. 


Naujajame Votersaide - arba tame, kas iš jo liko po aštuo- 
niolikos mėnesių darbo, - aš pirmąkart išvydau spyruok- 
lių gamintoją. Generolo žemes pažinojau lygiai taip kaip 
savąsias. Mudu su Noeliu visuomet laikėme jas savo teri- 
torijos dalimi, ir mums rodės gaila likti nuošaly, ypač kai 
ten dėjosi tokie jaudinantys dalykai. Aš ieškojau kompro- 
miso, klajodama dabar tik iki medžių, juosiančių valdas iš 
trijų pusių, ir nėjau į ketvirtąją, atsiveriančią į nuolaidžias 
pievas ir ežero pakrantę. 

Iš pradžių atrodė keista matyti tuščią vietą aukštumoje, 
kur kadaise stovėta generolo namo. Bet tas didžiulis plikos 
žemės plotas beveik tučtuojau buvo išvagotas susikertan- 

čių griovių, užgriozdintas rietuvėmis rąstų ir krūvomis plytų 
bei akmenų. Ir netrukus iš tų griovių ėmė kilti pamatai — 
pamatai, kurių, atrodė, pakaktų ištisam miesteliui ar bent 
jau daug didingesniam būstui nei mūsų senas namas su fron- 
tonais Felvude, kad kiekviename šio būsto kampelyje stru- 
čio plunksnom apkaišytos skrybėlės jaustųsi kaip namie. 

Vieną dieną, netrukus po susidūrimo su Beatriče Duns- 
tan gyvatvorių takelyje, traukiau per Votersaido atžalyną 
ir išvydau ilgutėlaitį blizgantį automobilį, privažiavusį prie 
vienos naujojo pastato pusės, bei vairuotoją pilka unifor- 
ma, atsišliejusį į jo kapotą. Netoliese du vyriškiai žiūrinėjo 
projektus. Lapas buvo platus ir vilnijo it popierinis vėjas, 
todėl vyriškis su katiliuku vos galėjo jį išlaikyti. Jo kompa- 
nionas automobilisto kepure ir kanapėto tvido kostiumu 
ramiausiai stovėjo už jo, leisdamas jam galynėtis su lapu ir 
visai nemėgino padėti. Kelias minutes stebėjau šią mažutę 
pantomimą, mėgindama susigaudyti, kodėl vyriškis su ka- 
tiliuku karštligiškai įsikibęs į savo projektus, o jo draugu- 
žis poniškai tam abejingas. 

Nuo pat mažens mama mane mokė: „Visuomet ieškok 
protingo paaiškinimo. Niekada nenusileisk iki instinktų '. 

Ir aš įpratau stebėti Žmones, stengiausi juos suprasti, iš- 
siaiškinti jų gyvenimo stilių, tarsi mūsų senelio laikrodžio 
krumpliaračius už mažo stiklinio langelio. Noelis visuomet 
sakydavo, kad aš per daug galvoju ir komplikuoju papras- 
tus dalykus. Ir vis dėlto tomis dienomis man atrodė, jog 
mąstymas kelia vienintelį rūpestį - kartais gali taip įsigilin- 
ti, kad būsi priblokštas kokio netikėtai išnirusio apgaulin- 
go instinkto. 

Žilstelėjęs vyriškis dabar dairėsi aplinkui, jo smakras buvo 
atkištas, rankos sudėtos už nugaros; jis sūpavosi ant kulnų 
ir linksėjo galva. Tas pasitikėjimą savimi išreiškiantis jo smak- 

ras priminė man mergaitę stručio plunksnų skrybėle. Tai, 
spėjau aš - ne, padariau išvadą, - gali būti tik jos tėvas, pats 
Alfredas Dunstanas, to milžiniško automobilio savininkas, 
generolo namo sunaikintojas ir bejėgių našlių apgaudi- 
nėtojas. 

Prisėlinau tarp medžių artėliau. Alfredas Dunstanas, nu- 
sprendžiau aš, beveik kvadratinis, viršutinė jo dalis trum- 
pa, išskyrus galvą, kuri rodėsi pritvirtinta tiesiai prie pečių 
tarsi plokščio kišeninio butelio kamštis. Grįždamas prie sa- 
vo automobilio, jis sunkiai mynė, kiekvieną koją dėdamas 
taip, lyg pasiglemžtų žemę po padu. Be to, jis nemosikavo 
rankomis it kaimietis, o savo mažas rausvas rankutes laikė 
prie šonų išlenktas kaip bakalėjininko semtuvėliai, taigi net 
jo pirštų galai sudarė tiesią trumpą liniją. 

Prisiminiau, ką buvo pasakojusi apie savo tėvą Beatričė, 
ką laikė būtina pasakyti, tarsi tai būtų mano išsilavinimo 
spraga: Alfredas Dunstanas yra vienintelis Dunstano pa- 
tentuotų spyruoklių tiekėjas, o tos spyruoklės - tai ištisa 
spyruoklių šeima: nuo pusės colio kūdikėlio iki daugiau 
kaip dviejų pėdų aukštumo prosenelio. Spyruokles gami- 
no ir daugybė kitų fabrikų, tačiau kažkokiu paslaptingu 
gamybos būdu Dunstano spyruoklė išeidavo tokia tvirta 
ir vis dėlto tampri, tokia stangri ir vis dėlto jautri, kad 
nebuvo lovos ar siuvimo mašinos, automatinio pieštuko 
ar automobilio, pagaminto bet kuriame informuotame pa- 
saulio krašte, kurie galėtų deramai veikti be Dunstano spy- 
ruoklių. 

Aš, šešiolikmetė, žiūrėjau į tokios gąsdinančios atsako- 
mybės nešėją. Alfredas Dunstanas ir jo duktė, nusprendžiau 
aš, turi glotnaus, žvilgančio gerai įmitusių kanibalų apva- 
lumo, jų oda taip prikimšta, kad vos nesprogsta. Iš tokių 
žmonių, aišku, visko gali laukti. 

Pasislėpusi tarp medžių, aš staiga suvokiau, kad mane 
apima keistas baimės jausmas, bloga nuojauta, regis, netu- 
rinti jokios protingos priežasties. Tarsi tikrai žinotum, jog, 
kažkas nutiks - galjau ir nutiko, - neturėdama nė menkiausio 
supratimo, kas tai galėtų būti. Tokį jausmą aš jau buvau 
patyrusi - akimirką, kai smingi į miegą, vartaisi ore be jo- 
kio svorio ar krypties, sudominta ir kartu išgąsdinta. 

Tačiau dabar buvo diena. Atmerktomis akimis man anks- 
čiau taip yra buvę tik kartą. 

Prieš ketverius metus, kai turėjau vienuolika, buvau la- 
bai įsimylėjusi savo dėdės Hervardo vežėją, tai vis dar bu- 
vo įmanoma tais arklių transporto laikais. Dėdė Hervardas — 
Tė brolis - buvo Hornbio markizas, labai tradiciškas. Jo ve- 
žėjas atrodė aukštas ir rudaplaukis, lanksčiomis rankomis 
ir kūnu, liesu ir įtemptu kaip styga, tarsi vienas iš jo bota- 
gų. Jo veide slypėjo kažkas, kad, rodės, jei jis prabiltų, pra- 
trūktų laukine ir nežabota aistra, - nors to niekuomet nedarė. 

Stebėdama jį vis sukiojausi arklidžių kieme. 

— Krisė myli arklius, - sakydavo visiems Ma. 

Mano viduje viskas buvo suplakta, net nežinojau, ko noriu 
iš savo herojaus. Dažnai užsirioglindavau raita ant rąsto, 
tylom gėrėdavausi jo baltomis elnio odos kelnėmis ir mo- 
kydavausi, kaip vadinasi kiekviena vežimo pakinktų dalis, 
kuri buvo pajutusi jo prisilietimo palaimą. Tai buvo kone 
malda; vežimo ienos ir dirželiai, lingės ir branktai. Vienas 
mano tikėjimo paragrafas buvo sugebėti išdainuoti visą są- 
rašą, nuo vedlio arklio apynasrio iki virvių karietos gale, 
kur tvirtai laikosi liokajus. Viena klaida, ir aš pradėdavau 
vėl iš pradžių. „Brangus Dieve, prašau, padaryk, kad vežė- 
jas Arčeris mane pastebėtų...“ 

Mes pragyvenome Vikheme ištisas šešias savaites, ir kai 
sugrįžome namo į Vindermerą, buvau tikra, jog po kelių 

dienų mirsiu. Savo nuostabai, nemiriau ne tik po kelių die- 
nų, bet ir išvis. Tačiau nuo tos vasaros, tarsi būtų likę ran- 
dai po ligos, aš žinojau, kad jaučiu silpnybę aukštiems 
rudaplaukiams vyriškiams liesu kūnu ir lanksčiomis ran- 
komis, kurių tylumas, rodės, byloja apie gilų ir sudėtingą 
jų vidų. Vasara ir rudi, kerintys vyrai. 

Niekuomet nė gyvai dvasiai nepasakojau apie Vikhemo 
vežėją. Neturėjau kam pasakoti, nebent didžiuliam buk- 
medžiui mūsų sodo pakraštyje, žvelgiančiam į gyvatvorių 
takelius, kur aš niekuomet nesijausdavau visai vieniša. Dabar, 
stebėdama Alfredą Dunstaną, kemšantį savo kietą „aš“ į mil- 
žinišką automobilį, žinojau, kad tas keistas, trikdantis jaus- 
mas mano viduje vėl panašus į aną. Ne, aš nesižavėjau 
spyruoklių gamintoju - toli gražu, jis atrodė koktus visais 
atžvilgiais, - bet nuo tos akimirkos instinktyviai žinojau, kad 
iš Dunstanų plūsta šiurkšti energija, galia, nesuvaldoma jėga, 
kuri gali sukelti sprogdinančius pokyčius, prie ko tik jie pri- 
siliečia. 


Kaimelis jau sukruto ir gyvai dalijosi viskuo, ką tik įstengė 
sužinoti apie naujuosius gyventojus. Hosana Grindju, kuri 
įdomiai sugebėdavo tuo pat metu spausdinti viena ir kal- 
bėti visai kita, sėdėdama ir spausdindama Tė „Undervu- 
du“ Nr. 5 išnašas išpyškino istoriją, blaškydamasi nuo 
apkalbų prie komentaro apie contraposto portretuose it var- 
gonininkas, duodantis per petį nurodymus chorui. 

Ji sužinojo, kad Alfredas Dunstanas pradėjo kaip visai 
smulkus amatininkas, išmokęs apdirbti metalą iš savo tė- 
vo, Mančesterio kalvio. Jis pagarsėjo tuo, kad dirbo nuo tam- 
sos iki tamsos ir parduodavo savo prekes už tokią kainą, 
kokią galėjo gauti, jei reikėdavo, negailestingai atiduoda- 
mas su nuostoliu ir savo darbininkams mokėdamas skati- 

kus arba ničnieko. Priblokšti jo varžovai vienas po kito pa- 
sitraukė iš verslo, kol galiausiai Dunstano patentuotų spy- 
ruoklių triumfas apvainikavo jo sėkmę. 

Kai spyruoklių karalystė buvo jau pusėtinai išaugusi, Al- 
fredas Dunstanas vieną rytmetį leido sau pailsėti ir vedė 
aštuoniolikmetę Leti Klement, vienturtę dukrą smulkaus 
plieno velenų gamintojo, kurio verslas taip tiko Dunstano 
įmonei kaip sklendė šovai. Po pusantros valandos vestu- 
vių pusryčių jaunavedys išvyko į Boltoną, iš kur cecho vir- 
šininkas pranešė jam apie užstrigusią sraigtų gaminimo 
mašiną. 

Ir štai dabar, prabėgus devyniolikai metų ir gimus trims 
vaikams, spyruoklių dirbėjas netikėtai pareiškė ketinąs gy- 
venti kaimo dvare beveik kaip išėjęs į pensiją džentelme- 
nas. Mano tėvas, kuris nepakentė bet kokių pasikeitimų, 
pavadino tai „kvailu anglo kaprizu“. 

— Argi Niujorko biržos makleris svajoja apsigyventi gal- 
vijų fermoje? Ar Prancūzijos prezidentas svajoja auginti ož- 
kas? Žinoma, ne! Tik anglus apsėda ši kvailystė - pabėgti į 
kaimą ir žaisti dvarininką. Galėtum pamanyti, kad jų pro- 
tėviai išsaugojo savo akrus nuo Užkariavimo laikų ir kad 
nebuvo daugybės kartų, nugyvenusių su geležies drožlė- 
mis panagėse. 

— Turbūt jam norisi pabūti gryname ore. - Aš prisimi- 
niau Alfredą Dunstaną tuo kaimišku tvido kostiumu, su pa- 
sitenkinimu besidairantį aplinkui. - Menkas džiaugsmas 
kiaurą dieną gaminti spyruokles. 

— Nesąmonė! Grynas oras čia niekuo dėtas. - Mano tė- 
vas dūrė į vertikaliai kylantį lapą iš „Undervudo“.- Analo- 
gija, panele Grindju, ne antologija. Ne, ne, jeigu čia būtų 
vien troškimas pabūti gryname kaimo ore, tai ar būtina ten 
statytis? Duok fabriko savininkui svarą ar du, ir jis nieko 

daugiau negali sugalvoti, kaip tik pasistatyti eilę korintie- 
tiškų kolonų kuo puikiausioje pievoje. Čia kažkas daugiau 
nei vien gryno oro poreikis. 


Dabar pamėginsiu šį tą paaiškinti, kad neatrodyčiau baisi 
snobė: kodėl aš neturėjau daug draugų, savo vienmečių, 
gyvenančių kaime ar sodybose aplink jį. Tai vienas tų sub- 
tilių dalykų, kurie 1913 metais Anglijoje buvo laikomi gy- 
vybiškai svarbiais, panašiai kaip Noeliui būtinybė išmokti, 
į ką kreiptis „sere“,oį ką - ne. 

Suprantate, Tė ir Ma buvo aukštuomenė, ypač turint gal- 
voje Tė giminystę su dėde Hervardu ir teta Marčione, kaip 
mudu su Noeliu vadinome tetą Mode. Dėdė Hervardas buvo 
seras, aišku, pastorius buvo seras, taip pat ir daktaras Kolis, 
kuris žaisdavo bridžą su mano tėvais ir kurio žmona vis 
suomet atkartodavo kieno nors jai tarto sakinio pabaigą — 
„„„Sakinio pabaigą“, - mudviem su Noeliu tekdavo susi- 
kišti pirštus į burną, kad liautumės kikenę. Ponas Čaildvu- 
das iš Holt Holo, turintis penkias sodybas ir nuomininkų, 
buvo seras, tačiau toks nebuvo Ernestas Otlis, kuris pats ap- 
dirbdavo savo laukus ir kalvą ir į kurį Noelis buvo moko- 
mas kreiptis tiesiog: pone Otli. 

Ma džiovindavo gėles, kad padėtų vargšėms kilmingo- 
sioms moterims. 

- Jeigu jos tokios vargšės, - kartą paklausiau aš, - tai iš 
kur jūs žinote, kad jos kilmingos? 

Ji nusišypsojo mįslinga šypsena ir skrupulingai paklojo 
Velso aguoną: 

— Visi tiesiog Žino, brangute. Tai ir viskas. Tiesiog žino. 

Jeigu pastorius būtų turėjęs vaikų, aš būčiau galėjusi su 
jais žaisti, bet jis neturėjo. Holt Holas buvo pernelyg toli 
dažniems apsilankymams, o jei kalbėsime apie daktaro Kolio 

vaikus, tai Kristoferis buvo aštuoneriais metais už mane vy- 
resnis ir pats jau daktaras, o jo sesuo Irena, septyniolikos, 
neturėjo kitos kalbos, tik apie naująjį pastorių, todėl, mano 
nuomone, netiko į drauges. Kažkada vyliausi, gal naujoji 
šeima, tie Dunstanai, turės mano amžiaus mergaitę, kuri 
jausis laiminga karstydamasi po medžius ir žvelgdama iš 
viršaus į Konistono Senį arba kopdama į Branto kalvą Bis- 
kio Houvo keliu, ar lėkdama dviračiu aplink ežerą, vėjui 
plaikstant plaukus, kaip kad aš lėkdavau su Noeliu. Bet dabar, 
pamačius Beatričę, iliuzijos išsisklaidė. 


Mano mama padėjo į šalį savo gėlių slėgtuvą ir skardinę 
kolekcionavimo dėžutę ir nuėjo paskambinti Leti Dunstan. 
— Vargšelė, - pasakojo ji per pietus. - Nieko daugiau ne- 
kalba, tik: „Alfredas sakė tą, Alfredas sakė aną“, kaip vis- 
kas turi būti padaryta, kad įtiktų Alfredui, nors pati, aiškiai 
matyti, nekenčia viso šito kraustymosi į kaimą. Ji pažįsta 
tik Mančesterį: ten gimusi, augusi, visą savo vedybinį gy- 
venimą praleidusi mieste. Rugsėjo pabaigoje jie ketina su- 
grįžti į miestą, ir ji nebegali sulaukti, kada vėl pamatys fabriko 
kaminą. Tikrai labai bijo tos dienos, kai namas bus baigtas. 

Ma papurtė galvą, jos auskarai susiūbavo. 

— Tu gali įsivaizduoti, jaunesnioji mergaitė - Ida - bėga 
spiegdama nuo žiogo? Jie išvis neturi jokio supratimo apie 
kaimą. Aš privalau padėti Leti Dunstan čia įsikurti. 

Ponia Dunstan pakvietė mus kartu su Beatriče ir Ida — 
tamsiu kontrastu savo auksaspalviui šviesumui. Vėliau su- 
pratau, kad visi trys jos vaikai paveldėję tamsius plaukus 
iš tėvo, tartum švelni, neryžtinga Leti būtų buvusi tik prie- 
monė sveikoms, gyvybingoms, nepaprastoms savo vyro at- 
žaloms ateiti į pasaulį. 

Ji šūktelėjo per apžėlusį mūsų sodo pakraštį. Alfredas 
planavo įrengti terasą palei jų naujojo namo fasadą, joje, 

aišku, bus statinaitėse augančių augalų; jis jau pasiuntė žmo- 
nes dirbti generolo pievoje ir sodinti lysvių. Leti išsiblaš- 
kiusi Žiūrėjo į mūsų sodą, lyg jis slėptų kokią naujieną, 
akivaizdžią visiems, išskyrus ją. Alfredas nuspręsdavo. Kokia 
palaima. Alfredas visuomet viską žinodavo. 

— Kitą savaitę atvyksta Džekas, - pranešė man Beatričė, 
kai mes vaikštinėjome takeliais paskui savo mamas. - Tuo- 
met bus rūpesčių. 

— Kodėl rūpesčių? 

— Nes Džekas nekenčia tėvo, - įsiterpė Ida, energingai 
šokinėdama per grįstas plokštes, bet gan arti, kad ją girdė- 
tume. - Jie visuomet kariauja, kai tik Džekas sugrįžta iš mo- 
kyklos į namus. Štai kodėl Džekas dar nesirodo, - nes tėvas 
čia, ir to pakanka Džekui atbaidyti. 

- Šuoliuok pirmyn, Ida. Apžiūrėk šaltinį ar dar ką. - Be- 
atričė smarkiai kumštelėjo seseriai tarp menčių. - Nors ji 
sako tiesą. Tėvas nori, kad viskas būtų pagal jį, ir siunta, jei 
kas prieštarauja. 

Ida vėl šokčiojo tarp mūsų it tamsus, blizgantis ka- 
muolys. 

— Tėvas dažnai apkumščiuodavo Džeką, kol Džekas ta- 
po jam pernelyg stiprus. 

— Ida! - Šįkart Beatričė stumtelėjo kaip reikiant. - Ne- 
kalbėk taip. - Ji atsiprašomai nusišypsojo. - Jūs žinote, ko- 
kie gali būti tėvai. Manau, kad ir jūsiškis toks pat. - Mano 
švelnus, knyginis tėtis niekad nė nesapnavo pakelti ranką 
prieš kurį nors savo vaiką, bet taip pasakyti atrodė nedrau- 
giška. 

Ida stryktelėjo kelis žingsnius į šalį, bet atšokavo atgal — 
atkakliai it guminė timpa. 

— Kai mes jam atrodydavome labai blogi, tėtis užrakin- 
davo mus spintoje. Užsklęsdavo tamsoje su vandens baku 

ir liepdavo galvoti, kiek gero jis mums yra padaręs ir kaip 
mes jam turime būti dėkingi. Bet kai jis nematydavo, ma- 
ma atnešdavo mums žvakę ir pyrago. 

Kažkoks instinktas paskatino Leti Dunstan kaip tik tuo- 
met atsigręžti ir pasiųsti tą švelnų, nuostabos kupiną žvilgsnį. 

— Argi šis sodas ne mielas? - Ji šypsojosi, ir kai saulės 
šviesa praslydo pro jos skrybėlės kraštą, blyškus saulėlydis 
ant jos skruostų sušvito tarsi auksinės dulkelės. - Gal jūsų 
tėtis ir mums pasodintų tokį pat. Kaip jūs manote? - Ji stai- 
ga išskėtė rankas ir apsisuko aplink kaip mergaičiukė - jau- 
nesnė už Beatričę, nekaltesnė už Idą. Pastebėjau, kad jos 
akys šviesiai rudos, su tokiais pat auksiniais taškeliais; duk- 
terų akys buvo tamsiai mėlynos tarsi veronikos, nesimai- 
nančios, tuo tarpu mamos - gyvos, žiburiuojančios viltimi 
skrybėlės apvadų šešėlyje. 


Beatričės nedomino laipiojimas po kalvas. O dėl važinėji- 
mo dviračiu, tai ji įsivaizdavo, kad jos brolis gali būti įsigi- 
jęs mašiną, bet tikrai nežinojo. 

Ką ji išties mėgo - tai vaikščioti po parduotuves. Dukart 
per metus tėvas nusiveždavo juos visus į Londoną ir jie 
apeidavo didžiąsias parduotuves, kur viskas būdavo užra- 
šoma į jo sąskaitą. Ji išsėmė Vindermerą per penkias minu- 
tes, vos tik išėjusi pirmąkart pasivaikščioti. 

Leti Dunstan pakvietė mudvi su mama į pikniką ant ve- 
jos Votersaide, kur naujo namo sienos dabar buvo iškilu- 
sios daugiau nei per vieną aukštą. 

— „Išlaidos nesvarbu“, - kalbėjo man Beatričė, - štai ką 
visuomet sako tėtis. „Padarykime tai stilingai“. Kai mūsų 
aplankyti atvyko Miuncheno meras, jis paėmė tėvo nau- 
jausius Boltono varžtus miesto salei. 

- Jūsų naujasis namas bus baisiausiai didelis. 

— Otaip. - Beatričė nusišypsojo ir išlygino savo susiglam- 
žiusį krepo sijoną. - Negaliu net pasakyti, kiek kambarių. 
Svetainėje bus marmurinės kolonos ir vargonai, ir bokšte- 
liai ant stogo kaip Hamptone. Mes turėsime svečių salę, sa- 
ko tėvas, nes nė vienas gerų manierų Žmogus nebesėdi po 
pietų salone. Jis matė vieną tokią žurnale Country Life, visą 
apmuštą ąžuolo paneliais, ir pasikvietęs architektą pasakė: 
„Padaryk man svečių salę“. Tėtis taip mėgsta, - pridūrė ji 
pasitikėdama savimi. - Jeigu jau ką sumanė - niekas jo ne- 
perkalbės. 

Kol mes gėrėme arbatą, atvažiavo milžiniškas automo- 
bilis. Leti iškart įpylė dar vieną puodelį, o Beatričė nunešė 
ji per žolę kartu su didžiausiu pyrago gabalu. 

- Jeijūs neprieštarausite, Alfredas neprisės prie mūsų. — 
Leti Dunstan nubaidė ranka vabzdį nuo braškių marmela- 
do ir nervingai nusijuokė. - Jis sako, kad visą žmonėjimąsi 
palieka man. Dienoje valandų niekuomet nėra per daug — 
jis toks užsiėmęs. — Ji sunėrė laibus pirštus skreite ir kurį 
laiką juos tyrinėjo. Paskui pakėlė akis ir nulydėjo žvilgs- 
niu stačiakampę vyro figūrą, kai jis, laikydamas rankoje 
arbatos puodelį, sunkiai žengė savo pusiau pastatyta te- 
rasa. Jos veide atsirado neapsakomo liūdesio, tarsi kylan- 
čios būsimų jos namų sienos būtų pripildžiusios ją begalinės 
nevilties. 

— Pažvelk į tėvą, - sumurmėjo Beatričė suraukusi ant- 
akius. — Veikiausiai jis tuoj pames lėkštelę. 

Spyruoklių gamintojas vilkėjo languoto tvido laisvalai- 
kio kostiumu, kuris dar labiau pabrėžė jo stačiakampišku- 
mą. Stebėjau, kaip jis persimeta vienu kitu žodžiu su savo 
darbininkais, pernelyg toli, kad būtų girdėti, nors iš to, ko- 
kiais žvilgsniais tie vyrai nulydėjo jį nueinantį, galėjau spręsti 
apie pastabų toną. 

Greitai mano akį patraukė aukštas, tamsiaplaukis, sau- 
lėje įdegęs jaunuolis, stovintis prie artimiausio plytų mūro 
kampo, nugrimzdęs savo mintyse. Jo švarkas buvo atlapo- 
tas, marškiniai prie kaklo prasegti, o rankos kišenėse - ne- 
buvo nė Žymės, kad jis ką nors dirbtų. Lyg tyčia jis stovėjo 
ant Alfredo Dunstano tako, ir spyruoklių gamintojo lan- 
guotai figūrai prisiartinus, mano širdis palinko į tą vaikiną. 
Negalėjau nugirsti jų ginčo, bet, regis, jis paskatino spy- 
ruoklių dirbėją nemaloniai besti pirštu jaunuoliui į krūti- 
nę. Tačiau jaunasis darbininkas stovėjo aukštas ir tiesus, ir 
mane pralinksmino tai, kaip jis tiesiai žiūri į savo darbdavį, 
be jokio pataikavimo ar lankstymosi, atsiprašinėjimo, tad 
galiausiai Alfredas Dunstanas turėjo užsilipti ant įpakavi- 
mo dėžės ir šaukti jam į veidą. Jis vis dar šaukė, kai jau- 
nuolis atsuko nugarą ir nuėjo, kebliai palikdamas jį ant 
įpakavimo dėžės tarsi Robinzoną Kruzą saloje. Žvilgtelė- 
jau į Beatričę, ar ji bus pastebėjusi - jos skruostai buvo rau- 
doni, bet akys įsmeigtos į Topsę, besiridinėjančią pievelėje; 
ji neištarė nė žodžio. 

Valdų gale buvo senoviška valčių pašiūrė, pusiau užstota 
alksnių, ir medinė prieplauka, kiek per didelė vienam ma- 
žam garo kateriui, kuris kursuodavo ežeru Viktorijos lai- 
kais. Džiaugiausi matydama, kad griaunantis Alfredo 
Dunstano įkarštis, atrodo, dar jų nepasiekė, o gal šeimi- 
ninkas tiesiog nepastebėjo, kas yra jo pievos gale. Noeliui 
išvykus į Oksfordą, valčių pašiūrę ir prieplauką ėmiau lai- 
kyti savo slaptu draustiniu, mat, be manęs, niekas niekuo- 
met čia neateidavo, ir praleisdavau daugybę malonių 
valandų, mataruodama kojomis virš vandens ir spoksoda- 
ma į upėtakius arba - gegužį, birželį - į auksu taškuotus 
šalvius, it vaiduokliai šmėsčiojančius apačioje. 

Dabar palei prieplauką teškenosi išdykėlė Topsė, lyg ji 
būtų šios vietos savininkė. Beatričė pakilo, plevendama staiga 

subangavusiu krepu ir perspėjamai šūkčiodama. Nusispy- 
rusi batelius, aš nupėdinau žemyn prie ežero. Mažiausiai 
troškau, kad tas kvailas šuo nusiskandintų mano mėgsta- 
moj vietoj. 

Ežero pakraščiu link mūsų plaukė maža valtelė, kaip toks 
nemitrus laiviūkštis, ji artėjo gana greitai. Teįžiūrėjau vien 
baltą nugarą irkluotojo, besiiriančio it dervišas taip, tarsi 
kiekvienas irklų grybšnis naikintų kažkokį siaubingą pyk- 
tį, kurį reikėtų išsemti. Sprendžiant iš smarkumo, tai buvo 
prityręs irkluotojas, ir kol Beatričė pešėsi su šunimi, aš ste- 
bėjau, kaip valtelė plaukia vis artyn. Mano nuostabai, ir- 
kluotojas buvo tas pats aukštasis darbininkas, kurį mačiau 
apsisukantį ant kulno ir paliekantį Alfredą Dunstaną ne- 
gyvenamoje saloje, vis dar šaukiantį nuo įpakavimo dėžės. 
Įgudęs trūktelėjimas vienu irklu, ir valtis pričiuožė prie ma- 
žutės prieplaukos rąstų. Kai jaunuolis pasiekė lentas, Beat- 
ričė buvo jau prie manęs. 

— Sveikas, Džekai, - pasisveikino ji. - Matau, vėl susikir- 
tai su tėvu. 


Ontras skyrius 


Akai tai nebuvo pats geriausias metas susipa- 
žinti su Džeku Dunstanu. Jis buvo ilgai ir smarkiai irklavęs 
sunkią valtį, mėgindamas - beveik gluminamai - didžiuliu 
fiziniu nuovargiu užgožti kivirčo su tėvu prisiminimą. Jo 
krūtinė kilnojosi po prilipusiais drėgnais marškiniais. Kraujo 
antplūdis nurausvino saulėje įdegusią odą palei skruosti- 
kaulius, tamsūs drėgni plaukai prilipo prie kaktos, tačiau 
jo akys nieko neišdavė, jos buvo neįžvelgiamos kaip mėly- 
no lazurito gabalėliai. Iš jo veido išraiškos būtum pasakęs, 
kad jis tuo pačiu varginančiu tempu irklavo į patį pragarą. 

Kai jo pirštai įsitvėrė prieplaukos, aš žingtelėjau atgal — 
dar niekad per visą savo gyvenimą nejaučiau šitiek nesu- 
valdomos laukinės energijos, slypinčios viename Žmogu- 
je. Lig šios akimirkos vienintelis jaunuolis, kurį išvis 
pažinojau, buvo mano brolis Noelis, oksfordiškai susikūp- 
rinęs ir amžinai užsisvajojęs. Šis Džekas Dunstanas, kuris 
galėjo irkluoti kaip demonas ir be žodžių žvelgė tiesiai į 
savo tėvą, buvo visai kitos rūšies padaras. 

— Na? - Beatričė apkabino šunį, laukdama paaiškinimo. — 
Ir kas gi šįkart? Pinigai, kaip visuomet? Ar kas nors jam 
pasakė, kad tu vėl buvai nuvykęs tiesiai į fabriką? 

Akimirką atrodė, kad Džekas iškart tėkš atsakymą. Bet 
jis apsigalvojo, užlipo ant prieplaukos ir ėmė tylom rišti valtį. 

— Matai, Džekui nelemta turėti ką nors bendra su spy- 
ruoklėm. - Beatričė pakėlė balsą, gindama brolį. - Lotynų 


26 


ir graikų kalbos, - štai ką privalo išmanyti šis jaunasis džen- 
telmenas, arba lakstyti paskui skalikų gaują. Bet ne teptis 
rankas fabrike, taip sako tėvas. Bėda ta, kad Džekas nenori 
būti jaunas džentelmenas - ar ne, Džekai? - Ji erzino brolį 
klausimais į nugarą. - Džekas nori būti inžinierius ir ga- 
minti daiktus. Jam patinka krapštytis prie mašinų, ir tai tė- 
vą siutina. - Ji vėl pakėlė smakrą, nuostabiai panašiai į patį 
Alfredą Dunstaną. - „Kam gi, tu manai, aš murdžiausi visą 
gyvenimą dūmuose ir suodžiuose, jeigu ne tam, kad jūs ga- 
lėtumėte gyventi iškelta galva tarp geriausių krašto žmonių?" 

— Liaukis, Bea. - Džeko balsas buvo toks ramus, kad aš 
net šoktelėjau. - Man jau gana tokių šnekų iš jo. 

— Ir sulauksi dar daugiau, jei aš pažįstu tėvą. Beje... — 
Nenuorama Beatričė pakreipė vieną priekinę Topsės lete- 
nėlę į mane. - Čia Kristabelė. 

— Krisė, — pataisiau aš ją. 

Jos brolis vos žvilgtelėjo į mane ir įsižiūrėjo į šlaitą, kur 
stovėjo pusiau pastatytas namas. 

— Sveika, Krise. 

— Krisės tėvai gyvena Felvude. Žinai, tame name su di- 
deliais frontonais, kuriuos iškart pamatai nuo kelio. 

— Prisimenu. — Bet Džeko dėmesys buvo kitur, jo akys 
tikslingai tyrinėjo atokias plytų krūvas. 

Maniau, kad jis ieško languotos tėvo figūros, ir svars- 
čiau, ar jam kils pagunda eiti ir pradėti ginčą vėl iš naujo. 
Jo veidas bylojo apie nepalenkiamą ryžtą, ir kiekviena kū- 
no sausgyslė pulsavo kovingumu. Stovėdama taip arti jo 
ant prieplaukos, aš dar stipriau pajutau tą pyktį, pakurs- 
čiusį jo irklavimą. Kad ir kas būtų tarp tėvo ir sūnaus, tai 
ne vien paprastos rietenos. Tai giliai įsišaknijęs įnirtingas 
karas, nenusileidžiant nė per nago juodymą, nerodant jo- 
kio gailesčio nugalėtajam. 

— Man rodos, mačiau jūsų tėvo automobilį nuvažiuo- 
jant, jeigu jūs ieškote jo. 

Jis atsigręžė ir pervėrė mane akimis. Prisimenu, pama- 
niau, kad jei ne tas įtarumas, kuris smilktelėjo jo veide, jis 
būtų visai gražus. 

Džekas buvo paveldėjęs tokius pat tamsius plaukus ir 
ryškiai nubrėžtus antakius kaip ir jo seserys, bet atrodė kaž- 
koks sulysęs, kai Beatričė ir Ida - glotniai prikimštos, tarsi 
karas su tėvu būtų iščiulpęs visus jo syvus ir palikęs tik nuož- 
mią dvasią. Ir vis dėlto tas liesumas darė jį keistai panašų į 
švelniąją jo mamą; geriau jį pažinusi pastebėjau, jog kar- 
tais, retais nerūpestingais momentais, jo veide atsiranda 
toks pat kaip Leti ne šio pasaulio žvilgsnis, kupinas vilties 
po skrybėlės kraštais. 

— Eime, Krise. - Beatričė pasikišo šunį po pažastimi ir 
įsikibo man į parankę. — Grįžkime į pikniką. Neįkyrėsim 
Džekui. Jis pasidavęs savo nuotaikoms. 

Kai priėjom pikniko vietą, grįžtelėjau atgal. Džekas Duns- 
tanas jau buvo aptikęs mano seną vietą ant prieplaukos kraš- 
to. Sėdėjo ten, vieną koją prisitraukęs, kitą nusvarinęs, 
mąsliai žvelgdamas į pilkas ežero platybes. Ir vėl jis atsuko 
mums nugarą. 


Mančesteryje, aiškino ponia Dunstan mano mamai, Beat- 
ričę ir Idą mokė gerų manierų ir skaitymo, rašymo bei arit- 
metikos ponia Vitni, ateidavusi kiekvieną šiokiadienio rytą. 
Beatričė, šešiolikos, dabar buvo tiek išsilavinusi, kiek jos 
tėvui atrodė būtina. („Tikrai? — pertarė mano mama.) Ta- 
čiau Ida nuo pat atvykimo prie Ežerų vargu ar atsivertė 
knygą, irjeigu Ma galėtų pasiūlyti kokią padorią ponią, kuri 
toliau Idą mokytų... 

— O, žinoma, jums reikia pasikalbėti su panele Grind- 
ju! - pliaukštelėjo rankomis Ma, džiaugdamasi, kad pasiū- 

lė tokią puikią kandidatūrą. - Hosana Grindju - tikra eru- 
ditė, asmenybė. Rytais ji padeda Krisei mokytis lotynų ir 
matematikos, kadangi aš, priešingai nei ponas Dunstanas, 
nemanau, kad šešiolikmetė mergaitė jau būtų pakankamai 
išsilavinusi, o popietėm ji spausdina mano vyro paskaitas 
ir straipsnius. Idai ji puikiai tiktų. Aišku, jei tik ji sutiks. 

Turbūt puikiai buvo šiek tiek perdėta. 1913-aisiais Hosa- 
na Grindju buvo trisdešimt trejų, laikė save poete ir buvo 
moteris, turinti savo pažiūras, kurios pasireiškė tuo, kad ji 
rengėsi „estetiškai“, blyškiai žaliai ir rausvai rudai, jos dra- 
bužiai nuo pakelto juosmens laisvai bangavo. Nors ji buvo 
nė coliu ne aukštesnė kaip šešių pėdų, tai darė ją gerai ma- 
toma figūra kaime, su šviesiai rudais, garbanotais it vidur- 
amžių pažo plaukais ir apsiaustu su gobtuvu ar klostyta 
vilnone languota skara, užsimesta ant apsiausto. 

Jos brolis Džeremis buvo pagarsėjęs kaip Sūkurio sro- 
vės tapytojas ir Pimliko grupės Londone narys. Namuose 
prie Ežerų jis gyveno su Hosana mažame kotedže, apsup- 
tame rožių ir paprastųjų piliarožių, pilname džiovintų le- 
vandų ir mėlynai balto nušveisto porceliano. 

Mano tėvai priglobė Hosaną po savo sparnu Oksforde 
iškart po jos žŽlugusių sužadėtuvių su draugu poetu. Prara- 
dimo skausmas išskėlė ploną eilėraščių tomelį, pavadintą 
„Paskendęs saulėje“, Hosanos vardas nuskambėjo įvairiuose 
intelektualų būreliuose, bet, deja, pinigų tai neatnešė. Kai 
Ma ir Tė persikėlė į Vindermerą, netrukus čia atvyko ir Ho- 
sana. Atsidavusi savo broliui ir mano tėvui (jo paskaitoms), 
ji tapo meno tarnaite. 

— Niekuomet negalėčiau mylėti vyriškio, kuris nejaučia 
jokios aistros menui, - nuolat tvirtindavo ji man. 

Nuo pat pradžių jos intelektas buvo negailestingas ir 
nenuilstantis. Net jos poezija buvo nepermaldaujamai ana- 

litiška, kiekviena emocija išskrodžiama, kiekvienas men- 
kiausias širdies impulsas pagaunamas ir ištyrinėjamas. 

— Tik leisk įsėlinti netvarkingam mąstymui, - perspėdavo 
ji, - ir nespėjusi nė susivokti, jau veiksi iš įgeidžio. - Ji net 
nusipurtė iš pasidygėjimo. - Niekuomet negalėčiau mylėti 
vyriškio, kuris neįstengtų paaiškinti, kodėl išsirinko mane. 

Po kiek laiko aš pradėjau manyti, kad Hosana per aukš- 
tai iškėlė meilės kartelę: jos sąlygų sąrašas kasdien, rodės, 
vis ilgėjo, kol nebegalėjau įsivaizduoti nė vieno mirtingo- 
jo, kuris atitiktų bent pusę tų reikalavimų. Kurį laiką vie- 
nas kitas pamėginęs gaudavo sprukti šalin, nusvilintas balto 
Hosanos principų karščio. 

— Dingo? - švelniai klausdavo mano mama. - Ir jokios 
vilties? 

— Dingo! - Hosana su panieka atmesdavo galvą, pana- 
šią į voro. - Dingo - ir nė kiek ne per greit. Kai palyginau 
jį su Džeremiu ar brangiuoju ponu Ašamu! Neįmanoma! 

Tiesiog buvo žavu, kaip ji, tardama žodžius, sugebėda- 
vo kai kuriuos jų išskirti kursyvu. Dievažin, kaip ji to pa- 
siekdavo - gal staigiu balso pakėlimu, gal pabrėždama 
skiemenis, tiesiog juos iškošdama ir suteikdama jiems ypa- 
tingą svarbą. Kai panelė Grindju pareikšdavo, kad žemdir- 
bystė yra tarsi vėjaraupiai ir turi būti atitolinta nuo didžiojo 
meno, norimus žodžius ji, rodės, tarė taip, lyg jie pleventų 
ore ant kilnybės pagalvėlių. 

Turbūt panašiai ji bus ką tarstelėjusi ir Leti Dunstan, ka- 
dangi Beatričė, paniurusi ir apgailestaujanti, buvo siunčia- 
ma į mano rytines pamokas kelias likusias jų buvimo čia 
savaites. Tai nutiko po to, kai Hosana išsiaiškino, kad aš 
pripasakojau Beatričei, jog čia, Vindermero ežeruose, esa- 
ma banginių, o kalvose - šernų ir bjaurių padarų, vadina- 
mų zoolais, kurie sutemus išropoja iš vandens, norėdami 

krimstelėti į kulkšnį kam nors, vaikštinėjančiam pakrante. 
(Zoolai, tiesą sakant, buvo vienas iš Noelio išradimų. Ką 
daugiau galėtų tyrinėti zoologai, jei ne zoolus?) Laimė, kad 
kurie gyvena kaip kiškiai olose, ir medaus zoolus, kurie už- 
kariauja laukinių bičių lizdus. 

— Turėtum gailėtis nemokytų, Krise, ir nedaryti iš to spor- 
to. Būti tamsuoliu yra tragedija. Tai visai nejuokinga. 

Čia - bent kartą - aš pagalvojau, kad Hosana Grindju 
klysta. Pradėjau tikėti, kad esama tam tikro švento nežino- 
jimo, kuris gina nekaltąjį nuo pavojaus ir kurį mes savo ri- 
zika sugriauname. Tai tarsi švytintis, palaimingas vaikystės 
pasitikėjimas, skydas nuo skausmo. Tie, kurie miega vaiko 
miegu, turėtų būti palikti sapnuoti savo sapnų; jų nežino- 
jimas - ne tragedija, o neįkainojama, pavydėtina dovana. 
Hosana to niekuomet nesuprato. Jos gyvenimo misija bu- 
vo sutriuškinti nežinojimą, neišsilavinimą, kur tik aptiku- 
si, - kad pažadintų sapnuojančius, kad su beprotiška 
Evangelijos skelbėjo drąsa įbruktų mums visiems tiesą. Le- 
ti Dunstan, mano manymu, buvo nekalta, savotiškai tokia 
buvau ir aš, neturėjau nė ketvirtadalio tos išminties, kurią 
įsivaizdavau. Bet nė vienai mūsų nespėjus įtarti, kokios ga- 
lėtų būti pasekmės, Hosana jau įsikūrė Votersaide kaip lem- 
tinga Dunstanų misionierė. 


Rugsėjo pabaigoje Dunstanai sugrįžo į Mančesterį, ir aš iš- 
kart pajutau miglotą ir labai trikdantį netekties jausmą, tarsi 
iš mano gyvenimo būtų išnykusi visai nauja dimensija. Mano 
šeima, kaip matote, visi buvo proto žmonės, jeigu galima 
taip pasakyti. Jų būtį sudarė jų galvojimas; galėtum pasaky- 
ti, kad jų gyvenimas vyko tik nuo kaklo į viršų. Dunstanų 
būtį sudarė tai, ką jie jautė, jie darė ir statė aukštyn ir grio- 

vė žemyn. Kai jie būdavo alkani, jie valgydavo, jie nesi- 
kankino dėl reguliarios mitybos privalumų. Susikirtę jie gin- 
čydavosi. Kai Beatričė įtūždavo, ji svaidydavo daiktus - kas 
pakliuvo - iš visų jėgų ir iš eilės, o Džekas... Nors prie Eže- 
rų mačiau jį labai retai ir trumpai, pastebėjau, kad jis dega 
beveik ta pačia atvira energija, kuri varo visą jų šeimą, iš- 
skyrus jų mamą. 

Džekas niekuomet daug nekalbėdavo, tačiau net jo ty- 
lėjimas slėpė vos sutvardomą jėgą. Tėvo akivaizdoje ši sle- 
gianti tyla be žodžių virsdavo maištingumu. Įtariau, kad 
Džekas puikiai žino, kaip ji erzina Alfredą, bet kokia pras- 
mė buvo atidėlioti audrą, kuri anksčiau ar vėliau vis vien 
išsilies jam ant galvos? Kai sūnus ir tėvas būdavo šalia, ore 
tvyrodavo įtampa. Jie buvo it du tigrai tame pačiame džiun- 
glių take. Vien sūnaus vaizdas, rodės, pastūmėdavo Alfre- 
dą Dunstaną traiškyti ir žeminti, kad visi atpažintų, jog jis 
yra Džeko šeimininkas. 

Vieną popietę mudvi su mama ėjome iš Dunstanų nuo- 
mojamo namo, lydimos iki vartelių Leti, ir staiga gyvatvorių 
take išdygo Džekas. Jis skubėjo atšauti mums skląstį, bet, 
vos tik suėmė jį ranka, ant tako, už mūsų nugarų, pasigir- 
do jo tėvo žingsniai ir balsas, gergždžiantis: 

— Atverk vartelius, vaikine, koks tu įžūlus! Argi jie tavęs 
neišmokė mandagumo toje tavo mokykloje? Manau, pa- 
kankamai jiems užmoku. 

Pamačiau, kaip Džekas sustingo, paskui tyliai pakėlė 
skląstį ir plačiai atlapojo vartelius, kaip ir buvo ketinęs. 

— Ačiū tau, - maloniai tarė mano mama ir uždėjo ranką 
ant Džeko rankovės, bet jo akys taip įsmigo į tėvą, kad tą 
akimirką Alfredo Dunstano vietoje būčiau ėmusi drebėti. 

Prisimenu, kartą pasakojau Džekui ir Beatričei apie la- 
pę, kuri įsigavo į kaimyno fermerio vištidę ir išpjovė kur 

kas daugiau paukščių, nei galėjo suėsti, tiesiog iš kraujo 
troškulio. 

- Visai suprantu, - Džekas pradėjo linkčioti dar man ne- 
baigus. - Lapei tai kaip narkotikas - jausti vištų širdis plyš- 
tant iš baimės ir žinoti, kad esi daug stipresnė. 

Sukrėsta nutilau. Turbūt Džekas pamanė, kad juo neti- 
kiu, nes apsidairė ir pridūrė: 

— Mano tėvas kaip tik toks. 


Kai rudenį nepastebimai pakeitė žiema, pajutau, kad ilgiuosi 
Džeko ir visų Dunstanų. Vos tik jie sugrįžo į Mančesterį, 
mūsų ežero kampas pradėjo atrodyti neapsakomai pilkas. 
Vien naujas jų namas, dabar jau iškilęs beveik iki stogo, 
rodė, kad jų būta tarp mūsų ir kad pavasarį jie sugrįš. To 
pakako, kad vis eičiau jo pažiūrėti. 

Kaime naujasis Votersaidas jau pagarsėjo kaip „Duns- 
tanų rūmai“. Spyruoklių dirbėjas laikėsi savo taisyklės „iš- 
laidos nesvarbu“ ,ir, vos tik buvo uždengtas stogas, vietinius 
svečių namus užpildė visa armija tinkuotojų, stalių, lituo- 
tojų ir inžinierių elektrikų, atrodė, tarsi visi krašto amati- 
ninkai buvo sukviesti čionai, kad kuo greičiau pabaigtų 
Alfredo Dunstano namą. 

Beatričė visuomet reikalavo, kad akmeninė terasa ir vin- 
giuoti laipteliai prie paradinių durų būtų itališko stiliaus, 
nors pagrindinis namo fasadas (anot mano tėčio) svyravo 
maždaug tarp karalienės Anos ir Viktorijos laikų gotikos 
(„ir bijau, kad tuoj sugrius“). 

Žinoma, sunku buvo įsivaizduoti visą projektą. Stilin- 
gos poliruotos Tiudorų plytos prieš akmens kolonas ir ar- 
kas, stogas, perkrautas aukštų kaminų, sugrūstų kaip šakių 
virbai, perjuosti šen bei ten klasikinės baliustrados juosto- 
mis. Viduje, buvo sakiusi man Beatričė, visi radiatoriai bus 

paslėpti po Liudviko XIV grotelėm, o rūmų stiliaus laikro- 
džio bokšte bus tikras krovinių liftas, marmuro židinys svečių 
salėje, įkvėptas senovinio Petros miesto pastato fotografi- 
jos. Pats svarbiausias dalykas, kurio reikalavo jos tėvas, — 
kad tas židinys būtų iš visų pusių šešiais coliais platesnis 
negu garsusis lordo Armstrongo židinys Kregsaide. 

- Tėtis metų metais skaitė Country Life, - prisipažino ji, — 
spręsdamas, ko norėtų. Dažniausiai žurnalą pirkdavo nuo 
knygų prekystalio prie stoties, nesakydamas nė gyvai dva- 
siai, - argi tai nebuvo jam artima? 

Įsivaizdavau spyruoklių dirbėją, tomis apvaliomis savo 
letenomis lyginantį Country Life lapus, įdėmiai tyrinėjantį 
iliustracijas, persipiešiantį ryškius varpelius prie įėjimo į 
vieną namą, laiptines — iš kito namo ir gipsinius ornamen- 
tus - iš trečio. Pagaliau kodėl jis negalėtų turėti to, ko nori? 
Jeigu ypatingą medieną ar egzotišką akmenį reikės atpluk- 
dyti iš kito pasaulio krašto, na ir kas? Alfredas Dunstanas 
gali sau tai leisti, ir dar daugiau. 

Namo fligelis tarnams buvo beveik toks pat prašmat- 
nus kaip ir pagrindinė jo dalis, juosianti lanku užpakalinį 
kiemą. Gretimi garažai turėjo specialiai nusausinamas grin- 
dis milžiniškiems spyruoklių dirbėjo automobiliams, tuo tar- 
pu jėgainė ir anglių sandėliukas buvo suprojektuoti kaip 
kaimiški kotedžai su gebenėmis aplink duris. Vos tik žiema 
atleido savo ledinį grybšnį, iš apylinkių buvo sukviesti visi 
bedarbiai vyrai, aprūpinti kastuvais ir šakėmis, ir ėmė lau- 
ke aplink namą sodinti, raišioti, stengdamiesi sugrąžinti pir- 
mykštį generolo sodų puikumą. 

— Penkiolika vonios kambarių! - Kovo mėnesį Dunsta- 
nai sugrįžo į savo nuomojamą namą, bet jau buvo matyti 
statybų pabaiga, ir Beatričės pasisveikinimas buvo trum- 
pas ir pačiu laiku. - Įsivaizduok tik, Krise, penkiolika vo- 


34 


nios kambarių ir šitiek miegamųjų bei drabužinių, ir fojė, 
kad nė nesuskaičiuotum. 

Pirmą kartą pajutau smilktelint pavydą. 

— Turbūt turėsi čia apgyvendinti ordas pusseserių ir pus- 
brolių. 

Beatričė liovėsi girtis ir susiraukė. Neatrodė, kad ji būtų 
apgalvojusi, kas galėtų miegoti visuose tuose naujuose mie- 
gamuosiuose. 

— Pusseserių? Manau, turiu kelias. - Ji pasikasė nosį, įsi- 
tempė stengdamasi prisiminti. - Yra tėčio brolis, kuris dir- 
ba kanalo laive, bet nežinau, ar jis turi vaikų. Tėvas apie jį 
nekalba. Mama palaiko ryšius su kai kuriais savo giminai- 
čiais, bet, jei tėtis namie, jie neužsuka. Žinai, jie ne visai 
Country Life. Mėgsta nusiauti batus ir užsikelti kojas ant Ži- 
dinio grotelių. - Ji nusijuokė su giliu ir brutaliu pasimėga- 
vimu. - Abejoju, ar jie išvis bus čia pakviesti. 

Smalsavau pamatyti, kas gi bus pakviesti, kai Dunsta- 
nai persikels į savo naująjį namą. Kad ir kiek stengiausi, 
negalėjau įsivaizduoti, kad spyruoklių dirbėjas lengvai pri- 
taptų prie bet kurios socialinės aplinkos. Be savo fabrikų ir 
sraigtinių mašinų jis buvo kaip žuvis be vandens ar galbūt 
rupūžė, į kurią kartais būdavo panašus, kai ištiesdavo pe- 
čius ir įsispręsdavo į šonus, atkišęs smakrą lyg amtibija. 

Tačiau už viso to pūtimosi aš kartais pajusdavau netik- 
rumą, nejaukumą bendraujant su žmonėmis, kuriems jis 
negalėdavo nei užmokėti, nei su jais rungtyniauti. Pavyz- 
džiui, mano tėvai jį aiškiai glumino. Jis neišmanė, ką veikti 
su pora, taip susidomėjusia faktais ir taip akivaizdžiai abe- 
jinga bagažo liftams ir transporto garažams. Su mano tėvu 
jis būdavo visiškai kitoks nei su daugeliu. Tarp jų galėjo 
būti ne daugiau kaip penkerių metų skirtumas, bet spy- 
ruoklių dirbėjas elgėsi su mano tėvu lyg su vyresniu ir ga- 

na stebuklingu giminaičiu, iš kurio jis tikėtųsi nepaprasto 
palikimo. Jis sukiojosi aplinkui, uoliai linksėdamas į pasta- 
bas apie vėlyvąjį kvatročentą ir aliejinius dažus, sumaišy- 
tus su tempera, sakytum lygiai tą pat sekundę ir jam būtų 
atėjusi tokia pati mintis. Bet kai mano tėtis stabtelėdavo 
kažko įsiklausydamas, - tai nutikdavo nedažnai, - kartais 
pagaudavau spyruoklių dirbėją akies krašteliu tyrinėjant 
tėvą tokiu pat paslaptingu žvilgsniu, kokiu jis žiūrėtų į skruz- 
dėdos ar dramblio pėdsaką. Mano mama, kurioje jaukus 
moteriškumas derinosi su mokytumu, regis, irgi jį glumi- 
no. Alfredas Dunstanas niekuomet neprieidavo prie jos ar- 
čiau kaip per geras šešias pėdas, jei tik galėdavo išvengti. 

Siųsdamas Beatričę į mano rytines pamokas, manau, jis 
vylėsi, kad ji patirs šiokį tokį vystymąsi, taps kultūringa, kaip 
teigė Hosana, užsikrės didžiomis idėjomis. Dažnai man bū- 
davo įdomu, kokias stulbinančias idėjas Hosana kalė į gal- 
vą dešimtmetei Idai, kuriai vienai dėstė pamokas po pietų. 
Pavyzdžiui, įsivaizdavau, kad Alfredas Dunstanas nepalan- 
kiai žiūri į moterų balsavimo teisę, - vieną iš Hosanos (ir 
mano mamos) labiausiai puoselėjamų reikalavimų, ir abe- 
jojau, ar jam patiktų jos klasikos interpretacija. 

— Prašom įsidėmėti, ne Bosphorous, o Bos Porus, Karvės 
sąsiauris, iš graikų legendos apie Ijo, kuri plaukė sąsiau- 
riais, savo meilužio Dzeuso paversta balta karve, kad būtų 
apsaugota nuo jo žmonos pykčio. Pastebėsite, nebijau to 
pasakyti, kad turėjo nukentėti vargšelė Ijo, nors Dzeusas, 
vedęs vyras, jos troško. - Didelės, liūdnos Hosanos akys 
įsmigdavo į lubas. - Kodėl moterys turėtų būti nubaustos, 
tuo tarpu vyrai išsisuka nuo bausmės - man nesuvokiama. 

Mano mama tais laikais būtų pavadinta „pažangia“. Mu- 
du su Noeliu užaugome su šunimis ir traukiniais, o ne „au 
au“ ir „tū tū“,ir vos tiek paūgėjome, kad galėtume pasidai- 

ryti už kalkakmenio sienų, Ma paaiškino, kodėl avis leidžiasi 
avino jodoma. Galbūt tai turėjo kažką bendra su tuo, kad ji 
visą gyvenimą praleido tarp nuolat virpančių piestelių ir 
kuokelių. Nebuvo nė kalbos, kad nesantuokinis flirtas ga- 
lėtų vykti kur nors kitur nei ant Olimpo kalno, - bet vis 
vien Beatričės Dunstan burna plačiai prasivėrė. 

O kai Beatričės galvoje įsikurdavo kokia nors mintis, sa- 
vo atkaklumu ji nenusileisdavo tėvui. 

— Panelė Grindju sakė: niekuomet negalėtų mylėti vy- 
ro, kuris nemėgsta Venecijos. - Beatričė stabtelėjo, rankio- 
dama mūsų pieštukus, ir pakreipė galvą į vieną pusę. 

Nesuteikiau tai pastabai daug reikšmės. 

— Hosana dažnai šitaip kalba. 

- Ji sako: Mylėti Veneciją — reiškia suprasti civilizaciją. Ar 
tu manai, kad tai tiesa? 

— Turbūt. Jeigu Hosana taip sako. 

— Ji sako, kad Venecija yra nepaaiškinama, bet tai ne itin 
pagelbsti. 

— Ten daugybė kanalų, aš žinau. Ir katedra - ir daugybė 
paveikslų. Galėtum apie juos paklausti mano tėvo - ma- 
nau, jis juos visus Žino. 

— Panelė Grindju sako, kad dabar, kai mirė Džonas Ras- 
kinas, jūsų tėvas yra didžiausias visoje šalyje Venecijos ži- 
novas. Ji sako, kad jis tikriausiai žino apie ją daugiau nei 
daugumaitalų. - Beatričė atsiduso, ir jos mėlynos akys įsmigo 
į langą. - Labai gera būti stilingai ir turėti brangių daiktų, 
tačiau būtų puiku tapti ir išsilavinusia, kultūringa, kaip tu 
manai? 

Kas gi, dažnai galvodavau paskesniais mėnesiais, kas pri- 
vertė tą mažytę ilgesio sėklą prasikalti Beatričės galvoje? 
Turbūt kas nors, ką pasakė Hosana, koks poetiškas saulėly- 
džio nužertos lagūnos ar žvilgančių Šv. Morkaus arkų api- 

būdinimas, pagavęs šiaip banalią Beatričės vaizduotę ir įti- 
kinęs ją, kad visus tuos stebuklus ji privalo išvysti pati. 

Galbūt ji pavargo nuo to, kad jai įteikiama viskas, ko tik 
įsigeidžia, vos apie tai pagalvojus. Atradimo virpulys, tas 
pirmas blykstelėjimas kažko naujo ir nuostabaus buvo toks 
džiaugsmas, kurio niekas negalėjo suvynioti ir įteikti. Jį rei- 
kėjo laimėti; jame glūdėjo laimėjimo jausmas. Galbūt tą ir 
reiškė kultūra: turėjai išplaukti, kad ja užsikrėstum - tarsi 
vėjaraupiais, - į pačią didingiausią pasaulio kultūros vietą, 
kuri, jei panelė Grindju neklydo, buvo Venecija. 

— Ji yra Italijoje, - pareiškė Beatričė, patyrinėjusi atla- 
są. - Dešinėje, viršuje, kur baigiasi jūra. 

Beatričė dažnai man sakydavo, kad ji žino, kaip „paveikti“ 
tėvą, bet Alfredas Dunstanas pasigavo mintį apie kultūrą ir 
Veneciją su įkarščiu žmogaus, išvydusio priešais save die- 
viškai atsiveriančius debesis, kad galėtų žengti pirmyn. Tai 
buvo teisybė, diduomenės Žmonės visuomet žarstosi ma- 
tytų graikų šventyklų ar Egipto piramidžių vardais. Jų na- 
mai pilni akmeninių galvų ir bronzinių urnų, priskiriamų 
vienokiam ar kitokiam senovės Italijos periodui. Pirkti nauja 
buvo labai puiku, bet sena - kur kas rafinuočiau. Beatričė 
buvo teisi - reikėjo kultūros, kelionių ir to neapibūdinamo 
persisotinimo pasaulio blizgesiu, kuris atsiranda praplatė- 
jus akiračiui po svetima saule. Per dvidešimt keturias va- 
landas jis jau buvo nusprendęs, kad Beatričė tikrai turi vykti 
į Veneciją kartu su manimi, kaip kelionės drauge, ir Hosa- 
na, kaip mokytoja ir jaunos merginos palydove. Kitą dieną 
jis jau buvo nusiteikęs leistis į tą kelionę su Žmona drauge 
su mumis ir padaryti iš to ekskursiją. 

Paskui atsitiktinai tą popietę mano tėčio poniui su veži- 
maičiu užtvėrė kelią ta pati avių banda kaip ir spyruoklių 
dirbėjo automobiliui, ir Didžioji Idėja įgavo savo galutinį 

pavidalą. Kas dar galėtų būti geresnis gidas už mano tėvą, 
Benediktą Ašamą, geriausią šalyje po Raskino italų Rene- 
sanso žinovą? 

Mano tėvą šis sumanymas baugino. Gavęs spyruoklių 
dirbėjo laiškelį, jis liūdnai padėjo alkūnes ant stalo ir suki- 
šo pirštus į sidabrines plaukų sruogas apie ausis, taršyda- 
mas jas, kol pasidarė panašus į aikštingą cherubą. Ateitis, 
matyt, bus susijusi su Alfredu Dunstanu, bet ko jam reikė- 
jo praeities civilizacijose? Ligi tol praeitis buvo jauki vieta, 
apsaugota nuo permainų, ir tai tėvui patiko. Įsiveržimas, 
trikdymas buvo pokytis, o pokytis buvo blogai. Namie ša- 
lies Renesanso žinovas visą dieną dėvėdavo tą patį seną ilgą 
švarką su diržu ir sagstomą megztinį-marškinius, nešioda- 
vo akinius, kabančius po kaklu ant vienos sidabrinės gran- 
dinėlės, o ant kitos - mažą pieštuką sidabriniame dėkle. 

— Ar tu nenorėtum vėl pamatyti Venecijos? - Ma pakėlė 
knygą, nukritusią ant grindų, ir vėl padėjo ją ant Tė stalo, 
o tėtis iškart nustūmė ją atgal ant to paties kraštelio, nuo 
kurio ji jau buvo nukritusi. - Tikiuosi, jis padarys tai efek- 
tingai. 

— Bet, dėl Dievo, aš nesu turistų gidas! Jis įsivaizduoja 
mane kaip vieną iš tų jaunuolių kūgio formos skrybėlėmis, 
kurie vedžioja prie piramidžių turtingus vokiečius! 

Mano mama taikiai linktelėjo galva. 

— Gerai, jeigu nenori vykti, brangusis, tuomet Alfredas 
Dunstanas turės susirasti ką nors kitą. - 

— Ką tu nori tuo pasakyti: ką nors kitą? - Mano tėvas nu- 
sišluostė akinius, kabančius ant grandinėlės, užsikabino už 
ausų ir griežtai nužvelgė mano mamą. - Neįsivaizduoju, 
ką jis susiras. Mano mokslinis pranešimas apie penkias di- 
džiąsias Scuole buvo visiškai tikslus. Dunstanas turbūt nu- 
sisamdys kokį nors valkatą, kuris jam parodys „Dezdemonos 

rūmus“ ir papasakos, kad ten vis dar tebegyvena jos pro- 
proanūkė. 

— Labai gali būti. - Mano mama nesutrikdomai sunėrė 
rankas. - O paskui jis parvažiuos atgal ir tau viską apie tai 
papasakos. 

— O dangau, tikriausiai taip ir padarys. - Mano tėtis pa- 
niuręs žvelgė į savo rašalinę. 

— Ponas Dunstanas sako, kad jis viską apmokės, - pasa- 
kiau aš, pasverdama šansus. — Ir bus labai šaunu. Aš paaiš- 
kinau jam, kad Lide apsistoja tik atostogautojai, taigi dabar 
jis kalba apie viso aukšto išnuomojimą Royal Danieli. - Mudvi 
su Beatriče buvome prarijusios kelionių Žinyną. 

Tė atsargiai pažvelgė susidomėjęs. 

— Tikrai visą aukštą? Ir, aišku, tu visai teisi, Lido viešbu- 
čiai yra pilni teniso žaidėjų ir mauduolių. Pats miestas šiuo 
metų laiku visai malonus, jeigu pasiimsi smilkalų nuo mos- 
kitų ir išsireikalausi lovą geležiniais rėmais. 

Jis nutilo, pajutęs pavojų pasirodyti entuziastingas. 

— Ponas Dunstanas sako, kad mes turėsime savo gondo- 
lą, net jei jos reikės laukti visą dieną, ir keliausime ten pir- 
mos klasės geležinkelio vagonu... 

— Tikrai? Dievaži. - Akimirką mano tėčio akys kitapus 
akinių išsiplėtė, ir tuomet jis atsipeikėjo. - Turiu jį perspėti, 
kad, jei tik jis neplauks į lagūną, visai pakanka vieno gon- 
dolininko. Jie visuomet nori imtis kartu brolį ar pusbrolį, 
supranti... 

- Ir jis pažadėjo, kad specialiai mums atsivers visos baž- 
nyčios ir rūmai, nesvarbu, kiek tai kainuotų. 

— Tuomet reikia jam pasakyti, kad pakanka vienos liros, 
ir bažnyčios sargas uždega žvakes. - Mano tėtis atsiduso. — 
Bet nemanau, kad jis tai prisimintų. Ir gidai jį apgaus, išvi- 
lios pinigus, o kamėjų pardavėjai pagrobs jo žmoną, ir jis 

sugrįš atgal iš to didingo miesto tuščiomis, išskyrus kelis 
menkaverčius stiklinius rutuliukus ir kartų nusivylimo jaus- 
mą. - Mano tėtis papurtė galvą ir vėl atsiduso. Žvilgtelėjo 
į Mano mamą. - Žinai ką, aš tikrai manau, kad turėčiau vykti, 
bent jau tam, kad apsaugočiau šį žmogų nuo jo paties. 

Mano mama nusišypsojo. 

— Esu tikra, taip būtų geriausia. 

— O tu, žinoma, važiuosi kartu? 

— Ne, brangusis, turiu baigti savo „Uolaskėlės“ rodyk- 
lę - su tavimi Venecijoje bus Krisė. Ar to nepakaks? 

Kurį laiką tėtis atrodė paniuręs, jis negalėjo pakęsti atsi- 
skyrimo nuo jos. Paskui jo veidas prašviesėjo. 

— Visas aukštas Danieli, sakė Dunstanas? Ir privati gon- 
dola? Ar tu tikrai Žinai? 


„Vrečias skyrius 


M turėjome vykti į Veneciją tų pačių, 1914-ųjų 
metų gegužį, ir Ma pareiškė vieną mažutę abejonę dėl mū- 
sų kelionės. Ar nėra Venecija pakankamai arti Balkanų vals- 
tybių ir argi nebuvo skelbta apie karą Albanijoje tarp serbų 
ir musulmonų? 

Alfredas Dunstanas išsklaidė jos būgštavimus savo įpras- 
tiniu raminančiu pasitikėjimu. 

— Brangioji ponia... - aiškiai mačiau, kaip mano mama 
krūpteli. - Albanija yra ištisi penki šimtai mylių nuo Vene- 
cijos, tačiau, šiaip ar taip, kalbant politiniais terminais, ly- 
giai taip ji galėtų būti Jupiterio planetoje. Tokiose vietose 
kaip Balkanai karai būtinai vyksta, bet kokie ten karai. Pykšt 
pokšt kelias savaites, nuverčia prezidentą ir ministrų kabi- 
netą, sušaudo, ir vėl visi laimingi. Vis dėlto gerai, kad šie 
karai vyksta, kadangi mano spyruoklės reikalingos abiem 
kariaujančioms pusėms - šautuvams ir krovinių vežimams 
gaminti! Nes Bea taip švaisto mano pinigus, jog turėčiau 
pats vykti ir pradėti karą, jeigu jie nebūtų tokie geri ir ne- 
pradėtų jo patys. - Jo lūpos prasivėrė virš priekinių dantų 
džiugia agresyvia grimasa, panašia į šypseną. - Bet, ponia 
Ašam, garantuoju jums, Balkanų valstiečiams įdomu žu- 
dyti tik vieniems kitus. Venecija bus tokia pat saugi kaip 
jūsų sodas ir tikriausiai gerokai saugesnė. - Elektrinė šyp- 
sena sušvito vėl. - Nemanyčiau, jog ten lyja bent perpus 
tiek kiek čia. 

Su palengvėjimu mano mama sugrįžo prie savo „Uolas- 
kėlės“. Karai buvo jai nesuvokiami, nebent tai, kad jie smerk- 
tini. Mano tėvus labai sukrėsdavo bet koks smurtas, Ma buvo 
šokiruota, kai neseniai kovotojos dėl moterų balsavimo teisės 
sukapojo Velingtono ir Henrio Džeimso portretus ir puolė 
Jarmuto prieplauką bei Britų muziejų. Mamos nuomone, 
moterims tikrai reikia turėti balsavimo teisę, bet kaip tai- 
kos įgyvendinimo, o ne griovimo galią. 

Mačiau ją nepritariamai žiūrint į duris, pro kurias ką tik 
išėjo ponas Dunstanas. 

— Tikiuosi, jis iš tiesų taip nemano, kaip pasakė apie pi- 
nigų susikrovimą iš karo. 

Buvau pernelyg susijaudinusi, kad klausyčiausi. Man bū- 
sima kelionė buvo stebuklingas įvykis. Vienintelis nusivy- 
limas, kurį vis dėlto galima ištverti: Džeko Dunstano su 
mumis nebus. 

— Tėtis sako, kad jis turi likti mokykloje, - atvirai paaiš- 
kino Beatričė. - O Ida dar per maža, jai iš to jokios naudos. 
Kitaip tariant, jis negali vargintis su jais abiem. — Beatričė 
čiulpė pirštus: prie arbatos buvo paduota šokoladinio py- 
rago. - Mama norėtų likti ir prižiūrėti Idą, bet, žinoma, jis 
to neleis. Ji turės būti kartu su juo. 

— O, žinau, Tė irgi siaubingai norėjo, kad važiuotų Ma. 
Be jos jis bus kaip nesavas. 

Beatričės antakiai virš išsprogusių akių šiek tiek išlinko, 
ji susimąsčiusi nulaižė nykštį. 

— Nemanau, kad tai visai tas pats. 


Ak, Venecija, karnavalų mieste, - kaukė ant kaukės - tikiu, 
tu tyvuliuoji laukdama mūsų, žėrintis reginys viršum pel- 
kės, aksomo skraistė ant lavono. Mano dvasingasis tėvas 
pavadino tave savo didžiausia meile, savo vaikytės myli- 

mąja. Bet iš tiesų tu esi sena kurtizanė, viskas visiems vy- 
rams, slepianti savo apvytusį skruostą už mielų paveikslų, 
nutapytų tavo sūnų dailininkų, ir pridengianti savo klas- 
tingą šypseną madoniška ramybe. 

Tačiau mūsų atvykimo dieną temačiau tik jos žavesį. Ir 
negalėjo būti nieko labiau pavergiančio nei pirmas žvilgs- 
nis į saulėj tviskantį Didįjį kanalą, kiekvienoje jo pusėje at- 
siveriant stebuklui po stebuklo, pasakiškiems rūmams, 
pastatytiems džinų, nusagstytiems arkomis bei įmantriais 
balkonais ir lankomiems spiečiaus valtelių it jonvabalių. | 

Aš jau buvau beviltiškai apžavėta kelionės nuo pat Pa- 
ryžiaus. Mano tėtis kelias pirmąsias valandas grūmėsi su 
nepaprasta mūsų privataus vagono prabanga, bet paskui 
pasidavė jos pagundoms. Iki Venecijos jau pripratome prie 
ištaigingo valgio ir nuolatinio dėmesio. Buvome pasirengę 
stebuklams, bet koks menkesnis įspūdis būtų buvęs nepa- 
keliamai sunkus. Ir Venecijos miestas, skaitantis šiuos lū- 
kesčius mūsų veiduose, dosniai atsidėkojo. 

Mes turėjome gyventi rūmuose - ar bent jau viename 
jų aukšte — tiesiog Riva degli Schiavoni, Vergų krantinėje, 
kur bronzos pirkliai krovėsi pelną iš Kinijos, Afganistano ir 
Persijos, nepaisydami Šiaurės Afrikos piratų klastos. Vieš- 
butis Royal Danieli kadaise buvo kunigaikščio rūmai, pilni 
marmuro, freskų ir begalinių gotikinių arkų — čia yra nak- 
vojęs ir Dikensas, Balzakas, Vagneris. 

Mūsų privati svetainė žvelgė į tobulą raudoną, baltą ir 
mėlyną lagūnos konditeriją. Iš svetainės balkono mes ma- 
tėme persiko spalvos Šv. Jurgio didžiąją bažnyčią ir Giu- 
decca salas, o toliau į vakarus - didingą perlo spalvos kupolą 
ir smailius Saliuto bokštelius. Apačioje, krantinėje, kirbėjo 
visokiausios valtys, ne tik gondolos - sidabrinėmis nosi- 
mis, juodais korpusais, —- atsargiai praplaukiančios prisiš- 

vartavimo stulpelių mišką, bet ir stačiapetės baržos, trum- 
pastiebiai žvejybos verslo traleriai ir solidūs garlaiviai, šniokš- 
tuojantys per lagūną pro pulką besisupančių sandolo valtelių. 
Man patiko, kaip irklininkai, nerūpestingai rūkydami, sto- 
vi savo valtelių paskuigalyje, stebuklingai balansuodami 
prieš didesnių laivų sukeltas besikryžiuojančias bangas. 

— Pažvelk į tą jaunuolį, tapantį žvejybos tralerius, jo tep- 
tukai užkišti už skrybėlės juostos! O molbertas - ant pat 
krantinės kraštelio. 

— Ak, ir pažvelk į tą šunį, Bea, tupintį tiesiog ant tos siau- 
rutėlės valties pirmagalio! Jis tikrai įkris į vandenį. 

Tačiau šunėkas neįkrito. Neatrodė, kad kas nors čia ka- 
da įkristų į vandenį, šiame mieste ant vandens, - net gėlių 
vazonai, balansuojantys ant ilgų ir grakščių balkonų, žvel- 
giančių į kanalą, ar vaikai, riedantys žemyn kuprotų tiltų 
laiptukais. 


„Ien bus moskitų“,- buvo perspėjusi Ma, stebėdama, kaip 
aš kraunuosi daiktus. 

Beatričė susidomėjusi žiūrėjo, kaip juos išpakuoju. 

— Tu tokia laiminga, kad tavo plaukai rausvo atspalvio. 
Man žalia išvis netinka. - Ji sukiojosi mūsų miegamojo vi- 
dury, suknelė su daugybe raukinių ir raištelių per krūtinę 
buvo aptempta. - Kaip tu manai? Šią popietę dryžuota drobė 
ar muslino apvadai? 

Pavydžiai ją nužvelgiau, liūdnai galvodama apie savo 
žalią atvirą lietpaltį, žalią lininį sijoną ir žalsvą munduro 
stiliaus palaidinukę, susagstytą nuo peties iki liemens. Tik 
dabar man dingtelėjo, kad kol aš žvelgiau į Veneciją, Vene- 
cija tyrinėjo mane ir aptiko, kad aš, švelniai tariant, keisto- 
ka. Namie anksčiau niekuomet nesirūpindavau, kuo vilkiu. 
Visuomet maniau, kad mano drabužiai daugmaž tokie pat 

kaip ir kitų, ir tik atsitiktinai žvilgtelėjus į mūsų kambari- 
nės madų žurnalus, mano pasitikėjimas susvyravo. Bet kai 
mano akiratyje pasirodė Beatričė, ėmiau ilgai apžiūrinėti 
save veidrodyje, niūriai skaičiuodama visa, ką mačiau esant 
ne taip. Dabar buvau visai priblokšta, kai Dunstanų kam- 
barinė atidarė Beatričės lagaminus ir iš jų pasiliejo šifono 
ir atlaso potvynis. Beatričės pižamos buvo šilkinės, pla- 
čios kelnės, susegamos prie kelių, taip pat. Ma buvo sa- 
kiusi, kad vaikštinėdama po Veneciją, Beatričė dar 
apgailestaus, jog nešioja Eifelio kulniukus. Aš tikrai to vy- 
liausi! 

Kai tą vakarą pamačiau save vonios kambario veidro- 
dyje, mano klubikauliai kyšojo kaip branktai pro vasarinius 
marškinius. Užsagstytais baltintos medvilnės marškiniais, 
baltomis rankomis ir baltu veidu, aš atrodžiau visa balta 
kaip kreida. Vien tik plaukai buvo ryškūs, jie krito ant pe- 
čių karšta varine srove, kurią mama draudė patrumpinti, 
mano kaštoniniai plaukai, leidę man vilkėti žalsvai. 


Tė buvo smulkmeniškai apgalvojęs mūsų kelionės po miestą 
programą. Pirmiausia kitą rytą jis išvedė mus klypinėti po 
nelygias marmurinės Šv. Morkaus bazilikos plyteles, liep- 
damas įsižiūrėti į šešėliuotuose skliautuose spingsinčias pa- 
auksuotas Bizantijos šventųjų kančias. Iš lauko pusės 
popierinio pilkumo katedros kiaukutas priminė man smai- 
lą ir trapų vapsvos lizdą. Kažkur viduje, pasak legendos, 
saugyklose, tarp didingų brangakmeniais nusagstytų auk- 
so taurių, buvo laikomas vienas iš šv. Stepono šonkaulių ir 
Marijos Magdalietės pirštas. Bazilikoje buvo vėsu. Nema- 
nau, kad norėčiau būti šventoji ir šitaip padalyta gabaliu- 
kais garbinimo dėlei. 

— Nuostabu. Didinga. - Alfredas Dunstanas su paleng- 
vėjimu žvalgėsi aplinkui, mums išėjus į Šv. Morkaus aikš- 

tės saulėkaitą. Jis kaip tik jau suko į artimiausią kavinę už- 
sakyti staliuko, kai mano tėtis pakvietė jį sekti įkandin. 

— Pirmyn! 

Spyruoklių dirbėjo veidas rodė nustebimą. Jis akivaiz- 
džiai buvo apstulbęs, kad išsiblaškęs mokslingasis Bene- 
diktas Ašamas galėtų būti toks begėdiškai drąsus dėl 
akademinių dalykų. Mano tėtis jau buvo apsigręžęs, jo ranka 
pakelta virš galvos, o nosies galas nutaikytas į Dožų rūmus. 

Jis ryžtingai traukė prie jų, akiniai ir sidabrinis pieštu- 
kas siūbavo jam ant krūtinės, o jo komentaras per petį at- 
skriejo iki mūsų. 

— Taigi, šie vartai yra vėlyvosios gotikos stiliaus, jau pa- 
stebima Renesanso įtaka. Jie buvo suprojektuoti Bartolo- 
mėjaus Bono dožui Foskariui. Prašom atkreipti dėmesį į 
amūrus aplink šventojo Morkaus biustą. - Jis mostelėjo 
ranka į kabančius cherubus ir apsižvalgė, norėdamas įsi- 
tikinti, jog mes visi atkreipėme dėmesį. - Šie vartai vadi- 
nami Porta della Carta, kadangi čia prie durų buvo pakabinti 
Respublikos įstatymai. Priešais mus — Scala dei Giganti. 
Čia tėvas išsitraukė iš kišenės nosinę, pažerdamas ant ša- 
ligatvio smulkias monetas ir pasiųsdamas mus greičiau jų 
surankioti. 

Mes jau buvome išsirikiavę: Tė susiglamžiusiu pilkos dro- 
bės kostiumu, drožiantis greitu žingsniu priekyje, tada nė 
per žingsnį nuo jo neatsiliekanti Hosana Grindju, apsivil- 
kusi kažkuo. panašiu į storą pašukinę maišų drobę, užsira- 
šinėjanti į sąsiuvinuką viską, ką tik jis pasakydavo, paskui 
mudvi su Beatriče, einančios drauge ir niekaip nesusikau- 
piančios, žioplinėjančios į šalis. Alfredas Dunstanas ir Leti 
laikėsi užnugaryje, tačiau spyruoklių dirbėjas nuolat stab- 
telėdavo nykščio galu patikrinti paauksuoto pagražinimo 
ar pačiupinėti gobeleno kraštelio, tad Leti su savo šiaudine 

skrybėle dažniausiai būdavo paliekama pėsčiuoti viena. Ta- 
čiau ji, regis, to nė nepastebėjo: atrodė susidomėjusi, akys 
išplėstos, kone išsigandusios viso to, ką matė. 

Apstulbimas vėl pasirodė jos veide, gondolai nešant mus 
per kanalus tarsi tamsius tunelius, kur mūsų balsai aidė- 
davo ir ataidėdavo drėgmėje, skriedami aukštyn į siau- 
rą dangaus rėželį virš galvų. Leti beveik nebežiūrėjo, ji 
atrodė apsvaigusi, tarsi būtų ne tiek apžiūrinėjusi mies- 
tą, kiek juo alsavusi - nuo vandens pūvančiomis durų 
lentomis, raitytomis geležinėmis grotelėmis ir spalvoto 
tinko, bet kaip prilipusio prie plytų mūrinio, lopais. Tik 
kartkartėmis ji pakeldavo akis —- smalsiai - į aukštai virš 
vandens išsirikiavusius uždarus arkos formos langus, kone 
pasiekiamus ranka. 

Alfredas Dunstanas sėdėjo prigludęs gondolos vidury, 
žvelgdamas į irimo pėdsakus. 

- Argi šiame mieste nėra jokių dirbančių statybininkų? 
Darbo jiems čia per akis, garantuoju. Aš atsiųsčiau plytų 
mūrytojų brigadą tiesiai iš Anglijos, jei nemanyčiau, kad 
italai snaus ir neduos jiems darbo. Tik pažiūrėkit visur ap- 
linkui, - jis parodė ten, kur laiptukų eilė tirpo kanale, virs- 
dama gracingomis nuolaužomis. — Ši vieta neatrodo 
tvarkinga, juk taip? 

Šalia garo variklio sėdinčio mano tėvo panama sūpavo- 
si, jis pats spoksojo į spyruoklių dirbėją taip, lyg šis būtų 
pasiūlęs nubaltinti Bazilikos mozaikas. 

— Jūs tikriausiai nesitikite... 

— Taip, brigados gerų anglų statybininkų - štai ko reikia. — 
Alfredas Dunstanas linktelėjo patenkintas. - Truputis cemen- 
to, keltuvas ar du, ir ši vieta tučtuojau būtų sutvarkyta. Tuč- 
tuojau, sakau jums. - Jis kumštelėjo alkūne Leti, kad ši 
patvirtintų, bet ji akimirką kitą žiūrėjo į jį nesusivokdama. 

Paskui jos akys, sugrįžus iš savo pakilių svajonių, apsi- 
blausė. 

— Žinoma, Alfredai, tavo teisybė. 

Ji vėl buvo pašaukta į tarnybą. Ir likusią popietę jos ry- 
žių šiaudelių skrybėlės kraštas pasvirdavo tai į vieną, tai į 
kitą pusę, - kritiškos britų turistės skrybėlės. 

Tėtis jautėsi savo stichijoje ir nardyte nardė tarp faktų. 

— Ak štai, Palazzo Rezzonico. - Mostelėjo į mūrinio, iki 
kelių stovinčio žaliame vandenyje, bokštus. - Čia gyveno 
Brauningo sūnus, žinote - poeto berniukas. Pašėlęs tapy- 
tojas. Jis ypač mėgo piešti nuogas liulančias figūras, ir jo 
žmona taip įniršdavo, kad barnis girdėdavosi per visus ka- 
nalus. Laimė, ji turėjo pinigų, bet su juo neliko... pasiėmė 
kartu visus baldus... 

— Dabar, ana, tas namas, - jis apsigręžė, gondola susiū- 
bavo. - Ar matote, kur rodau? Namas su penkioliktojo am- 
žiaus balkonėliu — štai kur būtumėte galėję rasti Bairono 
gydytojo dukrą. Jos mama, jei neklystu, vėl ištekėjo už tur- 
kų pašos ir parašė gana garsią knygą... „Trisdešimt metų 
hareme“ ar kažkas panašaus. - Jam šovė į galvą gera min- 
tis. — Nors drįstu sakyti, jei kuri ištekėjo už paš-os*, tikra 
paguoda, kad aistros pasiekia ją tik kartais. 

Spyruoklių dirbėjas sutrikęs garsiai atsikrenkštė. Tė sma- 
giai pakikeno iš šio mažo juokelio ir pasakojo toliau. 

— Aišku, pirmąkart atvykęs į Veneciją su drobės manu- 
faktūros pirkliu, čia buvo apsistojęs ir pats Baironas, Freze- 
rijoje, strėlių dirbėjų gatvėje, kuria mes vakar ėjome, 
prisimenate? Baironas greitai sugulė į lovą su manufaktū- 
ros pirklio žmona, aišku, sutikus jos vyrui. Matote, koks 
anglų milordas? Visai respektabilus meilužis. Ne taip, kaip 


* Pash (sutr. passion) - aistra (angl.). 


gondolininkai, kurie, kalbama, nespjauna į nieką, kas jiems 
sumoka - ar vyras, ar moteris. Bijau, čia truputį gėjų viete- 
lė. Dieve mano, Dunstanai, kokį bjaurų kosulį jūs pasiga- 
vote. Jei rytoj nepraeis, turėsiu į tai atsižvelgti. 

Ir spyruoklių dirbėjas, šitaip mėginęs perspėti Tė, kad 
kiekvieną jo žodį godžiai geria dvi šešiolikmetės, nebyliai 
tylus susigūžė. 

Venecijoje, padarėme išvadą mes, kartu su kultūra koja 

kojon žengia tam tikras moralinis lankstumas. 
— Reikia leisti Venecijos esmei, - mokė Hosana Grindju Be- 
atričę ir mane, - įsismelkti į jūsų sielas. — Žinoma, ji turėjo 
galvoje kultūrą, šį paauksuotų rėmų ir gracingų lodžijų 
skonį, kuris galėjo persmelkti kaip šaltis. Bet patyriau, jog, 
kai iš tikrųjų esi Venecijoje, atviromis ausimis ir atmerk- 
tomis akimis, iš susižavėjimo gniaužiantis pirštams ir dilg- 
čiojant odai, yra daugybė įspūdžių, paveikiančių sielą 
pirmiau nei kultūra. 

Aš gulėdavau prabudusi, švelniai tekant saulei, klausy- 
damasi irklų plekšenimo ir irklų įkabų dejonių bei duslaus 
dūžio, kuris pranešdavo apie pirmąją dienos valtį, teškian- 
čią vandenį ant mūsų pastato šonų. 

Netrukus išgirsdavau atsklendžiant langines, o paskui 
tapsenant žingsnius apačioj aidinčioje erdvėje, kai veneci- 
jiečiai sukildavo prie darbų. 

Niekai tie elegantiški užsieniečiai Pjacoje, linkčiojantys 
pažįstamiems su tokiu pasitikėjimu, it Žmonės, įpratę būti 
minios atpažįstami. Man patiko atpažinti čionykščius ve- 
necijiečius, patiko muilinas jų odos blizgesys ir didelės pla- 
čios nosys. Miesto Žmones gaubė nepriekaištinga 
pasitenkinimo savimi atmosfera, tarsi gerai klotųsi verslas. 

Dunstanai, mąsčiau aš, čia jaustųsi kaip namie. 

Paskui man pasidarė įdomu, apie ką galvoja Leti Duns- 
tan, kai guli prabudusi šalia savo vyro, žiūrėdama prieblan- 
doje tomis savo plačiai atmerktomis akimis? 

Keista, kaip Venecija kišo mums į galvas trikdančias min- 
tis. Amore, amore... Bandžiau įsivaizduoti lordą Baironą, plau- 
kiantį Didžiuoju kanalu namo, tamsiais, ant kaktos 
besidraikančiais drėgnais plaukais, ir staiga vietoj jo išvy- 
dau Džeką Dunstaną, irkluojantį tiesiai į Votersaido prie- 
plauką, kupiną išdidumo ir laukinio pykčio. 

Keista, bet atsidūrusi Venecijoje, dažnokai pagaudavau 
save galvojant apie Džeką ir gana gąsdinamai, glumina- 
mai, tarsi jis stovėtų labai arti ir aš savo oda jausčiau jo bu- 
vimą; nuo to skrandžio duobutėje atsirasdavo keistas 
virpulys. 

Turbūt neįprastas miesto karštis darė mane tokią jaud- 
rią, O gal tiesiog kasdienis žiūrėjimas į tokią daugybę nuta- 
pytų vyrų ir moterų kūnų, beveik nuogų, bet taip geidulingai 
išlietų ir taip subtiliai nuspalvintų, kad jautei: jeigu juos 
paliestum, jie būtų tikrai šilti. Kartais aš paliesdavau juos 
pirštu, norėdama pasitikrinti. Greitai mane apsupo daik- 
tai, kurie reikalavo būti perbraukti pirštu, - platūs akso- 
mai, aukso ir sidabro lydinio spurgai, gumbuoti raižiniai, 
lygus, glotnus it skystis, šimtų smalsių pirštų nuzulintas 
marmuras. 

Ar tai tas miestas mane trikdė, siuntė keistas, neramias 
mintis apie Džeką ir lordą Baironą? Alfredas Dunstanas buvo 
įsitikinęs, jog tai tokie paveikslai kaip Tintoreto Bacchus Dožų 
rūmuose, su savo šlykščia maža vynuogienojų girlianda. 
Tokie paveikslai spyruoklių dirbėją įžeisdavo. 

— Pernelyg daug šlaunų ir sėdmenų, jei jums rūpi mano 
nuomonė. Nežinau, kiek jie už tai nori, bet kad galėčiau 
pasikabinti ant sienos, man reikėtų juose truputį daugiau 
audeklo. 


— O ne, pone Dunstanai! - Hosana sielvartingai nusi- 
šypsojo Tė. - Šie paveikslai neparduodami! Jūs negalite jų 
nupirkti. Tai nacionalinės vertybės. 

— Tikrai? —- Spyruoklių dirbėjas dairėsi aplinkui, sukio- 
damasis ant kulnų ir susibrukęs rankas į kelnių kišenes. — 
Labai gali būti. Bet jei aš nesugebėsiu rasti nė vieno apsuk- 
raus italo džentelmeno, pasirengusio įsidėti į kišenę kelias 
liras, kad jais nusikratytų, tuomet jie bus pirmosios verty- 
bės šiame mieste, kurios liko neparduotos. 

Tikrai, Alfredui Dunstanui ir jo dukrai pavyko čia nusipirkti 
gana daug. 

— Sakau, kad man labai patinka šitos kėdės. - Beatričė 
staiga stabtelėjo, kai mes vaikštinėjome po kitus rūmus 
su daugybe nišų. - Man nerūpi tos vazos, bet norėčiau 
vieno tokio krėslo paauksuotais ranktūriais, raudono bro- 
kato apmušalais. Tiesiog matau jį savo naujojo namo mie- 
gamajame. 

— Bet tau jau nupirko tuos didžiulius veidrodžius, Bea, 
ir tą sietyną, ir visus tuos nėrinius, ir kamėjų diržą, ir mar- 
murinį stalelį, ir bronzinę žvakidę... 

— Tai tik krėslas, Krise. Ir siaubingai senas, jis negali la- 
bai brangiai kainuoti. 

Beatričė pasakė savo pageidavimą tėvui, šis pasišnekė- 
jo su Danieli direktoriumi, kuris, pasirodo, pažinojo patiki- 
mą senienų pirklį. Po kelių valandų du labai brangūs raudono 
brokato krėslai, visai tokie, kokiais žavėjosi Beatričė, buvo 
supakuoti gabenimui į Angliją. 

— Jie visuomet parduodami poromis, sinjore. 

Vis dėlto tuo momentu aš tikrai pavydėjau Beatričei jos 
godumo. Beatričei — kaip ir jos tėvui — Venecija buvo tei- 
kianti pasitenkinimą ir kilnojama, taip lengvai išperkama 

ir išsiunčiama namo. Pažėrę lirų, jie galėtų sutraukti visą 
Venecijos ir jos paslapčių patirtį į skrybėlės dėžę ir parsi- 
vežti į Angliją, kad pademonstruotų svečiams egzotišką, 
bet saugią: apžiūrėtą, skersai išilgai išvaikščiotą, nugalėtą. 

Venecija, kurią aš atradau kaip Tintoreto Bacchus, nebu- 
vo skirta parduoti. Ji įsėlino į mane mažesniais palazzeti, 
kur Tė pažįstami siūlė mums biskvitus ir marsalą plonuo- 
se, į auksą panardintuose stikliukuose. Ji buvo užsimetusi 
boa drėgnose akmeninėse galerijose, išmargintose kanalo 
šviesos, ir lūkuriavo slėpiningoje koplyčių tamsoje, tokia 
turtinga ir uždara kaip brangenybių dėžutės vidus. Jau po 
kelių dienų aš supratau, kad niekuomet nepamiršiu sudu- 
susio saulėje mirkstančių portjerų kvapo ar švelnių, it oda 
blizgančių koklinių grindų, nugludintų daugelio kartų pė- 
dų, ar tamsių medinių paauksuotų žėrinčių lubų, ar šalto, 
belaikio, tylaus jaspio vaiskumo, porfyro ir marmuro kil- 
numo, išvagoto besimainančiomis jūros spalvomis. 

Vieniša ir sutrikusi, aš susidraugavau su mažu rainu ka- 
tinu netoli vienos Riva kavinukių, ir jo begėdiškas bandi- 
tizmas mane nuramindavo. Rasdavau jį rytais griaužiantį 
krūvas kažkieno paliktų žuvų galvų, jo žandai linksmai žvil- 
gėjo nuo žvynų, o ausys buvo smailos kaip trikampės kar- 
navalo skrybėlės kampai. Jis sujaudino man širdį savo raiša 
užpakaline koja, o gal tiesiog plačiu auksiniu žvilgsniu, ne- 
jaukiai primenančiu Leti Dunstan. Šiaip ar taip, mudu kas- 
dien pradėjome dairytis vienas kito, katinas ir aš, ir savotiškai 
kurti amore, - iš murkimo ir rąžymosi, ir tų brangiai kai- 
nuojančių kąsnelių, kuriuos nupirkdavau iš vienos Žvejų 
valties. 

Tam Venecijos katinui nereikėjo mano draugystės nei 
jausmų aiškumo, bet gavęs kelias krevetes ar gabalėlį un- 
gurio, jis gundomai ridinėdavosi ant šaligatvio, mankyda- 

mas savo dryžius ir apnuogindamas smėlio spalvos pilvą, 
kad jį pakutenčiau. Jo kailis buvo švelnus kaip vakaro švie- 
sa ir minkštas kaip aksomas, jis slydo man tarp pirštų ne- 
lyg fontano čiurkšlė. Bet mano krevetės, suteikusios tiek 
privilegijų, ir mano laikas baigdavosi: letenos aštriais it aš- 
menys nagais nustumdavo mane, ir mažas rainas teroris- 
tas maudavo calle į kitą pasimatymą, kepėstuodamas 
susuktomis letenomis. 

Net katės gyveno palaidai! Niekas manęs neįspėjo, kad 
miestas bus toks kūniškas, toks beprotiškai geidulingas. Čia 
net kūdikėlis Kristus gimė tarp povų ir sostų. Bažnyčiose 
šventieji sutikdavo savo kankinio lemtį prabangiuose šil- 
kuose, o slystant kanalų labirintais, mūsų laivo nosis, ro- 
dės, rėžia juodo Laokonijos marmuro grindis. Visas miestas 
šaukė apie laisvumą ir perteklių, nesaikingumą, aš kasdien 
atsibusdavau greitai tvinksinčiu pulsu, tiesiog iš sapno, už- 
liejusio mano jausmus saldumu ir vos beprisimenamų ma- 
lonumų skoniu. 

Jaučiau, kad man visai patiktų būti... būti suviliotai. Ar- 
gi tai taip šokiruoja? Išgyvenau ūmų užvaldantį troškimą 
būti glamonėjama ir glostoma, gulėti kieno nors glėbyje ir 
ištvirkauti, ir pirmąkart supratau, ko iš tiesų troškau iš Vik- 
hemo vežėjo, lanksčiomis rankomis ir glotniai aptempto- 
mis elnio odos kelnėmis. 

Ne aš viena išgyvenau tokį sąmyšį. Vieną vakarą, iš- 
ėjusi į svetainės balkoną, ten jau radau Leti Dunstan šil- 
kiniu kimono, tyliai atsišliejusią į turėklą, jos veidą apšvietė 
atsispindintis vandens mirgesys. Iškart sustojau tarpdu- 
ryje. Venecija, suvokiau aš, gali žaisti keistus žaidimus su 
šviesa, bet tą akimirką Leti veidas atrodė perkeistas kaž- 
kokio nežemiško... alkio. Tam apibūdinti tinka šis vienin- 
telis žodis. 

Dar niekuomet nebuvau mačiusi tokios išraiškos suau- 
gusios moters veide. Visas Leti Dunstan kūnas spindulia- 
vo troškimu, tam tikru neapibrėžiamu gluminančiu ilgesiu, 
koks būna veide vaiko, kai bendraamžiai jo nepriima žaisti. 
Man bežiūrint, ji užmerkė akis ir atgręžė veidą į dangų, 
krūtinė kilnojosi po drabužio šilku. Tai buvo panašu į grei- 
tą paukščio širdutės plakimą, jam gulint ant Žemės, atsi- 
trenkus į lango stiklą, kurį klaidingai palaikė beribiu 
dangumi. 

Aš vos neprišokau prie jos. Tą akimirką Leti Dunstan 
atrodė vienintelis visame mieste žmogus, kuris galėtų su- 
prasti, kas man darosi. Mano tėtis buvo apsėstas činkve- 
čento, Hosanos gyvenimas - užrašų knygelė ir atsidavimas 
mano Tė, o Beatričės galva pramušta kėdėmis ir Žvaki- 
dėmis. 

Turbūt dvejodama prastovėjau keletą minučių. Pagaliau, 
kad ir kokia buvau tyli, matyt, sukėliau kelis garsus, nes 
Leti staiga atsigręžė, kone išsigandusi. Pastebėjus mane, jos 
veido išraiška persimainė. 

— Krise! Aš tavęs neišgirdau. 

— Atleiskite. Nenorėjau sudrumsti jums ramybės. 

— Tai nebuvo ramybė. Tik ne ji. Tai ši vieta. - Ji parodė į 
miestą apačioje. - Ji daro Žmogų tokį nerimstantį. Tokį... 
nepatenkintą. 

— Suprantu. Tarsi kažko trūktų. Tarsi lig šiol būtum gy- 
venęs pusiau miegodamas. 

— Taip, tik pusgyvis. - Ji tyrinėjo mano veidą. - Ar tu irgi 
tai pajutai? 

— Norėčiau suprasti, kas man darosi. 

— O aš norėčiau - aš norėčiau, kad niekuomet nebūčiau 
čia atvažiavusi. Namie buvau patenkinta. - Ji vėl žvilgtelė- 
jo į šalį, sukdama plaukų sruogą tarp pirštų. 

Tė ir Hosana Grindju prisijaukino miestą sutraukdami 
jį į spalvų analogijas ir horizontalias kompozicijas. Beatri- 
čė su tėvu viską tiesiog suskirstė į tai, ką jie norėtų pasiimti 
namo ir ko negalėtų pakęsti. Atrodo, vien mudvi su Leti 
Dunstan nepajėgėme sukimšti Venecijos esmės atgal į jos 
butelį. Vienintelė mūsų paguoda ta, kad jau įpusėjome sa- 
vo kelionę. Po dviejų savaičių vyksime namo. 


Kitą dieną mano tėtis nuvedė mus į Museo Civico, esantį 
Fondaco dei Turchi, kad pamatytume Karpačo „Dvi kurtiza- 
nes „kurias Džonas Raskinas pavadino „geriausiu paveikslu 
pasaulyje“. 

Beatričės kulkšnys sutirtėjo. 

— Ar būtinai reikia eiti? Mano kojos tiek prisiklypinėjo 
besisukiojant apie visas tas bažnyčias. Nebegalėčiau nė žings- 
nio žengti, net jei nuo to priklausytų mano gyvybė. 

Tė neleido išsisukinėti. Jis nuvedė mus laipteliais į vir- 
šų, pro kambarį, pilną durklų ir vėliavų, prie tapytų dro- 
bių. Ir štai jos sėdi išdailintuose rėmuose - dvi žymiausios 
Venecijos moterys, alsuojančios grynu oru ant savo namo 
stogo tarp numylėtinių šunų ir paukščių, nusispyrusios batus 
patogumo dėlei, o jų veiduose tvyro begalinis nuobodu- 
lys. Pagalvojau apie mudvi su Leti Danieli. Kodėl moterys 
žvelgia iš venecijietiškų balkonų su tokiu nepasitenkinimu? 

— Žinoma, dabar, šiais laikais, — pareiškė Tė, - mes išvis 
nemanome, kad tai kurtizanės, o tik dvi Torelių šeimos mo- 
terys. Ir čia... - Jis kilstelėjo akinius ir įsistebeilijo pro juos 
tarsi pro lornetą. - Čia mano nuomonė nuo Raskino skiria- 
si. Nors jis galbūt nutapytas iš įkvėpimo, bet nėra geriau- 
sias paveikslas pasaulyje. Ir vis dėlto, kai pagalvoji, kaip 
maloniai slysta akis pirmosios moters ranka ir pečiu prie 
antrosios išlenktos alkūnės... 

Tėtis nutilo suvokęs, kad šalimais kitas balsas dėsto sa- 
vo švelnų monologą. Jis atsigręžė, antakiai pakilo. Du vy- 
riškiai, stovintys netoliese, prietemoje, apmirė atsiprašomai 
nuščiuvę. Arčiau stovintis buvo vidutinio ūgio, tamsūs plau- 
kai prie smilkinių visai žili. 

— Meldžiu jus atleisti. Nenorėjau jūsų nutraukti. - Jo drau- 
gas stovėjo tolėliau ir atrodė jaunesnis, labiau išbalęs. - Pra- 
šom tęsti. - Vyresnysis mandagiai nulenkė galvą. — Aš tik 
atkreipiau savo sūnaus dėmesį į kelis perlus tame paveiks- 
le, bet palauksiu, kol jūs baigsite. 

— Perlus? - Mano tėtis vėl apsisuko ir iš naujo įsižiūrėjo 
į drobe. 

— Aš esu perlų prekijas. - Nepažįstamasis nusišypsojo ir 
atlaidžiai mostelėjo. - Perlai - mano verslas ir, galima saky- 
ti, mano aistra. 

— O! - Alfredas Dunstanas patenkintas švystelėjo bal- 
tais dantimis. — Perlai. Tai kažkas nauja. - Pasitrynė ran- 
kas. - Perlai, kaip įdomu! 

Beatričė pašoko, visai pamiršusi savo skaudamas kojas. 

— Aš visuomet mėgau perlus. 

— Kaip ir visos Venecijos aukštuomenės moterys. - Per- 
lų pirklys vėl nusišypsojo, droviai atsiliepdamas į jų susi- 
domėjimą. - Jos taip mėgo perlus, kad Respublika turėjo 
priimti įstatymus, draudžiančius puoštis daugiau nei vie- 
nu vėriniu arba tokiais perlais, kurie verti daugiau nei dvie- 
jų šimtų dukatų. - Jis parodė į Torelių moteris. - Bet, kaip 
matyti iš šio paveikslo, niekas to nepaisė. Kai šešiolikta- 
me amžiuje čia lankėsi Prancūzijos karalius, Venecijos aukš- 
tuomenės damos buvo prisisagsčiusios perlų į plaukus, ausis 
ir skraistes — visur. 

— Taigi, o šitie, - atleiskite man, - įsikarščiavęs jis žengė 
paskui mano tėvą patyrinėti paveikslo. - Šitie yra sferiniai 

ir tobulai priderinti. Mes kalbame apie perlo rytietiškumą, 
apie tai, kaip jis atspindi šviesą. Turbūt jos buvo labai lai- 
mingos, šitos ponios, turėdamos tokias brangenybes... 

— Tačiau jos neatrodo laimingos. - Leti Dunstan stovėjo 
tyliai šalia paveikslo. - Iš tiesų man jos atrodo veikiau liūd- 
nos, nepaisant tų perlų ir numylėtinių šunų, tarsi jaustų, 
kad privalo būti laimingos, šitiek daug turėdamos, ir vis 
dėlto nėra. 

Šešėlyje stovintis jaunesnysis vyriškis staigiai pasuko gal- 
vą, kad aiškiau pamatytų kalbančiąją. Saulės blyksnis iš gre- 
timo lango apšvietė bauginančio juodumo plaukus, nubertus 
apgaulingai blizgančių dulkių krislelių, ir skvarbias tam- 
sias akis, kurios, rodės, praris Leti aistringai įsistebeiliju- 
sios, ieškodamos jos įsitikinimo priežasties. 

— Teisybė, perlai neapsaugo nuo vienišumo. - Jo balsas 
buvo keistai muzikalus, tartum žodžiai būtų tariami per- 
nelyg tobulai, kad būtų gimtoji kalba. - Aš dažnai tą saky- 
davau tėvui, bet perlai - visas jo gyvenimas. Jie jam kaip 
šeima. — Jis švelniai šyptelėjo iš savo kompaniono. 

— Niekas neapsaugo nuo vienišumo. — Mane išgąsdino 
Leti jėga. - Nei brangenybės, nei namai, nei drabužiai... — 
Jaunojo vyriškio akys vėl tiriamai įsmigo į ją. 

— Visas tas rimtumas vien dėl paveikslo! - Alfredas Duns- 
tanas skėstelėjo delnais, reikšdamas nekantrumą ir prasklai- 
dydamas melancholiją. - Dėl Dievo, lengvas brūkštelėjimas 
teptuku — ir šių moterų veiduose nušvistų šypsena, o skruos- 
tuose sužydėtų rožės! Argi ne taip, daktare Ašamai? Štai 
kas yra tapyba —- dėmelė dažų čia, teptuko švystelėjimas 
ten - ir gali išgauti kokią tik nori išraišką. 

— Ak, gerai jau, brangusis pone, - mano tėtis puolė ginti 
meno. - Reikia nepamiršti, kad tai formali, klasikinė kom- 
pozicija! Ji neturi nieko bendra su tikrove! - Jis giliai įkvė- 

pė ir pasirengė apibendrinti savo paskaitą, bet Alfredas 
Dunstanas jau buvo atsisukęs į perlų pirklį, pasiryžęs išsi- 
vaduoti iš Karpačo. 

— Perlai, taigi, aš visuomet maniau, kad tai įdomi verslo 
sritis. 

— Atkreipkite dėmesį į erdvės santykius... - tylus, aukš- 
tas mano tėvo balsas nuvinguriavo į tylą. Išskyrus visuo- 
met ištikimą Hosaną, jis buvo praradęs savo auditoriją. 
Spyruoklių dirbėjas, dabar įsigilinęs vien į perlus, jau ginė 
mus tolyn nuo paauksuotų rėmų. 


Perlų pirklys buvo vardu Maksas Kaselis, juodu su sūnumi 
Filipu vakar garlaiviu atplaukė į Veneciją iš Port Saido, į 
kurį užsuko grįždami iš Bombėjaus, kur ieškojo pirkti per- 
lų. Nustebau išgirdusi, kad Filipui Kaseliui - tamsių, de- 
gančių akių jaunuoliui — dar tik aštuoniolika; iš jo rimtų 
manierų spėjau, kad jis daug vyresnis. Jo griežti, ryžtingi 
bruožai neturėjo nė lašo berniokiškumo, kaip ir gilūs, skulp- 
tūriški šešėliai, taip išryškinę skruostikaulius ir antakius, 
kad šie įspūdingai išsikišo juodų plaukų fone. Jis tikėjosi, 
kaip pats sakė, rudenį pradėti studijas Oksforde. Tuo tar- 
pu jo našlaujantis tėvas išsiruošė parodyti jam pasaulio. 

— Dievaži, — sušnibždėjo Beatričė man į ausį, kai mes 
žingsniavome visu būriu, ieškodami kavinės. — Argi jis nė- 
ra tiesiog dieviškas? Šitame sename purviname mieste fan- 
tastiška rasti ką nors panašaus į jį! - Ir, skaudamom kojom 
ar ne, ji nuskubėjo į priekį pasivyti Filipo, kuris žingsniavo 
paskui savo tėvą. 

Tė ir Hosanai nebeliko nieko kito, kaip tik sekti iš pas- 
kos, bet jie laikėsi nuošaliai. Mačiau, kaip Leti delsia, žvilg- 
teli atgal į juos, paskui paspartina žingsnį, kad prisigretintų 
prie mūsų. 


i AB skyrius 


Ledas Dunstanas, kuriam muziejų jau buvo 
daugiau negu gana, su palengvėjimu nusitvėrė perlų pir- 
klio. Tai buvo kažkas, ką jis suprato. Tai buvo komercija, 
prekyba, amatas. Maksas Kaselis savo ruožtu buvo suža- 
vėtas atradimu, jog kumptelėjęs vyriškis su pieštuku ir aki- 
niais yra Benediktas Ašamas, kurio knygos „Renesanso 
auksakalystė“ ir „Gotikinės altoriaus statulos“ jo paties bib- 
liotekoje užėmė garbingą vietą. Netrukus mano tėtis atsi- 
leido, ir tą pat vakarą Kaseliai pietavo su mumis Danieli. 

Jie buvo apsistoję Hotel de VEurope, prie intako į Didįjį 
kanalą, ir kitą dieną pakvietė mus kartu keliauti garlaiviu į 
Lidą, papriešpiečiavus H0tel des Bains. 

Beatričės mintys sukosi tik apie perlus. 

— Kaip tu manai, ar ponas Kaselis vežiojasi vėrinius su 
savimi? Ar jis mums parodytų, jei priversčiau savo tėtį pa- 
prašyti? O gal Filipas užsimintų, jei jo paprašyčiau? - Beat- 
ričė kvailai nusišypsojo sau veidrodyje, ir jos tankios 
blakstienos suvirpėjo. Kaseliai vakare vėl pietavo su mu- 
mis, ir ji per pietus vilkėjo atlasine suknele, perjuosta per 
šlaunis milžiniška juosta, kurią mėgino rištis mažiausiai dvy- 
lika skirtingų būdų. 

Mūsų svečių garbei aš išsitraukiau vieną madingą daik- 
čiuką, išsiuvinėtą „Džuljetos“ kepurėlę, kuri dengė didžiu- 
mą mano plaukų ir kurios Beatričė užsigeidė. 

— Filipas Kaselis padarys viską, ko tik aš paprašysiu, tu 
juk Žinai. - Beatričė pakėlė balsą. - Tikrai manau, kad jis 
labai subtilus ir, žinoma, nepaprastai gražus. - Aš atpaži- 
nau jos veido išraišką: lūpos truputį praviros, akys labai 
šviesios po sunkiais vokais. Mačiau ją lygiai taip žvelgiant 
į kamėjos sagę ir į kėdę, ir į bronzinę žvakidę. 

Vienas įvykis galutinai padarė Kaselius neatskiriamais 
mūsų draugijos nariais. Mat visos gondolos buvo juodos, o 
mano tėvas tai pamiršo, netoli Saliuto laiptukų įlipo į, jo 
manymu, Dunstanų gondolą ir, vos tik jai atsiskyrus nuo 
kranto, suvokė, jog; čia traghetto, vienas tų keltų, kurie visą 
dieną laviruoja skersai kelis tuzinus Didžiojo kanalo jardų, 
sukinėdamiesi srovės viduryje tarsi elegantiška kryžminė 
užtvara, kad praleistų plaukiančias kanalu valtis. Daugu- 
ma venecijiečių niekina žmones, kurie sėdi taip trumpai 
plaukdami. Mačiau, kaip mano tėvas pašoko ant kojų, su- 
pratęs savo klaidą, ir ėmė barti keltininką darkyta italų kal- 
ba, kuri virto spiegimu, valtelei priartėjus prie kito kranto. 
Jis it laukinis mosikavo rankomis, siūbuodamas valtį. Aiš- 
ku, Hraghetto turėjo iškart apsisukti ir sugrąžinti jį atgal į 
pradinį punktą. 

— Ak, grįžkite atgal, vargšeliai! - nuo laiptų aikštelės Ho- 
sana Grindju plevėsavo užrašų knygute, bergždžiai steng- 
damasi išvaduoti savo herojų. - Ak, brangusis daktare 
Ašamai - na, jūs ten, nevidonai! Pokštininkai! 

— Sušuk jam, kad liktų ten, kur yra. - Leti Dunstan grie- 
bė savo vyrui už rankovės. - Keltininkai tuoj parplauks at- 
gal į šitą pusę, argi ne? 

Bet kadangi valtis nuo mosikavimo blaškėsi priešais to- 
limą krantą, matyt, ant denio bus įsižiebęs karštas ginčas. 
Greitai, savo siaubui, pamačiau, kaip keltininkai tempia ma- 
no tėvą į krantą, nubloškę jo panamą į vandenį, kur ji pa- 

nėrė po poliais. Net ant kranto jis tebešaukė ir grūmojo kumš- 
čiais, jo plaukai susitaršė tarsi sidabriniai debesys ant ta- 
pyto Dzeuso kaktos. 

— Tikriausiai jis pasakė jiems, kad nemokės už perkėli- 
mą. - Šalia manęs stovėjęs Maksas Kaselis įsispitrijo kita- 
pus žalio vandens juostos. - Ir dabar jie jo nebeparplukdys 
atgal. 

— Betgi jis liks išlaipintas negyvenamoje saloje! Ponas 
Dunstanas mūsų gondolą jau seniai išsiuntė atgal į viešbu- 
tį. Jis niekuomet nesusiprotės apeiti aplinkui Akademijos 
tiltu. - Desperatiškai žiūrėjau į skeryčiojančią figūrą kitoje 
kanalo pusėje. Traghetto jau vėl išplaukė atgal į mūsų pusę; 
mačiau, kaip keltininkai kikena iš mažutės savo pergalės. 

— Palikite tai man. - Maksas Kaselis nuėjo pasitikti at- 
plaukiančio kelto. Pamačiau, kaip jis pasilenkęs šnekasi su 
artimiausiu irklininku, rodydamas kitapus kanalo, kur sto- 
vėjo mano tėvas, dabar be skrybėlės ir puolusia dvasia, liūd- 
nai žiūrėdamas į mūsų pusę. Suklusau, ką sako Maksas 
Kaselis, bet jo balsas buvo per tylus, be to, kadangi jis pui- 
kiai kalbėjo venecijietišku dialektu, tikriausiai būčiau ne- 
supratusi nė žodžio. Tačiau po kelių minučių keltas vėl 
išplaukė, ir perlų pirklys sugrįžo prie manęs. 

— Viskas sutvarkyta, jie tuoj pat parplukdys jį atgal. Su- 
prantate, jis neužmokėjo, tvirtindamas, kad nė nemanė keltis 
per kanalą ir kad jie neturėjo teisės jo pagrobti. Bent jau jie 
taip suprato. 

— Tačiau dabar jie grįžta jo? 

— O taip. - Makso Kaselio akys išdykėliškai sužybsėjo. — 
Pagrasinau jiems, kad paduosiu juos į teismą ir prisieksiu, 
jog prievarta pagrobė Britanijos pilietį, teisėtai dirbantį sa- 
vo darbą. Pasakiau, kad jūsų tėtis - Britų karališkosios šei- 
mos ir jų pačių karaliaus Viktoro Emanuelio giminaitis, ir 

perspėjau, kad jų traghetto licencija bus iškart anuliuota, net 
jeigu šioje pat vietoje būtų dirbę keltininkais jų proprose- 
neliai. 

Tėtis plaukė atgal oriai tylėdamas, kilniai sėdėdamas val- 
ties viduryje kaip pati karalienė Marija. Jis netgi nuėjo taip 
toli, kad leido vienam keltininkui nupurtyti užtiškusią ka- 
nalo vandens nešvarumų dėmę nuo švarko prieš išlipant į 
krantą, bet jo panama, deja, buvo negrįžtamai prarasta ir, 
be jokios abejonės, jau išskydusi į vandeningą pliurzę tarp 
plūduriuojančių kanalo šiukšlių. 

Tė dėkingumas Maksui Kaseliui buvo beribis. Perlų pir- 
klys jį išgelbėjo ne tik nuo ilgo pėsčiavimo atgal, bet ir nuo 
pakeliui kas žingsnis tykančių plėšikų bei samdytų žudi- 
kų. Aišku, Maksas Kaselis pasirodė esąs tikras džentelme- 
nas, lygiai kaip ir apsišvietęs mokslinių polinkių žmogus 
bei dviejų mano tėčio spausdintų knygų savininkas. Viską 
apsvarsčius, mano tėtis nusprendė, kad Maksas Kaselis — 
vienas maloniausių ir inteligentiškiausių vyrų, kokius tik 
jis kada buvo sutikęs. Ir, kadangi Alfredas Dunstanas bei jo 
šeima akivaizdžiai tam irgi pritarė, Kaseliai buvo tučtuo- 
jau priimti į mūsų nediduką būrelį. 

Bastydamiesi po Venecijos įžymybes, mes turbūt atro- 
dėme keistas derinys. Nors ir labai karšta būtų diena, Mak- 
sas Kaselis visuomet rengdavosi taip pat: savo nepriekaištingai 
pasiūtu juodu kostiumu su aukšta standžia apykakle ir lie- 
mene; jis buvo vienas tų žmonių, kurių drabužiai stebuk- 
lingai atrodo niekuomet nesilamdantys. O mano tėvas 
dėvėdavo suzmekusį katiliuką, pirmą po ranka pakliuvusį 
drobinį „bibliotekos“ švarką, kurį apsivilkdavo ant savo 
megztų marškinių — savotiškos nuolaidos karščiui. Alfre- 
das Dunstanas ir Filipas Kaselis vieninteliai paisė mados 
reikalavimų: spyruoklių dirbėjas išdidžiai žingsniuodavo 

šviesaus tvido kostiumu, su skrybėle, skersai liemenės - di- 
džiulis auksinis „Albertas“, ir Filipas, traukiantis moterų akį 
Pjacoje savo gerai sukirptu pilkos vilnos kostiumu ir kieta 
šiaudine skrybėle. 

Dėl Filipo tarp mūsų su Beatriče atsirado įtampa. Nesu 
įsitikinusi, kad Beatričė varginosi svarstydama, ar Filipas 
kaip asmenybė jai patinka, ar ne: jinai apibūdindavo jį kaip 
„gilų“, tai reiškė, kad didžiuma to, ką jis kalba, buvo jai per- 
nelyg giliamintiška, nors ir darė didžiulį įspūdį. Ne, ji tie- 
siog norėjo jį įsigyti, kaip ir visus kitus nusipirktus daiktus, 
ir tikrai neketino leisti paveržti tokio radinio sau iš pano- 
sės. Nuo to priklausė jos, kaip pirkėjos, garbė. Netrukus 
mus susaistė savotiškas neoficialus madų konkursas, kurį 
Beatričė su savo milžinišku — ne žaliu - garderobu turėjo 
laimėti. Aš guodžiausi mintimi, kad bent jau neatrodau taip 
keistai kaip Hosana Grindju, apsirengusi tarsi viduramžių 
piligrimas rudu drobiniu ponču ir plačia, plokščia šiaudine 
skrybėle. 

Vien Leti Dunstan, rodės, sklendžia per kiekvieną die- 
ną rami, elegantiška, truputį atitolusi nuo mūsų po savo 
saulės skėčiu, paprastu tiesiu sijonu ir krepdešino palaidi- 
nuke, išryškinančia jos laibą figūrėlę ir darančia ją kur kas 
jaunesnę nei trisdešimt aštuonerių metų. Mums sėdint prie 
kavinės stalelio Pjacoje, visai nepažįstami Žmonės linktelė- 
davojai, o vyriškiai kilstelėdavo skrybėles. Spyruoklių dir- 
bėjas prašiepdavo urzgiančią šypsenėlę ir atrodydavo visai 
kaip sargis, rodantis savo dantis. Tačiau su Leti jo akys vi- 
suomet būdavo rūsčios ir atsargios. 

Labai tiko susipažinti su Kaseliais Venecijoje; tėvas ir sū- 
nus atrodė apsigimę keliautojai, kaip senovės Venecijos pir- 
kliai ar pats Markas Polas. Teisybė, jie turėjo namą Londone, 
bet kai Maksas Kaselis jį minėjo, aiškiai jautei: tai buvo tik 

namas, 0 ne namai, vien vieta laikyti susikaupusiems per 
visą gyvenimą daikčiukams ir adresas ketvirčio žurnalams. 

Beatričė nusprendė, jog taip yra dėl to, kad prieš šeše- 
rius metus mirė Filipo mama ir jį apgaubė romantiška naš- 
laičio aureolė. Iš tiesų matydavau jį kartais stebintį 
Dunstanus - Alfredą, Leti ir Beatričę - mąsliomis, tamsio- 
mis akimis, tarsi vidinis šeimos vyksmas būtų galvosūkis, 
ir jis būtų pamiršęs, kaip jį spręsti. Įdomu, ar todėl jie tapo 
nomadais, abu su tėvu, o gal vien instinktyviai dėl šaknų 
neturėjimo, lyg jokia konkreti šalis neturėtų didesnių tei- 
sių į juos už kitą. Maksas Kaselis išmaišė pasaulį dėl perlų, 
keliaudamas iš Persijos įlankos į Ceiloną, iš Australijos į Taitį, 
Venesuelą ir Kalifornijos įlanką, į bet kurį žemės rutulio kam- 
pelį, kuriame galėtų slypėti lobis. Apie tokias vietas buvau 
skaičiusi tik knygose, ir jo pasakojimai skleidėsi prieš ma- 
ne akinančiomis spalvomis. Jis mėgdavo stulbinti mus sa- 
vo nuotykiais, kai sėdėdavome Pjacoje prie vieno iš staliukų, 
išrikiuotų prie Floriano kavinės, gerdami savo rytinį šoko- 
ladą, ir apsiblausę stebėjome naujus atvykėlius, besifotog- 
rafuojančius su balandžiais. Kuo skiriasi, klausdavo jis 
šelmiškai, kuri nors iš tų madingų ponių plunksnuota skry- 
bėle ir Naujosios Gvinėjos genties žmogus, šokantis savo 
tamsiai violetiniu apdaru? Nebent tuo, kad nepersivėrė no- 
sies kauliniu auskaru... 

Man patiko, kaip Maksas Kaselis kalbėdamas palinksta 
į priekį ir iš jo saulėje įdegusio veido lieka vien ryjančios 
tamsios akys ir išsišovę skruostikauliai, o siaurėjantys į apačią 
veido kontūrai palei skruostikaulius suteikia jam tykiai šmės- 
telinčio gyvumo. Tik kai jo žvilgsnis sustodavo ties Filipu, 
jis, regis, vėl nusileisdavo ant žemės, - kai prabildavo apie 
Džuliją, mirusią žmoną, ir tai, jog negali atstoti savo sūnui 
ir motinos, ir tėvo. 

— Jam reikėtų tinkamų namų. Vaikinui reikia turėti savo 
vietą. 

Tokia pastaba sukėlė Alfredo Dunstano nepasitenkini- 
mą. Atrodė, kad ji pribloškė jį kaip silpnumas. 

— Bet jūs turite namą Londone. 

— Viso labo - tik namą. 

— Ką? Jame nėra baldų? 

— Ak, baldų ten gausybė. Dauguma jų atkeliavo su vargše 
Džulija. Kelios jos skulptūrėlės labai puikios. 

— Tuomet, man regis, ten ir yra jūsų namai. Jeigu vieta 
jums netinkama, persikelkite į kitą namą, kuris patinka. Ko 
daugiau benorėti? - Spyruoklių dirbėjas nekantriai moste- 
lėjo ranka, tarsi sprendimas būtų akivaizdus. Tačiau švel- 
nus Makso Kaselio užsispyrimas aiškiai jį erzino, ir jis 
grįždavo ir grįždavo prie namų temos tarsi žmogus, baks- 
nojantis seną žaizdą. 

— Venecijiečiai, man regis, turėjo teisingą idėją. Jie gau- 
davo pelną iš savo profesijos - galbūt ir nešvarios, — ir pa- 
vertė jį rūmais, tokiais prisodrintais kultūros, kad galite 
rodyti į tai lazdele. Ką jūsų ticianai ir tintoretai būtų darę, 
jeigu šie vaikinai nebūtų pardavę tiek daug šilko ir imbie- 
ro, kad apmokėtų jų išpūstas kainas? Nenupieši juk fres- 
kos be sienos — argi ne taip, daktare Ašamai? - Nė 
nestabtelėjęs jis pridūrė: - Galima netgi sakyti, kad turtin- 
go Žmogaus pareiga - pasistatyti sau paminklą, jei ne išlai- 
kyti architektus ir dailininkus. 

Mano tėčio šokolado puodelis pakibo per colį nuo lūpų. 

— Taigi jūs ketinate tapti meno globėju, pone Dunsta- 
nai? Tai puiki naujiena, turiu pasakyti. 

— Meno globėjas? Iš tiesų, o kodėl gi ne? - Alfredas Duns- 
tanas, regis, išsipūtė taip, kad jau lipo per savo mažos me- 
dinės kėdutės kraštus. - Nors turite pripažinti, kad aš jau 

darau gera architektams. Jūs žinote, mano naujasis namas 
prie Anglų Ežerų... - Jis reikšmingai linktelėjo Maksui Ka- 
seliui. - Didžiausias namas, pastatytas tame krašte. „Išlai- 
dos nesvarbu, - pasakiau aš architektams. - Jeigu jau to 
ėmėmės, tegu tai būna vertas darbas . 

— Mes turėsime penkiolika vonios kambarių, - pareiškė 
Beatričė Filipui. - Ir bagažo liftą laikrodžio bokšte. 

— Ir pobūvių salę, - pridūrė jos tėvas. Jam šovė mintis. — 
Puiku, Bea, - mums reikės kelių freskų laiptinės viršuje, 
hole. - Jo sausi delnai trinami net sušvilpė. Mūsų paneliai 
bus tokio aukščio... - ranka parodė stalo aukštį, - o likusi 
dalis bus ištapyta. Žmonės, gyvuliai - tokia tema. - Jo ran- 
ka skrodė orą, brėždama plačias dangaus ir pragaro alego- 
rijas. — O taip, aš jau tai įsivaizduoju. 

— Oką apie visa tai mano ponia Dunstan? - Maksas Ka- 
selis veriamai pažvelgė į Leti. - Iš savo patirties žinau, kad 
žmona paprastai turi savų idėjų, kaip turėtų atrodyti jos 
namai. 

Leti švelniai paraudo savo skėčio šešėlyje: 

— Namas iš tiesų yra Alfredo, o ne mano. Jis viską supla- 
navo iki pat paskutinės durų rankenos ir lango stiklo. 

Spyruoklių dirbėjas sududeno pritardamas: 

— Vien laiko gaišatis rodyti planų eskizus moteriai. Daug 
geriau pačiam nuspręsti, negu apsimesti, kad jos ką nors 
supranta. 

— Tu visuomet taip sakai. - Leti Dunstan santūriai ap- 
gniaužė pirštais vasarinio skėčio rankeną, tačiau skruostus 
užtvindęs raudonis privertė jos akis sužėrėti šviesa šešėlio 
rate. — Bet juk tu niekuomet net nebandei aiškinti, tiesa? 

Kažin, ar spyruoklių dirbėjas ją išgirdo - atvirą nepa- 
klusnumą vaiko, pasirinkto kritikai. Neatrodo. Tačiau Fili- 
pas Kaselis įsidėmėjo. Pamačiau tą skvarbų žvilgsnį, 

tyrinėjantį Leti, Leti, gaudančią savo vyrą auksinėmis aki- 
mis, tarsi regėtų jį pirmąkart gyvenime. Mano mažoji kran- 
tinės katė stebėdavo mane tokiu pat laukiniu žvilgsniu, 
plačiai atmerktomis akimis, kai mes dar buvome nepažįs- 
tamos, smalsaudama, ar sprukti į calle, ar suleisti dantis ir 
nagus į mano ranką, suglumusi dėl savo pačios laukinių 
instinktų. Probėgšmais Leti nusukdavo akis į pilkas Bazili- 
kos arkas, nuleidusi skėtį tarsi uždangą. 

— Gerai, kad nors vienas iš mūsų turi šiek tiek sveiko 
proto, - tarė jos vyras. 

- Sienų tapyba - ką gi, labai gerai. - Maksas Kaselis su- 
grįžo prie pirmykštės temos. - Bet, mano nuomone, vie- 
nintelis dalykas, kuris sukuria namus, yra šeimos meilė, 
kitaip tebus keturios sienos ir stogas. Esu matęs namų, ku- 
rie verti milijonų, bet jie tiek tebuvo namai, kiek muziejai, 
ir vien dėl juose tvyrančios vienatvės. 

— Taip, drįstu sakyti, kad jūs teisus. - Alfredas Dunsta- 
nas pabarbeno į stalą, paskui pratrūko: - Bet nesakykite man, 
kad rūmuose nėra lengviau būti laimingam nei apgriuvu- 
siame batų dėžutės didumo namiūkštyje. Nes taip nėra. Savo 
gyvenime esu išbandęs ir viena, ir kita, taigi žinau. 

Beatričė pašiurpusi žiūrėjo į tėvą iš kitos staliuko pusės. 
Nelauktai spyruoklių dirbėjo veidas apniuko, tapo it uola, 
plaukų linija ties smilkiniais pasidarė nepastebima. Kelias 
įtemptas sekundes jis vėl buvo tas pats Alfredas Dunsta- 
nas, kokį buvau mačiusi anądien per pikniką, nirštantį ant 
sūnaus greta kylančių naujų rūmų sienų. 

— Leiskite man pasakyti... - Jis bakstelėjo pirštu į stalą, 
net sujudėjo puodeliai. - Leiskite man pasakyti: kai gyveni 
atkampiose miesto gatvėse, esi tik atmata, tik dar vienas 
veidas minioje. Bet vos tik tavo namas įspūdingai iškyla ir 
tu gali užsimokėti kaip džentelmenas... taip, žmonės iškart 

pradeda tave pastebėti. Jie pasitraukia, praleisdami tave gat- 
vėje. Jie pasirengę išklausyti, ką tu sakai, nors tekalbi jiems 
tai, ką kartodavai metų metus. Ir kas sudaro tą skirtumą, 
mano brangieji? Plytos ir skiedinys, šit kas. - Jis atsilošė 
kėdėje, rankos mostu apėmė judrią Pjacą. - Sakau jums, aš 
džiaugiuosi, kad atvykau į Veneciją. Labai džiaugiuosi. Da- 
bar, ją pamatęs, žinau, kad visą laiką buvau teisus. Nes žmo- 
nės, kurie pastatė Veneciją, būtų pasakę jums lygiai tą patį 
ką aš, kad jūs nieko nepasiekėte tol, kol neįrodėte pasau- 
liui to plytomis ir skiediniu. Išguldykite tai akmens luituo- 
se. Tuomet jie nepamirš, kas jūs esate. 

Jis žvalgėsi aplink, provokuodamas mus prieštarauti. Vei- 
das tebebuvo vis dar išmargintas raudonio dėmėmis, kur 
užkaito kraujas, ir Maksas Kaselis išmintingai leido temai 
atslūgti. Spyruoklių dirbėjas mūsų tylą priėmė kaip žen- 
klą, kad jo argumentai paėmė viršų, ir patenkintas pamojo 
padavėjui atnešti daugiau šokolado. Tačiau man neatro- 
dė, kad jis ką nors būtų įtikinęs, nebent save patį. Ypač 
Maksas Kaselis nugrimzdo į iūdnus apmąstymus. Jis ste- 
beilijo į savo sunertas rankas kaip žmogus, kuris norėtų, 
kad gyvenimas būtų toks paprastas, kaip mano spyruok- 
lių dirbėjas. 

Toks naudingas mažas žmogutis. Tokį sakinį pagavau Vik- 
heme, kur gyveno mano dėdė Hervardas. Šie žodžiai vis 
dar skambėjo mano galvoje tetos Marčionės nosiniu, nie- 
kinančiu balso tonu: „Toks naudingas mažas žmogutis, bet, 
aišku, ne mūsiškis'. Ji kalbėjo apie finansininką, ką tik iš- 
gelbėjusį jos brolį kunigaikštį nuo gresiančio bankroto, bet 
niekuomet taip ir nepakviestą pamedžioti to, kurio pini- 
gus išgelbėjo, žemėse. 

— Kodėl gi ne? - paklausiau vėliau savo mamos ir ma- 
čiau, kaip jai sunku paaiškinti tetos Modės kastos taisyk- 
les, nepavadinant savo brolienės fanatike. 

Maksas Kaselis turbūt buvo tokių nemalonių skirtybių 
žinovas. Įsivaizdavau tuos žmones, kurie nešiojo Kaselio 
perlų vėrinius ir sages ir ramiai parduodavo juos atgal nau- 
dingam mažam žmogučiui, kai ateidavo sunkūs laikai. To- 
kiems Žmonėms - daugelis jų kur kas kvailesni ir šiurkštesni 
už jį - Maksas Kaselis buvo iš esmės pirklys, nelabai įlei- 
džiamas toliau nei į virtuvės prieangį. 

Ir vis dėlto jis buvo turtingas ir jo namai Londone sto- 
vėjo viename prašmatniausių miesto skverų, nors abejoju, 
ar ten ateidavo bent vienas kvietimas paviešėti savaitgalį 
kaime. Įsivaizduokite susidūrimą akis'į akį su žmogumi, 
kuris pagrobė vieną iš prosenelės vėrinių! Ne, tikriausiai 
Alfredas Dunstanas klydo. Didžiulė sąskaita banke, net pa- 
versta masyviais akmenimis ir skiediniu, dar ne viskas. 

Atnešė puodelius garuojančio šokolado, Beatričei, Fili- 
pui ir man - ledų. Filipas diplomatiškai atsisėdo tarp mū- 
sų, dviejų mergaičių, ir, drįstu sakyti, mes sudarėme akį 
patraukiantį paveikslą, kadangi pamačiau Maksą Kaselį pri- 
tariamai žvelgiant į sūnų. Buvo vienas punktas, dėl kurio 
juodu su Alfredu Dunstanu sutarė: kad universiteto išsila- 
vinimas - ypač Oksforde, seniausiame ir todėl visuomenei 
labiausiai priimtiname universitete — gali išvaduoti jauną 
žmogų iš savo šeimos praeities ir leisti jam pradėti gyveni- 
mą „švarioje lentoje“. Džekui Dunstanui buvo liepta laiky- 
tis atokiau nuo savo tėvo fabrikų. Filipo Kaselio tėvas galėjo 
trokšti, kad sūnus pamatytų pasaulio, bet ne tam, kad tap- 
tų perlų pirkliu. 

Tiek Džekas, tiek Filipas buvo siunčiami į Oksfordą, kad 
išskalbtų savo protėvius mokslinių laipsnių ir antikos tur- 
tų kubile. 

Ir vis dėlto, nepaisant viso gilaus Filipo Kaselio mąsty- 
mo, aš jaučiau jo bejėgiškumą. Jis buvo pernelyg įsitem- 
pęs, pernelyg dvasingas. Jo jausmai - per daug gilūs, be 

jokio cinizmo, kuriuo juos pridengtų. Vis galvojau apie Noelį 
ir nerūpestingą mudviejų pasišaipymą vienas iš kito, greit 
išsklaidantį bet kokį polinkį į melancholiją. Filipas neturė- 
jo kas jį paerzintų ir iškvailintų. Jis buvo grynakraujis erži- 
las, kiekvieną emocijos siūbtelėjimą išreiškiantis plonytės 
odos virptelėjimu. 

Negalėjau jo įsivaizduoti tarp sumanių Oksfordo jau- 
nuolių. Jis nemokėjo įžūliai, žiaurokai pajuokti, o šitai taip 
madinga tarp jaunimo ir taip įvaldyta Beatričės. Instinkty- 
viai, visu savo septyniolikmetės brandumu, pasijutau trokš- 
tanti jį apginti taip, kaip niekuomet netroškau apginti Džeko 
Dunstano, ir vis dėlto kuo daugiau šilumos jaučiau Filipui, 
tuo labiau mane glumino mano jausmai Džekui. 

Kai Maksas Kaselis kalbėjo apie sūnų, jo akyse spindėjo 
švelnumas ir susirūpinimas. Viskas buvo dėl Filipo, - vis- 
kas, tik ne perlai. Perlai tebuvo priemonė tikslui pasiekti — 
verslas, amatas, kaip ir kiti. Maksas Kaselis kilstelėjo ran- 
kas rodydamas atlaidumą. Perlai, lempų dagčiai, lygiai taip 
pat galima atiduoti jaunuolį mokytis pas mėsininką. 

Tačiau perlai, kai pagaliau juos išvydome, buvo akinan- 
tys. Mes ką tik baigėme pietauti atskirame Hotel de Europe 
kambaryje, Maksas Kaselis atsinešė odinį lagaminėlį, pro- 
tingai suskirstytą stalčiukais ir dėžutėmis, ir nerūpestingai 
tarsi vaikas, ritinėjantis marmurą, pradėjo žerti perlus ant 
švarios Damasko šilko staltiesės. 

— Kaip nuostabu! - suplojo rankomis Beatričė, tartum 
išvydusi kerintį fokusą. — Tik pažiūrėk į juos! Šitiek daug 
vienu metu, visai kaip rutuliukai. 

Hosana prispaudė ranką prie krūtinės. 

— Jūros ašaros. Paprastas gamtos grožis. 

— Gerai pasakyta, panele Grindju. - Maksas Kaselis iš- 
rinko vieną didžiausių pieno baltumo rutulių ir paridinėjo 

delnuose, perlo blizgesyje atsispindėjo jo odos spalva. - Perlai 
neturi daugiau ko mums pasiūlyti, tik savo grožį, tačiau jie 
mus vis dar keri. Negalime jų šlifuoti kaip deimantų; nega- 
lime jų išlydyti kaip aukso. Jie yra vien atsitiktinis, natūra- 
lus reiškinys, proga susijungti bevertėms medžiagoms, kad 
susidarytų kažkas nuostabaus. 

Jis laikė iškėlęs perlą nykščiu ir smiliumi. Su kiekvienu 
rankos krustelėjimu subtilūs, pasakiški atspalviai perbėg- 
davo jo oda, mėlynas spindesys ar blyškiai žalsvas atšvai- 
tas tirpo stulbinamai rausvame. . 

- Jeigu jūs išlydysite auksinį žiedą, jis bus tokios pat vertės 
kaip aukso svoris. Bet jeigu sutrupinsite perlą, jūs išsklai- 
dysite jo kerus. Neliks nieko, tik arbatinis šaukštelis kalcio 
ir organinės medžiagos kruopelės, kurios sudaro jo esmę. 
Jo grožis teliks prisiminimas. Nenuostabu, kad senovės ro- 
mėnai tikėjo, esą perlai sudaryti iš šviesos blyksnių. 

— Kokia miela mintis! 

Maksas Kaselis nusišypsojo iš mano karštumo. 

— Papasakosiu jums dar geresnę istoriją. Prieš daugelį 
metų Žmonės manė, jog tam tikru metų laiku visos jūros 
austrės iškyla į paviršių, atidaro savo geldeles, kad pagau- 
tų rasos lašelius. Paskui nugrimzta atgal į gelmes ir paver- 
čia rasos lašus perlais. - Jis tylom tyrinėjo savo perlą, paskui 
nuleido jį atgal į delną. - Sunku patikėti, kad tokia bjauri 
austrė galėtų pati sukurti tokį grožį. - Jo akys akimirką pa- 
stebėjo sūnaus blyškumą ir įtampą. 

Alfredas Dunstanas laikė šokoladinio atspalvio rutuliu- 
ką prieš lempą. 

— Tikriausiai kai kurie iš jų nemažai verti. 

— Kai kurie - taip. 

— Konkrečiai - kiek? 

— Ak, už šitą... - Maksas Kaselis gūžtelėjo pečiais, - tik- 
riausiai galėtumėte nusipirkti vidutinio didumo automo- 
bilį. Jis atkeliavęs iš Taičio - kaip ir dauguma tamsiaspalvių 
perlų. Tas mėlynas po jūsų ranka atkeliavo iš Kalifornijos. 
Viduje turbūt tuščiaviduris. 

— Vertingas? - Spyruoklių dirbėjas pakėlė pilkai mels- 
vos spalvos rutuliuką ir pasukiojo savo trumpais pirštais. 

- Tai priklauso nuo mados. Šiuo metu rinkoje turi pa- 
klausą bet kokie perlai. Net šie pabaisos... - Maksas Kaselis 
atidarė dėžutę ir išėmė du didžiulius nelygius opalinius daik- 
čiukus tarsi susikristalizavusius debesis. - Tai barokiniai per- 
lai - sagėms. Žiūrėkite, šitaip pakreipus atrodo kaip dramblio 
kūnas ir galva. Apverskite, - ir jis virsta... ak, turbūt vy- 
nuogių keke. 

Beatričė nesiklausė. Ji buvo palinkusi virš stalo, smak- 
ras ir kaklas blyškiai atspindėjo krakmolytą staltiesę. Ji ne- 
galėjo atitraukti akių nuo perlų. Kai prašneko, atrodė, jai 
gniaužia kvapą. 

— Koks yra didžiausias pasaulio perlas? 

— Didžiausias? O dangau! Nair klausimas! - Maksas Ka- 
selis ieškojo įkvėpimo lubose. - Na, yra garsiausias perlų 
kilimas, priklausantis Gaikvarui iš Barodos, ko gero, beveik 
neįkainojamas. Bet jei turite galvoje vienui vieną perlą... — 
Nuščiuvęs jis manipuliavo perlais rankoje. - Yra La Pelleg- 
rina, sveriantis šimtą vienuolika granų. Maždaug toks. - Jis 
parodė stambios vynuogės dydį. - Dabar jis turbūt Mask- 
voje. Yra legenda, kad šacho Džehano soste esąs kone du- 
kart didesnis perlas, apytikriai pusantros uncijos. Bet iš 
skaidriųjų, manau, didžiausias yra Vilties perlas, nors jis 
nėra visiškai apskritas. Viltis sveria beveik tris uncijas. 

— Kiek toks perlas kainuotų? - Spyruoklių dirbėjas ištie- 
sė kaklą. 

Maksas Kaselis bejėgiškai skėstelėjo rankomis. 

— Tiesą sakant, tai barokinis netaisyklingos formos per- 
las, ir, šiaip ar taip, kaina priklauso ne vien nuo dydžio. 
Tiesiog sakykime, kad net mes abu turėtume dukart pagal- 
voti dėl jo pirkimo. 

Jis nusišypsojo ir akimirką nutilo kaip cirko šeiminin- 
kas, rengdamasis kulminaciniam veiksmui. 

— Taip jau nutiko, kad aš įsigijau du perlus, kurie tikrai 
neįkainojami. Dėl jų istorijos, suprantama. 

Iš vidinės švarko kišenės jis išsitraukė juodą odinį dėklą, 
atidarė jį ir ištiesė, tarsi darydamas reveransą. Viduje, įsi- 
taisęs kreminės spalvos atlaso lovelėje, gulėjo vėrinys rink- 
tinių perlų, kiekvienas vyšnios didumo, sujungtų deimantine 
sąsaga. 

- Medičių perlai, - tarė jis. - Šiuos ir kitus Kotrynai de 
Mediči padovanojo jos dėdė popiežius Klementas per jos 
sutuoktuves 1533 metais. Ji atidavė juos savo dukterėčiai 
Marijai, Škotijos karalienei, o po Marijos egzekucijos juos 
nusipirko Anglijos karalienė Elžbieta. Jos sosto paveldėto- 
jas karalius Jokūbas nusiuntė juos į Bohemiją su savo duk- 
ra Elžbieta, bet paskui su Hanoverių karaliais jie sugrįžo į 
Angliją - vis dar tobuli, vis dar unikalūs. 

Jis pakreipė dėklą, kad kristų šviesa. 

— Senoji karalienė Aleksandra šiuos trisdešimt sunėrė į 
vėrinį. Juos galite pamatyti Fyldso tapytame jos portrete. 
O dabar... - Maksas sugniaužė pirštus rodydamas, kad turi 
būti diskretiškas. - Aišku, aš negaliu jums pasakyti, kas juos 
turi dabar, nes esu tikras, kad patys įspėsite. 

Beatričės akys pasidarė tokios apvalios, kad, rodės, iš- 
virs iš akiduobių. 

— Ir kaip jums pavyko juos gauti? 

— Manęs paprašė, jei galiu, surasti ir priderinti perlus, 
kad vėrinys pailgėtų. - Nusiminęs jis pakėlė rankas. - „Su- 

derinkit juos“, - sakė man, ir aš, kvailys, sutikau! Jeigu pa- 
saulyje yra dar tuzinas tokių perlų kaip šie, norėčiau žinoti 
kur! Jie yra nepriderinami, neprilygstami - štai kur jų Ža- 
vesys. Jie yra tobulybė - trisdešimt atskirų stebuklų - ir vis 
dėlto didžiausias stebuklas iš visų tas, kad tie trisdešimt 
egzistuoja lygiai taip, kaip sekundės minutėje. Ką nors prie 
jų priderinti negalėtų net veidrodis! 

Leti susirūpino. 

— Tad ką gijjūs darysite? 

— Ak, aš ieškosiu, ieškosiu kaip beprotis po visą pasau- 
lį. - Jis gūžtelėjo pečiais. - Tai garbės reikalas. 

Beatričės ranka sliuogė per baltą staltiesę atdaro dėklo 
link. Maksas Kaselis užtrenkė dėklą. - O kol kas šis grožis 
keliaus atgal į viešbučio seifą. 

— Taip, aš manau, - Leti Dunstan tarė taip tvirtai, kad 
mes visi į ją sužiurome. - Tikriausiai šventvagystė tokiame 
grožyje pradurti skylę. Tai beveik nepadoru, ar jūs su tuo 
nesutinkate? - Ji parėmė smakrą viena ranka, įspausdama 
skruostą, ir jis tapo minkštas, apvalus, žvilgantis. 

— Perlus reikia gręžti. Kaipgi kitaip mes galėtume juos 
nešioti? - Beatričė pastvėrė vieną didžiulį spurgą baltų perlų, 
pragręžtų, surūšiuotų ir suvertų ant sidabrinės vielytės, ir 
koketiškai pakėlė prie vienos ausies. - Kaip tu manai, Fili- 
pai? Ar paprašyti, kad tėtis man juos nupirktų? 

- Šitaip jūs jų nenešiosite, - atlaidžiai nusišypsojo Fili- 
pas pakalbintas. - Šitaip jie pardavinėjami Bombėjuje - to- 
kiais ryšeliais. Bombėjaus perlų gręžėjai laikomi geriausiais 
pasaulyje. | 

— Bet vis dėlto gėda. - Leti liūdnai žvelgė į šviečiančius 
vėrinius. - Mes, Žmonės, tokie iškrypę padarai. Vos tik ran- 
dame ką tobula, būtinai turime sugadinti dėl savanaudiš- 
ko malonumo. 

— Bet, brangioji ponia Dunstan, - sujudo protestuoti stalo 
gale sėdintis mano tėtis. - Vien tik mūsų poreikis gyventi 
tarp gražių daiktų pakylėja mus aukščiau barbariškumo. 
Formos ir elegancijos branginimas - visa tai skiria mus nuo 
gyvulių. 

— Aš pritariu poniai Dunstan, - staiga pareiškė Filipas. - 
Manau, kad perlai yra tobuli tokie, kokius juos sukūrė gamta. 
Lygiai taip galėtumėte sukarpyti vaivorykštę į skutelius ir 
pasikabinti apie kaklą. 

Leti žvilgsnis iš dėkingumo atšilo. Beatričė, kuri akimo- 
ju būtų sukarpiusi vaivorykštę, jei tik būtų galėjusi, susi- 
raukė, bet nieko nepasakė. 


Hosana gludino eiles, pasakojančias apie Marko Polo su- 
grįžimą į Veneciją iš Katajaus krašto, ir paskutinį vakarą 
atsistojo priešais mus: iškilminga, blizganti šilkiniu akso- 
mu, atverstas sąsiuvinis svyrinėjo viename delne, o laisvo- 
ji ranka buvo atmesta į šalį dėl dramatiško efekto. Jos akių 
vokai buvo labai platūs ir išraiškingi, vakarais apvedžioti 
blakstienų dažais. Kiekvienos eilutės pabaigoje vokai pa- 
kildavo tarsi mano tėvo sulankstomo stalo dangtis, liūdnai 
kreipdamiesi. 


Barzdoti, jie atkako iš Rytų, 
Kur niekam nerūpėjo jų kelionė, 
Tą brangią dieną išsvajotą 
Namo, klajūnai! 


Už Hosanos kitame pietų stalo gale Beatričė skabė ir valgė 
iš lėkštės vynuoges ir stengėsi žaismingai vieną įkišti Fili- 
pui Kaseliui į burną. Jos lūpos žvilgėjo nuo vynuogių sul- 


čių ir pusės stiklelio maderos vyno, kurį mums abiem leido 

išgerti. Ji tingiai siekė savo putliomis kreminėmis ranko- 
mis, spausdama šifonu apvilktas krūtis lyg pagalvę ant skais- 
čiai rausvos staltiesės. Filipas atšlijo atgal, kad jo nepasiektų, 
nenorėdamas suerzinti, bet nepasiduodamas Beatričės ko- 
ketavimui. | 


Skubiai žengiu per tas pačias gatves 
Vaikystės kieman numylėtan: 

„Ar, sese, atpažinsi tu pargrįžusį 
Namo klajūną?“ 


Eilėraštis buvo labai ilgas ir ties trisdešimta eilute, Polui 
vis dar stengiantis, kad šeima jį atpažintų, mano tėtis už- 
snūdo, galva nusviro ant krūtinės, o visi kiti neramiai muis- 
tėsi savo kėdėse. Sugavusi mano žvilgsnį, Beatričė užvertė 
akis, paskui tą patį parodė savo tėvui. 


Varpai jau gaudžia - sklinda jų žinia: 
„Sugrįžo Polas! Jis nežuvo! Ne!“ 


Ties šiuo crescendo Alfredas Dunstanas pasvėrė galimy- 
bę pratrūkti garsiais plojimais, taip triukšmingai pliaukšė- 
damas tvirtais delnais, tarsi aidėtų patrankos šūviai. 

— Puiku, panele Grindju! Būtinai turėsite kada nors pa- 
deklamuoti jį visą, kai rasite laiko užbaigti. 

— Bet jis baigtas. Kiek sugebėjau. - Nusiminusi Hosana 
prispaudė sąsiuvinį prie krūtinės. 

— Nemanyčiau, kad pakenks, jei pašlifuosite. - Spyruoklių 
dirbėjas mums visiems šyptelėjo linksma šypsenėle. - O 
dabar, ponios, jei pasičiuptumėt savo skraistes, sakyčiau, 
metas būtų paplaukioti. Noriu pamatyti, ar ši Venecija mė- 
nesienoje tokia pat susenusi ir apgriuvusi. 

Turbūt tai buvo vienintelis būdas pabėgti, kurį jis galėjo 
sugalvoti. Romantiškos kelionės gondola vargu ar atitiko 
Alfredo Dunstano stilių. 

Prie viešbučio durų vandeny mūsų laukė dvi gondolos, 
kad išplukdytų į mėnesienos nušviestą kelionę. Mano tėtis 
įlipo pirmas - atidžiai žiūrėdamas per petį, kad neliktų vie- 
nas, - bet Hosana Grindju sekė pridurmu, taip trokšdama 
užsiimti vietą šalia jo, kad vidury valties jie susidūrė. Spy- 
ruoklių dirbėjas žengė paskui ir sunkiai klestelėjo ant vie- 
nos šoninės sėdynės, o Leti Dunstan buvo jau grakščiai įlipusi 
į antrąją valtelę, prilaikoma už rankos Makso Kaselio. Su- 
trikęs Alfredas apsidairė dukters. 

- Čia dar daug vietos, Bea! 

Bet mudu su Filipu įlipome paskui Maksą ir Leti, tad 
Beatričė puolė kartu su mumis. 

Alfredui Dunstanui nespėjus pasiūlyti apsikeisti, abid- 
vi valtys išplaukė į naktį, nešdamos mus juodut juodutėliu 
siauru tarpekliu, vingiuojančiu į miesto centrą. Sunku bu- 
vo atpažinti, kad tai tas pats įprastas kanalas, į kurį aš taip 
dažnai žvelgdavau iš viršaus. Naktinės Venecijos net kva- 
pas buvo kitoks; dulkės nusėdo su besileidžiančia saule ir 
drėgna vėsa susimaišė su visur įsigėrusiais kepamo alie- 
jaus, lagūnos žalumos kvapais. 

Dar tą pat vakarą aš paskutinįsyk pažvelgiau pro sve- 
tainės balkoną į saloje esančią Šv. Jurgio didžiąją bažnyčią 
kaip tik tuomet, kai žemos plytinės vienuolyno sienos lie- 
josi pasroviui rausvame paskutinių saulės spindulių auk- 
se, tamsaus safyro jūroje. 

Tai buvo pabaiga, paskutinis stebuklas. Pradėjau baimintis 
tuštumos jausmo, kuris apima nusileidus teatro uždangai, 
to gluminančio sugrįžimo į kasdienišką pasaulį, į nesko- 
ningai paauksuotas teatro drabužines, kur tvyro susigrū- 

dusių žmonių kvapas, suvokiant, kad galų gale vaidinimas 
tebuvo ne daugiau kaip drobių ir tapybos iliuzija. 

Ką po Venecijos ir visų tų trikdančių atradimų aš galė- 
jau spręsti apie save? 

Ar aš tikrai pasikeičiau visam laikui, ar tai tiesiog buvo 
dar vienas šviesos pokštas? 

Dabar mūsų gondolos slydo viena paskui kitą švelniai 
tekšendamos irklais tarp namų, ir savotiška pagarba, nuo- 
lankumas išsaugojo mūsų tylą. Netoliese pro atvirą langą 
atsklido neryžtingi pianino akordai, lyg kas rinktų melodi- 
ją. Poros, pasislėpusios nedidukų tiltų šešėliuose, švelniai 
kuždėjosi mums plaukiant pro šalį, tačiau mes tylėjome bi- 
jodami, kad sienos gali paskleisti mūsų minčių aidą. 

Kitame gondolos gale jausmingai sukinėjosi Beatričė ir 
susijaudinusi dūsavo į nakties orą. 

— Ak, viskas taip romantiška, ar ne? 

— Kur mes esame? — staiga sušnibždėjo Leti. - Ar kas 
nors žino? 

— Turbūt kažkur netoli Šv. Jono. - Tačiau net Maksas Ka- 
selis nebuvo tuo įsitikinęs. 

Netikėtai atsidūrėme plačiame sidabriniame Didžiojo ka- 
nalo take, truputį už Rialto tilto, ir pasukome po juo link 
Volta del Canal. Dabar kaip šokėjai per pobūvį atgal iš abie- 
jų pusių lošėsi rūmai: šviečiančių langų eilės atrodė lyg auk- 
sinės apykaklės; apatiniai sijonai iš mirgančių žvyno pavidalo 
blizgučių driekėsi nuo jų kelių per vandenį mūsų pusėn. 

— Na, tie vabzdžiai! — Beatričė vėdavosi juostos galu, — 
energingas jaunas gyvulys, išvaikantis nakties vaiduoklius 
vienu karčių švystelėjimu. Ji palinko į Filipą, sėdintį man 
prie šalies. 

- Žinai, man patiktų gyventi Venecijoje visą laiką. Tuo- 
met galėčiau kiekvieną naktį plaukioti gondola su savo myli- 

muoju vienoje tų mažų kabinų su užtrauktomis užuolai- 
domis. Argi nebūtų smagu? 

— Man -ne.- Filipo balsas buvo griežtas. - Šiame mies- 
te pernelyg daug tamsių šešėlių, kad jis man patiktų. Aš 
labiau linkęs grožėtis juo saulės šviesoje, nuo vaporetto de- 
nio. Ar jums neatrodo, ponia Dunstan, kad Venecija kar- 
tais bloga lemianti? Visi tie niūrūs šalutiniai kanalai ir 
griūvantys pastatai. 

— Maniau, kad čia tik mano įsivaizdavimas. - Išgirdau 
palengvėjimą Leti balse. - Vis prisimenu, ką daktaras Aša- 
mas pasakė apie senus venecijiečius, kurie būdavo priversti 
šnipinėti vienas kitą ir dėl menkiausio įtarimo pašalinami, 
apakinami ar nužudomi, uždaromi į požeminį kalėjimą. Ka- 
lėjimas —- tai siaubingai šiurpu. 

Jos balsas pritilo ir virto šnabždesiu. Filipas žvelgė pro 
gondolos pirmagalį, jo profilis išryškėjo mėnulio apšvies- 
tame vandenyje ir buvo sustingęs it marmuras, vien tik tan- 
kios blakstienos lengvai virpėjo. Jam prabilus balsas buvo 
toks prislopintas, kad supratau - jo žodžiai skirti vien Leti, 
mane, esančią jam prie šalies, jis visai pamiršęs. 

— Būti užrakintai ir nieko nematyti - tai tam tikra mirtis. 

Sušlamėjo Leti skraistė, kai ji pakreipė galvą ir sušnibž- 
dėjo: 

— Būti traiškomai it perlas, kol pradingsta kerai ir išnyksta 
grožis. Jūs suprantate? 

— Ką aš galėčiau padaryti? Jeigu kas įmanoma... 

— Nieko, ničnieko. - Išgirdau Leti atodūsį, tokį kaip tą 
vakarą mūsų viešbučio balkone. - Aš niekuomet nesuvo- 
kiau to, suprantate? O dabar per vėlu. - Ji impulsyviai iš- 
tiesė ranką ir palytėjo Filipo ranką. - Bet nesirūpinkite. Mes, 
perlai, pajėgiame daug ištverti. 

Beatričė buvo pernelyg toli, kad ką nors nugirstų, bet ji 
pastebėjo tą gestą ir pasilenkė įsiterpdama į pokalbį. 

— Man labai patinka perlai. Ar tau ne, Krise? 

Įplaukiant į mažesnį kanalą, abi gondolos susidūrė šo- 
nais. Maksas Kaselis taktiškai atsiliepė į užuominą garses- 
niu balsu: 

— Iš tiesų viliuosi, jog įkalbėsiu visas damas priimti ma- 
žutį mūsų viešnagės prisiminimą. Jei leisite, aš atsiųsiu į 
Angliją visoms po perlą, aptaisytą auksu, pakabukui - kar- 
tu su savo linkėjimais. 

— Bet, brangusis... - mano tėtis šaukė iš kitos valties sa- 
vo išgelbėtojui iš traghetto. - Jei jau norite būti toks dosnus, 
jūs turite mums atvežti juos pats! Taip, jūs turite, jūs ir... — 
Jis pamiršo Filipo vardą. - Ir... vaikinas. Turite abu atvykti 
ir apsistoti pas mus Vindermere, kai tik galėsite. Mano žmo- 
nai bus labai įdomu su jumis susipažinti, ir sūnus Noelis 
bus sugrįžęs iš Oksfordo po baigiamųjų egzaminų. Gal kar- 
tais žinote Anglų Ežerus? 

Nespėjus Maksui Kaseliui atsakyti, įsiterpė Alfredas 
Dunstanas: 

— Tuomet jau bus baigtas ir mano namas Votersaide. La- 
bai norėčiau sužinoti jūsų nuomonę apie jį. O taip, jūs bū- 
tinai turite atvykti į Ežerus. 

aktas skyrius 


Kusiai pažadėjo atvažiuoti į Ežerus paskuti- 
nę birželio savaitę. Iki tol Dunstanai bus persikėlę į savo 
naujuosius rūmus, ir šių dviejų įvykių sutapimas įkvėpė 
spyruoklių dirbėjui kitą Didžią Idėją. Ji kilo rytojaus dieną 
grįžus iš Venecijos ir taip jį sujaudino, kad jis iškart atkūrė 
taku į Felvudą pasidalyti ja su mumis. 

Kaip ir būdinga ežerų kraštui, visą dieną lijo, trumpos 
permerkiančios liūtys prapliupdavo netikėtai, kaip tik tuo- 
met, kai trumpam įspisdavo saulė. Aš vis vien išėjau pasi- 
vaikščioti apsivilkusi seną Noelio lietpaltį, su skrybėle, kurią 
užsismaukiau iki pat akių - tiesiog tam, kad dar kartą pa- 
tikinčiau save, jog mano pasaulis tebėra toks pat ramus, 
tylus ir sugamtintas, kokį aš buvau jį palikusi. Nuklydau 
prie ežero ir stovėjau kvėpdama švelnų vėjelį, mėgauda- 
masi ryškia žalia vasaros augmenija, kuria traukė akį miš- 
kas priešingame krante. Ir visą tą laiką lietus varvėjo nuo 
mano skrybėlės krašto, o iš kažkur netoli atsklido pažįsta- 
mas užsikertantis nuo mamos atskirtos avelės mekenimas. 

Atrodė neįtikėtina, kad aš kone visą mėnesį gyvenau be 
medžių, žolės, nendrynų ir žvirgždo, sausų avių takelių, 
vagojančių kalvų šlaitus ir nutįstančių palei krioklius tarsi 
plona ir ryški sidabrinė viela. Tiek daug Venecijos buvo pa- 
dengta akmeniu, jos žaluma tebuvo keli dulkini medžiai ir 
vienas kitas vijoklis, vangiai šliaužiantis aukštomis sieno- 

mis. Tų sausų gatvių prisiminimas buvo toks dusinantis, 
jog užverčiau galvą į lietingą dangų ir įkvėpiau tiek oro, 
kad vos neplyšo plaučiai. Užsimerkiau, ir šalti lašai sruve- 
no mano blakstienomis, ritosi per skruostus, apie šnerves 
ir lūpas. Mano skrybėlė nukrito, bet nekreipiau dėmesio. 

Ir vis dėlto, nors ir nežymiai, viskas buvo kitaip nei pir- 
ma. Argi aš kada šitaip atsidaviau lietaus glamonėms, su 
tokiu aklu pasimėgavimu, taip godžiai ir stipriai jausdama 
malonumą? | 

Kai grįžau iš Venecijos, mama mane kritiškai apžiūrėjo. 

— Per tą laiką, kol nebuvai namie, tu užaugai. O gal tie- 
siog tau jau septyniolika, tik aš to nepastebėjau. 

Nepaisant spyruoklių dirbėjo garantijų, kai mes sugrį- 
žome, Ma palengvėjo. Mums išvykus gyvenimas tekėjo 
daugmaž sena vaga, tačiau net Ma buvo pradėjusi justi ore 
tvyrant stiprėjantį nerimą, tarsi pasaulis būtų virtęs kun- 
kuliuojančiu skriaudų puodu, kuris vis išsiliedavo per kraštus 
mažesniais mūšiais. Į Olsterį buvo pasiųsta kariuomenė, kad 
nekiltų pilietinis karas, vokiečiai kaip galėdami greičiau leido 
į vandenį karo laivus, kovotojos dėl moterų balsavimo tei- 
sės jau brovėsi į Bekingemo rūmus, o geležinkelininkai ir 
šachtininkai ėmė streikuoti. Tokiu metu Ma motiniškas ins- 
tinktas ragino suglobti šeimą prie savęs it nepaklusnius viš- 
čiukus. 

Visai priešingai, kitoje gyvatvorių tako pusėje, nuomo- 
jamame name, laikraščių Žinutės apie naujus vokiečių ka- 
ro laivus ir vengriškus šautuvus skatino Alfredą Dunstaną 
tiesiog trinti rankas iš pasitenkinimo. Užimtoms laivų sta- 
tykloms reikėjo spyruoklių, o tai Dunstanui reiškė gerą biznį. 
Keli nedidukai įsiliepsnoję karai spyruoklių dirbėjo veide 
visuomet sukeldavo pasitenkinimo šypseną. 

Parvykę namo, radome Votersaido rūmus užbaigtus. Jie 
vis tebebuvo prilipę prie savo sklypo lyg koks nesusitupė- 


6 83 


jęs jaunuolis, ir jų mūrinys atrodė šviesus ir naujas it oda, 
pernelyg ilgai svilusi prieš saulę, bet pastoliai nuo kamino 
gaubtuvų jau buvo nuimti ir namas pagaliau įgavo solidu- 
mo, ilgalaikiškumo bruožų. 

Apačioje, jėgainėje, mechanikai tikrino motorą, kuris na- 
me varys nuolatinės srovės generatorių, aptarnaujantį du 
šimtus elektros lempučių. Motoras buvo pakankamai di- 
delis, kad gerai pumpuotų vandenį į viršutinius aukštus, 
pjautų medį ir suktų ratą peiliams galąsti, bet pagrindinis 
jo darbas buvo naktį paversti namus specialiai importuotų 
amerikietiškų volframo-argono lempelių žvaigždynu. Gar- 
laiviai, praplaukdami pro šalį iš Leiksaido į Voterhedą, da- 
bar sulėtindavo greitį. Dieną ar naktį „Dunstano rūmai“ tapo 
vietovės įžymybe. 

Jie buvo jau beveik įrengti, tad buvo galima į juos kraus- 
tytis. Dėžės su įpakuotais baldais be paliovos plaukė į Vin- 
dermero stotį, ir kelias į Votersaidą virto nuolatine krovininių 
vežimų procesija. Beatričė desperatiškai troško savo rau- 
dono šilko krėslų ir visko, ką ji su tėvu buvo pirkusi Vene- 
cijoje, taigi ir didžiulės elektrinės žvakidės, specialiai 
pagamintos Murano dirbtuvėse iš trijų tuzinų oranžinio ir 
mėlyno stiklo lelijų ant lenktų paauksuotų krištolo stiebe- 
lių. Spyruoklių dirbėjas nepamiršo savo freskų. Vos sugrį- 
žęs pasiuntė laišką Hosanos Grindju broliui Džeremiui, 
klausdamas, ar neskirtų savo vasaros šiam sumanymui. Di- 
džioji spyruoklių dirbėjo idėja atėjo taip natūraliai, kaip diena 
po nakties. Kada geriau galima pademonstruoti savo pui- 
kiuosius rūmus, jei ne per didįjį venecijietišką balių? 


Ma tyrinėjo Hieracium Tridentatum ūglius, kuriuos buvo at- 
radusi vakar prie upelio netoli kaimo, ir susierzino, kam ją 


trukdo. Dar niekuomet lig šiol ji nebuvo radusi vanagių 

netoli Vindermero, ir spėlionė, kad jos gali būti šiek tiek 
kitokios nei Batemero vanagės ar Konistono vanagės, pri- 
vertė ją visą rytą lyginti ir piešti. 

kius žalius stiebelius, o paskui nė nebesistengė ką nors su- 
prasti. 

— Aš dėl baliaus, ponia Ašam. Pamaniau, gal galėtų at- 
vykti daktaro Ašamo brolis, Hornbio markizas. 

Ma atsiduso ir atitraukė akį nuo mikroskopo. 

— Bet dabar Vikheme nieko nėra, pone Dunstanai. Tokiu 
metų laiku visa diduomenė suplaukusi į Londoną. Kaimo 
pobūviai visada vyksta Žiemą. 

— Ak, tikrai? - Pasistengęs spyruoklių dirbėjas rūgščią 
miną pavertė viena iš savo trumpų dantį griežiančių šyp- 
senėlių. - Taigi aš to nežinojau. Težinau, kad mano namas 
pagaliau baigtas, ir aš ketinu tai atšvęsti. Jei diduomenės 
žmonių negalima varginti, kad jie atvyktų, tuomet reikės 
rasti kitų, kurie galės. Jei aš noriu pobūvio, ponia Ašam, tai 
aš jį iškelsiu. Pobūvis bus puikiausias šiame krašte, ir terau- 
na velniai tą Londono sezoną! - Jis akimirką pamąstė ir pri- 
dūrė: - Palauksime, ko! čia atkaks tas Kaselis su sūnumi. 

— Atrodo, - raportavo vėliau mama, - lyg viskas būtų 
rengiama dėl Kaselių. Jis prisiekinėja, kad birželio pabai- 
goje kels pobūvį dviem šimtams penkiasdešimčiai žmonių — 
ir viskas tik tam, kad padarytų įspūdį porai žmonių, sutik- 
tų Venecijoje! Žmogelis turbūt kuoktelėjo. 

— Jis nemėgsta pralaimėti ginčo, čia tai teisybė. 
Paskutiniai tinkuotojai, apmušalų klijuotojai, staliai, stik- 
liai, lituotojai, baldų apmušėjai ir kilimų klojėjai iki birže- 
lio pabaigos dingo iš Votersaido, palikę namą baugiai tuščią 


ir tylų. Aš jau taip pripratau prie džeržgimo ir kaukšėjimo, 

prie linksmo darbininkų švilpavimo ar nepiktų pašaipėlių, 
kad dabar namas atrodė toks apleistas, lyg, tikrieji jo gy- 
ventojai būtų pabėgę. Vietoj jų atgužėjo pulkas tyliažings- 
nių tarnų, atsiųstų agentūros. Jie dirbo savo darbą beveik 
neregimai, o juoką slėpė už žalio bajaus durų. 

Dunstanai įsikraustė - per pusę mylios nuo mūsų na- 
mų, jei nepaisysime gyvatvorių tako, kur Beatričė apkalti- 
no mane šuns vagyste. Įsivaizdavau, kad dabar rečiau 
matysiu Beatričę, nes mūsų pamokos su Hosana Grindju 
vasarą baigėsi, bet Ma ir Tė kartą kitą buvo pakviesti į Vo- 
tersaidą pietų, tad gavau užmesti akį į spyruoklių dirbėją 
ir jo žmoną, kai šiedu atvyko į Felvudą atsakomųjų pietų. 

Leti Dunstan pasikeitimas grįžus iš Venecijos buvo gąs- 
dinantis. Ji nebeliuoksėjo savo laibomis kojomis, bet vilko- 
si šalia vyro sunkiu žingsniu. Net nutviekstas lempos šviesos 
ir balto šilko apsiausto, jos veidas atrodė bespalvis, negy- 
vas kaip molis, o akys neramiai lakstė į šalis, jei tik kas ne- 
sikreipdavo į ją tiesiogiai. Vos galėjau patikėti tokiu 
pasikeitimu. Praėjusią vasarą, kai Dunstanai turėjo pirmą- 
kart atvykti į Ežerus apžiūrėti savo naujojo namo, Leti bu- 
vo įsikibusi į savo vyro parankę, mergaitiškai linksma ir 
pripratusi būti visur kur vadovaujama. Dabar, jai žengiant 
šalia Alfredo, susikūprinę pečiai ir suspaustos kojos bei su- 
nertos rankos, rodės, atkakliai atitveria jos esmę nuo jo. 

Stebėjausi, gal tarp jų nutiko kas baisaus, o gal permai- 
na įvyko tik Leti viduje. Niekuomet nepamiršiu to despe- 
ratiško, gluminančio alkio, kurį išvydau jos veide tą vakarą 
Venecijoje, mūsų viešbučio balkone, kai ji prisipažino, kad 
lig šiol buvo tik pusgyvė. Prisiminiau pakuždėtą Filipo pa- 
stabą tą naktį gondoloje. 

Būti užrakintai nuo žvilgsnių, kad nieko nematytum, - tai 
tam tikra mirtis. Ir Leti atsakymą: Bijau, kad taip bus. Ar ji 

įžvelgė, savo naujai sukilusių jausmų pagauta, kad yra gy- 
va palaidota Alfredo Dunstano kaimo rūmuose? Ar Leti pra- 
budo iš gyvenimo sapno vien tam, kad pamatytų, jog ištekėjo 
už kalėjimo sargo? 

Išsigandusi aš sekiau kiekvieną jos judesį, ieškodama at- 
sakymo. Ir tikrai - ji skrupulingai ir absoliučiai vengė spy- 
ruoklių dirbėjo prisilietimo. Vos tik Alfredas prieidavo prie 
jos, ji žingtelėdavo žingsnį atgal tartum atstumian!: mag- 
neto polius. Užsiglaudusi laiptų viršuje, slapčia stebėjau nuo- 
dugniai parengtą menuetą apačioje, salėje, kur Leti subtiliai 
manevravo, leisdama Ma ir Tė pirmiems atsisėsti tarp jos 
ir vyro, visuomet lyg visai atsitiktinai išsisukdama, kad spy- 
ruoklių dirbėjas jos nepasiektų, mėgindamas savo trumpa 
rausva ranka paimti jos ranką. Iš paukščio skrydžio aš ma- 
čiau, kaip tai padaroma, bet norėjau sužinoti kodėl - iš kur 
ši staigi, vieniša jausmų permaina santuokos širdyje? Ir kodėl 
Venecijoje, regis, tik mudvi su Leti pastebėjome klastingą 
miesto gundymą? Nors ji ir buvo Beatričės mama, aš vi- 
suomet galvodavau apie ją kaip apie savo bendraamžę, per 
klaidą pakliuvusią tarp mūsų sausų, senoviškų tėvų. Bet, 
žinoma, Leti Dunstan buvo ištekėjusi trisdešimt aštuone- 
rių metų moteris, o aš viso labo septyniolikmetė mergaitė, 
ir nebebuvo užsienio miesto, kuris mus suartino. 


Atrodė, kad Beatričė nepastebi savo mamos pasikeitimo. 
Jos miegamasis buvo antrame naujojo namo aukšte, trys 
minutės nuo paradinių durų, bet ten atsidūrus ežero vaiz- 
das pro jos langus atrodė sukrečiantis. Be Filipo Kaselio, 
dėl kurio kivirčydavomės, mes vėl tapome draugės. Beat- 
ričė niekuomet nebūtų pakentusi persikelti į prašmatnius 
kambarius, jei niekas jais nesižavėtų. 

Pora dienų prieš pobūvį, tingiai dairydamasi pro Beat- 
ričės langą, pastebėjau kažką sujudant apačioje, šalia prie- 

plaukos, ir tai sužadino mano smalsumą. Man bestebint, iš 
paežerės alksnių išniro aukšta vyriška figūra, apsidairė ir 
staiga pradingo atžalyno takelyje už senos valčių pašiūrės. 
Viskas įvyko taip greitai, kad iš pradžių pamaniau, jog man 
tik pasivaideno. Ir vis dėlto, pamąsčius, vyro ūgis ir grei- 
tas, ryžtingas galvos pasukimas užgavo mano širdyje pa- 
žįstamą stygą. 

Buvo vasara, mokslo metai jau baigėsi. Noelis parvažia- 
vo iš Oksfordo, pergalingai išlaikęs baigiamuosius egzami- 
nus, ir jau įniko - mano nusivylimui - į archeologinius 
tyrinėjimus po visą Ežerų rajoną. Bet figūra prie valčių pa- 
šiūrės buvo kur kas koordinuotesnė nei mano nevikrus bro- 
lelis. Pajutusi netikėtą sielos lengvumą, šviesumą, supratau, 
ką pamačiau. 

Nusigręžiau nuo lango. 

— Ar Džekas jau sugrįžo iš mokyklos namo, Bea? 

Beatričė bandė įvairių stilių šukuosenas pobūviui, ir jos 
burna buvo tokia pilna smeigtukų, kad ji tegalėjo numykti: 

— Sugrįžo vakar vakare - portfelis ir bagažas. Su mokyk- 
la baigta. Negalėjo sulaukti, kol išsivaduos. 

Ji atskyrė žvilgančią sruogą nuo kitų ir užsukusi prismeigė 
garbaną. į 

— Jis pasiduoda savo nuotaikoms. - Ji nutaisė miną veid- 
rodyje ir išsiėmė iš burnos likusius segtukus. - Sugalvojęs 
vis kažkur išeina. Šiandien aš jo beveik nemačiau. 

— Kas nutiko? Ar jam nepatinka naujasis namas? 

- Neatrodo, kad patiktų. — Beatričė gūžtelėjo apvalai- 
nais pečiais. - Bet jei jau manęs klausi, tikroji problema — 
tas Oksfordas. Vos tik jis sugrįžo, tėtis pradėjo jam pasako- 
ti viską apie Filipą Kaselį: koks Filipas santūrus, rimtas, pa- 
siryžęs daryti savo tėvui garbę. Pasakė, kad Kaseliai rytoj 
turėtų atvykti, ir tuomet Džekas pamatys, kaip turi elgtis 

jaunas džentelmenas, ir, dėl Dievo, tai privertė jį įsikibti į 
savo idėjas, kol tėvas nepuolė jam brukti savųjų. 

Ji vėl pakėlė plaukų šepetį. 

— Tai nieko per daug nepakeitė, tik tiek, kad Džekas ne- 
kęs Filipo vien jį pamatęs, blogiau negali būti. - Ji apžiūri- 
nėjo save veidrodyje. - Norėčiau, kad Kaseliai apsistotų čia, 
Votersaide, o ne Felvude pas jus. Lyg jiems čia nepakaktų 
kambarių. Ir tuomet... - Ji nusišypsojo, bet jos lūpos buvo 
iškreiptos, o didžiulės žėrinčios akys primerktos po sun- 
kiais vokais - senasis godus žvilgsni::, kurį aš taip gerai pa- 
žinojau. — Ir tuomet aš turėčiau Filip ą sau, argi ne? 


Kaseliai buvo lygiai tokie, kokius aš juos prisiminiau. Pau- 
elis parvežė juos iš geležinkelio stoties kabrioletu, ir kai jie 
suko pro rododendrų krūmus ant kalniuko ir pamačiau juo- 
dus, vėjo kedenamus Filipo plaukus, krintančius ant kak- 
tos, o šalia jo sėdintį tėvą, orų ir su standžia apykakle, perliniu 
kaklaraiščio smeigtuku ir juodais susagstytais getrais, ins- 
tinktyvus noras apsaugoti, kurį buvau pajutusi Filipui, 
apgaubė juos abudu. Tėvas ir sūnus, jie buvo tarsi paukš- 
čiai klajūnai, besilaikantys savo pačių paslaptingo kelio, 
atblokšti prie mūsų durų kokio orų įgeidžio, bet išdidūs 
ir susijaudinę, lyg niekuomet nebūtų įgiję įpročio gyventi 
namie. 

Jie atvyko dieną prieš pobūvį, ir kai mes iš mandagumo 
aplankėme.Dunstanus, išvydome, kad Votersaidą išjudino 
veiklumo viesulas, įsisukęs į visus namus. Laiptelių apa- 
čioje vazonuose susodinti lauro medžiai laukė ant Žvyro, 
kol bus išrikiuoti eilėmis. Už jų, terasos vejoje, link didelės 
baltos palapinės žingsniavo išsirikiavę vyrai, laikantys gip- 
sines kolonas ir arkas, tokie vienodi kaip skruzdės. Niekuo- 
met nebuvau mačiusi tokios pasibaisėtinos drobės. Ji plytėjo 

tarp namoir ežero tarsi milžiniškas sunkiai alsuojantis vikš- 
ras, išmarginti lapai išsipūsdavo ir subliūkšdavo vėjyje. Vi- 
duje, nė neabejodama savimi pasakė man Beatričė, jie buvo 
atkūrę Venecijos Pjacetą. Ir kodėl gi ne? Dunstanai jau bu- 
vo pasistatę rūmus, o kas gi pagaliau ta Venecija, jeigu ne 
kolonos ir arkos, ir vienas kitas papjė mašė liūtas? 

Pats namas buvo pilnas beprotiškai zujančių Žmonių: vie- 
ni pasispaudę po ranka krakmolytas staltieses, kiti — klū- 
pomis meiliai šepečiu šukavo laiptų kilimą. 

— Kaip nueiti į porceliano indaujos podėlį, panele? 

— Deja, negaliu jums pasakyti. Pati esu čia tik viešnia. 

Alfredas Dunstanas stovėjo ant tigro kailio kilimėlio vi- 
dury savo salės, it nykštukas prie aukštai jam už nugaros 
iškilusio marmurinio židinio. Jis pasveikino mus gyvai ir 
entuziastingai - it generolas mūšio lauke. 

— Tik pažiūrėkite į restorano maisto tiekėjus. Laksto kaip 
viščiukai be galvų. Jie nemokėtų nė nosies nusišluostyti, 
jei aš čia nestovėčiau ir jiems nepasakyčiau. Biliardinėje nėra 
kreidos! - sušuko jis per visą kambarį. 

Vienas laikinas padavėjas skubėjo pro jį su pilnu glėbiu 
lėkščių. 

— Ar negirdėjote, ką pasakiau? Biliardinėje nėra kreidos. 

— Ne, sere. Nėra kreidos, - vyriškis nulėkė sau toliau, 
apsiglėbęs lėkštes. 

— Šimts kalakutų, NĖRA KREIDOS! Ar kas nors klauso, 
ką aš sakau? - Jis paniekinamai prunkštelėjo ir puolė prie 
vidaus telefono. 

— Slanka! - šaukė jis į ragelį. - Po paraliais, kur tas žmo- 
gus, kai man jo reikia? 

Kažkur name, be abejo, neseniai Dunstano paskirtas vy- 
resnysis liokajus tvarkė reikalus. Spyruoklių dirbėjas galė- 
jo skambinti į virtuves ir sandėliukus, bet namas buvo per 

didelis ir per pilnas gėlių puokščių tvarkytojų, samdytų pū - 
tissiers, Žuvų pardavėjo pasiuntinukų ar sužlugusių smui- 
kininkų. Spyruoklių dirbėjo įtūžiui, regis, į niekieno pareigas 
neįėjo atsiliepti į skambučius. 

Maksas Kaselis dairėsi aplinkui taip viso šito apstulbin- 
tas, kaip tik spyruoklių dirbėjas galėjo svajoti. 

— Nejaugi pasakysite, kad ši baliustrada tikrai dengta 
sidabru? - Jis parodė į žvilgančią kaskadą ornamentų ir su- 
sipynusių gėlių, įrėminančių pagrindinę laiptinę. 

— Tiesą sakant, taip. - Biliardinės kreidą laikinai pamir- 
šęs, nerūpestingai šypsojosi spyruoklių dirbėjas. - Tai vie- 
ninteliai tokie laiptai visoje šalyje — išskyrus vienus 
Škotijoje, - nusileido jis. - Bet manieji ilgesni. 

— O skulptūros?.. 

Iš teisybės, čia buvo pernelyg jau daug marmurinių skulp- 
tūrų - mirštančių vergų berniukų ir nimfų, ir pavasario fė- 
jų - visos išsirikiavusios tarsi eilėje į autobusą, o priekyje — 
meškino iškamša, stovinti piestu, kad galėtų laikyti prieki- 
nes letenas ore. 

- Jūs nustebinti. Manyčiau, kad taip. - Spyruoklių dir- 
bėjas patenkintas linktelėjo. - Venecija neturi kultūros mo- 
nopolio, mano drauge. Vertėtų ateityje šitai prisiminti. 

Jis išvedė mus iš salės, ir mes radome Leti, sėdinčią ant 
sofos svetainėje, tylią vienišą figūrą. Mums įžengus, ji pa- 
kilo, nusišypsojo oficialia pasveikinimo šypsena, kuri stai- 
ga, išvydus, kad su mumis yra Kaseliai, virto svaiginančia 
tarsi somnambulo. Netikėtai įšoko Beatričė ir sušnibždėjo 
man į ausį: | 

— Įdomu, ar ponas Kaselis atsivežė Medičių perlus? 

— Nemanyčiau. Jie užrakinti kur nors seife. 

— Ak. - Ji susiraukė. - Galėtų leisti man jais pasipuošti 
per pobūvį. 

— Karalienės vėriniu? Žinoma, ne. 

— Kodėl gi ne? - Beatričė šnibždėjo įtūžusi. - Perlai ant 
mano kaklo atrodytų tiesiog nuostabiai - gal dar gražiau. 
Kai esi sena, nebėra prasmės turėti gražių daiktų. 

Šiek tiek ceremoningai Maksas Kaselis padovanojo mums 
visoms po perlo pakabuką. Beatričė atidarė savo mažytę 
odinę dėželę ir įsispitrijo vidun. Šiurpulingą akimirką pa- 
maniau, kad ji pasakys: „Koks mažytis!“, bet jos akys susi- 
dūrė su Filipo akimis, ir ji laiku susitvardė. 

— Kaip miela! - tarė ji, bet tokiu bespalviu balsu, kad aš 
padėkojau Kaseliams kelis kartus, norėdama tai atpirkti. 

Pakabukai buvo labai gražūs: kiekvienas jų — vienišas 
perlas, aptaisytas auksiniu tinkleliu. 

— Pats parinkau kompoziciją, - pasakė Filipas Leti. 

Ji įsižiūrėjo į jį it vaikas kupinomis nuostabos akimis: 

— Nieko negali būti gražiau. 


— Dorotė Koli man pasakė, kad į pobūvį pakviestas jos mė- 
sininkas. —- Ma apsisiautė šaliu nuo įsivaizduojamos nak- 
ties vėsos. 

Devintą valandą mes buvome apsirengę ir laukėme Fel- 
vudo hole Pauelio, kuris turėjo atvažiuoti lando ir nuvežti 
mus į pobūvį. Kadangi mes buvome šešiese, mudu su No- 
eliu važiavome vežimaičiu su jaunuoju Paueliu, Džordžo 
sūnumi. (Aš mieliau būčiau vykusi kartu su Filipu - vien 
tam, kad paerzinčiau Beatričę.) 

— Dorotė negalėjo apsispręsti, ar jai eiti, ar ne. Dar tik 
metai nuo Edvardo mirties, bet ji norėtų surasti Kristofe- 
riui žmoną - jis dabar perima tėvo pareigas. 

Mano mama susiraukė. Iki daktaro Kolio mirties praėju- 
siais Metais juodu su Žmona bent kartą per savaitę lošdavo 
su mano tėvais bridžą. Vienintelis požymis, iš kurio galė- 

davau spręsti, kad jis buvo kviečiamas kaip daktaras, - jis 
aštriai kvepėdavo eteriu. Ponia Koli taip pat instinktyviai 
jautė luomų skirtumus kaip teta Marčionė, ir ją šokiravo 
mintis, kad Vindermero mėsininkas gali susigundyti pa- 
kviesti ją šokiui. 

Noeliui ponia Koli nepatiko. 

- Ji bent jau visai tiktų dešroms. 


Apačioje, sutemų apgaubtoje Votersaido pievoje, didelė pa- 
lapinė dabar kūpsojo lyg milžiniškas jonvabalis priešais ežero 
plieną, ir lauro medžiai vazonuose lygiavo tarsi juodi gar- 
bės sargybiniai palei terasą. Mums įėjus vidun, orkestras 
grojo lengvą operos uvertiūrą, ir jos linksmumas pripildė 
mane netikėto, beprotiško susijaudinimo. Nebuvau „nepa- 
prasta“, o tik „Noelio mažoji sesutė“, kurią Vikheme kvies- 
davo šokti tik atsiklausę dėdės Hervardo ir tetos Marčionės, 
kurių vaikai už mane buvo daug vyresni. Šiame kvietime 
buvo specialiai pasakyta: ir panelė Ašam. Dar geriau, Filipas 
laukė laiptelių papėdėje, norėdamas pasiūlyti man paran- 
kę, ir nors aš negalėjau jo pamilti, jis tikrai tuo metu buvo 
gražiausias vyras Vindermere. 

Dunstanai pasitiko svečius prie salės durų: spyruoklių 
dirbėjas su įkarščiu, o Leti — ta pačia miela išsiblaškiusio 
Žmogaus šypsena, kurią mačiau rytą. Alfredo Dunstano plau- 
kai žvilgėjo gerove, skruostai švietė lyg nulakuoti. 

— Krise, brangioji, kokia tu šįvakar elegantiška! Bea ta- 
vęs laukė visą vakarą. Mano brangūs Kaseliai, sveiki dar 
kartą. 

Nuo to ryto Venecija atsklendė į šį namą. Didžiulių si- 
dabruotų laiptų apačioje irklinė valtis buvo paversta kar- 
tonine gondola ir užversta gėlėm. Pliki prisišvartavimo 
stulpeliai kampuose perrišti spalvotu kaspinu, o visi pada- 

vėjai ir maisto tiekėjai aprengti kaip gondolininkai: plačia- 
kraštėmis skrybėlėmis ir baltais vyriškais marškiniais. 

Ir vis dėlto - gerai, jei tik dėl namo didumo, = pobūviui 
grėsė pavojus likti, kaip sakydavo teta Marčionė, „pustuš- 
čiam“. Be mūsų, Dunstanai neturėjo jokių draugų: Alfre- 
das todėl, kad „visa tai paliko Leti nuožiūrai ', o Leti, matyt, 
nežinojo, nuo ko pradėti. Pasiryžęs pripildyti namą, spy- 
ruoklių dirbėjas tiesiog sukvietė visus, kaip ir sakė ponia 
Koli. Tačiau tik nedaugelis kaimynystėje gyvenančių vyrų 
galėjo sau leisti dėvėti baltą kaklaraištį tr fraką, o moterys — 
turėti atlaso ar nėrinių. Bet kadangi visi norėjo pamatyti 
naujųjų rūmų vidų, pasiskolino ar pasisiūdino - kaip kam 
išėjo. Pirmas vyriškis, kurį pamačiau salėje, buvo Strindže- 
ris Hesketas, parako fabriko cecho viršininkas, su žmona ir 
blondinėmis dukromis, prisipažinusiomis, kad siuvo it pa- 
klaikusios dvi savaites. Prie durų Konistono pašto karietos 
savininkas gardžiavosi stiklu šampano, suspaudęs delika- 
čią taurę lyg antpirštį milžiniškame pūslėtame kumštyje. 

Susipratau pamojuoti Idai Dunstan, stovinčiai per du 
aukštus virš mūsų, persikvempusiai per baliustradą, su sa- 
vo mamos kambarine greta. Paskui truktelėjau Noelio ran- 
kovę. 

— Tik pažiūrėk! Hosana Grindju! Dieve mano, ką gi ji 
vilki? 

Noelis beviltiškai nužvelgė Hosaną. 

— Tai arba Hosana, arba Boadicėja, nežinau kuri. 

Beatričė klydinėjo aplinkui, šnarėdama prašmatniais tiu- 
liais ir venecijietiškais nėriniais. Vos tik pastebėjo mūsų gru- 
pelę, pripuolė šaukdama: 

— Pone Kaseli... ir Filipai, brangieji! 

Šnekėdama Beatričė įsikibo Filipui į parankę ir įsigudri- 
no taip jį pasukti, kad jis nusigręžė nuo mūsų. 

— Ar jūs matėte gėlių kolonadą svetainėje, Filipai? Ak, 
bet tai būtina! Ji gana neįprasta. Tik įsivaizduokite, pievos 
žiedų, nuskintų tik šio vakaro pobūviui. Eime, pamatysim. 

Manevras buvo taip sumaniai atliktas, kad Beatričė iš 
tiesų nutempė savo belaisvį tolyn, kol aš perpratau jos kės- 
lus. Buvau tokia neori, kad būčiau lėkus jiems įkandin, bet 
tuo metu Kristoferis Kolis pakvietė mane šokti, ir aš už de- 
koracijų pamečiau juos abu iš akių. 

Dunstanai buvo įpratę gauti tai, ko nori. Vėl tuo įsitiki- 
nau po dviejų valandų, kai Beatričės tėvas įspraudė Maksą 
Kaselį į didžiosios palapinės kampą. Mes tuo metu rinko- 
mės ledus nuo plataus bufeto, nušviesto geltonos elektri- 
nių žvakidžių šviesos. 

— Taigi, Kaseli, ką jūs manote apie manąjį kaimo prie- 
globstį? - Spyruoklių dirbėjas, rodės, tyrinėja šerbeto puo- 
delį, bet jo sprandas tvoskė rausvu karščiu iš inksmumo. - 
Jis labai patogus, ir vis dėlto tai šeimos namas, ar supranta- 
te? - Jo skruostai buvo apskriti ir rausvi kaip obuoliukai, 
bet šypsena negailestinga. - Tai nėra muziejus ar meno ga- 
lerija, kaip jūs nuogąstavote. Tai tik laimingi namai mano 
žmonai ir vaikams, ir visiems būsimiems Dunstanams. Plytos 
ir skiedinys, mano brangusis Kaseli, kaip ir sakiau jums Ve- 
necijoje. 

— Taip, be abejo, jūs turite teisę juo didžiuotis. - Maksas 
Kaselis kilstelėjo stiklelį elegantiškai kapituliuodamas. - Lin- 
kiu jums ir poniai Dunstan, ir jūsų šeimai kuo didžiausios 
sėkmės ir laimės naujajame name. 

Bet kai spyruoklių dirbėjas nuėjo, Makso Kaselio veidas 
įgavo susirūpinimo išraišką. 

— Džiugu matyti mūsų bičiulį tokį laimingą. 

— Tikrai? —- mano tėtis nulydėjo akimis nueinantį šeimi- 
ninką. 

— Taip, tikrai. Gal vis dėlto tos kalbos Londone, kad Al- 
fredas Dunstanas šitam savo namui išleido daugiau, nei iš- 
neša jo kišenė, yra netiesa. Net ir didžiausi turtuoliai žino 
ribas. 

Man užkaito ausys. Paslėpiau nosį savo gėrimo stiklinė- 
je ir begėdiškai slapta klausiausi. Tėtis negalėjo susitaikyti 
su mintim, kad Alfredas Dunstanas taptų skurdžiumi. 

— Ar jūs norite pasakyti, kad jis prisidarė skolų, kurių 
negali sumokėti? 

— Esu įsitikinęs, kad bankai jį spaudžia. Jo kreditoriai 
amžinai nelauks. Londone sklinda gandai, kad jį gali išgel- 
bėti tiktai didelis karas. 

— Gal tos kalbos - iš pavydo! 

— Pažiūrėjęs į jį, taip ir pamanytum, ar ne? Nė krislelio 
susirūpinimo. 

Tą akimirką vienas Čaildvudo vaikinų iš Holt Holo pa- 
kvietė mane į šokių salę, ir daugiau nieko nebenugirdau. 
Per savo partnerio petį dairiausi Filipo - Beatričė buvo lei- 
dusi man pašokti su juo per visą vakarą tik vieną trumputį 
šokį, ir aš norėjau dar vieno, bet iš tikrųjų ieškojau Džeko. 
Tikėjausi, kad jis turėtų kažkur čia būti; tačiau jau buvo ge- 
rokai po vidurnakčio, beveik metas „muzikiniam divertis- 
mentui“, kuris buvo numatytas kaip vakaro kulminacija, o 
Džeko nematyti nė ženklo. 

Leti Dunstan šoko iš paskos valsą su pačiu ponu Čaild- 
vudu. Ji buvo nukaitusi ir šypsojosi —- visai kaip ankstes- 
nioji Leti, ir tai mane džiugino. Frensis Čaildvudas aiškiai 
buvo jos pakerėtas. Jiems šokant jo galva buvo palinkusi 
prie jos galvos, veide spindėjo šviesaus džiugesio išraiška. 
Spyruoklių dirbėjas stovėjo ant antrojo laiptelio, akivaiz- 
džiai nepatenkintas tuo, ką galėjo įžiūrėti iš šios patogios 
pozicijos. Jo šypsena tebebuvo sustingusi savo vietoje, o 

akys tarsi žibantys rieduliukai sekiojo besisukančią šokių 
salėje žmoną. 

Jam davus ženklą, orkestras baigė valsą, padėjo savo in- 
strumentus ir nuėjo pavakarieniauti. „Gondolininkai“ pra- 
dėjo dėlioti eilėmis kėdes, o tuščioje vietoje priešais židinį 
stambus vyriškis aliejumi suteptais plaukais ir princo ma- 
nieromis ėmė tartis su savo akompaniatoriumi prie piani- 
no. Alfredas Dunstanas suplojo rankomis, kad garantuotai 
patrauktų visų dėmesį. 

— O dabar, brangūs bičiuliai, jei po kokių penkių minu- 
čių malonėtumėte susėsti... Kaip didžiulę malonę man, sin- 
joras Enrikas Arnoldis sutiko vienam vakarui palikti Kovent 
Gardeno operą ir padainuoti mums kelias Mocarto arijas 
ir... — Jis dirstelėjo į popieriaus skiautelę rankoje. - Ir Ver- 
džio. Esu tikras, vos jį išgirsite, kaip ir aš įsitikinsite, kad 
Kovent Gardeno praradimas yra mūsų laimėjimas. - Jis pa- 
lenkė galvą link žvilgančio džentelmeno, kuris ceremonin- 
gai linktelėjo atsakydamas. 

Kai žmonės ėmė dairytis, kur sėsti, prasidėjo didelis šur- 
mulys. Pamačiau, kad Kristoferį Kolį stumia prie kėdės jo 
motina ir jo sesuo Irena. 

— Bet aš nemėgstu operos, mama. Tu puikiai Žinai. 

— Puikiai! - atkartojo ponia Koli. - Tebūnie taip, ir vis 
dėlto tu tyliai sėdėsi ir klausysi kaip ir visi kiti. 

— Gal aš jiems pasakysiu, kad mane kviečia prie atsargi- 
nių durų. 

- Prie atsarginių durų! Nė nebandyk! 

Dunstanams buvo pastatytos keturios paauksuotos kė- 
dės pirmoje laiptų aikštelėje, tarsi karališkajai šeimai. Salė- 
je sustatytų kėdžių eilės pakrašty pamačiau Frensį Čaildvudą 
su žmona. Beatričė atskubėjo prie mūsų. 

— Ar nematėte Džeko? Jei jis nesugrįš dėl Arnoldžio, tė- 
tis pamėlynuos iš pykčio. Tėtis mano, kad Džekas visą naktį 

praleido biliardinėje. —- Beatričė nusiviepė ir nuėjo tiesiai 
prie mamos. 

Leti veidas po šokio ir ką tik patirto susijaudinimo vis 
dar švytėjo pakilia nuotaika, kai ji yrėsi tarp svečių prie 
savo vyro. Ji vilkėjo madinga brokato toga su šviesia šifono 
liemenėle, kuri, rodės, dengia permatomus sparnus virš jos 
apnuogintų pečių. Spyruoklių dirbėjas, jai artinantis, žing- 
apgalvotu mostu ištiesė svarią raudoną ranką ir uždėjo jai 
ant peties ir nuogo kaklo. J 

— Leti, mano brangioji. 

Jo šiurkštūs buki pirštai gulėjo ant jos balto kūno kaip 
atgrasūs kirminai, parodydami visiems, kad ši auksinė mo- 
teris, kuri leido sau džiaugtis kito vyro glėbyje, yra jo - Al- 
fredo Dunstano - ir visiems privalu įsidėmėti šį faktą. 

— Alfredai, prašau, man skauda. - Leti pasuko galvą; vy- 
ro ranka spaudė galvą į priekį, versdama ją žiūrėti žemyn. 
Nuo jo pirštų galiukų pradėjo sklisti šviesus raudonis. 

— Taigi, Leti. Nesinervink. Juk žinai, kad negali šokti kiaurą 
naktį. 

Jis tai darė viešai. Šokių vakaro svečiai, stovintys arčiausiai 
laiptų, nelinksmai susižvalgė, bet nedrįso įsiterpti. 

Tuomet staiga nuo būrio atsiskyrė aukšta figūra vakari- 
niu kostiumu - Džekas, išblyškęs ir įsitempęs. 

— Palik ją ramybėje. Patrauk savo ranką. 

Alfredas Dunstanas atkišo smakrą ir nužvelgė sūnų su 
panieka: 

— Nekalbėk su manimi taip akiplėšiškai, jaunasis šunyti. 
Kaip tu drįsti! Kol esi po mano stogu, privalai nesikišti į 
svetimus reikalus. 

Jis dar labiau primygo ranką, žmona aiktelėjo iš skausmo. 

— Pasitrauk nuo jos, sakau tau! Palik mano mamą ramy- 
bėje, arba aš... 


98 


Per visą kambarį nuvilnijęs šnabždesys nutilo. Išilgai kė- 
džių eilių gręžiojosi galvos, stengdamosi pamatyti, kur čia 
vyksta drama. 

— Pasitrauk, Džekai! - išgirdau Beatričės balsą. - Tu at- 
kreipi visų dėmesį į mus. 

Bet Džekas prišoko, paėmė mamą už parankės ir jėga 
nuplėšė tėvo pirštus. 

— Sakau tau, palik ją ramybėje, prakeiktasis! 

Judesio jėga atbloškė Leti atgal. Tėvas ir sūnus atsidūrė 
akis į akį per dvi pėdas. Pamačiau, kaip Alfredas Dunsta- 
nas užsimoja ir iš visų jėgų trenkia. Surikau: „Džekai!“, bet 
tą pat akimirką išgirdau šaižų, siaubingą kumščio terkšt į 
mėsą ir kaulus. Smūgis apsuko Džeką taip, kad jis liko nu- 
gara į mane. Paskui išvydau, kaip jis pakelia ranką prie vei- 
do, apsigręžia ir dingsta minioje. 

Beatričė prisidėjo kumštelius prie skruostų. Laiptų pa- 
pėdėje sukrėsta Leti sukliko, susverdėjo ir siektelėjo atra- 
mos. Filipas Kaselis buvo kaip tik čia ir pagavo ją krintančią; 
matyt, kol vyko drama, jis prasibrovė pro spūstį iki jos. 

— Atsitraukite. Duokite jai oro. - Kristoferis Kolis sprau- 
dėsi išilgai kėdžių eilės ir skubėjo prie palinkusių galvų 
žiedo apsuptos Leti. Lygiai taip staiga, kaip visa liovėsi, 
salėje nuvilnijo šnabždesys: tie, kurie matė geriausiai, per- 
davinėjo naujienas toliau esantiems. Mano tėtis pasigedo 
žadėto reginio: 

— Ar tas tenoras dar dainuos, ar ne? 

— Ššš, brangusis. - Mano mama nepakentė bet kokių „sce- 
nų .- Vargšelė Leti... Jos pirmasis pobūvis naujame name, 
ir štai kas nutinka... Žiūrėk - jie padeda jai užlipti laiptais 
į viršų. Kristoferis Kolis, Beatričė ir Filipas. - Ji įdėmiai pa- 
žvelgė į mane. - O kurgi tu dabar eini? 

— Maniau, gal... 


— Lik čia, kur esi. Mandagu apsimesti, kad nieko bloga 
nenutiko. 

Man rūpėjo Leti, bet ne mažiau ir Džekas, dingęs taip 
staiga, kaip ir pasirodė. To šleikštaus smūgio garsas vis dar 
aidėjo mano galvoje. Man nepatiko, kad Džekas kažkur vi- 
sai vienas ir niekas jam nepasako, koks jis buvo drąsus. 

Mažutė procesija, lydinti Leti Dunstan, pranyko viršu- 
je, ir kelias akimirkas auditorija ir aliejuotasis maestro ne- 
jaukiai žiūrėjo vieni į kitus. Tuomet netoli židinio pasirodė 
pažįstama tvirta figūra vakariniu kostiumu, nužingsniavo 
tiesiai prie pianino, trumpai pasitarė su sinjoru Arnoldžiu ir 
atsigręžė į draugiją, pasitaisydama marškinių rankogalius. 
Spyruoklių dirbėjo šypsena buvo vėl įsitvirtinusi veide. 

— Ponios ir ponai. - Jis luktelėjo, kol visi nuščiuvo. - Po- 
nios ir ponai, turiu atsiprašyti už šį nediduką barnį. Mano 
žmona staiga pasijuto blogai ir nualpo. Manau, visi sutiksi- 
te, kad labai tvanku. Bet ponia Dunstan trokšta nesugadinti 
jums šio vakaro, tad mes ketiname linksmintis toliau. 

Priekinėje eilėje kažkas gana nedviprasmiškai kostelė- 
jo. Paskui kilo garsus šnibždesys ir tuomet už trijų ar ketu- 
rių eilių atsistojo Strindžeris Hesketas, parako gamintojas. 
Jis apibraukė apie kaklą pirštu po kieta apykakle. 

- Jeigu jūs nieko prieš, pone Dunstanai, turbūt bus ge- 
riausia, jei mes visi dabar jau eisime. - Jis pažvelgė virš galvų 
eilės tiesiai į šeimininką. - Būtų malonu, jei jūs perduotu- 
mėte mūsų atsiprašymus poniai Dunstan. - Ponia Hesket 
su dukromis jau buvo prasispraudusios iki eilės galo, ir kiti 
žmonės pradėjo stotis. Brūkšėjo kėdės, buvo girdėti ben- 
dro pasitarimo murmesys. 

— Bus geriausia, jei mes eisime - taigi. - Konistono paš- 
to karietos savininkas vargais negalais atsistojo ir dairėsi 
durų. 

Jie nebeketino „linksmintis toliau“. Strindžeris Heske- 
tas, mėsininkas, pašto karietos savininkas būtų gėdijęsi sė- 
dėti ten ir mandagiai apsimetinėti, esą nieko nenutiko. Jie 
galėjo nieko nežinoti apie Londono sezoną, bet jie žinojo, 
kas tą vakarą įvyko jų akivaizdoje, ir tam nepritarė. Po ke- 
lių minučių Alfredą Dunstaną užstojo siena besimaišančių 
žmonių, bėgančių iš savo kėdžių taip greitai, kaip tik leido 
ilgi apsiaustai ir veržiantys marškiniai. 

Girdėjau jo pakeltą balsą: 

— Bet esu tikras, jei sinjoras Arnoldis neprieštarauja... - 
Tarnai puldinėjo visur nešini švarkais ir skraistėmis ir nuo 
laiptelių šaukė karietas. Čaildvudai jau buvo holo tarpdu- 
ryje, murmėdami labanakt šeimininkui, kuris lakstė aplin- 
kui, atakuodamas visus iš šono, kad būtų nors kiek panašu 
į atsisveikinimą ir išlydėjimą. Filipas Kaselis nulipo laiptais 
prisidėti prie mūsų. 

— Ponia Dunstan jaučiasi geriau. Tik sukrėsta, ir jai skauda 
tą vietą, kur tas žiauruolis ją spaudė. 

Tėtis dėbtelėjo pro savo akinius: 

— Ar jau viskas baigta? 

Mama paėmė jį už parankės: 

— Viskas baigta, brangusis. 

Spyruoklių dirbėjas atsainiai mums linktelėjo, kai pra- 
ėjome pro jį, ir aš pastebėjau, kad jo dešinės rankos krum- 
pliai apvynioti nosine, pro kurią, net iš tolo buvo matyti, 
plinta raudona dėmė. 


„tas skyrius 


Ki dieną po pobūvio Ma pasiuntė Pauelį į Vo- 
tersaidą, įdėjusi saujelę ankstyvųjų braškių ir laiškelį Leti, 
teiraudamasi apie jos sveikatą. Ji gavo iš pono Dunstano 
trumpą atsakymą, dėkojantį jai už rūpinimąsi jo žmona, 
bet pabrėžiantį, kad jokios pagalbos nereikia. 

— Ar nenorima, - pridūrė Ma, vėl sulankstydama jo laiš- 
ką ir spausdama per sulenkimą. - Nesistebiu. Vargšelė Le- 
ti. Ji ten tokia vieniša. 

Filipas stovėjo susikišęs rankas į kišenes. Dabar jis ryž- 
tingai įkvėpė. 

— Gal reikėtų paskambinti? 

— O taip... - aš labiau nei bet kada nerimavau dėl Dže- 
ko, uždaryto tame name kartu su tėvu. 

— Ne, - pasakė mama. - Šiaip ar taip, dar ne. Lengvai 
galime padaryti daugiau žalos negu naudos. 

Tačiau jos pirštai lankstė spyruoklių dirbėjo laišką, su- 
lenkė dar kartą, ir trečią, ir ketvirtą, nejučia darydami jį vis 
mažesnį ir mažesnį. Mano tėčio, kuris kiekvieną ne miego 
valandą praleisdavo tarp Makiavelio ir Bordžijos, nestebi- 
no niekas, kas vyksta kitų Žmonių šeimose. Bet Ma linkėjo 
Votersaidui gero dėl Leti. Dabar, vos kas paminėdavo Al- 
fredo Dunstano vardą, jos veidu perbėgdavo nepritarimo 
šešėlis. 

Kai Votersaidas susigūžė savyje, mūsų namas Felvude pa- 
tyrė tikrą apsiaustį. Ji prasidėjo rytą po pobūvio, kai neži- 
nia kodėl prie mūsų durų atkako daugybė mergaičių su 
laiškeliais nuo mamų. Įkandin jų atėjo Irena Koli ir atnešė 
ledų formelę, kuria kadaise žavėjosi mano mama, paskui — 
viena iš Hesketų mergaičių, teiraudamasi stebuklingo rie- 
šutų gėrimo recepto, o dar vėliau - netekėjusi Kareto se- 
suo, nešdama ožkos pirštinaites, kurias, jai rodės, mano 
mama bus palikusi sekmadienį bažnyčioje. 

— Esu visai tikra, kad jos gulėjo jūsų klaupte. - Vos taip 
pasakiusi ji paraudo ir staiga pradėjo braukti akin pateku- 
sią blakstieną. - Bent jau aš manau, kad esu tikra. 

— Štai kas nutinka, - skundėsi mama, - kai namie turi 
jaunąjį Adonį. Net Kareto sesuo prasimano nebūtų daly- 
kų. Įsivaizduokite, kaip prisiimti tai ant savo sąžinės. 

Bet nei Kareto sesers prasimanymai, nei Irenos Koli le- 
dų formelė nepadarė Filipui jokio įspūdžio - tokių dalykų 
jis net nepastebėdavo. Visoms joms buvo malonus, bet šal- 
tas ir santūrus, lyg turėtų galvoje ką svarbesnio. Aš ma- 
čiau, kaip, persimetus keliais pirmaisiais žodžiais, jo akys 
ryžtingai įsmigdavo į kažkokį tolimą objektą, visiškai ty- 
liai, kol viešnia desperatiškai stengdavosi užmegzti su juo 
pokalbį, rausdama ir taukšdama, minėdama praėjusio va- 
karo sąmyšį. 

Tuo tarpu Filipo tėvas turėjo didelį pasisekimą tarp ma- 
no tėvų. Mano mama jau nusprendė studijuoti gamtinę perlų 
istoriją, su visa jų formų ir dydžių įvairove, o tėtis ir Mak- 
sas Kaselis ištisas valandas sėdėdavo, aptardami masyvius 
brangakmenius, kuriuos karaliai padovanojo savo žmonoms 
ir meilužėms, kad paskui šie būtų parduoti ir išsklaidyti, 
išmainyti ar per savo ilgą istoriją begalę kartų pavogti. 

— Ar jūs žinote, ką darydavo liokajai prieš šimtą metų 
po tokio baliaus kaip praėjusį vakarą? —- Maksas Kaselis 

juokaujamai mane nužvelgė, jo lenkti antakiai pakilo. - Jie 
sušluodavo visus perlus, nukritusius nuo ponių mantijų, ir 
sutrypdavo. Tie, kurie nesuduždavo, buvo tikri, juos ver- 
tėdavo pakelti ir parduoti. 

Prisiminiau Beatričę ir jos aistrą Medičių vėriniui. 

— Ar jūs jau radote kokį nors perlą, derantį prie tų di- 
džiulių, kur rodėte mums Venecijoje? 

— Medičių perlų? Ne, deja, dar neradau. Išgirdau apie 
vieną, kurį turi prekiautojas Londone, bet kai palyginau jį 
su kitais, spalva buvo ne ta. O dabar, kai Sarajeve nušautas 
Austrijos erchercogas, bijau, kad visoje Europoje užsida- 
rys sienos ir keliauti bus neįmanoma. 

Jo maloni išraiška išblėso ir virto susirūpinimu, o aš su- 
pratau, kokį izoliuotą gyvenimą mes gyvenam tame Angli- 
jos kampelyje, atkirsti tarp savo kalnų ir ežerų. 

— Vieną dieną Venecijos akademijoje sutikau rusų kuni- 
gaikštį. Jis pavadino austrus banditais ir prisiekė, kad jie 
bus išskersti kaip šunys - kartu su savo draugais vokiečiais, 
jeigu bandys pasivogti ką sau iš Balkanų karo. - Jo akys 
nukrypo į Filipą, kuris mandagiai klausėsi Irenos Koli, ir jo 
nerimo išraiška sustiprėjo. 

— Jūs nemanote, kad Europoje galėtų kilti didelis karas, 
pone Kaseli? 

Jis liūdnai pažvelgė į mane. 

— Tikiuosi, kad ne. Bet Alfredas Dunstanas jo laukia. 


Filipas apsisprendė aplankyti Votersaidą. 

— Po baliaus mes negirdėjome iš jų nė žodžio. Galbūt 
ponia Dunstan rimtai serga. 

Mane nudžiugino jo mažutė apgavystė. Niekuomet ne- 
maniau, kad Filipas sugeba taip nukrypti nuo tiesos. 

— Ar tau taip rūpi ponios Dunstan sveikata? Ar tik nesi- 
tiki per šį mūsų pasivaikščiojimą pamatyti Beatričės? 

Jaučiausi pakankamai rami, galėdama jį paerzinti, be to, 
buvau nustebusi ir šiek tiek suirzusi, kad jis taip greitai pa- 
sidavė Beatričės gudrybėms. Tikėjausi, jog jis pakankamai 
protingas ir ją perpras. Jis žvelgė į mane, juodos akys išsi- 
plėtė, burna prasivėrė, lyg ketintų prieštarauti. Paskui ge- 
riau apgalvojo ir lūpos iškrypo kreiva, atsiprašančia šypsena. 
(Kaip aš pavydėjau Beatričei tos burnos!) 

— Tu mane demaskavai. 

- Žinoma! Šiuose namuose tu nieko nenuslėpsi. Maniau, 
kad jau tai supratai. 

Iš teisybės aš ir pati beprotiškai troškau aplankyti Voter- 
saidą, net jeigu ir reikėtų pamatyti, kaip Bea šleikščiom avies 
akim žiūri į Filipą, bet mano mama buvo neperkalbama. 

— Dar ne, mano brangieji. Viskam savo laikas. 

Galiausiai mums paskambino pati Beatričė, išsigandu- 
si, kad neteks Filipo per mane ar kurią nors kitą iš mergai- 
čių, besisukančių apie jį kaip planetos apie saulę. 

— Tėvas išvyko atgal į „savaitinę tarybą“, - pareiškė ji. — 
Fabrikai dirba labai intensyviai, tad nuo šiol kiekvieną pir- 
madienio rytą jis išvyks į Mančesterį ir sugrįš tik savaitga- 
liais. 

Filipo veidas iškart nušvito džiugiu lūkesčiu. 

— Ar tai reiškia, kad mes galime ateiti į Votersaidą ir pa- 
simatyti su jumis? 

— Aišku. — Beatričė sušnarėjo blakstienomis. — Ateikite 
kada tik panorėję. 


Mes nuvykome į Votersaidą kitą dieną, ir kadangi Filipas 
važiavo kartu su manimi, man buvo leista vadelioti mūsų 
mažą vežimaitį - Džordžui Paueliui visai nepritariant. Kai 
koriausi į aukštą sėdynę, jis laikė kumelės galvą, bet jo barzda 
styrojo rūsčiu kuokštu, o vilnoniai antakiai buvo taip su- 

raukti ir užgriuvę, kad akys pro juos žibėjo it žebenkšties 
gyvatvorėje. 

— Atsargiai su gyvuliu. Diena šilta. 

- Nesijaudinkite, būsiu atšargi. Mes visai neskubame. 

Mes tikrai neskubėjome ir vis dėlto kažkodėl - visai ki- 
taip - skubėjome, miglotai nutuokdami, kad baigiasi lai- 
kas, nors esame jauni ir mums visas gyvenimas prieš akis. 
Neįstengiau pamiršti, ką Maksas Kaselis pasakė apie gali- 
mą karą Europoje; per daug tuo netikėjau, bet neįstengiau 
ir pamiršti. Kumelė risnojo kvapniu pavėsiu, susiliejantys 
saulės šviesos purslai krito pro ąžuolų ir kaštonų lapų raiz- 
ginį, aptaškydami mūsų galvas, tačiau ramybė ir pasiten- 
kinimas buvo išblėsę. 


Beatričė su Ida ir mama buvo oranžerijoje. Mama gulėjo 
apramstyta pagalvėmis ant ilgos sofos. Ida buvo susiran- 
giusi prie Leti kojų ir įnikusi į „Geležinkelio vaikus“, o Be- 
atričė gretimam krėsle su sterblėje snūduriuojančia Topse 
tingiai vartė madų žurnalą. 

— Ak, žiūrėkite! Krisė ir Filipas. 

Trys moteriški veidai pasisuko į mus, Dunstanų moterų 
trio, taip glaudžiai susėdęs šioje didelėje erdvėje, tarsi jos 
būtų radusios paguodą ir globą viena kitos draugijoje. Tuo- 
met Beatričė nutaisė Filipui savo koketišką „oficialią“ mi- 
ną, ir grupelės vienybė subiro. 

— Tikiuosi, mes jūsų nesutrukdėme... 

— Nė kiek - tai džiugus netikėtumas. Nematėme nė gy- 
vos dvasios ištisas dienas. - Mane suglumino nedrąsus Le- 
ti žvilgsnis ir permatoma ranka, kurią ji veik besvorę uždėjo 
ant manosios. — Sėsk čia, šalia manęs, prašau. 

Bet Filipas jau buvo užėmęs vietą tarp Beatričės ir jos 
mamos, tad aš atsisėdau greta Idos. Buvo nepatogu ir atro- 

dė, kad mums teks šnekėti banalybes: kokia šilta vasara, ar 
ilgai ta šiluma truks, apie jachtą, apsivertusią ežere per var- 
žybas, ir kodėl Idos sodo gale nėra geležinkelio tunelio, kur 
ji, kaip tie vaikai jos knygoje, galėtų patirti herojiškų nuo- 
tykių. Ir visą tą laiką aš nesitvėriau noru sužinoti, kas nu- 
tiko Džekui. Niekas net nepaminėjo jo vardo. Umai mano 
kantrybė trūko, nors ir tuomet stengiausi išlikti diploma- 
tiška. 

— Kaip laikosi ponas Dunstanas? — pasiteiravau, lyg ta 
mintis būtų ką tik atėjusi man į galvą. - Ir kaip Džekas? 

— Mano vyras yra Mančesteryje. - Leti žvilgtelėjo į ma- 
ne kone su dėkingumu ir ištarė tuos žodžius labai rūpes- 
tingai, tarsi būtų troškusi, kad mes aiškiai žinotume, jog 
spyruoklių dirbėjo nėra namie. - Jis negrįš iki penktadie- 
nio vakaro. 

— O Džekas... - Beatričė paniekinamai suprunkštė. - Nie- 
kas nežino, kur jis leidžia šias dienas. Ir niekam nerūpi. Kuo 
mažiau jį matome, tuo geriau. 

— Bea! - Leti priekaištingai pažvelgė į savo vyresnėlę. — 
Tu juk Žinai, kad tai netiesa. 

— Taip, man tikrai nerūpi, kur jis dingsta kiaurą dieną. 
Dėl manęs jis gali ten tūnoti, kiek tik jam patinka. - Beatri- 
čė atmetė galvą. - Jis tyčia įsikišo, kad įsiutintų tėvą ir su- 
gadintų pobūvį. Aš laukiau šito vakaro ištisą amžinybę, ir 
jis tą puikiai žinojo. Tad man nesvarbu, kad jis nepakenčia 
Oksfordo. Kuo greičiau ten išvyks, tuo geriau mums visiems. 

Ida prie Leti kojų nepritariamai žvelgė į seserį. 

— Tu bent jau ėjai į šokių vakarą, tai kur kas daugiau, nei 
gavau aš. Jūs visi pasakėte, kad aš esu per maža likti šokių 
vakare, nesąmonė, nes aš vis dar nemiegojau, kai jis baigė- 
si ir visi išėjo. Tu tik norėjai pasilaikyti savo brangųjį Filipą 
sau, nes esi savanaudė. - Ida pradėjo šniurkščioti ir trinti 
akis, o Leti ištiesė ranką ir ją palietė. 


107 


- Žiūrėk, Bea, ką tu padarei. Nepagalvojai. 

Beatričė karingai pakėlė smakrą. 

- Ji tiesiog kvaila. - Palinko į priekį. - Tu esi mažas kvai- 
las vaikas, Ida. Ir Filipas taip mano, tiesa, Filipai? 

Ida pratrūko raudoti, apsikabino mamos kaklą ir įkniaubė 
veidą jai į petį. 

Veltui Leti tapšnojo jaunėlei dukrai per nugarą. 

— Jeigu tu ir toliau žadi taip elgtis, Bea, brangioji, ver- 
čiau eitum į sodą ir paliktum mus ramybėje. Eikite visi. Ida 
tikrai labai nusiminusi. 

— Ak, tai pernelyg patetiška. - Beatričė pašoko ant ko- 
jų. - Eime, Filipai, eime ir pasižiūrėkime, kokį vasarnamį 
tėvas pastatė sename rožyne. Jo tokie gražūs švininiai lan- 
gai, jūs tiesiog jį dievinsite. 

Filipas atsistojo, bet sumišęs lūkuriavo, žvilgčiodamas 
tai į Beatričę, tai į jos mamą: 

— Man tikrai labai gaila, ponia Dunstan... regis, sugadi- 
nome jums popietę. - Persibraukė ranka per juodas garba- 
nas, delsdamas išeiti: Leti ir Ida tikrai atrodė jaudinamai, 
abi išblyškusios, tamsūs Idos plaukai krito per mamos pe- 
tį. - Ar niekuo negaliu jums padėti? 

Leti pakėlė auksines akis, išmargintas virpančios šviesos. 

— Mums bus viskas gerai, Idai ir man. Nesijaudinkite, 
Filipai, mielasis. - Ji išpainiojo ranką iš Idos plaukų it vi- 
durnakčio voratinklio ir padavė jam. - Sugrįžkite atsisvei- 
kinti su manimi prieš išvažiuodami. Iš tiesų... - Akimirką ji 
padelsė, paskui pridūrė tuo pačiu prietaringai bailiu, tyru 
tonu: — Tikiuosi, jūs su Krise vasarą čia dažnai užsuksite. 
Votersaidui reikia jaunų Žmonių, kad pripildytų namus sau- 
lės šviesos. Ar pažadate ateiti ir palaikyti mane, kad vasara 
būtų gyva? 

- Žinoma. - Filipas sutiko dar jai nespėjus baigti. - Mes 
atvyksime taip dažnai, kaip tik jūs norėsite. Tiesa, Krise? 

— Taip, žinoma. - Tačiau aš pajutau sukylant pavydą. Kuo 
gi ta Beatričė Filipą taip sužavėjo? 

— Eime, Filipai! - Beatričė laukė spindinčiame tarpdury- 
je; ji Žingtelėjo vėl į vidų, kad nutvertų jį už rankos. - Į 
vasarnamį, prisimeni? 

Pastebėjau, kad ji nepasakė: „Eime, Krise'. 

Taigi, jei jau viskas šitaip klostosi, aš tikrai neketinu dėl 
etiketo lydėti įsimylėjėlių poros į dievinamą naują vasarna- 
mį. Turėjau aplankyti savo vietelę - brangią, laiko nepa- 
keistą vietą, kur visuomet rasdavau erdvės pamąstyti viena 
ir kur nebuvo girdėti nė aido rėksmingo susierzinusio pa- 
saulio peštynių. 


Valčių pašiūrė ir prieplauka Votersaide buvo pastatyta pra- 
ėjusiame amžiuje, ežero kranto vingyje, kur kadaise Žvejai 
saulei leidžiantis užmesdavo tinklus. Jei jūs žinotumėte, kur 
žiūrėti, vis dar pamatytumėte senovinius pajuodusius ak- 
menis, kur jie susikurdavo laužą, norėdami sušilti ir užsi- 
virinti katiliuką arbatos. [Įlankėlę atitvėrė Žemas skardis, 
pakraščiais apaugęs alksniais ir paparčiais. Kai Noeliui bu- 
vo devyneri, čia mes susikūrėme piratų būstinę, ir jis leis- 
davo maneiti su juo tik kaip raudonodžiui indėnui belaisviui. 
Jis dažnai mane iki paklaikimo išgąsdindavo istorijomis apie 
uolą prie Bleik Holo, dunksančią toliau paežerėje, kur gy- 
veno už įstatymo ribų esantis Kornelijus, ir apie Kalgart 
Holą netoli kaimo, kur pikto dvarininko aukų kaukolės vis 
sugrįžta į nužudymo vietą. Bet kai jis labai norėdavo mane 
išgąsdinti, palaukdavo, kol sutems, ir apsimesdavo, kad mato 
fantomą keltą, vaiduoklį laivą, prieš tris šimtus metų din- 
gusį su visais keleiviais, tarp jų ir vestuvininkais, grįžtan- 
čiais iš Haukšedo bažnyčios. 

„Klausyk! - Jis iškeldavo pirštą. - Ar negirdi? Tas vos 
girdimas šauksmas. Tai vaikinas, nespėjęs į keltą ir privers- 

tas keliauti Klaifo pakrante, šaukia dingusį laivą, kad grįž- 
tų jo paimti . Ir tikrai, įsiklausiusi girdėdavau silpną dejo- 
nę - ne stipresnę nei tilviko švilpiniavimas pakrantėj ar 
pūtimas į nendrių dūdelę - ir suklikusi aš dėdavau į kul- 
nus, skubėdama namo, kur nebaisu. 

Ši popietė buvo pernelyg skaidri ir rami vaiduokliams. 
Tolimojo kranto medžių viršūnės stovėjo ežere aukštyn ko- 
jomis. Nuo prieplaukos aš galėjau palyginti pavienius me- 
džius su aukštyn kojomis apverstais jų antrininkais 
vandenyje, ir visur aplink valčių pašiūrę medelyne tarp dil- 
gėlių mirgėjo šviesūs vėžlio kiauto spalvos drugeliai. 

Pati pašiūrė buvo per daug įmantri, kad ją palaikytum 
Leiklendo pastatu, nors metai, kurie apaugino samanomis 
jos panašų į pagodos stogą ir nulaupė bei išblukino medi- 
nius šonus, sumažino jos keistumą ir neįprastumą. Vakari- 
niame gale, kur pastatas iki kelių stovėjo ežere, dvivėrės 
durys kadaise turėjo išvesti į vandenį pramogų laivą, akį 
rėžiantį savo tentais, saulės skėčiais ir smarkiai nublizgin- 
tu žalvariu. 

Generolas dažnai kalbėdavo apie savo jaunystės vaka- 
rėlius, kai visi išplaukdavo į pikniką paslaptingose įlankė- 
lėse. Vyresnysis liokajus ir keli kiti šunų traukiamu vežimu 
išsirengdavo gerokai anksčiau, kad spėtų nugabenti dang- 
čiais užvožtas skanėstų pintines ir stalo sidabrą į aną krantą. 

Dabar, prabėgus pusšimčiui metų, valčių pašiūrė buvo 
apleista. Jeigu Dunstanai nebūtų lankęsi paežerėje taip re- 
tai, pastatas būtų jau seniai nuverstas arba pritaikytas Be- 
atričės arbatai gerti. Tai, kad jis buvo paliktas be priežiūros, 
turbūt ir padėjo jį išsaugoti, o kartu ir alksnių tankumynas 
apie įlankėlę, kuris paslaptinga žaluma paglemžė jos ryti- 
nę pastogę. Šiais laikais tik uodai ilgakojai keldavo pikni- 
kus lentinėse tos pašiūrės palangėse, o po grindis ant 

medinių polių, ant kurių ji stovėjo, šmižinėjo žiurkės di- 
dumo pelėnai. 

Iš tikrųjų, jei ne tas silpnas garsas - metalo brūžinimas 
į metalą, - aš nebūčiau varginusis tądien eiti ton vieton. 
Niekuomet nebūčiau nė pagalvojusi prikišti ausį pro dil- 
gėles prie šiltos, šerpetotos pašiūrės sienos tarp atsilupu- 
sių žalių dažų. Ir ten vėl išgirdau tą garsą, šįkart visiškai 
aiškiai: šaižų žviegimą plieno, zulinamo į geležį, tokį pasi- 
kartojantį, kad beveik įtikinau save, jog tai turbūt girgžda 
grandinės žiedas, judinamas prie durų raibuliuojančio van- 
dens, tik staiga garsas nutilo, tada pasigirdo vėl, ir dusliai 
trinktelėjo brūžeklis, numestas ant medinės lentos. 

Drėksdama vijoklius, kurie raizgėsi man apie kulkšnis, 
aš broviausi pro krūmus į valčių pašiūrės užpakalinę pusę, 
ir aptikau, kad keliukas, vedantis žemyn prie jos mažų ša- 
lutinių durelių, mažiau apaugęs, nei tikėjausi. Negana to, 
žalvarinė rutulio formos durų rankena, nors ir dėmėta nuo 
senumo, taip blizgėjo, tarsi ją būtų nuzulinusi nuolatinio 
lankytojo ranka, ir rakto skylutės kraštai nugludinti, net žvil- 
gėjo tarsi metalo akis. Akimirką pamiršau, kad jau nebesu 
raudonodis indėnas, į kurio stovyklą kažkas įsiveržė. Pasi- 
piktinusi stumtelėjau duris ir įėjau vidun. 

Įėjus iš lauko, prireikė kelių akimirkų, kol akys apsipra- 
to su prieblanda viduje. Visa, ką galėjau pamatyti, - kad 
dvivėrės durys į ežero pusę praviros ir pro plyšį įspindo 
pakankamai šviesos, kad įžiūrėčiau medinės prieplaukos, 
supančios namelį iš trijų pusių, kraštą ir laiptus į pastogę. 
Virš mano galvos skurdus saulės šviesos rėžis buvo pervė- 
ręs gegnes virpančia šviesos ietimi, atspindėta juodo van- 
dens, kuris pliaukšėjo ir sėmė stulpus. 

Valčių pašiūrės gilumoje, lygiai taip, kaip prisiminiau, 
per visą pastato ilgį ir kokį trečdalį jo pločio driekėsi seno 

laivo šešėlis - ilga, siaura valties riekė: nuo jos smarkiai pa- 
krypusio pirmagalio iki plokščiadugnio šaukšto formos laivo 
galo. Mudu su Noeliu atradome ją pirmą kartą prieš de- 
šimt metų, jos tyla pribloškė mus tarsi bloga lemiantis žen- 
klas. Paskui, kai susipažinome su ja geriau, ji atrodė liūdna 
seniena, nugulta dulkių ir varganai apleista, jos žalvaris pa- 
juodęs, odinės sėdynės išknaibytos žiurkių. Vis dėlto ji bu- 
vo mūsų, piratų, svajonių laivas, ir mes plukdėme ją su 
begaliniais nuotykiais per atvirą vandenyną prie Ispanijos 
krantų, kol mus atrado ir išvijo sodininkas. Vėliau pašiūrę 
užrakino, ir vienintelis būdas patekti vidun buvo įkvėpti, 
kad vos neplyštų plaučiai, ir nerti po didžiulėmis dvivėrė- 
mis durimis į voratinklių apraizgytą tamsą. Pabandėme taip 
porą kartų tyčia, iš nepaklusnumo, paskui apgailestauda- 
mi sugrįždavome į savo gynybinę prieplaukos užtvarą. 

Tačiau dabar senoji valtis buvo pasikeitusi. Kai mano akys 
figūrą keleivių vietoje, už kamino, įtariai žvelgiančią į tam- 
są. Turbūt mintyse iškilo Noelio šmėkla, nes kai vaiduoklis 
sušuko, krūptelėjau. 

— Kas čia, po galais? Beatriče, tu? 

Nurydama savo baimę, žingtelėjau medinio stulpo link. 
Aš jau atpažinau tą balsą ir susigėdau savo išgąsčio. 

— Ne, čia aš, Krisė. 

Išgirdau trumpą irzlų atsidusimą. 

— Po galais! Po galais, tikras prakeikimas! - Jis dar kartą 
atsiduso širsdamas. — Ak, velniop! Kurių galų čia landžioji 
ir šnipinėji? 

— Aš nešnipinėju. Aš tik atėjau pažiūrėti, kas čia kelia 
triukšmą. Kadaise tai buvo mano slapta vietelė, ir Noelio. 

nas į kitą. Apgailestaudama suvokiau, kad visai ne taip norė- 

jau su juo susitikti. Vargu ar atrodžiau labai žavi, kai virš 
mūsų tvyrojo šnipinėjimo kaltės debesis. 

Jaučiausi kvaila, buka ir labai vaikiška. 

— Atleiskite, kad sugadinau jums popietę. Kadangi su- 
trukdžiau, aš einu atgal ir palieku jus vieną. Nereikia būti 
tokiam šiurkščiam. —- Man besigręžiant dingti iš valčių pa- 
šiūrės, po kojomis baugiai sugirgždėjo lentos. 

— Dėl Dievo meilės, žiūrėkit, kur statot koją: kaip tik čia, 
kur stovit, yra sutrešęs lopas. Taip, čia. Laikykitės kairės, 
arčiau pasienio. 

— Per čia? - Aš ištiesiau ranką. 

— Tik nenuskęskit. Man ir taip rūpesčių pakanka. 

— Nėra ko dėl manęs nerimauti. - Atsigręžiau į jį. - Jūsų 
žiniai, esu gana gera plaukikė ir anksčiau čia dažnai atei- 
davau. 

— Nesąmonė. Ši pašiūrė metų metais buvo užrakinta. 

— Todėl ją ir užrakino, kad mudu su Noeliu dar vaikai 
čia ateidavom ir laive žaisdavom. Generolas Milnsas išsi- 
gando, kad neįkristume į vandenį. 

Dabar mačiau Džeką visai aiškiai, jis stebėjo mane iš ki- 
to valčių pašiūrės galo, įlindęs tarp pajuodusių senojo mo- 
toro vožtuvų ir stūmoklių, vienoje rankoje žvilgėjo 
veržliaraktis. Vis dar nežinojau, ar jis manim tiki. Rodės, 
geriausia bus pateikti įrodymą. 

— Laivas turėdavo tentą nuo saulės. Tai tas drobės riti- 
nys po laiptukais. Vis dar žymu juostos, bet didžiuma jų 
supuvusios. - Pasijutau smagiau. Man nepatiko mintis, kad 
kas nors gali apieškoti šią vietą dėl suvenyrų. - Šiaip ar taip, 
ką jūs darote tam laivui? 

Jis nekreipė dėmesio į mano klausimą. 

— Kaip jūs sužinojote, kad aš čia? 

— Nežinojau. Buvau prie ežero ir išgirdau triukšmą. Tie- 
siog atėjau pažiūrėti, iš kur jis. - Dabar supratau, kur Dže- 

kas dingo tą popietę prieš pobūvį, kai mačiau jį nueinantį 
ir maniau, kad išėjo ieškoti cigarečių. 

— Kodėl tu ardai motorą? 

— Tai ne motoras, o garo katilas. 

— Argi tai ne tas pat? 

— Ne, žinoma, kad ne. - Jo balse slypėjo tokia panieka, 
kad stebėjausi, kodėl jis pirma man pasirodė patrauklus. — 
Katilas "gamina garus, kurie varo motorą. Štai pakura. O 
ten - motoras. - Jis parodė savo veržliarakčiu. - Šie daik- 
čiukai yra cilindrai. Garai cilindruose plečiasi ir varo stū- 
moklius, kurie suka alkūninį veleną. 

— Aš tai Žinau, - pamelavau. - Visi žino. 

— Tu nežinai. - Jis liūdnai mane nužvelgė. - Manau, jei 
jau tu žinai, kad aš čia, tuomet žino ir Bea. 

— Aš ką tik pati sužinojau. 

- Bet tu pasakysi Beatričei, vos ją pamačiusi. Juk jūs ge- 
riausios draugės, argi ne? 

Pasvarsčiau ir prisiminiau, kaip Beatričė nusivedė Fili- 
pą Kaselį, įsikibusi jam į parankę ir kikendama. 

— Aš neturiu geriausios draugės. - Tai skambėjo nejįtiki- 
namai, tad pridūriau: - Man niekuomet jos ir nereikėjo. 

Jis atsišliejo į kaminą, ilgas jo siluetas susiliejo su šešėliu. 

— Bet tu vis tiek pasakysi Beai, kad matei mane čia. 

— Nebūtinai. Ne, jeigu jūs to nenorite. 

Jis prunkštelėjo. 

— Mergaitės visuomet pasakojasi. Bea — visuomet. 

— O aš ne. Ne, jei tai svarbu. — Pasistengusi aš pažvel- 
giau jam tiesiai į akis. - Ar tai svarbu? 

— Man - taip. Bea nueis tiesiai pas jį, jei tik sužinos, ir 
bus viskam galas. 

Numaniau, kad jis turi galvoje tėvą, bet vis dar buvau 
susirūpinusi laivu. 

— Pirma man pasakykite, ką čia darote „Sirenai'. 

— Toks laivo vardas, „Sirena“? Jam tinka. - Jis nužvelgė 
visą jo ilgį, o paskui vėl įsispitrėjo į mane. - Aš neišnarstau 
jo į detales. Na gerai - išnarstau, bet tik tam, kad vėl su- 
rinkčiau. Po poros mėnesių ji plauks varoma garų. Per eže- 
rą, kaip ir seniau. 

Jis atmetė veržliaraktį, tarsi kviesdamas į dvikovą, lyg 
tikėtųsi, kad aš atsakysiu jam, jog; tai neįmanoma. 

— Ar jūs tikrai galite tą padaryti? 

— Tikiuosi. Sunkiai padirbėjęs. - Jis šnairavo, stengda- 
masis suvokti, kieno pusę aš palaikau. - Gerai, Krise vieni- 
še, ar tu jiems nepasakysi, ką aš žadu daryti? Nes mano 
tėvas, jei tik sužinos, viską uždraus. 

Kilstelėjau smakrą. 

— Aš išsaugojau šią vietą paslaptyje metų metus, jūs Ži- 
note. Dar gerokai prieš jums ją surandant. 

+ — Prisiek. Persižegnok, ir jei sulaužysi priesaiką, lauk 
mirties. 

— Jokiu būdu! Tai būtų šventvagystė. Jeigu pasakiau, kad 
niekam nepasakosiu, tai ir nepasakosiu, ir turite tiesiog ma- 
nim patikėti. 

Jis vėl prunkštelėjo, bet nebereikalavo prisiekti. Žvilg- 
telėjo į katilą, tarsi galvodamas, ar galima manimi pasikliauti. 
Man pasirodė, lyg mudu staiga susiejo bendra paslaptis. 

— Ar man galima apeiti aplinkui ir pažiūrėti, ką jūs da- 
rote? Niekas nežino, kad aš čia. Bea išėjo į rožyną su Filipu, 
tad jai nerūpi, kur aš. - Džekui dar nespėjus paprieštarau- 
ti, pradėjau eiti palei medinius stulpus, kurie ribojo tris pa- 
stato puses. 

Jis perėjo šiapus kamino, žiūrėdamas, kaip einu. 

— Tad mano sesuo prisiplakė prie gražuolio Filipo, tie- 
sa? - Jo balse pasigirdo dygi linksma gaida. - Nepasaky- 

čiau, kad esu nustebintas. Taip Dunstanai tvarko reikalus. 
Bea nori Filipo, o ko ji užsigeidžia, tą gauna. 

"Dabar atsidūriau daug arčiau jo, netoli laivagalio, ir mano 
akys buvo jau apsipratusios su prieblanda. Jis vilkėjo se- 
nais dryžuotais flaneliniais marškiniais, suteptais alyva ir 
rūdimis, tamsūs plaukai krito ant kaktos, ir jis atrodė kaip 
piratas, kokiu aš norėjau kadaise būti. 

— Jūs irgi Dunstanas, argi ne? - Buvau įsitempusi ir pa- 
klausiau aštriai. - Ar ir jūs gaunate viską, ko norite? 

Jis žengė į šalį nuo kamino, ir tada pamačiau juosvą mė- 
lynę, einančią nuo apatinės lūpos iki smakro, su piktu rau- 
donu brėžiu per vidurį, kur turbūt pataikė tėvo kumštis. 

— Aš gausiu, ko noriu. - Jis palengva įdėmiai mane ty- 
rė. - Kada nors. 

Keistą gluminantį mirksnį išsigandau, kad jis liausis Žiū- 
rėjęs į mane ir nusisuks, - aš staiga pajutau, kad to neiš- 
tverčiau. Susiūbavau liemeniu, kaip Hosana Grindju 
liepdavo man niekuomet nedaryti. 

— Tuomet pasakykite man, ko jūs norite. 

Jis pakėlė kairę ranką ir pačiupinėjo savo sužeistą žan- 
dikaulį. 

— Pavojingas klausimas. 

— Vis vien norėčiau išgirsti atsakymą. 

— Jūs būsite sukrėsta. 

Jo akys nepaleido manęs nė sekundę, jos buvo mėlynos 
kaip ir visų Dunstanų, išskyrus Leti, ir prietemoje atrodė 
tokios ryškios tarsi indigas, gyvos mėlynos dujų liepsne- 
lės. Jau nebebuvau tokia tikra, net nebežinojau, apie ką mes 
kalbame. Taip žvelgdami, mudu, regis, perėjome į gilesnę 
ir audringesnę teritoriją, negu aš ketinau. Trumpai pajutau 
tikrą paniką dėl to, ką galbūt priversiu jį pasakyti. Paskui tas 
pats išgąstis ėmė svaiginti, ir man buvo jau nebesvarbu. 


116 


— Sakykite, ką norite. Jūs manęs nešokiruosite. 

Jo sužeistos lūpos kamputį iškreipė lėta šypsena. 

— Verčiau nepasinaudokime šia proga. - Jis nusuko akis 
į savo numylėtą motorą, ir, nebeturėdama ką daryti, aš at- 
sisėdau ant žemutinių laiptelių. Netrukus jis vėl pažvelgė. 

— Jūs pati neturite ką daugiau pasakyti, ar ne? 

— Aš labiau linkusi mąstyti. Noelis sako, kad per daug 
galvoju. 

— Nesiskundžiu, galvokite, kiek tik patinka. Bea niekuo- 
met neužsičiaupia, nebent miegodama. 

Man pasirodė, lyg jis skatintų mane kalbėti. 

— Iš kurjūs tiek daug išmanote apie laivus? Mačiau, kaip 
kartą pernai irklavot. Labai gerai irkluojate. 

- Irklavau metų metus. Mokykloje buvau aštuntas. 

— Bet ten jūsų nemokė apie garo variklius. 

— Ne. Daugiausia apie tai sužinojau sukiodamasis po 
Dunstano fabrikus. Kalbėjau su tekintojais ir montuotojais 
ir stebėjau dirbančius variakalius. 

— Bea sako, kad jūsų tėtis draudžia jums ten eiti. 

Mačiau, kaip sustingo jo pečiai. Siaura švieselė patam- 
sino mėlynę veide. 

— Mano tėvas gali drausti, kiek jam patinka, aš vis vien 
tai darysiu. Ir net jei jūs nubėgsit ir jam papasakosit, tai 
manęs nesustabdys. 

— Pasakiau, kad niekam nepasakosiu, tai ir nepasakosiu. 

Nepaisant šmėstelėjusio jo priešiškumo, mintis, kad mu- 
du su Džeku: sieja ši paslaptis, varė šiurpą, O gal virpulys 
perbėgo kaip tik dėl to priešiškumo. Šiaip ar taip, nesupratau, 
kodėl turėčiau vaidinti tokią mandagią kaip jis. Ką noriu 
sužinoti, to galiu ir paklausti. 

— Ar labai skaudėjo, kai tėvas jus užgavo? 

Jis palinko virš aprūdijusio katilo, vengdamas mano 
žvilgsnio. 

— Tai manęs nebeskaudina. - Jis pritaikė veržliaraktį prie 
veržlės. - Taip yra nutikę ir anksčiau. 

Stebėjau, kaip tvirtai jis suka veržliaraktį, palenkęs gal- 
vą, vienu keliu priklaupęs prieš pakurą dėl didesnės svir- 
ties veikimo jėgos. Jo marškiniai įsitempė, nugaros raumenys 
pakilo išilgai ir susitelkė apie pečius. Jo pasiryžime įveikti 
nepasiduodantį metalą slypėjo kažin kas šiurkštu, beveik 
brutalu. 

— Tikrai... Aš pamaniau, kaip nuostabu, kad jūs stengė- 
tės pasirūpinti savo mama. 

— Ar tikrai? — Tai buvo iškvėpimas, ne klausimas. - Po 
galais! - Jis atsilošė sunkiai alsuodamas ir nusišluostė ran- 
ka kaktą, palikdamas purvo brėžį. - Ji užstrigo. Reikės pa- 
mėginti ką nors kita. - Jis vėl pakėlė akis ir pamatė, kad aš 
žiūriu. 

— Ko žiūrit? Manot, kad galite padaryti ką nors geriau? 

— Turbūt veržlė vis vien nepajudės. Siaubingai sena. 

— Aš ją išjudinsiu — nesijaudinkite. Pamėtėkite man tą 
plaktuką - gerai? Tą prie jūsų kojų. 

Sviedžiau jam plaktuką. 

Jis mikliai pagavo ir vėl pasilenkė prie veržlės. 

— Kodėl taip svarbu, kad „Sirena“ vėl plauktų? Vien to- 
dėl, kad jūsų tėvui tai nepatiktų? 

— Todėl, kad aš visa tai padarysiu vienas. Šito jis negali 
pakęsti, - Džeko balsas greta motoro aiškiai skambėjo. — 
Todėl, kad tai bus mano laimėjimas - kažkas, prie ko jis ne- 
prisidėjo. Kam neturėjo valdžios. 

Jis kalbėjo ne tiek man, kiek laivui, surambėjusiam mo- 
torui ir užsispyrusiai geležiai, aiškindamas, kodėl jie turi 
pasiduoti jo valiai. 

— Kai buvau šešerių ar septynerių metų, padariau žais- 
linę valtelę. Kokia ten valtelė - tiesiog seno medžio gaba- 

las, kurį išpjausčiau valties formos, įstačiau pagaliuką vie- 
toj stiebo ir priklijavau kartoną vietoj burės. Bet padariau 
pats ir tuo didžiavausi. Norėjau pamatyti, ar ji plauks per 
tvenkinį parke. 

Jis dar kartą suspaudė veržliaraktį. Šįkart užsimojo plak- 
tuku ir tvojo į jį sunkiai, net džingtelėjo. 

— Tėvas pamatė mane išsirengusį į parką su aukle, ne- 
šantį rankose valtelę. Jis pasiuto iš pykčio, ištraukė valtelę, 
perlaužė į kelį ir sumetė nuolaužas į ugnį. Alfredo Dunsta- 
no sūnaus niekas neturėjo pamatyti žaidžiančio parke su 
senu pagaliu ir dailidės atliekomis. Jeigu aš norėjau jach- 
tos, galėjau paprašyti jį. Jis būtų teikęsis - arba ne - ją man 
padovanoti. 

Džekas pakėlė plaktuką ir užsimojęs smarkiau trink- 
telėjo visa smūgio jėga per veržliaraktį, bet varžtas ne- 
pasidavė. 

— Mano auklė apsipylė ašaromis. Ji, kaip ir visi kiti, mir- 
tinai jo bijojo. Bet aš neverkiau. Tik norėjau jį užmušti. Še- 
šerių metų, ir norėjau užmušti savo tėvą — ne todėl, kad 
sudegino mano valtelę, bet kad išplėšė galimybę padaryti 
kažką pačiam. - Jis atsitiesė ir pamankštino pirštus. - Da- 
bar jis nupirko man tą vietą Oksforde. Nori pasididžiuoti 
savo sūnumi, kuris studijuoja lotynų ir graikų kalbas, o po 
kelių metų girsis, kaip nupirko sūnui diplomą. 

Džekas vėl griebė plaktuką. Atrodė, kad plaktukas pa- 
kilo aukštyn; valandėlę sustingo ir taip trenkė, kad nuai- 
dėjo nudundėjo per gegnes. Šįkart veržliaraktis pasisuko 
per ketvirtį apskritimo. 

— Matėt? - Džekas šypsodamasis žvilgtelėjo į mane. — 
Žinojau, kad turės pasiduoti. - Jis vėl smarkiai trenkė į ver- 
žliaraktį, paskui nubloškė žemėn plaktuką ir iš visų jėgų 
patraukė varžtą. Kai vėl atsistojo, jo smakras buvo pakel- 

tas, akys švietė. Jis parodė alyvuotu pirštu į laivelį. - Štai 
kodėl man taip labai reikia šitos valties: pirmąkart gyveni- 
me aš gavau progą padaryti tai, kas yra mano, tai, ką galiu 
pats pabaigti, be jo pinigų ir kišimosi. Kai „Sirena“ vėl pūš- 
kuos per ežerą, aš žinosiu, kad tai dėl mano įdėto darbo. Jis 
irgi tai žinos. Tikrai žinos. 

Norėjau pasakyti ką nors svarbaus, kas prilygtų jo sva- 
jonės aistrai. Bet neturėjau ką - jokia mano auka neprilygsta 
įkaitusiam iki baltumo jo ryžtui. 

— Džekai, aš prisiekiu, niekam nepasakysiu, ką tu čia vei- 
ki. — Giliai įkvėpiau ir pasirengiau užstatyti savo nemirtin- 
gą sielą. - Štai persižegnoju ir mirsiu, jei sulaužysiu priesaiką. 
Prisiekiu savo mamos gyvybe. - Suvokiau, kad dabar esu 
beviltiška perbėgėlė, susiejusi savo likimą su jo. Bet tai man 
buvo nebesvarbu. 

Žinojau viena - kad niekada nebuvau mačiusi tokio nuo- 
stabaus ryžtingo atsidavimo vienam tikslui, tokios vieni- 
šos drąsos. Jeigu prie mūsų kojų būtų atsivėrę pragaro vartai, 
savo noru būčiau žengusi paskui jį į ugnį. 

- Jei leistumėte, norėčiau padėti. 

Jis kilstelėjo ranką ir pakreipė galvą įsiklausydamas. Iš 
kažkur atsklido silpnas šūksnis: „Krise! Kristabele! Kur tu, 
po galais, prasmegai?“ 

— Nenoriu, kad Bea užklystų čia, jūsų ieškodama. 

— Ne. Aš einu atgal ir nuvesiu ją tolyn nuo čia. - Pašo- 
kau ant kojų ir persibraukiau per sijoną. - Verčiau tegu ne- 
mato manęs aplipusios dulkėmis ir voratinkliais. 

— Palūkėk, tuoj persivilksiu marškinius ir grįšiu kartu su 
tavimi. 

Jis nuleido rankas, sugriebė marškinius už apačios ir vienu 
lengvu truktelėjimu nusimovė juos per galvą, atskleisda- 
mas staiga visu stotu vyrišką figūrą —- ne, pademonstruo- 

damas mano akiai visą baltą nuogybę. Jis padarė tai gana 
sąmoningai. Net mano brolis Noelis persivelka kriketo marš- 
kinėlius savo miegamojo slaptumoje. Dar niekuomet ne- 
buvau atsidūrusi taip arti šilto, galingo, apčiuopiamo, 
alsuojančio vyro kūno, ir, be abejo, 

Džekas Dunstanas tai žinojo. Jis žaidė su manimi pavo- 
jingą Dunstanų žaidimą, kur prizas - mano sumišimas. Dže- 
kas tikrai šypsojosi, stryktelėdamas iš laivo prie baltų 
marškinių, kuriuos buvo užmetęs ant pastogės laiptukų tu- 
rėklo. Vis dar kišosi juos į kelnes, kai mes išėjome iš valčių 
pašiūrės, ir nuskynė kelis ilgus gervuogių stiebelius, au- 
gančius skersai keliuko. 

— Krise-eee! Ak, kur tu nusigrūdai? - Aukštai terasoje 
Beatričė darėsi nekantri. 

Mums beeinant veja, Džekas sugriebė man už alkūnės: 

— Nė žodelyčio, prisimeni? Tu prisiekei. Persižegnojai. 

Jis peržegnojo mane dar kartą ranka ties mano sukne- 
lės liemene. 

Pragaro vartai prasižiojo taip plačiai, kad užuodžiau sierą, 
bet neketinau leisti vėl laimėti. 

— Jūsų kakta tepaluota. Pats išsiduosite. 

Siektelėjau nutrinti nešvarumo ir pajutau jo kvėpavi- 
mą, šiltą nuo mūsų bėgimo, mušantį į mano delną. 


i ekiiiai skyrius 


2 bereikia man platesnio pasaulio nei Felvu- 
das, Votersaidas, kaimas, valčių pašiūrė ir didžiulis ramus 
ežeras, kuris mus visus vienija? Kai atsigręžiu atgal į pas- 
tarąsias kelias tos 1914-ųjų vasaros savaites, tokias ne- 
drumsčiamas, giedras, jos man šmėžuoja anapus auksinio 
šydo tarsi šviesus langas už plonos vasariškos muslino 
užuolaidos. 

Tai buvo paskutinė mano jaunystės vasara, ir aš neabe- 
jojau, kad esu įsimylėjusi. Meilės spindesys mane svaigi- 
no, jos virpulys palytėjo mano jausmus. Pirmą kartą taip 
pirštų galiukais jutau vėjo pučiamų lapų šlamėjimą ir šil- 
tus kietus prieplaukos lentų kraštus po nuogais kojų pirš- 
tais. Jaudino nusvilintos žolės kvapas po mano skruostu, 
kai gulėjome snūduriuodami pievoje, ir juoda juoda lango 
stiklo švelnuma vidunaktį buvo išmarginta mažų, plazde- 
nančių naktinių drugių. O kai aušra nuo slėnio paskleidė 
geltoną miglos upelį, vieną po kito iš nakties išvaduodama 
juodai paženklintus medžius, nors buvo apėmusi melan- 
cholija, aitresnė nei bet kada, net ir miglą glaudžiau prie 
savo alkanos, protingos širdies. 

Tą vasarą lioviausi mąstyti ir mokiausi ritmo ir modu- 
liacijų dainos, kur žodžiai vien trukdo. Valandų valandas 
praleisdavau susirangiusi ant pastogės laiptelių valčių pa- 
šiūrėje, kol Džekas plušėjo prie „Sirenos“ vidurių, protar- 

piais ką nors tarstelėdamas — neaišku kam. Jau seniai su- 
pratau, kad net ir tada, kai jo žodžiai būdavo atžarūs ir at- 
sainūs, jų aidas, atsiliepiantis mano širdyje, atskleidė ne 
tokį tvirtą jo pasikliovimą savimi. Galbūt valčių pašiūrės 
tamsa padrąsindavo jį šnekėti, o gal tiesiog tai, kad aš ma- 
žai teturėjau ką jam pasakyti. Buvau tiesiog Žmogus, ne- 
apibrėžta atjaučianti esybė, išskyrus tas akimirkas, kai jis 
suvokdavo, jog man septyniolika metų, ir tyčia kurstyda- 
vo mane, erzindamas ir pašiepdamas. 

— Ne, aš negaliu tau sakyti, tu pernelyg nekalta. 

— Nesu naivuolė! Bent jau... - Jaučiau, kaip kraujas muša 
man į skruostus. - Aš nesu neišmanėlė, jei tai turi galvoje. 

Jis atsišliedavo į katilą šypsodamas, tarsi jam būtų labai 
smagu matyti mane kankinamą baimės ir vaizduotės. Jis 
pažvelgdavo į šalį, paskui atsigręždavo, šįkart juokais šnai- 
ruodamas. Ak, jeigu tu žinotum! — tardavo ir vėl imdavosi 
darbo su šypsena ir švilpiniuodamas. Turbūt jis mane pa- 
kentė, nes, nepaisant visko, aš neišsigandau. Kažkas - ins- 
tinktas ar šeštasis pojūtis, leidžiantis veik nepastebimai įminti 
paslaptis, - sakė man, kad iš tiesų nėra ko bijoti, kad bū- 
tent tai, kas labiausiai gąsdino jo viduje, - dvasios nuož- 
mumas, karščiavimasis ir šiurkšti, staigi aistros įtampa, — 
tik ir galėjo uždegti mano pačios nepatiklią sielą; tai turė- 
jau suprasti ir pamilti. 


Beatričė desperatiškai kankinosi dėl Filipo Kaselio. 
— Ar tau tikrai patinka mano brolis? - vieną rytą paklau- 
sė ji susiraukusi, lyg tuo būtų sunku patikėti. 

Mes važiavome į Vindermero kaimą vienu jos tėvo au- 
tomobilių. Laimė, tai buvo mašina, kur vairuotojas sėdi at- 
skirai kabinoje, atitvertoje langu, o mes abi sėdėjome salone 
už dulkėtos gelsvai rudos užuolaidėlės. Turbūt ši keista, ne- 
tikėtai intymi aplinka paskatino ją apie tai prabilti. 

— Noriu paklausti, ar tau jis labai patinka - kaip man 
Filipas? 

Turėjau kiek pagalvoti. Mano jausmai Džekui buvo per- 
nelyg painūs, kad galėčiau juos paaiškinti, net jei ir norė- 
čiau atsiverti Beatričei. Lengviausia buvo pameluoti. 

— Nesu jo įsimylėjusi, jeigu tai turi omenyje. 

— Ir aš nesu įsimylėjusi Filipo. 

- Žinoma, esi! Mačiau jus vakar pavakare vasarnamyje, 
tavo galva buvo ant jo peties, atrodėte įsisvajoję ir nepra- 
tarėte nė žodžio. 

Beatričė staiga paraudo ir nusisuko, bet šypsojosi laimin- 
ga, kad buvo užklupta. Ji net atsiduso ir sunėrė rankas ster- 
blėje. Dabar, kai išgavau jos paslaptį, ji nebegalėjo ištylėti, 
kaip ilgisi Filipo. Jos žodžiai liejosi it lavina: kokios nuosta- 
biai protingos Filipo kalbos, kokie siauri jo keliai, išryškė- 
jantys tokia įdomia forma po kelnių medžiaga, kokia 
sielvartinga istorija apie jo mamos mirtį, kurią Beatričė iš- 
gavo su stulbinančiomis smulkmenomis. Slapčiomis buvo 
ištyrinėtas, išspėliotas ir apdūsautas kiekvienas jo iškilimas 
ir įdubimas. Beatričė savo meilėje buvo tokia pat nenuils- 
tanti kaip ir apsipirkdama. Akimirką ji nutilo, žvelgdama į 
savo kojas. Paskui pakėlė galvą. 

— Man įdomu, ką reiškia prarasti nekaltybę - pasiūlyti 
ją tam, ką Žinai mylėsianti amžinai. Pasakyti: „Atiduodu tau 
visa, ką turiu. Norėčiau, kad tai būtų daugiau... — Nedaž- 
nai Beatričė būdavo tokia prakilni, bet tuo metu ji atrodė 
neįtikėtinai pakili ir apsisprendusi. Nebūdingas jos nuo- 
lankumas gerokai glumino. 

— Tai nepanašu į tave, Bea. Kur tu šito prisiskaitei? 

— „Sielų susitikime“. Taip sakoma panelės Grindju eilė- 
raštyje apie Antonijų ir Kleopatrą. Ji pavadino eilėraštį „Erelių 
pora . - Beatričė atsišliejo į slidžią odinės sėdynės atkaltę 

ir perbraukė pirštais per apmuštus jos įlinkius. - Manau, 
Filipas būtų toks aistringas, toks rimtas ir stiprus. Tau irgi 
taip atrodo, ar ne? Jo rankos tokios jautrios. - Ji ilgesingai 
atsiduso. - Turbūt jis jau turėjo daug meilužių. Aplankęs 
šitiek romantiškų vietų, jis kone svetimšalis, tiesa? - Jos pirštai 
tebebraukė banguotą taką išilgai odinės sėdynės. Akys da- 
bar buvo užmerktos, ji švelniai alsavo pro burną. — Kartą 
paliečiau jo kaklą ir ausį - oda tokia lygi, glotni... - Ji išrietė 
nugarą ilgesingai siūbuodama ir vėl atsiduso. - Jeigu jis tik 
manęs paprašytų, rytoj pat eičiau su juo į lovą. Nieko ne- 
galiu sau padaryti. 

— Bea, aš nedrįsčiau. Pagalvok apie kūdikį. 

— Nebūtinai iškart kūdikis. Filipas žinotų kaip. - Ji vėl 
sukuždėjo Filipo vardą kaip užkeikimą, ir jos akys prasi- 
merkė, blizgančios, drėgnos. Ji trumpam sustingo, - atme- 
tusi galvą, tyrinėdama klostytą it vėduoklė šilką virš mūsų 
galvų, su svajingo pasitenkinimo išraiška veide. 

Nesijutau taip priblokšta, kaip turėčiau. Kartkartėm valčių 
pašiūrės tamsoje aš pagalvodavau, ką daryčiau, jei Džekas 
rimtai pasikėsintų į mano garbę, - ir beveik to troškau. Ta- 
čiau Beatričės kakta jau susiraukšlėjo, lyg pirmas įtarimo 
krislelis būtų sudrumstęs jos Edeną. 

— Krise, kaip tu manai, ar teisybė, kad jauniems vyrams 
taip užeina, kad jiems būtinai reikia moters, ir jeigu mergi- 
na jiems neatsiduoda, jie susiranda kitą, kuri atsiduos? — 
Beatričė prikando lūpą ir nudelbė akis į savo skreitą. - Nes 
aš lažinuosi, kad Irena Koli Filipui tai leistų, jei tik jis pano- 
rėtų. Tai iš tolo matyti. - Beatričė atmetė rankom plaukus 
nuo smilkinių staiga nusiminusi. - Be to, su Filipu tai būtų 
nepaprasta. Tai būtų... ak, kaip didžiausia, saldžiausia, gar- 
džiausia, nuostabiausia ledų porcija, užpilta sirupu, vaisiais, 
riešutais ir plakta grietinėle. Aukščiausias dangus. 

— Iš kur tu gali tai Žinoti? 

— Žinau, ir tiek, - desperatiškai pažvelgė Beatričė. - Tai 
būtų dangus. 

— Geriau negu sluoksniuotas pyragaitis su „Didžiuoju 
Marnjė ? - Aš jau Žinojau didžiumą Beatričės silpnybių. 

- Žinoma. 

— Geriau negu šokoladinis pudingas su migdoliniais py- 
ragaičiais ar obuolių pyragas su aviečių uogiene? 

— Daug daug geriau, Krise, aš kalbu rimtai! 

- Žinoma. 

— Supranti... - Ji sunėrė rankas ant krūtinės, aptemptos 
automobilistų švarkeliu iš šantungo, o jos veidas spindėjo 
serafinišku džiugesiu. - Turbūt aš įsimylėjau Filipą. 

Kai aš nebegalėjau susilaikyti nenusišypsojusi, ji iškart 
atsigręžė į mane tokia įsiutusi, tarsi aš būčiau apkaltinusi 
jos herojų neištikimybe. 

— Gerai, aš tau pasakysiu šį tą, kuo esu visiškai tikra. Dže- 
kas jau yra tą daręs su mergina. Aš Žinau, nors neturėčiau 
žinoti. Nugirdau jį barantis dėl to su tėvu, tai atsitiko su 
panele mokykloje, ir tėvas sakė, girdi, Džekui labai nuski- 
lo, kad jo dėl to neišmetė, mat tėvas davė direktoriui pini- 
gų jo nelemtai bibliotekai, ir Džekas galėjo užbaigti šiuos 
mokslo metus. - Ji nutilo ir tyrinėjo mano veidą, akys buvo 
primerktos, geidulingai smalsios. Kai vėl prabilo, balsas buvo 
šaižus. - Kaip tu manai, ar labai siaubinga, kad Džekas mie- 
gojo su moterimi? 

Sutrikusi išlemenau: 

— Ne, nelabai. Ak, žiūrėk, jau bažnyčia! Vairuotojas 
norės žinoti, kur mus išmesti, o mes dar pačios nenu- 
sprendėme. | 

Vėliau mašina parvežė mus atgal į Votersaidą priešpie- 
čių, ir tuomet žinia apie Džeko nuodėmingumą ėmė keis- 

tai jaudinti. Jis sėdėjo atsišliejęs krėsle, kiek įžūliai išvirtęs, 
atkišęs šlaunis ir ilgas kojas, ir nužvelgė mus visus su ati- 
džiu ir atsainiu švelnumu. Jo laikysena rodė, kad jis nusi- 
teikęs likti tarp mūsų, bet nėra vienas iš mūsų, ir mintis, 
jog jis atsikratė to atsainumo, priešiškumo, norėdamas pa- 
imti mokyklos panaitę ir iš smalsumo pasimėgauti minkš- 
tu, švelniu ir paslaugiu moters kūnu, man sukėlė tokius 
dieglius pilve, tarsi spaustų tūkstančiai kietų pirštų. 


Didžiausiam mamos suglumimui, Maksas Kaselis prašne- 
ko vyksiąs į Amsterdamą, jeigu dar bus galima. Kai ji pa- 
siūlė bent Filipui pasilikti su mumis, jo tėvas mielai sutiko. 

— Jam gerai vėl gyventi šeimoje. Amžinas keliavimas po 
pasaulį niekur ilgiau neužsibūnant - toks vienišas jaunuo- 
lio gyvenimas. Aš esu veik vienintelis jo draugas, vargšas 
vaikinas. | 

Ak, laimingoji Beatričė! Brangių daiktų ir viską griebiančių 
aistringų pirščiukų dievas tikrai ją globoja. Įsivaizdavau, 
kuo vienišą Filipą galėjo patraukti sveikatinga, žemiška Be- 
atričė. Jinai vedžiosis jį po parduotuves ir prikraus jam glėbį 
paketų, kurių turinį pamirš vos įžengusi į namus. 

— Rutuliukas su raudonu dryžiu? Argi aš jį pirkau? Duok 
šen. - Ji atidarys ir suspigs iš nuostabos. - Mažutė pudrinė, 
žinoma! - Ir mažutis pūkuotas kamuoliukas bus užneštas 
aukštyn ir padėtas prie daugybės kitų, esančių jos tualeti- 
nio stalelio stalčiuje. Taip, Filipui bus gerai kurį laiką pabū- 
ti su mumis. 

Tokia buvo mano išvada. Tačiau aš klaidingai sprendžiau 
apie Filipą ir suvokiau tai tik vieną popietę Votersaide, kai 
suradau jį naujajame vasarnamyje vieną, pasislėpusį nuo 
lietaus. Įnėriau į vidų nuo pečių braukdama lietaus lašus ir 
dairydamasi. 

— Kur Bea? 

Filipas buvo susmukęs pintame krėsle, galva atlošta į 
atkaltę, jis liūdnai žvelgė į lietaus permerktas rožes. 

— Bea pabėgo, tiesiai namo. Leptelėjau jai nesąmonę. 

— Ak. - Įsitaisiau krėsle šalia jo. - Nesvarbu. Ji greitai 
atlyš. Jūs jai nepaprastai patinkate. 

Filipas suirzo: 

— Norėčiau, kad taip nebūtų. 

Lietus barbeno į vasarnamio stogą. Žiūrėjau įjį neteku- 
si žado. Beatričė turbūt įskaudino jį tuo perdėtu pasikliovi- 
mu savimi. Mėginau jį pašiepti: 

— Mergina jus įsimylėjusi iki ausų, ojūs norėtumėte, kad 
taip nebūtų. 

Filipas sugniaužė kumštį ir dukart smarkiai trinktelėjo į 
krėslo ranktūrį, tarsi likimo kvailybė būtų nebepakeliama. 
Įkypoje šviesoje jis atrodė it Renesanso kankinys, kurį tuoj 
pervers strėlės. Jo baltas drobinis švarkelis švelniai krito tarsi 
pienas, trykštantis pro ąsočio kaklelį, kreminėm klostėm 
apie krūtinę ir paslaptingus išlinkimus, kur iš rankovių ky- 
šojo riešai. Tetrūko vieno nors menkiausio, lemtingo parau- 
dimo pėdsako. 

— Ne Beatričė, ne ji, tiktai ne ji! Štai kas Čia taip žiauru! — 
Jis papurtė galvą ir nusuko akis į šalį, beviltiškai, tarsi gy- 
venimo žaidimas būtų nevertas nė žvakės. 

— Gerai... jeigu tai ne Bea... ir vis dėlto... suprantu, kad 
kažkas yra... Tuomet kas, Filipai? 

Jis vėl atsigręžė į mane apstulbęs, kone įpykęs, kad aš 
vis dar nesuprantu. 

— Leti. Ponia Dunstan. Aš maniau, kad jūs jau įspėjote. 

— Leti Dunstan? 

— Taip, žinoma! Ak, jeigu jūs būtumėte vyras, suprastu- 
mėte. - Jis pasilenkė prie manęs. - Kai pamačiau Leti ten, 

toje Venecijos galerijoje... Rodės, lyg mano gyvenimas staiga 
pradėjo įgauti prasmę. Tas amžinas keliavimas, visuomet 
tarp svetimšalių, nepažįstamų, gyvenimas viešbučiuose, ir 
tuomet, staiga, taip, lyg tai būtų pats natūraliausias daly- 
kas pasaulyje, ten stovi Leti Dunstan, laukdama manęs prie 
to paveikslo muziejuje, ir aš supratau, jog visada ją paži- 
nojau, tarsi ji būtų dalelė manęs. - Jis papurtė galvą, juoda 
garbana užkrito ant kaktos. - Aš negaliu to paaiškinti, gal- 
būt mes buvome įsimylėjėliai ankstesniuose gyvenimuo- 
se, kas žino? Žinau tiek, kad man buvo lemta ją surasti, 
kitaip niekuomet nesijausčiau pilnavertis žmogus. Man reikia 
jos kaip oro, kuriuo kvėpuoju. Jeigu išvis miegu, tai tik to- 
dėl, kad susapnuočiau ją. Ir vis dėlto ji yra bejėgė, apleista 
ir palikta brutaliam vyrui, uždariusiam ją toli nuo pasaulio 
šitame namų kalėjime. 

Jis vėl trinktelėjo kumščiu į krėslo ranktūrį. 

— Kai prisimenu, kaip jis elgėsi su ja per pobūvį, rodos, 
aš galėčiau jį už tai užmušti! Ji lyg vaikas, tokia švelni. Žiū- 
ri tomis didžiulėmis akimis į mane ir, regis, ieško mano stip- 
rybės, kad ją išvaduočiau. Bet negaliu būti tikras. Gal ji žvelgia 
į mane kaip į berniuką, aštuoniolikmetį, metais jaunesnį 
už jos sūnų. - Jis trumpam nutilo. Tuomet išgirdau ilgą, 
desperatišką atodūsį, kuris, rodės, nuvilnys kaip švelnus 
vėjelis ir sujudins rožes. - Kaip jai pasakyti? Kaip paaiškin- 
ti, ko pats nesuprantu? Žinau vien, kad tai tikra. 

— O, Filipai, mielasis. Nežinau, ką ir sakyti. 

— Tik nesakykite Beantričei. - Filipas vėl atsišliejo krėsle. — 
Bea Dunstan šalia savo motinos — tikra kaimietė. Žemės 
grumstas. Savo tėvo duktė. Godi, savanaudė kvailė. - Jis 
piktai apsižvalgė po vasarnamį. - Ir blogiausia, kad aš tu- 
riu apsimesti, jog; susitaikau su ja, nes tai vienintelis būdas 
man likti šalia Leti. 

— Galbūt jums reikėtų išvykti į Amsterdamą su tėvu ir 
pasistengti išmesti visa tai iš galvos. 

— Ne! - tai buvo sielvarto šūksnis. - Kaip aš galėčiau ją 
palikti? 

Neišmaniau kaip jį paguosti. Tylėdami sėdėjome juokin- 
guose pintuose krėsluose, kol lietaus lašai pamažu ėmė re- 
tėti, paskui virto dulksna ir galiausiai visai nurimo, kai tik 
debesys nuplaukė link Kendalio. Aš atsistojau. 

— Einu į namą. Ar ir jūs kartu? 

— Ne. Man reikia truputį pabūti vienam. Neištverčiau, 
įlėkęs tiesiai Beatričei į glėbį. - Jis persibraukė pirštais plau- 
kus. - Jūs nieko nepapasakosite, tiesa? 

— Žinoma, ne. 


Einant atgal prie laiptelių, vedančių į terasą, iš rožių lysvių 
su vėjo gūsiu dvelktelėjo lietaus nupraustų žiedų kvapas. 
Šiaip nebūčiau pastebėjusi nieko, tik mirgančius žiedlapius, 
švelnius lyg ausies lezgelis, ir ką tik sukrautus kietus pum- 
purus. Dabar Filipo melancholija kėlė man laidotuvių gė- 
lių ir pernelyg saldžiai kvepiančių vainikų įspūdį. 

Aš buvau taip apimta savo geidulingos laimės. Vaikš- 
čiodavau gryname ore susižavėjusi ir skendėdama savo lai- 
mėje, maniau, kad taip jaučiasi visi. Pasirodo, tik ne Filipas. 
Ir, aišku, ne Leti. Kai ėjau į namą pro oranžeriją, pamačiau 
Leti, susirangiusią tarp pagalvėlių minkštasuolyje, - viena 
ranka nusvarinta, skruostas prigludęs prie peties. Iš pra- 
džių pamaniau, kad ji užsnūdusi, bet jos akys buvo atmerk- 
tos, abejingai įsmeigtos į netvarkingas limonado stiklines, 
prieš pusvalandį mūsų paliktas ant stalo. 

Ji pažiūrėjo į mane bereikšmiu žvilgsniu ir vėl nugrimz- 
do savo mintyse. 

— Ar jau nustojo lyti? 


130 


— Taip, prieš kelias minutes. 

— Ak! 

Rodės, geriausia bus ją palikti. Žingtelėjau prie durų į 
svetainę. | 

— Ar tu nepabūtum? - Ji vėl pakėlė galvą, peties nuspaus- 
tas skruostas buvo paraudęs. - Kai lieku viena, mane ap- 
ninka tokios liūdnos mintys. Šiaip aš to nepaisau, bet dabar 
yra kitaip. - Ji patraukė savo basas kojas po sijono kraštu ir 
patapšnojo per sofą. — Išsiteksi ir tu. 

Atsisėdau ant girgždančios sofos ir sunėriau rankas ant 
kelių. 

— Gal man paskambinti jiems, kad nuneštų tas stiklines? 

— Ne. - Jos akyse šmėstelėjo išgąstis. - Ne, nereikia, te- 
gu būna. Man patinka į jas žiūrėti. - Ji vos vos šyptelėjo. — 
Turbūt manai, kad aš labai keista... Kartais ir aš pati taip 
manau. Peržvelgiu savo gyvenimą ir stebiuosi, kaip galėjo 
šitaip nutikti. - Ji nubraukė atgal mano plaukus, kad jie ne- 
uždengtų veido nuo jos akių, ir užmetė juos man už pe- 
čių. - Gražūs plaukai. Arbatos spalvos. Man patinka, kai tu 
pasuki galvą ir, jiems vilnijant, juose blyksteli saulė. - Jos 
dėmesys vėl nukrypo į stalą, ir ranka kaip naktinis drugys, 
lekiantis į šviesą, nuklydo prie vienos stiklinės, ant kurios 
buvo gėrusiojo lūpų įspaustas pėdsakas - tarsi debesis. — 
Aš palaiminsiu tave, gražiaplauke. Kad tau niekuomet ne- 
reikėtų trokšti iš naujo būti jaunai. 

Anapus durų, svetainėje, laikrodis aksominiais žingsne- 
liais skaičiavo sekundes. | 

— Ar šito trokštate jūs? Žinoma, kad ne. Juk jūs nesena... 

— Sena, jau per sena. - Jos pirštai perbraukė stiklinės kraš- 
telį, užsibūdami prie pėdsako. - Kol tu nusigręžusi nuo visko, 
metai bėga, ir staiga tau nebelieka nieko kito, tik troškimas. 
Jokių vilčių. 

Ši stiklinė buvo tuščia. Visose kitose buvo citrinos grie- 
žinėlio likučių, o Idos palikta per kelis colius ir limonado. 
Bet vienas iš mūsų, gerai prisiminiau, rūpestingai viską su- 
baigė, net citriną išgraibė ilgu šaukšteliu ir paliko bučinio 
užuominą Leti pasidžiaugti. Filipas. 

Norėjau garsiai suklykti. Kodėl aš turiu sukti galvą? Ko- 
dėl negaliu sėdėti čia ir gėrėtis savo nagais, nekreipdama 
jokio dėmesio į stiklines, ir būti linksma, nieko nenutuo- 
kianti? Bet ne, man buvo patikėta dviejų Žmonių laimė, vie- 
lom apraizgyta, pavojinga laimė, kuri galėjo tik prišaukti 
kraują. Žinojau daugiau nei bet kuris iš jųdviejų. Vienai 
dienai buvau kaip Dievas. 

Iš tiesų nieko negalėjau padaryti. Ir vis dėlto, jei nieko 
nedarysiu, niekuomet sau to neatleisiu. Kaip galėčiau Leti 
paneigti virpulį, vilnijantį mano kraujagyslėmis? 

— Filipas yra vasarnamyje. 

Leti pakėlė galvą ir atsigręžė į mane tarsi gėlė į saulę. 

— Kai jį ten palikau, jis buvo labai nelaimingas. 

Ji sumirksėjo. 

— Jis susipyko su Bea. Taip ji pati ką tik sakė sugrįžusi. 

— Ne, tai nesusiję su Bea, tai kažkas kita. 

— Kodėl man tą sakai? 

— Nes manau, kad jūs jau žinote. Numanėte Venecijoje. 

Ji įkvėpė oro. 

— Aš nieko nenumaniau, patikėk, nieko. —- Padėk man, mel- 
dė jos akys. Aš esu silpna. Pasakyk man, kad taip turi būti. 

— Filipas darosi nelaimingas. - Nebegalėjau žiūrėti jai į 
akis, nebegalėjau ištverti siaubo jos veide. - Galjūs turėtu- 
mėte nueiti ir pasikalbėti su juo. 

— Krise... 

— Ką? 

— Pažvelk į mane. 

Turėjau atsigręžti į ją. Iš jos veido teliko tos didžiulės 
maldaujančios akys. Ji švelniai uždėjo ranką ant manosios — 
tarsi nusileidęs paukštis, patiklus, išgąsdintas paukštis. 

— Tu taip manai? 

— Jūs privalote nueiti. Tai viskas, ko jis trokšta. 

Ji pašoko ant kojų, ieškodama išmėtytų batelių, suknelė 
sušlamėjo. Ji skubėjo, tačiau akimirką sustingo, įsistebeili- 
jusi į dėmę, abejodama nubraukė nuo kaktos šviesią sruo- 
gą. Paskui tarsi oro būtybė akimoju dingo be žodžių, vien 
tik išgąstingas žvilgsnis atgal, tarsi tarp šilkinių oranžeri- 
jos pagalvėlių plytėtų visas jos praėjęs, kupinas priekaištų 
gyvenimas. 


„Aštuntas skyrius 


J. mano brolis Noelis sugrįžo iš Oksfordo mo- 
tociklu. Tai buvo visai nebūdinga Noeliui, kuris niekuomet 
nesidomėjo niekuo, kas nebūtų penkių šimtų metų senu- 
mo, - nors maloniai darė išimtį man. Širdyje jis buvo dvi- 
ratininkas. Jo ilgi kaulėti riešai kyšojo iš švarko rankovių 
panašiai kaip dviračio stipinai, laimingas jis dažnai lėkda- 
vo Oksfordo gatvėmis, jo aštrūs keliai spyruokliavo — čia 
vienas, čia kitas — ilgo šaliko galai plaikstėsi už nugaros. 
Jeigu jo draugas amerikietis nebūtų šiemet pabaigęs uni- 
versiteto ir išpardavęs nepatogios nuosavybės, kad galėtų 
išvykti namo, Noelis ir motociklas niekuomet nebūtų susi- 
tikę. Mano tėčiui buvo didžiausias stebuklas, kad Noelis 
parburzgė visą kelią nuo Oksfordo iki Ežerų nė karto ne- 
nuvirtęs. 

Felvude motociklui buvo suteikta pastogė - senas me- 
dinis sandėliukas už arklidžių, kur Pauelis iš visos širdies 
jo neapkentė, nes jis dvokė ir gadino gyvenimą jo arkliams. 

— Vienas Dievas žino, kas tam Noeliui užėjo, - sakyda- 
vo Ma. 

Abejoju, ar pats Noelis būtų galėjęs tai paaiškinti. Tai 
buvo akimirksnio užgaida, galvos apsvaigimas — greitas, 
stiprus ir staigus. Ir dabar, kai metalinis žvėris buvo ištrauktas 
iš savo urvo saulėtą dieną šiek tiek pasilakstyti, aš iškart 
užsiropščiau į balną. 

Kai apie tai prašnekau, Džeką Dunstaną, regis, suėmė 
pavydas. 

- Jis vadinasi „Triumfas“, - tariau aš su pagrįstu išdidu- 
mu. — Turi penkių šimtų penkiasdešimt kubinių centimet- 
rų motorą ir tris bėgius. 

— O šoninį vožtuvą? 

— Neturiu žalio supratimo. Galėtumėte paklausti Semą 
eiti ir pats pasižiūrėti. 

Nedaug kas galėjo atitraukti Džeką nuo jo „Sirenos“, bet 
motociklas „Triumfas“ buvo vienas iš tų. Džekas apžergė jį 
ir tyrinėjo su baiminga pagarba, perbėgdamas pirštais gran- 
dinę ir karbiuratorių, ir pilkai juodus kuro bako šonus. Ma- 
ne žavėjo jo rankos, pirštų nagai buvo ovalūs it arbatiniai 
šaukšteliai, o blyškūs, tvirti sąnariai kiekvienam pirštui su- 
teikė elegantiškumo, atrodė liauni it moters liemuo. Jo pri- 
silytėjimas dvelkė pagarbumu. O spyruoklių dirbėjas, be 
abejo, žvelgė į motociklus taip, kaip į savos gamybos jach- 
tas ir garo varikliu varomus katerius. 

Motociklas turėjo ir užpakalinę sėdynę, pritvirtintą prie 
bagažo pinučių virš užpakalinio rato; jo savininkas ameri- 
kietis, matyt, mėgo užsisodinęs vežiotis draugus į ąžuolu 
tviskančią taverną Garsingtone. Griežtai sakant, man, ži- 
noma, nederėtų svajoti apie išvyką dviese su kitos lyties 
atstovu, bet Noelis buvo išvažiavęs į Vindermerą pasiimti 
iš Londono traukinio knygų, ir, šiaip ar taip, mūsų krašto 
keliai buvo įprastesni nei miesto. Be to, žinojau, kad Ma 
šįryt išėjo rinkti augalų į Emblsaidą. 

— Ar tu nenorėtum šiek tiek pasivažinėti? Mes galėtume 
važiuoti iki kelio į Mur Hovą anapus plantacijos. 

— Jeigu tik leisi man jį parvairuoti atgal. 

Iki ten jau buvau važiavusi su Noeliu. Bet visai kitaip 
jaučiausi man už nugaros sėdint Džekui, savo ilgom ran- 

kom apkabinusiam mane iš abiejų pusių, ant riaumojan- 
čio, svyrančio tai vienon, tai kiton motociklo pusėn, kai da- 
rydami posūkį pasvirdavome ir mūsų kūnai prisispausdavo 
vienas prie kito tarsi keistame pagaunančiame šokyje. Kal- 
vos takas buvo status, ir ne kartą, mums juo kratantis ir 
buksuojant, Džekas apsikabindavo mane ranka, kad išsi- 
laikytų. Po jo rankomis mano pilvo raumenys iš malonumo 
susitraukdavo. Neprisiminiau, kad būčiau kada jautusi to- 
kį gryną, tikrą, nuoširdų džiaugsmą. Ant šio motociklo mes 
buvome beprotiškai drąsūs - buvome tiesiog apsėsti - bu- 
vome tikrai nemirtingi. Girdėjau beprotišką juoką ir suvo- 
kiau, kad juokiuosi aš. 

Paskui mes nusigavome į kalvos viršų tiek, kiek leido 
takas, o tada turėjome kopti aukštyn tarp juodų uolienų 
atodangų, kol pasiekėme viršūnę ir galėjome išsitiesti ant 
žolės, užgniaužę kvapą žvelgti virš Vindermero vingio. Bet 
aš buvau prisižiūrėjusi į ežerą tiek ir tiek, ir netrukus pra- 
dėjau pavydėti to lengvumo, su kuriuo gulėjo Džekas, at- 
metęs kojas ir rankas, vienas kelis sulenktas, kūnas išsitiesęs 
ant žolės, kupinas atsipalaidavimo harmonijos. Būdama mer- 
gaitė, visuomet buvau mokoma budriai kontroliuoti save: 
kaip aš sėdžiu, judu, guliu. Todėl mano kūnas stūmė mane 
į neviltį, jis atrodė toks berniokiškas palyginti su natūraliu 
Beatričės vešlumu. Stengiausi gulėti aukštielninka, pasirė- 
musi alkūnėmis, tikėdamasi, kad išsišaus krūtinė, tegu ir 
kokia ji būtų, tačiau rezultatai manęs nepatenkino. 

Kaip aš troškau, kad mano pečių ir kelių kampuotumą 
išlygintų geidulingi apvalumai ir banguojantys įdubimai, 
ištaiginga kūno lovatiesė. Kartais naktį stengdavausi pa- 
sverti savo krūtis, paimdama jas kaip puodelius į rankas, 
kaip galėtų daryti vyras, - kaip galėtų daryti Džekas Duns- 
tanas, - ir aptikdavau, kad jų, kaip bangelių jūros paviršiu- 

je, neimanoma pasverti. Jos likdavo minkšti kūgeliai be so- 
lidžios savarankiškos egzistencijos. Vien speneliai manęs 
nenuvylė, rausvi kaip koralai ir gyvybingi, kieti kaip su- 
čiauptos lūpos. 

Venecijoje aš tapau slapta krūtų žinove, džiugindama 
savo tėvą nauju entuziazmu Renesanso dailei. Tintoreto 
Ariadnė turėjo apvalesnes krūtis, bet jos speneliai buvo kaip 
sunkus marmuras, patenkinta pastebėjau aš. Kai leisdavo- 
si saulė, žerdama savo rožinį auksą pro mano miegamojo 
langą, aš galėdavau pakęsti savo atspindį veidrodyje, nes 
mano siauros nuo karstymosi po medžius šlaunys ir kaulė- 
ti kojų pirštai, beveik tokie pat ilgi kaip mano mažasis pirš- 
telis, virsdavo minkštais, švelniais, ir aš įsivaizduodavau, 
kad kažkas trokšta manęs lygiai taip, kaip flirtuojančios mo- 
kyklos panaitės. 

Bet šiandien Džeko galva buvo užimta kažkuo kitu. Jis 
ilgai gulėjo, pasirėmęs alkūne, prisidengęs akis ranka. Pas- 
kui išsiblaškęs pačiupinėjo apgijusią žaizdą prie lūpos. 

— Tavo brolis Noelis bus archeologas, ar ne? 

- Jis jau yra archeologas. Nuo tada, kai jam sukako sep- 
tyneri. Tuomet mama pasiėmė jį į Hardknoto pilį - seną 
romėnišką tvirtovę tarp Emblsaido ir Reivenglaso - ir jam 
kažkaip pavyko rasti monetą su Marko Aurelijaus galva. 
Nuo tada jis nieko kito nebenorėjo, tik atkasinėti istoriją. 
Tikriausiai bus paveldėjęs iš tėvo. 

Džekas nulaužė ilgą žolės stiebelį ir jį tyrinėjo. 

— Čia ir visa esmė. Jei tavo tėvas istorikas, niekas nesi- 
stebi, kad tu nori atkasinėti senas monetas. Jeigu jis daili- 
ninkas, tuomet turbūt gali tapyti. Jeigu jis griežia smuiku, 
tu gali bent jau dainuoti. 

— Manau, tai teisybė, o ką? 

Džekas nutaikė žolės stiebelį tarsi ietį ir paleido į uolas. 

— O ką, jei tavo tėvas gyvulys ir melagis? Kuo tada tam- 
pi tu? 

Man niekuomet nebuvo šovusios į galvą tokios parale- 
lės, niekuomet nežinodavai, ko iš Džeko tikėtis. Vos tik pa- 
galvodavau, kad jau man pavyko apiplaukti visą Džeką 
Dunstaną ir sužinoti viską, kas įmanoma, jis bemat įsigud- 
rindavo mane kuo nors apstulbinti. Kartą mačiau, kaip jis, 
atitrūkęs nuo savo slapukiškos užduoties, sugaišo visą bran- 
gią popietę tam, kad pagautų, o paskui švelniai paleistų 
laisvėn vėžlio kiauto spalvos drugelį, kuris buvo įkliuvęs į 
valčių pašiūrę ir beviltiškai plakėsi į juodas sienas. Džekas 
vis sėlindavo prie nutūpusio drugelio, plakančio iš išgąs- 
čio sparneliais, ir aš girdėjau prietemoje jo balsą tarsi ato- 
dūsį: „Būk čia dabar... Nebijok...“ Ir jo sumanios rankos 
išsitiesdavo — vien tam, kad tas Dievo padaras šautų kaip 
žiežirba iš jų lipšnaus kalėjimo ir vėl prasidėtų skausmin- 
ga medžioklė. 

— Kuo tada tampi tu? - atkartojau aš. - Tai priverčia tave 
būti kitokį, šit kaip. 

— Tu taip manai? 

— Tau jau taip yra. 

— Galbūt. 

— Beje, o kaip tavo mama? Juk turėjai paveldėti kažką ir 
iš jos. 

— Vargu. Mano mama yra šventoji. Bet kuri eilinė mote- 
ris jau seniai būtų mano tėvą palikusi, o ji absoliučiai ištiki- 
ma. Ji yra vienintelis tikrai nesugadintas Žmogus iš visų, 
kuriuos aš pažįstu. - Jis atsigulė ant žolės ir susinėrė ran- 
kas už galvos. —- Ačiū Dievui, šeimoje bent viena tokia. 

Pirmąkart man smilktelėjo abejonė dėl to, ką padariau, 
bet greit ją nubaidžiau. Prabėgus kelioms dienoms nuo mūsų 
pokalbio oranžerijoje, Leti pradėjo atrodyti laimingesnė, nei 

kada esu ją mačiusi. Jos oda buvo šviesi ir stangri it raudo- 
nuojančio Sniego Karalienės rožių pumpuro, prismeigto prie 
jos plačios apykaklės, o plaukai žvilgėjo pro tinklelio aku- 
tes. Ji atrodė kaip vėjo pučiamas žiedas, kai skriejo per pie- 
vą savo mėgstamu rugiagėlių mėlynumo sijonėliu, išskėstom 
it taurėlapiai rankom. Kai ji būdavo arti mūsų, girdėdavau, 
kaip pati sau viena niūniuoja. Buvo taip džiugu ir gera bū- 
ti šalia jos, kad mes, aš ir Filipas, daug laiko praleisdavome 
Vindermere, bet ji prašydavo mūsų pasilikti dar ilgiau. 

Neatrodė, kad būtų turėjusi daug savo bendraamžių 
draugių, nors ir kaip mano mama stengėsi įtraukti ją į savo 
„atitinkamų“ moterų ratelį. Turbūt ji jokios draugės ir ne- 
norėjo. Matyt, tą vasarą buvo nusprendusi pasilikti „išmesta 
į krantą“ su mumis, „jaunimu“, mūsų žalioje ir nežemiško- 
je saloje, saulėje, kur šviesa žaidė ant jos sidabriškų blaks- 
tienų jai juokiantis ir linksmos strazdanos slėpė jos trisdešimt 
aštuonerius ignoruojamus metus. 

— Manau, iš Leti pusės žavu taip su jumis visais nuobo- 
džiauti, - tarė mano mama nesusivokdama. Ji išdėliojo mažus 
pieštukus ir ženklintas kortas vakaro bridžui. Mano tėtis 
nelošė, šis ritualas jį nervino, jis niekuomet negalėdavo pri- 
siminti, kuri korta yra koziris. - Baisi nuobodybė prižiūrėti 
tas jaunas nenuoramas. Negali nuo tų kaprizingų panelių 
nė minutės nusisukti, ir vis dėlto jos įvaro tau miegą savo 
nykiais tauškalais apie sukneles ir romanus. Nesakau, kad 
tu kaprizinga ir nyki, brangioji. Manau, kad Beatričė pri- 
daro mamai kur kas daugiau rūpesčių nei tu man. 

Netikiu, kad Leti nors akimirką nerimautų dėl kurios iš 
mūsų. Toli gražu negadindama mūsų džiaugsmo, ji visuo- 
met sukdavosi jo vidury, žaižaruojanti mūsų malonumo ver; 
smė, tik ir trokštanti, kad mes sugrįžtume arčiau prie jos 
laimės. 

Pačiomis nuostabiausiomis dienomis mes priešpiečiau- 
davome po palapinės tentu terasoje, visi, išskyrus Idą, ku- 
ri, netverdama įsiūčiu, vis dar turėdavo valgyti vaikų 
kambaryje. Ryškią, skaisčiai rausvą staltiesę, pučiamą vė- 
jo, prilaikė baltos lėkštės pankolio žalsvumo kraštais ir se- 
noviniai geltono vazelino spalvos stiklo bokalai, masyvios 
geltonos taurės, stovinčios tarp sunkaus sidabro, net žalio- 
je tento prietemoje atspindinčio saulės šviesą. Be to, čia vi- 
suomet būdavo vyno, ir niekas neribodavo, kiek mums 
galima jo išgerti, jokių „tik pusę stiklo, ir gana“. Mudvi su 
Beatriče kasdien galėjome prisiragauti medaus spalvos auk- 
sinio burgundiškojo ir puikiausio šampano, jei nebūtume 
jautusios tokios silpnybės citrinų gėrimui. 

Aš net įkalbėjau Džeką prisidėti prie mūsų. Jei jo neras- 
davau drėgnoje valčių pašiūrės tamsoje besilankstančio virš 
„Sirenos“ garo vožtuvų, jis būdavo jėgainėje, kur laikomi 
metalo apdirbimo ir tekinimo įrankiai. 

— Tai laiko gaišinimas. Aš rasiu ko užkąsti virtuvėje. 

— Tavimi dėta, užsukčiau priešpiečių. Beatričė jau pra- 
deda klausinėti. 

Iš tiesų Beatričė buvo pernelyg susidomėjusi Filipu, kad 
jai rūpėtų, ką gali veikti brolis, tačiau to bauginimo pakako 
ištraukti Džekui iš slėptuvės valandai ar dviem. Ir, pajutęs 
švelnų, jausmingą atlaidumą, pradėjusį gaubti mus visus, 
jis atėjo smalsaudamas kitą dieną, ir dar kitą. 

Mane stebino ši nauja ir gana trikdanti laisvė. Tačiau spy- 
ruoklių dirbėjo „Montrachetas“, toks stiprus ir blizgantis 
kaip Ma geltono berilio karoliai, tą instinktą darė tokį na- 
tūralų kaip troškulys ar alkis — net ir sudribusią pozą ar ją 
lydintį nepadorų juoką. Akies krašteliu mačiau Beatričę, at- 
sirėmusią į Filipo ranką tarsi išbadėjęs šuo. Ir visą tą laiką 
Leti Dunstan stebėjo mus savo auksinėmis akimis, pradžiu- 
ginta mūsų nesantūrumo. 

Tačiau penktadienių vakarais, suprantama, viskas pa- 
sikeisdavo. Šeštą valandą mes atsisveikindavome ir išsi- 
skirdavome dviem dienoms, nes tuomet namo į šeimą 
sugrįždavo Alfredas Dunstanas. 

Man buvo keista, kad Beatričė nepastebėjo, kaip pasi- 
keitę Filipas ir jos mama, ir nieko nesuprato. Vieną dieną 
aš atėjau priešpiečių kaip tik tuomet, kai ji ėmė demonst- 
ruoti porą šilkinių vakarinių kojinių, kurias buvo pirkusi tą 
rytą Vindermere, kūdikiškai rausvų, madingo perlinio at- 
spalvio. Ji koketiškai mosavo jomis Filipui panosėje, visa 
spindinti, nebežinanti kaip girtis, kad taip puikiai apsipir- 
ko ir parvilko namo savo rytinį laimikį visų susižavėjimui. 

Sėdėdama krėsle šalia Filipo, Leti mieguistai stebėjo pra- 
mogą, jos kairė ranka su žoržeto raukinukais buvo ištiesta 
taip, kad keli atsipalaidavę pirštai - rodės, atsitiktinai - leng- 
vai ilsėjosi ant Filipo riešo, o vestuvinis žiedas sulig kiek- 
vienu rausvų kojinių švystelėjimu sužibėdavo. Jos žvilgsnis 
iš po ilgų blakstienų, slystantis mumis, buvo tingiai Žais- 
mingas. Pastebėjau, kad ji valgo labai lėtai, tarsi būtų jau 
soti, bet jos lūpos buvo papūstos, skruostai, papudruoti kaž- 
kokia paskubom parinkta pudra, plūstelėjus per didelio su- 
sižavėjimo raudoniui, atrodė švelniai išryškėję, tarsi rausvo 
šilko pašvaistė pro šifono audinį. 

Štai kuomet supratau, kad ji su Filipu praleido rytą: Ida 
buvo su savo aukle, Beatričė - kaime, o Džekas - arba val- 
čių pašiūrėje, arba prie tekinimo staklių. Filipas buvo su 
Leti - aštuoniolikmetis Filipas su visa savo atkaklia neža- 
bota aistra ir trisdešimt aštuonerių metų Leti. 

Dabar, įspėjusi jų paslaptį, pastebėjau ir daugiau: pro- 
bėgšmais šmėstelinčias šypsenas, kupinas abipusio supra- 
timo ir greitai pasislepiančias po nuleistais akių vokais, 
stovėjimo šalia gudrybę - ne visai susilietus, bet gana arti, 

kad justų vienas kito šilumą, begalinį rūpinimąsi, kuris bu- 
vo toks pat pasotinantis kaip bučinys. „Paimk mano ban- 
delę, ji minkštesnė. Leisk man atnešti tau skraistę - pagalvėlę 
po galva“. Ir kartą, kai jie manė, kad niekas nemato, aš pa- 
gavaujuos sunėrusius rankas: Leti - tokias lanksčias ir greitas 
it beždžionės, Filipo - berniokiškas ir ryžtingas. 

Atradimas buvo pribloškiantis. Šito neturėjo būti. Aš pui- 
kiai žinojau teoriškai, ką vyras ir moteris veikia miegamojo 
slaptumoje, ir neturėjau pagrindo manyti, kad Filipas ir Leti 
elgtųsi kitaip. Bet iki tos akimirkos mano vaizdinių realybė 
buvo miglota lyg pasakoje, kupinoje styginių orkestro ir 
skraidančių angelų. Dabar prieš mane iškilo akivaizdus fak- 
tas: vulgaru ir paslapčia daroma. Pasijutau, tarsi mano ne- 
žemiškoji Leti būtų blogai mane supratusi, nors logiškai 
negalėjau sugalvoti - kaip. 

Kitos akys turbūt pastebėjo daugiau. 

— Ar jūš*tikrai manote, kad ponia Dunstan turi būti nu- 
tapyta kaip Venera? - Mano tėvą šokiravo Džeremio Grindju 
temos pasirinkimas Votersaido sienoms. - Aš noriu pasa- 
kyti, suprantu, kad Venera buvo Vulkano žmona, bet ji juk 
buvo, švelniai tariant, labai nepastovi. - Tė ištarė šį Žodį taip, 
lyg ji būtų lengvabūdiška kambarinė. - Noriu pasakyti — 
Marsas, Merkurijus, tas niekšas Bakchas - jūs gi žinote, ji 
palaikė santykius su jais visais. - Jo nerimastis sukėlė skry- 
bėlėtų kėdžių pusėje žviegimą. — Ir Venera taip dažnai ta- 
poma nuoga - kaip Botičelio „Gimime“ ar, Dieve neduok, 
kaip Venera Genetrix, timptelinti sijoną ir duodanti ženklą 
obuoliu, arba Venera Callipyge, Linksmų sėdmenų Venera. 
Kažin... 

Spyruoklių dirbėjas turėjo ypatingus reikalavimus dėl 
savo norimų freskų tapymo stiliaus (tiksliau, jo sienų tapy- 
bos, kadangi salės sienų tinkas buvo seniai išdžiūvęs; tėtis 

rūpestingai išaiškino skirtumą). Paveiksluose neturėjo bū- 
ti nieko modernaus, jokių Grindju vorticistų nesąmonių ar 
tų figūrų kaip šakaliai, kurias galėtų nupiešti ant rankų ne- 
šiojamas kūdikis. Ne, reikėjo senovinių scenų iš romėnų 
mitologijos, gigantų bei herojų - tokių, kokius Alfredas Duns- 
tanas buvo matęs Venecijoje. Akademijoje nebuvo jokių žalių 
galvų ir trinosių moterų, tai buvo aišku kaip dieną, ir kas 
buvo laikoma didžiu menu Italijos meistrų tapyboje, buvo 
pakankamai gražu net Votersaido sienoms. Jei reikia kokių 
įrodymų, paklauskite daktarą Ašamą. 

Mano tėtis sekė projektą su tam tikru susižavėjimu ir 
siaubu. 

— Vulkanas - ar juo teks būti Dunstanui? - Tė suraukė 
antakius, raukšlėmis išvagodamas kaktą. - Dangaus kal- 
vis? Kaip keista! - Jis pastukseno į dantis akinių kojele tarsi 
geležinkelininkas, tikrinantis lokomotyvo ratus. - Taigi, ma- 
nyčiau, Vulkanas iš visų romėnų dievų galėjo'šūti pana- 
šiausias į spyruoklių dirbėją, bet, suprantate, Vulkanas buvo 
nepaprastai bjaurus - plaukuotas ir luošas. Įdomu, ar Duns- 
tanas tai Žino? 

Nepanašu, kad žinotų. Grindju Vulkanas turėjo būti gra- 
žus dievas kalvis, atsainia veido išraiška, kokios niekuomet 
nebuvau mačiusi Alfredo Dunstano veide. Ji reiškė aristok- 
ratišką dėmesingumą ir išvargusį kilnumą, panašesnį į tą, 
kurį esu mačiusi savo dėdės markizo Hervardo veide, kai 
kažkas jam pasakė, kad tarp jo perinčių škotiškų kurapkų 
sukiojasi plėšrus paukštis lingė. 

Šis gigantas Vulkanas turėjo dominuoti ant laiptų sie- 
nos, apsuptas besižavinčių darbininkų ir daugybės viso- 
kiausio dydžio patentuotų spyruoklių. Aukštai virš laiptų, 
aplink jo galvą, tarsi naktiniai drugiai plevens cherubai, 
vilkdami patentų ir sveikinimo raštus, tuo tarpu šalia, prieš 

romantizuotą Votersaido namo variantą, susižavėjusios 
žvelgs į jį trys moteriškos figūros plaukiančiais, banguo- 
jančiais audiniais, kurie tokie brangūs spyruoklių dirbė- 
jo širdžiai. Mano akimis žiūrint, moterys atrodė taip, lyg 
kabinant užuolaidas jas būtų ištikęs žemės drebėjimas. 
Štai kur įžengė Leti, kaip Venera, Vulkano žmona, ir Be- 
atričė su Ida, kaip dvi Gracijos. Aš pati neįžvelgiau čia 
nieko bloga, kad Leti virto Venera. Kur kas didesnė ap- 
gavystė atrodė leisti Beatričei ir Idai atstovauti tyrumui 
ir dosnumui. 

Dailininkas Grindju pasirodė besąs toks pat aukštas ir 
atžarus, garstyčių spalvos plaukais, kaip ir jo sesuo Hosa- 
na. Jis net eidavo lygiai taip žirafiškai narindamas kaklą, ir 
nors savo ilgąją Grindju nosį ir kaulėtus bruožus laikė kur 
kas stilingiau, dar niekad nebuvau mačiusi vyro, apie ku- 
rio akis būtų blakstienų dažų. Kasryt dešimtą jis stovėda- 
vo ant savo pakylos, tėkšdamas dažus į sieną, ir kadangi 
ryškiai raudona, kaip paaiškėjo, buvo viena jo mėgstamiau- 
sių spalvų, jį gaubdavo žudikiška, kraujo prisigėrusi at- 
mostfera. 

Tik vėliau supratau, kad Filipą, kurį buvo pastebėjęs 
šnabždant Leti į ausį, jis palaikė namų šeimininko sūnumi. 
Kai suprato savo klaidą, buvo pernelyg pakerėtas Filipo, 
kad pakeistų savo sumanymą, ir Leti mylimasis liko kaip 
įspūdingas Narcizas ant jos vyro rūmų sienos. 

Venera buvo gyva Leti, bet keista jos akių šviesa rodės 
tolygi kvietimui. Jos pirštai buvo ramiai sunerti ant krūti- 
nės, bet palaidi plaukai plaikstėsi kaip vėliava ir burna bu- 
vo truputį pravira. Ant viršutinės Leti lūpos dailininkas 
nupiešė cinamono spalvos apgamą, kurį Leti tik neseniai 
liovėsi slėpusi po lanolino ir perlinės pudros brūkštelėji- 
mu ir kuris provokuojamai paryškino jos tamsiai raudoną 

burnos išlinkį. Visas įspūdis buvo neginčijamai geidulin- 
gas ir vertė mane įtarti, ar tik Džeremis Grindju nebus su- 
pratęs daugiau nei aš. 


Vieną dieną, grįždama atgal iš valčių pašiūrės, pastebėjau 
kažką judant tarp medžių, tankiai sužėlusių už jos. Many- 
dama, kad tai tikriausiai Topsė, ir vėl pasiklydusi, aš pa- 
traukiau per atžalyną ir išvydau dvi galvas - juodą ir 
auksinę —-ant iškėtotų apsiaustų ir iš po atsismaukusių marš- 
kinių baltus sėdmenis, suspaustus iš tokio nepaprasto su- 
sijaudinimo, kad kraštuose pasirodydavo dideli įdubimai, 
ir sudribusius kelius, ir ekstazėje sugniaužtas rankas, - puo- 
liau šalin, sukrėsta iki širdies gelmių. 

Nejau Leti troško šito? Atrodė, tarsi oro dvasia staiga 
būtų gėdingai plumptelėjusi ant žemės, tarsi gražus vai- 
kas būtų atskleidęs savo prasčiokiškumą ir gudrų nusima- 
nymą, pranokstantį jo metus. Tai buvo tie siaubingi 
stūmimaisi, brutalūs ir purvini. Tai buvo avis su avinu ant 
nugaros už akmeninės sienos. Tai buvo gyvuliškas ir ne- 
garbingas elgesys — ir visa per mane. 

Dabar, kai mes priešpiečiaudavome terasoje, pieniškai 
žalsvame tento pavėsyje, aš stebėdavau meilužius - Filipo 
juodumą šalia Leti gintarinio ir dramblio kaulo šviesumo. 
Dabar man rodėsi taip akivaizdu, kad jie buvo meilužiai. 
Eidama per pievą su Filipu, Leti žingsniavo taip laisvai ir 
nerūpestingai; kaip dar niekuomet jos nebuvau mačiusi, 
siūbuodama klubais ir vilkdama savo skrybėlę nuo saulės 
už kaspinų, tarsi jos gyvenimą būtų pernelyg godžiai pra- 
rijęs mieguistas malonumas, kad reikėtų laikytis pedantiš- 
kų įpročių. O Filipas priešingai - atrodė daug rimtesnis, iš 
suglumimo trūkčiojo pirštus ir nusišypsodavo tik tuomet, 
kai jo išdidus žvilgsnis susidurdavo su Leti žvilgsniu. 


10. 819 145 


Kartais Leti impulsyviai ištiesdavo ranką ir pakedenda- 
vo jo blizgančias juodas garbanas, tarsi jis būtų nenuora- 
ma šunytis; tuomet Beatričė protestuodavo: „Aš ką tik 
priverčiau jį susišukuoti!“ Ji prasišiepdavo, rodydama bal- 
tus kvadratinius dantukus, ir juokdavosi, užvertusi galvą į 
migdolines tento lubas. 

Ir vis dar atrodė, kad dailininkas ir aš esame vieninte- 


liai žmonės, kurie jau suprato. 


Vėlyvomis popietėmis Leti užsukdavo spyruoklių dirbėjo 
labai vertinamo gramofono be dūdos rankeną, paskleisda- 
ma valso garsus, kad mes galėtume šokti, arba „lėtus nar- 
kotikus“ — ilgesingą, trankią grupių muziką, atsiradusią 
prirūkytuose pusrūsiuose anapus Atlanto. 

Vis dar negalėdama patikėti savo akimis, aš stebėjau Leti 
ir Filipą, kai juodu šokdavo, ir daug ką supratau iš jų apsi- 
mestinio abejingumo demonstravimo. Turbūt jie buvo su- 
sitarę, kad Filipas vis dar turi oficialiai priklausyti Beatričei. 
Jie šoko taip, kaip šoktų likusios be partnerių dvi moterys: 
visiškai tylūs, žvelgdami į priešingas puses. 

Kartais šokdavo ir Džekas, bet dažniau klausydavosi mu- 
zikos, lengvai barbendamas pirštais į kėdės ranktūrį ir Žiū- 
rėdamas į mus savo atsainia, abejinga veido išraiška. Kai 
jis šokdavo, manau, suprato, kaip pragaištinga taip mane 
spausti prie savo lieso, kieto kūno ir mėgautis savo išdyka- 
vimu ir kenkimu. Mes visuomet pradėdavome išlaikydami 
formalų atstumą, bet netrukus prisispausdavome taip arti, 
kad kiekvienas šokio žingsnis tapdavo bendru judesiu, rit- 
mingu ir įsmingančiu, tas ritmas užgaudavo kažką taip gi- 
liai mano viduje, kad toks jaudinimasis tikrai mane gąsdino. 
Dunstanų vairuotojas kartais mėgdavo užvedinėti motorą 
atidaręs glotnų metalinį kapotą, kad matytųsi virpantys, 

pulsuojantys viduriai, kurie po juo slypi. Štai taip jaučiausi 
ir aš, kai gramofonas braižė savo lėtas sinkopes, - tarsi kiek- 
vienas mano kūno organas būtų reiškęs teisę į savarankiš- 
ką tvinkčiojantį, krūpčiojantį gyvenimą. Ir kai priešpiečių 
vynas apsvaigindavo galvą, numalšindamas mano baimę 
ir suteikdamas beprotiškos drąsos nepaisyti jokių taisyk- 
lių, man tai patikdavo, tas bejėgiškos netvarkos jausmas, ir 
nebenorėdavau, kad jis kada baigtųsi. 

Beatričė dažnai prisiglausdavo prie Filipo ir padėdavo 
galvą jam ant peties, o aš stebėdavausi, kaip Leti gali iš- 
tverti, regėdama savo meilužį, apkabintą dukters rankų. Ta- 
čiau Beatričė buvo jiems priedanga, ir Leti mintis išduodavo 
tik vos juntamas alkis, nuo kurio įsitempdavo švelni oda 
apie akis ir smakrą. Pati Beatričė buvo akla, užmerktomis 
akimis. Įsitaisiusi ant Filipo peties, ji atrodė apgaubta švel- 
nios, pamaldžios palaimos, jos lūpų kampučius ištempian- 
čios į katinišką šypseną. Tuo metu Beatričė nematė nieko, 
tik Filipą. 

Turbūt turėjau pasijusti kalta dėl Beatričės, bet nesijau- 
čiau. Ir dėl Alfredo Dunstano manęs tikrai nekamavo jokia 
graužatis, nors būtų kamavusi, jei Dunstanas būtų buvęs 
džentelmenas, kaip keliaujantys mūrininkai, tie rudi rau- 
meningi vagabundai šauniais ūsais ir šelmiškomis akimis, 
kurie ateidavo kartą per metus paremontuoti mūsų sodo 
terasos ir pagrobti mūsų tarnaičių širdžių, nors merginos 
tikino juos niekinančios. 

Stebėdama mūrininkus, aš supratau, kad vyriškį, kuris 
yra bučiavęs daug moterų, gaubia gaidiškas pasitikėjimas 
savimi, nebūtinai pasireiškiantis išdidžia laikysena, dabi- 
tiškumu, bet lengvumu, tikrumu dėl savo žavesio. Alfre- 
das Dunstanas, šnekėdamasis su moterimi, stovėdavo taip 
toli nuo jos, kad net turėdavo palinkti į priekį, sustingu- 

siais pečiais, žemėn įbestomis akimis, kad girdėtų, ką ji sa- 
ko. Tai nebuvo elgesys vyro, kuris įsitikinęs, kad jam ne- 
įmanoma atsispirti. 

Ne, jei jaučiausi kebliai, - o dabar vis dažniau taip ir 
buvo, - tai dėl Leti. Aš taip norėjau kažką dėl jos padaryti, 
bet dabar ėmiau svarstyti, ar užuot padariusi, nebūsiu ko 
nors jai iškrėtusi. 


Vieną vakarą Beatričė pasiūlė išsimaudyti ežere. Visą die- 
ną nepakenčiamai svilino saulė, ir kaitra bei vynas per prieš- 
piečius taip paveikė nervus, jog pakako menkiausios 
kibirkštėlės, kad įsižiebtų kivirčas. Beatričė net įniko gin- 
čytis su Džeremiu Grindju dėl tikslios savo akių spalvos, 
kurią jis, anot jos, neteisingai nutapęs ant sienos. 

— Jos yra kobalto mėlynumo, o jūs jas nutapėte žydras. 

Beatričė net įsiveržė į jo dažų dėžę, kad įsitikintų. 

— Jų spalva priklauso nuo šviesos. 

— Ne. Pažvelkite į jas dabar. Ar jums jos pakankamai 
šviesios? 

— Visos spalvos, panele Dunstan, vienaip ar kitaip tėra 
iliuzija. Niekas iš tiesų nėra vienokio ar kitokio atspalvio. 
Viskas yra laužti šviesos spinduliai. 

Beatričė pašoko. 

— Aš nekalbu apie mokslą. Kai jas matote, argi jums ne- 
kyla klausimas apie meną? 

Ir kol mes ūžėme kaip suerzintas bičių avilys, tol gėrė- 
me kaip bitės nektaro kubile. Kai ginčas išseko, visi buvo- 
me gerokai įkaušę ir pusė popietės jau buvo praėję. 

— Pasilikite pietų, - maldavo Leti. - Aš pasiųsiu Žinutę 
į Felvudą. Negaliu leisti, kad vakaras baigtųsi tokia liūd- 
na gaida. 

Tačiau bjauri nuotaika tebetvyrojo ir per pietus. Beatri- 
čės skruostai buvo audringai raudoni, ir ji tiek muistėsi sa- 

vo kėdėje, kad įtariau ją besistengiant po stalu perbraukti 
kojos pirštais per Filipo koją. Vienas Dievas žino, kur visą 
popietę buvo prasmegęs Džekas, bet atėjęs prie pietų sta- 
lo, jis tarsi įtemptą lanką atsinešė įtampą. Kai Filipas pa- 
juokavo, Džekas iškart jam užčiaupė burną, o paskui, 
Beatričės subartas, šiurkščiai jai atšovė. Griežtu žvilgsniu 
jis kurstė ją pamėginti dar kartą. Ji pakratė galvą, bet nieko 
neatsakė. 

Paskui mes visi keturi išėjome atsivėsinti į terasą, kur 
liejosi ilgi šešėliai į bežades melsvas sutemas ir kraštovaiz- 
dį jau gaubė nakties tykuma. Leti užlipo į viršų pažiūrėti 
Idos, ir mes kuriam laikui likome be savo dievybės. 

— Eime pasimaudyti. - Beatričės veido išraiška rodė už- 
sispyrimą, akys smarkiai žibėjo, apatinė lūpa, papūsta ir 
atsikišusi, buvo apvalaina kaip vištos kiaušinis. Ji atrodė 
tokia panaši į savo tėvą, kad aš pajutau išgąstį dėl to, ką 
žinojau. 

Beatričė neatlyžo. 

— Dar niekad nesimaudžiau šiame ežere. Eime paplau- 
kioti. 

Tebejaučiau nesmagumą, graužiantį skausmą. Staiga 
ėmiau trokšti tik vieno: kad greičiau baigtųsi šis vakaras, o 
kartu su juo ir viskas. 

— Tu juk Žinai, kad vanduo labai šaltas, net ir vasarą. 

— Juo geriau. Tokią tvankią naktį. - Beatričė atsigręžė į 
Filipą ir pakėlė balsą. - Filipas nori maudytis - ar ne, Fili- 
pai? - Ir kai jis kažką murmtelėjo, ji palaikė tai pritarimu. — 
Aš ir sakiau, kad jis nori. 

Mes išėjome iš terasos. Žingsniavome visi keturi greta 
žemyn pieva ežero linkui, ir su kiekvienu žingsniu darėsi 
vis sunkiau ištarti: „Šito jau per daug. Grįžkime atgal“. 

Beatričė jau buvo susikabinusi rankomis su Filipu, paė- 
musi jį į nelaisvę. 

— Sakau, kad mes maudysimės. 

Tik dabar aš prisiminiau savo mėlyną alpakos maudy- 
mosi kostiumą, sulankstytą spintoje namie. 

— Kaip mes maudysimės su drabužiais, Bea? Vargu ar 
brisime į ežerą su savo apatiniais sijonais. 

Tiek keblumų dėl maudynės! 

Tuomet išgirdau prietemoje provokuojantį Beatričės 
balsą: 

— Nesuprantu, kam tie drabužiai. Vyrai dažnai maudosi 
nuogi. Kodėl gi taip nepadarius ir mums? 

Stojo ilga tyla, trikdoma tik ritmingo keturių porų kojų 
šiugždėjimo per sausą žolę. 

— Kaip? Maudytis visai be nieko? 

— Kodėl gi ne? - Beatričė gūžtelėjo, ir jos palaidinukė 
sugurgždėjo. - Dabar jau beveik tamsu. Niekas nieko ne- 
matys. Be to, aš visuomet norėjau patirti, kaip jautiesi van- 
denyje visiškai nuoga, be jokių medžiagos skiaučių ir kvailų 
juodų kojinių. Ar tu nenori išmėginti? 

Turiu pasakyti, kad visi buvome kone girti, bet ne ap- 
svaigę ar suglumę. Mes buvome pavojingai aiškiom gal- 
vom, protingai, išradingai, beprotiškai drąsiai girti. Ir įkaitę, 
įkaitę kaip tvankus oras, kuris nebepatenkino mūsų plau- 
čių ir kuris slūgsojo kaip drėgna dusinanti vilnonė antklo- 
dė ant kiekvieno mūsų odos colio. 

- Žinoma, jei jau tave ima toks drovumas, Krise, gali ir 
nesimaudyti. - Beatričės panieka buvo žudanti. - Aš pa- 
miršau, kokie senamadiški ir siaurapročiai gali būti kaimie- 
čiai. Bet mudu su Filipu tikrai maudysimės. O kaip tu, 
Džekai, - ar ir tu būsi išgąsdintas kačiukas? 

— Aš maudysiuosi. - Tai buvo pirmas Džeko ištartas sa- 
kinys nuo tada, kai išėjome iš namo. 

— Aš visai ne išgąsdintas kačiukas, - išgirdau save sa- 
kant. Kaimiečiai skaudžiai įgėlė. Tai priminė šešis pensus, 


150 


kuriuos Beatričė buvo įbrukusi man per pirmąjį mūsų susi- 
tikimą. - Plaukiodavau šiame ežere nuo pat mažens. Laži- 
nuosi, kad plaukiu geriau už tave, Bea. 

— Tuomet įrodyk. 

Ne ledinė vandens juoduma mane sutrikdė, - nors drįstu 
sakyti, jog turėjo. Ir net ne mintis, kad būsiu pamatyta be 
drabužių: tokiai egzaltuotai ir girtai mintis nerti į vandenį 
nuogai it laukinei buvo visai smagi. Na ir kas, jei mane 
pamatys? Ta naktis buvo taip akivaizdžiai skirta didžiai 
rizikai - begėdiškumui, eksperimentui, senų apgailėtinų 
taisyklių sulaužymui, skubotam, neapgalvotam nuolaidžia- 
vimui jausmams. Ne mąstymui ir, žinoma, ne kaltės su- 
vokimui. 

— Ak, pirmyn, Krise! - Beatričė buvo aiškiai nuspren- 
dusi, kad būtent šią naktį ji galų gale pasigrobs Filipą vi- 
sam laikui. 

Nusirengėme tarp pakrantės alksnių, mudvi su Beatri- 
če skubėdamos, kad neatsiliktume viena nuo kitos, nevik- 
riai apgraibom traukdamos kabliukus ir sagas. Beatričė 
aukštoje žolėje pametė savo sagę, keiktelėjo ją ir paskui 
pasakė, kad jai nerūpi. Po žemutiniais lapais sutemos bu- 
vo virtusios sidabriškai žaliu rūku; mūsų vaiduokliškame 
prieglobstyje balti drabužiai švytavo, apnuogindami rausvą 
drėgną odą, mirguliavo, ir mes juos mėtėme į tamsą sau 
po kojų. 

Vandens plekšėjimas kažkur greta rodė, kad Džekas ir 
Filipas jau ežere, bet atskirai, vis dar nesikalbantys. Šalia 
manęs Beatričė giliai įkvėpė ir atsistojo, ištiesusi nugarą ir 
neryžtingai pakėlusi ranką, kad nusibrauktų plaukus nuo 
drėgnos kaktos. Ji buvo visiškai nuoga, tokia apvali ir pri- 
sirpusi kaip sunki vynuogių kekė - pečiai, krūtys, šlaunys 
ir keliai, ir švelnus, tamsus, pūkuotas šešėlis tarp jos šlau- 
nų, naktyje įgavęs perlo rausvumo. 

— Tu pasirengusi? — Jos balsas buvo griežtas ir nervin- 
gas. Ji labai ryžtingai dėbtelėjo į mane, įkvėpė dar kartą ir 
prasibrovė pro šakas prie ežero. 

Džekas ir Filipas buvo įbridę iki krūtinės, kur vėsuma 
dar pakenčiama, jų veidai tarsi maži mėnuliai kybojo virš 
vidunakčio vandens paviršiaus. Išgirdau sunkų Beatričės 
šnopavimą, kai šaltis prarijo jos šlaunis, ir pamačiau, kaip 
ji, begėdiškai juokdamasi, palinksta į priekį tekštelėdama 
per vandenį it vienadienis turistas pajūryje. Vyliausi, jog 
Filipas suprato, kad viskas daroma dėl jo. Įdomu, kaip toli 
jis leis Beatričei nueiti. 

— Taigi, pagaliau tu įlindai. — Vos įbridau į ežerą ir savo 
oda pajutau šaltus beaistrius jo grybšnius, iš tamsos atskriejo 
Džeko balsas, ir po akimirkos išgirdau vandens pliaukšėji- 
mą jam artėjant. - Nemaniau, kad išdrįsi. 

Kažkur už mūsų Beatričė plaukė paskui Filipą. Ši mintis 
suteikė man įžūlumo. 

— Tu nežinai, ką aš drįstu, o ko ne. 

— Nežinau. - Jo galva ir pečiai išryškėjo kaip blyški sala, 
dūluojanti juodumoje. Vandens lašeliai aplipo it žvilgan- 
tys paukščiai jo plaukus ir riedėjo žemyn į šaltinį, kur ky- 
šojo jo subtilios paukščio sparno formos raktikauliai, jam 
nuleidus rankas ant šlaunų. 

— Na ir kodėl? 

— Kas kodėl? 

— Tu pakeitei nuomonę. 

— Nežinau. Gal buvau įkaitusi. 

— Tu buvai įkaitusi. 

— Ar tai nepakankamai svari priežastis? 

— Nežinau. - Kurį laiką tvyrojo tyla. - Aš nesuprantu, 
kas dedasi moterų galvose. - Šie kartėliu atmiešti žodžiai 
nusklendė į naktį tarp smulkučių besisukiojančių vabzdžių. 

— Manyčiau, panašiai kaip ir vyrų galvose. 

— Ne. - Paneigimas buvo greitas ir absoliutus. Jis moste- 
lėjo rankomis, nugindamas šalin tą mintį, patraukdamas van- 
denį dideliais verpetais. - Aš taip manydavau. Bet, deja. 

— Gerai, tegul - ne tas pats. 

Staiga atgręžiau jam nugarą ir nusiyriau per porą mos- 
tų nuojo. Netoliese ežerą plakė Beatričė su Filipu, pavers- 
dami jį vaiduokliška putota jūra, taškydamiesi ir klykdami. 
Nebuvo ką daryti, parplaukiau atgal ten, kur buvau pali- 
kusi Džeką. Šiuo rakursu atsispindinčioje šviesoje jo veido 
oda atrodė tamsi ir egzotiška; vos porą valandų atsitraukė 
nuo „Sirenos“, ir jau spėjo įdegti. Plaukiau lėtai, žavėda- 
masi jo galvos ir pečių darna, aiškia raumenų ir kūno lini- 
ja. Dabar mano akys jau buvo apsipratusios su tamsa, ir aš 
pastebėjau pulsuojantį šešėlį po jo žandikaulio kampu, vie- 
nas du trys sąmoningai tapšnojamu. 

— Pavyzdžiui... - Jis prabilo taip, lyg aš būčiau čia visą 
laiką buvusi, griežtai, lyg pamažu netekdamas savitvardos. — 
Pavyzdžiui, tu galėtum man papasakoti... 

Jis įtūžęs pastūmė prieš save sūkuriuojantį vandenį, pirš- 
tai truktelėjo smulkių perlų stygas juodoje žalumoje. Man 
dingtelėjo mintis, kad jis atrodo daug gyvesnis sutemose 
ar valčių pašiūrės prieblandoje, tarsi dienos šviesa prislo- 
pintų jį kaip ugnį. Jo stiprumui naktis buvo puikus fonas. 

Tamsą perskrodė šūksnis - susijaudinusi klykavo Be- 
atričė. 

— Prakeikimas... - Staiga jis pratrūko žodžių lavina, tarsi 
nebegalėdamas ilgiau išlaikyti. - Kokia beprotybė paverčia 
dorą moterį kekše? - Nusiminęs jis plakė vandenį delnu. — 
Kas stumia moterį pulti į glėbį vyrui, kurio ji beveik nepa- 
žįsta? Netgi ne vyrui - berniukui, kvailiui. Dėl Dievo mei- 
lės, ką ji kasryt mato veidrodyje, jei ne vulgarią ir niekam 
vertą būtybę? 

Pašiurpusi pamaniau, kad jis kalba apie seserį. 

— Taip karšta, ji tiesiog norėjo išsimaudyti. Neatrodė, kad 
čia būtų kas labai bloga? 

— Ką? Po galais, apie ką tu kalbi? 

- Žinoma, apie Bea... 

— O dangau, ne apie ją! 

— Ak! - Man ausyse mušė būgnai. Rodės, neįmanoma, 
kad jis jų negirdėtų. 

— Kodėl tu vis traukiesi nuo manęs? 

— Aš nežinojau, kad traukiuosi. - Bet jau buvau priplau- 
kusi krantą, pajutau žvirgždą ir verčiausi ant nugaros. Džeko 
ranka plaukiant stipriai sugriebė manąją. 

— Tu neatsakei į mano klausimą. 

— Kaip galiu atsakyti, kai nežinau, apie ką kalbi? 

Kad išsilaikyčiau, pirštais graibiau dugno žvyrą. Dabar 
mudu abu buvome ant seklumos, bangelės prausė ir laižė 
mūsų kūnus, tekšendamos tarp mūsų. 

— Tiesiog apie moterį! Čia... - Gluminamai švelniai jis 
nubraukė šlapių plaukų sruogą man nuo akių. - Gerai — 
apie ištekėjusią moterį. 

Dabar aš supratau, kad jis stebėjo juos, Leti ir Filipą, matė 
viską, ką mačiau aš, ir, pažinodamas mamą kur kas geriau 
nei aš, suprato, kas tarp jų vyksta. Bet vis tiek stengiausi 
tai paneigti. 

— Vargu ar gali tikėtis, kad atsakysiu į hipotetiškus klau- 
simus. 

— Tikiuosi. 

— Bet jei nežinau, ką turi galvoje. 

— Nežaisk su manimi kvailų žaidimų! Nesi kvailesnė už 
mane! 

Ranka, kuri buvo lietusi mano plaukus, staiga suspaudė 
žandikaulį, atgręždama mano veidą į save. Tai, ką jis pa- 
matė, sustiprino jo įtarimus. | 

— Tu kažką žinai. 

— Nieko nežinau. - Ištrūkau iš jo gniaužtų ir pliūkštelė- 
dama atsistojau. - O dabar palik mane ramybėje! 

Jis griebė man už kojos. Tačiau koja buvo pernelyg šla- 
piairslidi, kad ją išlaikytų. Akimirksniu jis pašoko ir puolė 
prie manęs, ir jam pavyko mane pagauti ten, kur žemė kilo 
prie prieplaukos, nustverti už rankos ir prispausti prie ap- 
triušusių lentų. Dabar medis buvo vėsus, ir jo kraštai įsirė- 
žė Man į nuogą nugarą. 

— Prašau, - tu mane žeidi. 

— Atleisk. Nenorėjau. - Jis paleido mane iš savo gniauž- 
tų, bet laikė įkalintą, iš abiejų pusių atrėmęs rankas į medį. 
Kaip keista būti čia, taip arti vienam kito kaip per šokius, 
gyvuliškai nuogiems ir drebantiems, bet instinktyviai sa- 
kantiems prašau ir atleisk! Jis alsavo taip pat sunkiai kaip ir 
aš. Mes buvome taip arti, jog kas dvi sekundės mano spe- 
neliai perbraukdavo jo krūtinę, skleisdami žemyn link pil- 
vo mažučius susijaudinimo geluonis iki pat kelių. Buvo 
įdomu, ar jis tai suvokia. Mes nusukome veidus į šoną, bet 
vis vien likome skruostas prie skruosto - taip arti, kad mū- 
sų drėgna oda kone lietėsi, ir vanduo, lašantis nuo jo plau- 
kų, varvėjo tarp mano krūtų. Pajutau konvulsiškas jo lūpas 
prie savo ausies. 

— Pasakyk man. 

Iš ežero atsklido Beatričės balsas: „Filipai...“ 

— Filipas-Kaselis. - Džekas beveik riaumojo. — Taip? 

— Neklausk manes. 

— Filipas Kaselis ir mano mama. 

— Džekai, prašau... 

Ir vėl prašau. Nenorėjau prie jo liestis, nors norėjau nu- 
stumti į šalį. Negalėjau prisiversti prispausti rankų prie tos 
gąsdinančios šiurkščios realybės. Jo oda dabar buvo šiltes- 

nė, ir jos kvapas, susimaišęs su silpnu mano pasiskolinto 
odekolono dvelksmu, priminė man tuščius cigarečių pa- 
kelius, saldžiai kvepiančius sakais ir rūgštimi, aštriais 
kraštais. 

— Filipas Kaselis ir mano mama. 

Galėjau surikti dėl gyvuliško jo artumo, atkaklumo, jau- 
dinimosi, kurį išdavė jo balsas. Tenorėjau vieno - kad ma- 
ne paleistų. 

— Taip, jie meilužiai... taip, žinoma. Kadangi tu vis vien Žinai. 

Jis atsiduso ilgai, su švilpesiu iškvėpdamas, ir jo kvapas 
pakuteno mano plaukus paausy ir paskleidė ramybę. 

— Aš buvau įsitikinęs. Tai rodės neįmanoma, bet aš vis 
vien buvau įsitikinęs. 

Vis dėlto jis manęs nepaleido. Aš bijojau ir įsiutau. 

— Kas tau darbo? Argi tai svarbu, jei ji laiminga? Bet sunku 
tikėtis, kad tu suprastum... 

— Kodėl gi ne? - Jis atlošė galvą ir drąsiai įsistebeilijo į 
mane. - Savo tėvo namuose nugyvenau devyniolika metų, 
išskyrus tuos mėnesius, kai buvau mokykloje. Ir visą tą lai- 
ką mano mama buvo uždaryta kartu su juo - jo žiaurumu 
ir pavydu. Patikėk, aš suprantu! Bet negaliu jai atleisti! Dieve, 
padėk man, juk ji - mano mama. 

Jo veidas buvo pernelyg arti manojo, kad galėčiau de- 
ramai susikaupti. Temačiau neaiškią skausmo kaukę - Džekas 
Dunstanas, nuogas ir šiurkštus, nesuvokiamas, apsinuogi- 
nęs ir atsivėręs iki paskutinio kankinančio nervo, - negalė- 
jau daugiau į jį žiūrėti. Prisiverčiau nusukti akis į šalį, kur 
tarp vabzdžių debesų melsvoje jūriškoje tuštumoje zigza- 
gus braižė šikšnosparnis; Džekas palaikė tai abejingumu. 

— Prakeikimas, ar tu nors kiek nutuoki, ką jis jai pada- 
rys, tą išsiaiškinęs? 

— Tavo tėvas? - Atsigręžiau išsigandusi. - Bet kodėl jis 
turėtų tą išsiaiškinti? 

— Nes ji pati išsiduos! Ji yra kaip vaikas, kuris niekuo- 
met nemoka išsaugoti paslapties. Jeigu jinai pamestų jį — 
pabėgtų, kur geriau, saugiau... Bet sužlugdyti save su ši- 
tuo... - Džekas desperatiškai atmetė galvą. - Su gražuoliu- 
ku iš Venecijos! 

— Bet Filipas myli ją, esu tuo įsitikinusi. Kitaip aš nie- 
kuomet nebūčiau... - Nurijau tolesnius žodžius, bet per vėlai. 

— Ką? - Jis vėl puolė kaip vilkas tyrinėti mano veido. 
Man tylint, pašėlo tiesiog purtyti. - Ką tu padarei? 

— Aš pasakiau jai. - Pakėliau smakrą, stengdamasi at- 
gauti tikrumą dėl to, ką padariau. Bet kažkas buvo pasikei- 
tę. Dabar vienintelis dalykas, kurį galėjau prisiminti, buvo 
išbrinkusios lūpos, linguojanti geidulinga eigastis ir tas pa- 
klaikęs godus mylėjimasis tarp medžių. - Aš pasakiau Leti, 
kad Filipas ją myli. Jis pats nieko nebūtų pasakęs. 

— Tu padėjai jam? Padėjai šitam išperai Kaseliui pražu- 
dyti mano mamą? 

— Paleisk mane! - Tik per colį jutau susitvenkusį pyktį, 
kunkuliuojantį jo viduje. Džekas ieškojo taikinio. Filipas ir 
Leti buvo kažin kur, o aš buvau čia, pagauta, pasiekiama. 

— Tu jam padėjai! Tu padarei dėl jo šį juodą darbą. Tu... 
prakeikta... maža... sąvadautoja. 

Nenutuokiau, kas yra sąvadautoja. Težinojau, kad esu 
įsprausta tarp prieplaukos ir energingo, kenčiančio vyro kū- 
no, - kad Džeko veidas yra priešais mano veidą, jo burna 
įtūžusi ieško manosios, jo rankos, apraizgytos mano plau- 
kais, laiko mane it spąstuose, - bejėgę kalinę. Tolumoje gra- 
mofonas pro terasos langus pradėjo krebždenti ir skambinti 
į naktį: matyt, kažkas - galbūt Leti - suko valsą, sveikinda- 
ma mūsų keistą pražūties šokį. 

- Pasakyk Leti! - Pasukiojau galvą, mėgindama išsiva- 
duoti. - Pasakyk visa tai jai, o dangau! 

— Tegu tave galas! Kaip aš galėčiau? 

Skausmas jo balse prasiveržė kaip rauda. Iš mūsų teliko 
keliai, šlaunys ir kieti, besigrumiantys, desperatiški kūnai 
— visas gyvenimas anapus prašau ir atleisk, - ir vis dėlto jau- 
čiau to bendro ritmo gundymą, tą instinktyvų mūsų kovo- 
jančių kūnų susiliejimą. 

Netikėtai iš to veltiniu apsitraukusio oro pradėjo lyti, 
tėkšti ant mūsų šiltus, gailestingus lašus, kurie kvepėjo me- 
dumi ir vystančiais vasaros žiedais, šlakstyti kaip atleidi- 
mas. Atstačiau veidą lietui, staiga daugiau nebebijodama, 
pagaliau suprasdama kažkur tylioje vidinėje šerdyje, kad 
tam buvo lemta nutikti ir kad man buvo skirta būti viso to 
dalimi, dalimi gyvenimo ir mirties, mažučiu elementu am- 
žinybės ežere ir verkiančiame danguje. Tą akimirką rodės 
visiškai natūralu, kad Džeko pyktis turėjo išsilieti ant ma- 
nęs, ir jis išsivadavo iš desperatiškos būtinybės. Bet vos aš 
apie tai pagalvojau, plyšte praplyšo dangus, prarydamas 
mus vėsia liūtimi, vandens papliūpa, bombarduojančia mūsų 
pliką odą, krentančia į atviras burnas ir daužančia užmerktus 
akių vokus, sukrėsdamas mus taip, kad negalėjome paju- 
dėti. Mano krūtinėje pakilo tarsi akmens luitas, šaltas ir be- 
veidis. Apimta nevilties, priglaudžiau lūpas prie ramaus, 
drėgno, lygaus Džeko peties ir pajutau saldumą. Virš mū- 
sų galvų vėl nudundėjo griaustinis. 

Paskui visai netoli išgirdau Beatričę šaukiant: „Krise! Dže- 
kai! Kurjūs?' „ir kaip tik tada galingas žaibas nuplieskė viską 
aplinkui, šlapias Beatričės ir Filipo galvas, kyšančias tarsi 
futbolo kamuoliai ežere, akys ir burnos sustingusios „O“,ir 
Džeką Dunstaną, dabar jau stovintį skyrium, atokiau nuo 
manęs, baltą kaip drobė, įsikūnijusį kūrinijos dievą. 

Tolėliau ežere Beatričė verkė ir šaukė mano vardą. 


Lhuintas skyrius 


„sinus diena buvo penktadienis, ir aš nebė- 
jau į Votersaidą. Filipas nuėjo ten pirmadienį, bet aš nėjau. 
Pareiškiau, kad peršalau galvą, bet ne tiek sirgau, kiek blo- 
ga buvo sielai. Pagrindinis simptomas buvo šiurpus savęs 
nekentimas, troškau išsinerti iš odos tarsi koks driežas ir 
sušvytėti naujomis skaidriomis spalvomis, visiškai apvaly- 
ta nuo suteptos, keblios praeities. Šį kartą aš buvau dėkin- 
ga Tė, perskaičiusiam per pusryčius svarbias vietas iš 
laikraščių ir šitaip pridengusiam mano tylėjimą savo aukš- 
tu, niurzgliu, monotonišku balsu. Buvo rugpjūčio 3-ioji, ir 
prisimenu, kad faktas, jog; Vokietija prieš dvi dienas paskelbė 
karą Rusijai, buvo aptarinėjamas kaip kažkas, nutikę, ne- 
suvaldomoje Europoje, kažin kur anapus saugių mūsų kran- 
tų. Nežinomos Paolo Veronezės freskos atradimas mano tėvą 
sujaudino kur kas labiau ir padėjo man, prislėgtai susirū- 
pinimo, nekreipti dėmesio į tai, kas svarbu ir vyksta ana- 
pus Šiaurės jūros. 

Didžiumą ryto prasėdėjau tylom prie svetainės lango, 
susirangiusi aptrauktoje kėdėje, apsikabinusi pagalvėlę. Vis- 
kas klostėsi blogai, ir ne tik tarp tautų. Dabar jau supratau, 
kad ten, kur stengiausi atnešti laimę, aš tiesiog atvėriau duris 
sielvartui ir nelaimei, dar blogiau - aš padrąsinau Leti Duns- 
tan ryžtis tikram pavojui. Baisu buvo net pagalvoti, ką ga- 
lėtų padaryti spyruoklių dirbėjas, jei sužinotų apie Filipą, — 

toks Žmogus sunaikintų varžovą nė nemirktelėjęs. Ką jis 
padarytų savo vaikų motinai? Išmestų ją lauk? Išsiskirtų? 
Atimtų iš jos jaunesniuosius vaikus? Supratau siaubingai ir 
nesentimentaliai aiškiai, kad dabar atitaisyti padarytą žalą 
jau per vėlu. 

Pasaulis buvo priešiškas. Aš stengiausi griebtis senos vai- 
kystės gudrybės — pabėgti į veidrodinį kambarį, atsispin- 
dintį dideliame veidrodyje virš židinio, kur įsivaizduodavau 
vaikštanti aukštyn kojom lubomis atbula, ratais aplink gip- 
sinę rožę, - tai buvo pastanga susikaupti, kuri beveik vi- 
suomet atitraukdavo mano mintis nuo rūpesčių. Bet šįkart 
nepadėjo. 

Kadangi aš nebeatėjau į Votersaidą, Beatričė atėjo ma- 
nes ieškoti. 

— Ar tau viskas gerai? - Ji įtariai nužvelgė mane iš po 
tamsių antakių. 

— Tik truputį šnarpščiu. — Tai patvirtindama šnirpštelė- 
jau. - Rytoj jau bus praėję. 

— Ne, aš turiu galvoje, ar viskas gerai po trečiadienio nak- 
ties, kai mes ėjome maudytis? Grįždama iš maudynės bu- 
vai pasibaisėtinai rami. Pamaniau, galbūt Džekas pasielgė 
kvailai ir esi išgąsdinta ar įžeista. 

— Ne, - gūžtelėjau pečiais. - Neįžeista. 

— Kartais taip nutinka... netyčia. Manau, mes visi buvo- 
me per daug išgėrę. O paskui dar tas baisus griaustinis. Net 
nebeprisimenu, kas buvo blogiau - būti nušviestai žaibo 
vandenyje ar ant kranto. 

Beatričė klestelėjo į krėslą prie židinio ir kritiškai rūpes- 
tingai išlygino savo sijoną. Tylomis pradėjau skaičiuoti al- 
kove už jos porcelianines lėkštes, pasiryžusi išlaikyti pokalbį 
saugų ir banalų. 

Galiausiai ji pakėlė galvą ir iškilmingai pažvelgė į mane. 

— Krise — ar aš galiu su tavimi pasikalbėti? Noriu pasa- 
kyti —- konfidencialiai? 

— Argi tu ne visuomet taip kalbi? 

— Ne. Tai svarbu. Apie Filipą. 

— Filipą? — Nusitvėriau paerzinimo kaip priedangos. — 
Įdomu, ir ką gi padarė Filipas? Jis visuomet toks nepriekaiš- 
tingas džentelmenas. 

— Čiair yra visa esmė. - Beatričė tebežiūrėjo į mane liūd- 
nai, nepaisydama, kad iš jos juokiuosi. - Jis visuomet... ne- 
priekaištingas džentelmenas. Net ir tuomet, kai sudarau 
jam visas prielaidas tokiam nebūti. Pavyzdžiui, tą naktį 
ežere, - noriu pasakyti, kad dauguma vyrų, jei mergina 
jiems tikrai patinka, stengtųsi ją bent pabučiuoti ar dar 
ką. Juk mes buvome ten be jokių... tikrai, ir gerai, kad lijo, 
nes mama būtų pasidomėjusi, kaip mes sušlapome plau- 
kus. —- Beatričė užvertė akis. - Bet esmė ta, aš jau kartą — 
kartą - apie tai pagalvojau, kad Filipą tokia proga galėjo 
patraukti. Bet nieko nebuvo išvis, Krise, jis nebandė ma- 
nęs net paliesti, tapti „familiarus“ ar panašiai. Iš tiesų, jei 
tai neskambėtų taip kvailai, aš beveik pasakyčiau, kad jis 
atrodė manęs išsigandęs. Pamanytum, kad aš kokia jo sen- 
mergė teta! 

— O, suprantu. - Griebiausi argumento, kuris Beatričei 
pasirodytų priimtinas. - Galbūt jis nėra toks Kazanova, kokiu 
tu jį laikai. 

Beatričė susiėmė už smakro ir apžiūrinėjo savo ranką: 

— O galbūt priežastis kita. | 

- Visiškai įmanoma, kad jis yra davęs skaistybės įžadus. 

Beatričė atlošė galvą, iš veido išraiškos atrodė įdūkusi. 

— Nesijuok iš manęs, Krise! Aš žinau, kad nesu tokia pro- 
tinga kaip tu ar sarkastiška kaip Džekas, bet nesu visiška 
kvailė. Aš irgi turiu akis. Matau, kas dedasi. 

— Klausyk, Bea... - ėmiau nervintis. - Galbūt Filipas tie- 
siog truputį drovus. Ar tu apie tai nepagalvojai? 

— O galbūt jis įsimylėjęs mano mamą! - Beatričė net pa- 
linko į priekį, košdama šiuos žodžius. Jos dantys sužvilgo 
sviedžiant šiuos įtarimus su kobros pykčiu. Akimirką ji taip 
ir liko sustingusi. Paskui, jau išklojusi esmę, ji vėl atsisėdo 
tiesiai. - Argi nematei, kaip Filipas velkasi paskui mamą it 
mažas šunytis, nešdamas jos skėtį nuo saulės, vis pripildy- 
damas jos stiklinę, žiūrėdamas į ją tomis didelėmis juodo- 
mis akimis, lyg norėtų praryti? O taip. - Beatričė ištiesė kaklą, 
tarsi akivaizdūs faktai ją būtų užgavę. - Dabar aš viską ma- 
tau. Iš tiesų jis niekuomet manimi nesidomėjo. Jam visą laiką 
rūpėjo tik mama, o aš leidausi apkvailinama. 

— Bet turbūt tu netvirtinsi... - Atsargiai stabtelėjau. 

— Ko? Kad mama jį skatina? Aš nemačiau jos darant nie- 
ko, kas jį atbaidytų, - o tu? - Ji įsistebeilijo tiesiai į mane. — 
Noriu pasakyti, kad ji privalo puikiai Žinoti, ką aš jaučiu 
Filipui, ir vis dėlto leidžia jam sekioti paskui save kaip ko- 
kiam vergui. 

— Turi galvoje - nuolaidžiaudama jam, jo apakimui? — 
Staiga supratau, kad buvau sulaikiusi kvapą. - Manau, tu 
perdedi. Pagaliau juk ji yra daug vyresnė. 

- Juo blogiau, Krise. Tai šlykštu! Ji yra sena. Ji ištekėjusi. 
Ji turi tėtį, argi ne? Kam jai dar reikia įsimylėjusio ją Filipo? 

Beatričė nepavartojo žodžio meilužis, ir aš tylomis su- 
kalbėjau padėkos maldelę. 

— Visuomet malonu, kai tavimi žavisi. 

— Aš manau, kad tai juokinga. Ir kad Filipas yra idiotas. 
Vos tik jį sutiksiu, pati jam tai pasakysiu. Kai parvažiuos 
tėtis, ketinu viską jam iškloti. 

— Bea, aš to nedaryčiau, iš tikrųjų. 

— Kodėl ne? 

- Jis gali nesuprasti. Jis gali lengvai... na... peršokti prie 
klaidingų išvadų. Įžvelgti čia daugiau, negu yra. - Pradė- 
jau gailėtis, kam taip pasakiau. - Tu juk žinai, koks jis val- 
dingas. 

— Vadinasi, tuomet jis puikiai supras, ką aš jaučiu Fili- 
pui, ar ne? 


Mačiau tik vieną išeitį: Filipas turi kuo greičiau bėgti iš Fel- 
vudo - ir Votersaido - ir atsisakyti bet kokios minties apie 
Leti Dunstan. Vos jis parsirado, įspraudžiau jį svetainėje į 
kampą. 

— Filipai, ar kalbėjaisi su Beatriče? 

Jis gūžtelėjo pečiais. 

— Nuo vakar - ne. 

— Dėkui Dievui. Vyksta baisūs dalykai. 

— Žinau. - Jo antakiai susišiaušė, jis susibruko rankas į 
kišenes. — Vokiečiai jau paskelbė karą Prancūzijai. Ponia 
Dunstan gavo iš Londono telegramą. Nemaniau, kad vis- 
kas taip toli nueis. 

— O, mielasis. Ar taip gali būti? Kažkas rašoma šio ryto 
Paryžiaus laikraščiuose, bet aš neatkreipiau dėmesio. At- 
rodė, kad tik pasikeista oficialiais diplomatiniais laiškais. — 
Dabar iš jo veido galėjau išskaityti visą situacijos rimtumą. — 
Tu juk nemanai, kad jie iš tiesų kariaus? 
nudūrė akis į kilimą. - Žinau tik tiek, kad sugriuvo visa, ką 
buvau suplanavęs. | 

— Grįžti į Oksfordą? Argi tam šie įvykiai trukdo? 

— Ne, ne. Oksfordą pamiršk. Visa tai jau praeitis. - Su- 
sierzinęs jis atmetė šią prielaidą. - Dabar gyvybiškai svar- 
bu rasti vietą, kur mudu su Leti galėtume gyventi, kur ji 
būtų saugi. Maniau, galėtume apsistoti Prancūzijos pietuose, 

bent kurį laiką, kol aprims sambrūzdis. Bet kai viskas taip 
pakrypo... - Jis prikando apatinę lūpą. - Mes tiesiog turė- 
sime palaukti, ir tiek. Tikiuosi, karas gan greit baigsis. 

Neįstengiau nuslėpti sukrėtimo, kurį išdavė mano 
balsas: 

— Artu žadi pabėgti su Leti Dunstan? Visam laikui? Spruk- 
ti su Alfredo Dunstano žmona? 

— Taip, žinoma! - Juoda garbana užkrito virš nustebusių 
akių tarsi klaustukas. — Krise, aš sakiau tau! Tai nėra greit 
praeinantis įsimylėjimas. Dabar negalėčiau gyventi be Le- 
ti, kaip negalėčiau gyventi be saulės ir žvaigždžių. Būčiau 
kaip vienas iš tų apgailėtinų velnių požeminiame Veneci- 
jos kalėjime, užrakintas nuo saulės šviesos, nes kažkas juos 
išdavė Susirinkimui. Tai tas pat, kaip būti gyvam palaido- 
tam — ir aš Žinau, kad lygiai taip ir jai. 

— Ar ji sutiko išvykti kartu su tavimi? 

Jis griebė kaire ranka tampyti ausies lezgelį ir prajuko 
švelniu, atlaidžiu juoku, ne pagal amžių seniokišku. 

— Leti tokia nekalta. Jai patinka dėtis, kad jei ji per daug 
nesirūpins savo ateitimi, ateitis pati savaime susiklostys. 
Tai vienas iš jos bruožų, kuris man labiausiai patinka. - Jis 
išsitiesė — jaunas karys, susidūręs su priešišku pasauliu. — 
Štai kodėl viskuo pasirūpinti turiu aš. 

— Filipai, tai beprotybė - juk tau tik aštuoniolika! 

— Nair kas? - Jo žvilgsnis buvo pasipūtėliškas. - Juk tu 
žinai, aš nesu vaikas. Ar ketini man iškloti visas juokingas 
nesąmones, kurių esi prisiklausiusi apie jaunuolius ir vy- 
resnes moteris? Ką gi jie tauškia? Viskas klostosi linksmai 
iki tos dienos, kol jis pastebi ant savo ponios draugužės kaklo 
žvynus it ant vištos odos, 0 ji nutveria jį besiknisantį jos 
piniginėje. Ar tu mus laikai tokiais, Leti ir mane? - Įtūžis 
suteikė jo balsui griežtumo. 

— Žinoma, kad ne! Kur kas daugiau negu tai... 

— Iš viso nieko panašaus! 

Spoksojau į jį be žado. Tai buvo daug blogiau, nei aš bi- 
jojau. Visas pasaulis išsikraustė iš proto. 

— Bet, Filipai, visa tai neįmanoma! Beatričė jau kažką 
įtaria ir, bijau, gali papasakoti savo tėvui. Štai ką norėjau 
tau pasakyti. Dėl Leti, jei ne dėl savęs, turi baigti šį meilės 
nuotykį! 

— Ak! - Jo tamsūs antakiai vėl nusileido. - Beatričė. 
Taip, tai niuansas. Nesvarbu, aš rasiu būdą, kaip priversti 
ją tylėti. 

— Ne, Filipai! - Stengiausi žiūrėti jam tiesiai į veidą. — 
Vienintelis kelias išsinarplioti iš šios sumaišties yra tau iš- 
vykti ir pamiršti Leti Dunstan, Votersaidą ir viską! 

Jis sučiupo mano rankas virš alkūnių, jo grybšnyje jau- 
čiau ryžtą. 

— Taigi, Krise, dėkoju tau už rūpinimąsi ir perspėjimą 
dėl Beatričės, bet aš tvarkysiuosi savarankiškai. - Jo tam- 
sios akys rūpestingai tyrinėjo mano veidą, tarsi ieškoda- 
mos kokios užuominos, kad aš suprantu jo meilės mastą. — 
Kaip galėčiau pamiršti Leti? Lygiai taip galėtum prašyti ma- 
nęs liautis kvėpavus. Negali to tikėtis. Ką dar, be jos, aš tu- 
riu šiame pasaulyje? 


Kitą dieną irgi nėjau į Votersaidą. Pernelyg bijojau to, kas 
galėjo įvykti; ir kad Džekas mane vėl kaltins. Vis galvojau, 
kad jei galėčiau jam paaiškinti apie Veneciją ir balkoną, ir 
kaip ten viskas staiga pasikeitė... 

Bet neįstengiau atsikratyti to vaizdo — iškankinto bai- 
saus veido, tūžmingai maldaujančio mane kažko, ko nega- 
lėjau jam duoti, nes nesupratau - ko. 

Paguodos neradau niekur. 

Laikraščiai pranešė, kad jei Vokietija įsiverš į Belgiją ne- 
paisydama Britanijos perspėjimų, mūsų šalis irgi ims ka- 
riauti. 

Iškart po priešpiečių Filipas grįžo iš Votersaido iškan- 
kintu ir ryžtingu veidu ir užbėgo į viršų krautis daiktų. 

— Kalbama, kad karas neturėtų ilgai trukti, - tarė Ma. — 
Turbūt ne ilgiau kaip iki Kalėdų. Bet Filipas gerai daro, kad 
grįžta į Londoną, tegu ir kelioms dienoms, pažiūrėti, ar tė- 
vui jo nereikia. 

— Tik kelioms dienoms? - paklausiau Filipą, šiek tiek vil- 
damasi, kad jis bus pasirinkęs bailio kelią sprukti. 

— Daugiausia - savaitei. Turiu ten šį tą nuveikti. - Jis pa- 
kėlė akis nuo rašomo laiškelio ir niūriai nusišypsojo. - Ne- 
sijaudink, Krise, - viskas savaime susiklostys. 

— O kaip dėl Beatričės? Jeigu ji ką nors pasakys savo 
tėvui?.. 

— Beatričė nieko nepasakys. Sakiau tau. Tuo pasirūpinta. 


Pauelis vežė Filipą į stotį vežimaičiu, o kartu važiavo mano 
tėtis ir jaunasis Semas Pauelis su ypatingu pavedimu, ku- 
rio pakako, kad išguitų jiems iš galvų tą popietę mintis apie 
bet ką kita. Prieš kelis mėnesius Tė buvo gavęs stulbinamai 
stambų čekį iš Amerikos fondo už monografiją „Renesan- 
so kapitalistas: turtas ir pasipūtimas“. Pasidavęs akimirks- 
nio beprotybei, įkvėptas neapykantos vežimaičiui ir 
akivaizdaus spyruoklių dirbėjo automobilių komforto, Tė 
užsisakė „Fordo“ modelį T - turistinį, kuris dabar laukė su- 
rinktas Vindermero automobilių garaže. 

Bet pirmiausia reikėjo nuvežti Filipą Kaselį į geležinke- 
lio stotį. Išlipęs iš vežimaičio, Filipas padavė mano tėvui 
voką — perlo pilkumo stačiakampį, paimtą iš lentynos jo 
miegamajame, - ir paklausė Tė, ar jis nepasirūpintų, kad 
laiškas būtų įteiktas į rankas pačiai Leti Dunstan. 

— Kuo greičiau? Gerai, žinoma, vaikine. Laimingo tau 
kelio. - Tė pasilenkė pakratyti jam rankos. - Na, o dabar, 
Semai, kur tas tavo garažas? 

Po trijų dienų Tė ir „Fordas“ jau grįžo į kaimelį spaus- 
dami stabdžius; Semo Pauelio vairavimas mano tėtį jau buvo 
išerzinęs, kai tėtis pastebėjo savo draugužį automobilinin- 
ką Alfredą Dunstaną, sėdantį į savo mašiną prie stoties. 

- Žinoma, jau penktadienio popietė! - Tė skubėjo. - Pra- 
keikimas! Esu tik žmogus! Šitiek dienų išsinešiojau tą laiš- 
ką kišenėje. Per tą automobilį visai išgaravo iš galvos. Jei 
neklystu, jis adresuotas tavo žmonai. - Tė išsitraukė voką 
ir įsispitrijo į užrašą. — Taip, teisingai. Jis nuo Kaselio sū- 
naus - Filipo. Vaikinas kelioms dienoms išvyko į Londoną 
susižinoti apie karą. Štai, galite jį paimti. - Tė pavydžiai 
nužvelgė kutuotus spyruoklių dirbėjo sostų apmušalus. — 
Pasakyk man, Dunstanai, ar tau neatrodo, kad tavo auto- 
mobilis posūkiuose truputį siūbuoja? 


Kitą dieną galanterijoje sutikau Beatričę, perkančią pini- 
ginę su sidabrine grandinėle, jei kartais jas visas išsiųstų 
į karą. 

— Kodėl tu nebeateini į Votersaidą? - Ji liūdnai nužiūri- 
nėjo mane. — Aš esu pikta, ir man viskas įgriso, o neturiu 
nė su kuo pasikalbėti. 

— Ar Džekas ką nors sakė apie mane? 

— Ne, nieko. - Ji patempė lūpą. - Bet pastarosiomis die- 
nomis Džekas niekam neprataria nė žodžio. Jis ateina val- 
gyti surūgęs, o kitu metu jo išvis nematau. - Jos akys 
susiaurėjo. —- Aš buvau teisi, ar ne? Judu susipykote. 

— Ne, visai ne. 

— Ak ne? - Beatričės antakiai iš nepasitenkinimo išsirie- 
tė tarsi dvynukės arkos. - Jau sakiau tau, Krise, - aš ne ak- 

la. Galiu nieko nesakyti, bet žinau, kas darosi. Neseniai ši- 
tiek visko būta, sakau tau! 

— Tu turi galvoje... - Stengiausi perprasti jos veido iš- 
raišką. — Filipą? 

— Aišku, Filipą, ką gi daugiau? Jis tikras išdavikas, - pri- 
dūrė ji įtūžusi. - Jei papasakočiau tau viską, kas dėjosi mū- 
sų namuose - pačioj mūsų panosėj - už tėčio nugaros... O, 
man bloga vien apie tai pagalvojus! - Ji papūtė lūpas iš pyk- 
čio, o paskui pervėrė mane savo žvilgsniu. - Neatrodai la- 
bai nustebinta. 

- Filipas, prieš išvykdamas į Londoną, mestelėjo kelias 
užuominas. 

— Ak, jis tau papasakojo, tiesa? Visą tą nešvarią istoriją. 
Kaip jis su mano mama turėjo meilės santykių? - Beatričės 
veidas buvo akmeninis. - Jam turėtų būti gėda dėl savęs, 
bet ne. Regis, jis mano, kad likimas iškrėtė visą šį šlykštų 
pokštą, ir niekas dėl to nekaltas. Atseit jis turėjo paklusti 
savo likimui ir panašios nesąmonės. Manau, jis yra dvivei- 
dė kiaulė. 

— Ar tau jo negaila - nė truputėlio? 

Jos veidas virptelėjo ir tapo rimtas. Tarsi ji būtų norėjusi 
užgniaužti dvasią, paslėpti gailestį, žmoniškumą ir švelnumą, 
visus jausmus, kurie padeda sielai būti kilnesnei ir vienti- 
sesnei. 

— Gaila Filipo Kaselio? - Ji paniekinamai prunkštelėjo. — 
Žinoma, kad ne. Tiesiog džiaugiuosi, kad nuo pat pradžių 
jį perpratau. Visuomet maniau, kad jis kažkoks svetimas. 
Buvau visiškai teisi juo nepasitikėdama ir manau, kad ma- 
ma neteko proto. - Ji susikryžiavo rankas ant krūtinės ir 
prispaudė savo apvalų mažą smakriuką. - Jis įsirangė kaip 
kirminas į mūsų namus, ir aš kaltinu dėl to tave, Kristabele 
Ašam. Jeigu nebūtum pakvietusi jo pasilikti paviešėti, jo ir 

to mažiuko it žebenkštis jo tėvo, nieko nebūtų atsitikę. Da- 
bar Filipas tikrai įsitikinęs, kad mama jį įsimylėjusi. Būtum 
girdėjusi, kokią nesąmonę jis man pasakė! - Beatričės žvilgs- 
nis buvo negailestingas ir nemirksintis. - Jis įsikalė į galvą 
mintį, kad jie pabėgs abudu po mėnesio ar dviejų, kai baigsis 
šis karas, į Prancūzijos pietus. - Beatričės lūpos išsiviepė. — 
Patetiška, tiesa? 

Jos panieka buvo tiesiog apčiuopiama, jos pasišlykštėji- 
mas toks galingas kaip ir aistra prieš kelias savaites. Ta jėga 
mane suglumino. 

— Vargšelis Filipas. Tu teisi, verčiau jis niekuomet nebū- 
tų čia atvykęs. 

— Aišku, mama niekur su juo nevažiuos. Kodėl turėtų? 
Juk jis tik mažas mokinukas, su kuriuo ji maloniai praleisda- 
vo laiką. Jei papasakočiau tėvui, kas čia darėsi, jis perskros- 
tų Filipą pusiau. - Beatričė kalbėjo su tokiu pasiskonėjimu, 
kad aš išsigandau. 

— O kaip tavo mama? Juk nenori, kad ji kentėtų, tiesa? 

— Tai būtų jos pačios kaltė, argi ne? Susidėti su tokiu jau- 
nu vaikinu, kuris tiktų jai į sūnus? Nieko daugiau ji ir ne- 
verta. | 

— Bea, aš žinau, kad čia ne mano reikalas, bet... - palie- 
čiau jos rankovę. - Kartais visų labui geriau nieko nesakyti. 

Beatričė žvilgtelėjo į mane svarstydama, tarsi spręstų, 
kieno pusę aš palaikau. 

— Šiaip ar taip, aš neketinu tėvui sakyti. 

— O, aš džiaugiuosi... 

— Sudariau su Filipu sandėrį. Jis buvo toks prislėgtas ne- 
vilties, maldavo manęs išsaugoti jo paslaptį. - Jos lūpas iš- 
kreipė niūrus pasitenkinimas. - Aš jam pareiškiau: „Pasakyk 
man nors vieną priežastį, kodėl turėčiau tylėti. Judu su mama 
mane apmulkinote. Tad dabar turi už tai užmokėti. Žinosi, 

kaip būna, kai tu užsigeidi to, ko negali turėti“. - Beatričės 
akys, viską prisiminus, suliepsnojo. Kad ir kaip neigė, ji troško 
Filipo, bet Leti jį iš jos atėmė. Tą akimirksnį supratau, kad 
Beatričė niekuomet nė vienam jų neatleis. Įtariau, kad jos 
tylėjimą garantavo tikrai ne užuojauta. Mano mintis nu- 
traukė Beatričės balsas. 

— Kada Filipas žadėjo grįžti iš Londono? 

— Kiek prisimenu, trečiadienį. O kodėl tau parūpo? - Į 
mano širdį įsėlino nepaaiškinamas šaltis. 

— Nes jis turi man kai ką atvežti. - Ji kilstelėjo smakrą ir 
abejingai mane nužvelgė. 

— Ką? 

-— Atlygį už tylėjimą. Supranti, dabar jis pasimokė. - Jos 
veidas staiga persikreipė iš įsiūčio. - Aš ne kvailė, Krise, ir 
nesileisiu vedžiojama už nosies. 


Išaušo pirmadienio rytas, bet spyruoklių dirbėjas nelaukė 
stotyje traukinio į Mančesterį. Antradienį mūsų kambari- 
nė Eni Stedmen pasakė, kad jos sesuo, dirbanti Votersaide, 
girdėjo pakeltus balsus iš ponios Dunstan miegamojo - dau- 
giausia pono Dunstano balsą, - paskui ponia Dunstan nu- 
ėjusi atsigulti į savo lovą kentėdama migreną, o jos vyras 
pralėkė laikydamas perlo pilkumo voką ir užrakino jį savo 
stalčiuje. 


Filipas sugrįžo trečiadienio popietę, atrodė išblyškęs ir ištį- 
susiu veidu. Londonui rūpėjo vien karas ir sumaištis. Kiče- 
neriui buvo liepta susirinkti šimtą tūkstančių savanorių 
kareivių ir laivyną ir ieškoti priešo laivų. Mūsų kaime mė- 
sininkas pakabino raštelį: „Kol vyksta karas, vokiškų deš- 
relių nėra“. 

Filipas paliko kambaryje savo lagaminą ir greitai nušo- 
kavo laiptais žemyn. 

— Turiu dabar pat eiti į Votersaidą. 

Sulaikiau jį prie durų. 

— Alfredas Dunstanas namie. Šią savaitę jis neišvyko į 
Mančesterį. 

Pamačiau, kad Filipo pasitikėjimas susvyravo. 

— Ak, gerai. Tai nesvarbu. Tol, kol galiu bent kelias mi- 
nutes pabūti vienu du su Leti. 

— Filipai, kodėl neatidėti to iki rytojaus, prašau? Aš ne- 
pasitikiu Beatriče. 

Jo veidas tapo bespalvis. 

— Dėl Beatričės nesirūpink. Turiu čia šį tą, kas ją kuriam 
laikui nutildys. - Jis palietė švarko kišenę. - Čia yra kai kas 
geresnio. 

— Kodėl? Ką tu nori pasakyti - yra kai kas geresnio? - Jo 
veido išraiška mane išgąsdino. Jį gaubė stipri persekiojimo 
atmosfera: atrodė kaip beviltiškas bėglys, kuris rizikuoja vis- 
kuo, jei pasikeis viena vienintelė korta. - Ką gi tu padarei? 
Kur tave pastūmėjo Beatričė? | 

Jo akys susidūrė su manosiomis: juodos įdubos, tuščios 
iš gėdos ar atviro nepaklusnumo. Dabar jam nebeegzista- 
vo niekas, tik laukinė nenumaldoma būtinybė, kuri stūmė 
ji į gera ar į bloga - daugiau tai nebeturėjo reikšmės. 

— Nuvykęs į Londoną sužinojau, kad tėvas vis dar Ame- 
rikoje. Jo kelionė laivu dėl karo buvo atidėta. 

— Nair? 

- Nair....- Žodžiai lėkė kaip kulkos. - Na ir aš atrakinau 
jo seifą ir paėmiau Medičių perlųs. 

— Beantričei? 

Jis užsimerkė, ir jo sustingusiais pečiais perbėgo drebulys. 

— O ką aš galėjau padaryti? Man reikėjo nusipirkti laiko, 
kad pasikalbėčiau su Leti - organizuoti tam tikrus dalykus, 
sudaryti planą. - Jis sutrikęs persibraukė ranka plaukus. - 

Turi būti vieta, kur mes galėtume išvykti ir tas Dunstanas 
mūsų nerastų. Maniau, gal Italija. Bet dabar Italija įsitrau- 
kia į šį nelemtą karą. Galbūt Amerika - nežinau. - Jis pa- 
žvelgė į mane įsiutęs. - Palyginti su tuo, ką aš čia padariau, 
argi svarbu, kad esu vagis? Manęs negalima gailėtis - aš 
tai žinau. Kai tėvas išsiaiškins, jam plyš širdis. Bet Krise... — 
Jis suėmė mano rankas. - Jei reikėtų, dėl jos nė kiek nesu- 
dvejojęs tapčiau žudiku. Patikėk manimi. O dabar man 
reikia eiti. 

— Filipai! - sušukau jam įkandin, kai jis išskubėjo keliu. 
Bet pavėlavau. Arba jis manęs neišgirdo, arba jo galva bu- 
vo pilna minčių apie Leti ir ką jis dėl jos nuveiktų. Jis pra- 
dingo už rododendrų net neatsigręžęs. 


Vsšimtas skyrius 
Ms tėvai „Fordu“ buvo išvažiavę į Grasmerą. 


Noelis - dviračiu išlėkęs į Būtą, kur ketino įkelti savo va- 
žiuoklę į traukinį ir nusigauti iki Reivenglaso porai dienų, 
kad padarytų romėnų vilos Volse brėžinius. Aš maniau eiti 
į virtuvę pleptelėti su ponia Hol, mūsų virėja, bet mano 
širdis buvo ne čia. Mano širdis ir protas buvo su Filipu Vo- 
tersaide; ir, praėjus daugiau kaip valandai, aš nusprendžiau, 
kad ten, kur mano širdis ir protas, galėtų būti ir mano kū- 
nas. Nebūtinai turėjau nueiti visą kelią iki namo, tiesiog 
negalėjau likti namie, žiūrėdama į bereikšmes knygos eilu- 
tes. Pradėjo lyti - mūsajame pasaulio krašte daug lyja - ir 
tolimu ežero paviršiumi nusidriekė tamsūs lietaus šuorai. 
Tačiau nieko baisaus - tereikėjo pasičiupti lietpaltį ir skėtį 
ir patraukti keliu į Votersaidą. 

Vyliausi sutikti grįžtantį Filipą. Nesvarsčiau, kas būtų, 
jei nueičiau visą kelią iki pat vartų jo nesutikusi. Bet, vos 
pasukau už paskutinio vingio ir pamačiau geležinius var- 
tus su sklende, pro juos išbėgo balta figūra, stabtelėjo, ap- 
sižvalgė, pamišėliškai persibraukė ranka plaukus ir pasuko 
lyg bėgdama, lyg šlubčiodama tolyn nuo manęs kaimelio 
link. Neabejojau, kad tai Filipas. Šaukiau jį vardu, bet bu- 
vau per toli, kad jis išgirstų. Negalėjau įsivaizduoti, kodėl 
jis pasuko ne į Felvudą, o priešinga kryptimi. Jis buvo be 
skrybėlės, be lietpalčio. Aišku, peršlaps kiaurai, net nesusi- 
sagstęs švarko, kurio skvernai plevėsavo. 

— Filipai! Palauk! 

Nusiaviau batus, susigrūdau juos į savo neperšlampa- 
mo apsiausto kišenes ir leidausi paskui jį kaip kiškis, švy- 
tuodama skėčiu. Kelias buvo akmenuotas ir žeidė kojas, bet 
man buvo vis vien. Filipas iki paskutinės minutės negirdė- 
jo, kad lekiu paskui jį. Vis šlubčiojo ir klampojo kaimelio 
link, vilkdamas kojas, kartais pabėgėdamas ir visą laiką gi- 
liai nelygiai kvėpuodamas, tarsi būtų pumpuojamas šonuose 
mosikuojančių rankų. 

— Filipai! - Pagaliau jį prisivijau ir viena ranka it inkaru 
įsisegiau jam į parankę. - Kur tu, po galais, droži? 

Jis stabtelėjo, susvyravo ir įsistebeilijo į mane, aš vos ne- 
nusikeikiau neatpažindama jo. 

— Ką? 

— Filipai, kas nutiko? Kodėl tu negrįžti į Felvudą? Aš dėl 
tavęs mirtinai nerimavau. - Stengiausi laikyti savo skėtį virš 
mudviejų abiejų, bet jis stūmė skėčio kraštą nuo savęs, tar- 
si jo juoda arka būtų jam nepakeliama. - Tuomet eime čia, 
po medžiu. Bent jau bus šiokia tokia priebėga. 

Teko iš visų jėgų tempti jį prie kamieno. Jis vis purtė 
galvą ir dairėsi aplinkui, tarsi turėtų atlikti kažką gyvybiš- 
kai svarbaus, jei tik galėtų prisiminti -— ką. 

— Votersaide... - Suskliaučiau jo drėgną švarką prie lie- 
sos krūtinės, bet jis nekantriai mane atstūmė. - Kas nutiko, 
Filipai? Kaip Leti - ir Beatričė? 

Šie vardai jį tarsi pažadino. Jis perbraukė ranka akis. 

— Baigta. Viskas baigta. Viskas. - Jo akys prisipildė aša- 
rų. Veidas buvo glaisto spalvos, su giliomis švininėmis įdu- 
bomis po skruostikauliais. — Štai... - Jis įkišo ranką į švarko 
kišenę, panaršė ir ją išvertė. Netaręs nė žodžio, atkišo man 
sulankstytą rašomojo popieriaus skiautelę, ir aš ją išlygi- 
nau prie mūsų medžio kamieno. 

„Filipai, 

esu pažadėjusi savo vyrui daugiau niekuomet su tavimi ne- 
besimatyti. Tai, kas tarp mūsų įvyko, buvo žema, gėdinga, bet 
kartu trumpa ir nereikšminga. Alfredas Dunstanas tai supranta 
tr kilniai man atleidžia. 

Tu klydai manydamas, kad del tavęs atsisakysiu savo santuo- 
kos. Visa mano meilė ir atsidavimas yra ir bus skirti mano vyrui. 
Nemėgink daugiau su manimi susisiekti. 

Leti Dunstan . 


Filipas žiūrėjo į popierėlį. Pirštu perbraukė per vieną žodį: 
„nereikšminga“. Jis lėtai papurtė galvą. 

— Ne, tai neteisybė. 

Aš greitai perskaičiau raštelį dar kartą. 

— Turbūt Alfredas Dunstanas privertė Leti tai parašyti. 
Negaliu patikėti, kad ji būtų tokia žiauri. Bet kaip jis suži- 
nojo? - Žvilgtelėjau į Filipą. - Beatričė? Ar jam pasakė Be- 
atričė? 

Filipas beviltiškai gūžtelėjo pečiais: tai buvo jau nebe- 
svarbu. Sielvarto kupinos jo akys įsmigo į manąsias. 

— Juk tai nebuvo nereikšminga, ar ne? 

- Žinoma, ne. - Paėmiau jį už rankos ir patraukiau ar- 
čiau. - Jei tu būtum pasimatęs su Leti, ji niekuomet nebūtų 
tavęs šitaip išvariusi. 

— O taip, - jis vos vos linktelėjo. - Ji išvarė. 

— Tu ją matei? Tu iš tiesų su ja kalbėjai? 

— Dunstanas atvedė ją į kambarį. Tada, kai perskaičiau 
raštelį. Ji atrodė... visai stipri, apsisprendusi. - Filipo žvilgs- 
nis nuslydo nuo mano veido prie varvančių lapų, kurie 
gaubė mūsų priebėgą, bet abejoju, ar jis juos matė. - Jis 
pasakė - Dunstanas pasakė: „Štai, žmona, tavo meilužis. 
Jis negali patikėti, kad tu daugiau jo nebenori - trokšta 

išgirsti tai iš tavęs pačios. Tad čia ir dabar aš suteikiu tau 
laisvę. Jei nori, išeik su juo. Pirmyn, aš nestosiu tau sker- 
sai kelio. Judu abu galite išeiti kartu iš šių namų, ir aš ne- 
pakelsiu rankos, kad jus sustabdyčiau“.- Filipo veidas tapo 
godus, jis ištiesė rankas. —- Aš sakiau jai: eime su manimi, 
nebijok, yra vietų, kur mes galime nuvykti, ir tu būsi sau- 
gi. - Jo žvilgsnis nuslydo į pirštus, gniaužiančius tuščią 
orą. - Bet ji jo nepaliko, net kai aš maldavau. Ji tarė, kad 
jos vieta ten, jo namuose, ir tikrai manau, kad tą akimirką 
taip ir galvojo. 

— O Filipai... - apkabinau ranka jo nugarą, bet jis mane 
atstūmė ir žengė kaimelio linkui. 

— Kur tu eini? Felvudas į kitą pusę. 

Jis atsigręžė ir kelias akimirkas pasvarstė. 

— Ne, - papurtė galvą. - Man reikia eiti. Nebegaliu čia 
pasilikti. 

— Bet pila lietus, ir tu neturi kitų drabužių, tik tuos, ku- 
riais vilki. Prašau, Filipai, sugrįžk į Felvudą, bent iki rytdie- 
nos. Kiek numigęs pasijusi geriau. 

— Numigęs? - Akimirką jis žvelgė į mane, paskui pakėlė 
akis į šakas virš galvos, tarsi būtų pirmą kartą jas išvydęs, 
ir staiga nėrė į lietų. 

— Bet, dėl Dievo, kur tu eini? 

Jis mostelėjo ranka - gestu, aprėpiančiu visą visatą. 

— Šalin. Kur nors. Bet kur, tik ne čia. 

— O, Filipai, prašau, būk atsargus... 

Bet jis jau buvo nuklupčiojęs kaimelio pusėn, nuspren- 
dęs ištrūkti iš mano globos. Antrąkart šiandien mačiau, kaip 
jis dingsta savo ateityje nė neatsigręžęs. 


Beatričė buvo mane perspėjusi: „Ji niekur su juo nevažiuos, 
aišku kaip dieną '. Galbūt Beatričė, nors ir kvailoka, pasau- 

lio reikaluose susigaudė geriau už mane. Aš buvau įsitiki- 
nusi, kad Leti mylėjo Filipą taip, kaip jis ją, ir vis dar myli 
vilties netekusioje, susipainiojusioje savo širdyje. Mačiau, 
kaip jos pirštas slinko tarsi ašara meilužio skruostu, ma- 
čiau jos įsimylėjusias auksines akis. Aš, kaip ir Filipas, ne- 
turėjau jokios abejonės, kad, gavusi laisvę rinktis, Leti eitų 
paskui meilužį iš savo vyro kalėjimo. Dabar nieko nebesu- 
pratau: taip, kaip Leti pasielgė su Filipu, aš nebūčiau pasi- 
elgusi net su šunimi. 

Turėjau mamai kažką paaiškinti. Pasakiau, kad Votersaide 
kilo barnis ir kad Filipui reikia kelias dienas pabūti atokiau 
nuo mūsų. 

- Jis beviltiškai nelaimingas, - paaiškinau aš. 

Mama nutaisė pakenčiamą veido išraišką. 

— Žinoma. Jis yra jaunas. 

Medičių perlų neprisiminiau tol, kol pradėjau rengtis 
gulti. Galbūt Filipas, kol tėvas grįš, turės laiko padėti vė- 
rinį atgal, kur jis buvo. Vyliausi, kad nebus jo atidavęs Be- 
atričei. 


Tą naktį kažkuriuo metu masyvūs pagrindiniai vartai į Vo- 
tersaidą buvo uždaryti ir, pasak mėsininko berniuko, kuris 
kitą dieną tai papasakojo mūsų virėjai, dabar galėjo būti 
atrakinami tik sargo, pirmiau suderinus su namo gyvento- 
jais. Eni Stedmen persakė žinutę, gautą iš savo sesers, kad 
ponia Dunstan serganti ir lankytojų nepriimanti. Ma pa- 
mėgino pasiųsti dovanų braškių, bet jos sugrįžo atgal su 
rašteliu, kad ponia Dunstan „apgailestauja negalėdama jų 
priimti“. Votersaidas užsidarė pats savyje. 

— Keisti Žmonės, - padarė išvadą Tė. - Ar žinote, kai per- 
daviau Dunstanui tą laišką, skirtą jo žmonai, būtumėte pa- 
manę, kad įteikiau jam bombą. „Čia tik nuo Filipo Kaselio“, - 

pasakiau, bet tai neturėjo reikšmės. Vyras buvo nepaten- 
kintas. | 

Dabar pagaliau aš supratau, kaip buvo išduota meilu- 
žių paslaptis. Nežinojau, ką Filipas rašė Leti, bet galėjau 
nuspėti. Ir įsivaizdavau geležies pilkumo spyruoklių dir- 
bėjo galvą, nepatikliai palinkusią virš iškilmingų pareiški- 
mų, kvailų meilių žodelyčių, aistringų akimirkų prisiminimų 
ir pažadų greit sugrįžti su planu išvaduoti Leti. Daug pa- 
sako tai, kad vyras turbūt perskaitė laišką penktadienio va- 
karą ir laukė tinkamos progos. Žmonos apgautas vyras, — 
be abejo, žinant tarnams ir pusei apylinkės, - vis dėlto su- 
valdė įtūžį ir tyliai kūrė keršto planus. 

Vėliau tą dieną į Felvudą atėjo Hosana Grindju, mo- 
suodama rašteliu. Dunstanai grįžta į Mančesterį. Šiaip ar 
taip, rudenį Hosanos, kaip Alfredo dukrų mokytojos, ne- 
bereikės. 

Hosanos krūtinė iš pasipiktinimo išsipūtė. Ji sušnypštė 
man į ausį: 

— Būtų daug geriau, kad tos merginos prikimštų savo 
galvas rimtos geometrijos negu kitko, apie ką aš jau gir- 
dėjau. 

Kitą dieną į Grindju kotedžą atvažiavo kaimo vežimas, 
prikrautas jos brolio dažų, pastolių, terpentino butelių ir 
suvyniotų eskizų, kartu su Džeremio honoraro čekiu. Sie- 
nų tapytojas buvo nebepageidaujamas. Įdomu, ar dabar vie- 
nas iš sodininkų padengs Džeremio Venerą baltu tinku. 

Maksas Kaselis turėjo daugiau ryžto už mus visus. Pra- 
bėgus dviem dienom, apimtas nevilties ir susirūpinimo dėl 
Filipo, jis pats atvažiavo prie Votersaido sargo būdelės ir 
nesitraukė tol, kol jo neįleido. Vis dėlto Filipas nesugrįžo į 
Londoną. Parvykęs iš Amerikos, Maksas rado kelių dienų 
senumo raštelį, kuriame buvo paaiškinta, kad Filipas išvažia- 

vo prie Ežerų pradėti naujo gyvenimo su Leti Dunstan, vie- 
ninteliu žmogumi, įprasminančiu jo būtį. Dabar Votersai- 
de Maksas sužinojo, kad Leti pasiliko su savo vyru, o Filipas 
nusiminęs išbėgo. Spyruoklių dirbėjas nenutuokė, kur jau- 
nuolis galėjo pasidėti, ir mažai dėl to suko galvą. Kai dėljo, 
nemaloniai užsiminė Dunstanas, jei paaiškėtų, kad Filipo 
daugiau niekas nebematė, tai pasaulis būtų netekęs pavo- 
jingo ramybės drumstėjo. 

Dėl Medičių perlų - visų trisdešimties su deimantine 
sąsaga, - Dunstanas pareiškė nieko apie juos nežinąs. 

— Abejoju, ar kas nors, kas vyksta tuose namuose, galė- 
tų mane nustebinti. - Maksui Kaseliui baigus pasakoti sa- 
vo istoriją, mamos veide atsirado griežčiausia driežo mina. 
Spėjau, kad mane čia pašaukė ilgai apklausai, kol perlų pir- 
klys neužlipo nakčiai į viršų. 

— Dar nepranešiau policijai, kad perlai dingę. - Maksas 
Kaselis niūriai atsiduso. - Žinau, kad turėjau pranešti. Bet 
suprantate, jei Filipas po dienos kitos grįžtų ir perlus tebe- 
turėtų, niekas ir nesužinotų, kad jie buvo dingę. Tuomet 
niekas sūnaus nevadintų vagimi - ir manęs taip pat. Bet 
aišku, aš negaliu laukti visą amžinybę. 

Pasipiktinusi pažvelgiau į jį. 

— Bet niekas negali jūsų kaltinti! O perlai turi būti ap- 
drausti. 

- Žinoma. Bet negali pamesti Karalienės perlų - nepri- 
lygstamų istorinių perlų — ir tikėtis išlaikyti savo verslą. — 
Perlų pirklys gūžtelėjo. - Pasaulį greit apskries žinia, kad 
Maksu Kaseliu daugiau nebegalima pasitikėti. Ir vis dėl- 
to... - Jo akys iš nuoskaudos suapvalėjo. - Kas dar, be sū- 
naus, būtų žinojęs, kur laikomi seifo raktai? O Filipas yra 
tiesiog įsimylėjęs jaunuolis. - Jis papurtė galvą. - Nekalti- 
Nu nė ponios Dunstan. Niekas negali įsakyti: privalai įsi- 
mylėti šitą žmogų, o ne aną. - Jis parodė ranka į kairę ir į 

dešine. - Jei kas nors kaltas, tai Alfredas Dunstanas ir aš, 
kad neskyrėme pakankamai dėmesio žmonėms, kurie pa- 
grįstai jo tikėjosi. 

— Bet jūs turite įtakingų draugų. - Mama stengėsi kaip 
nors jį paguosti. — Visi tie turtuoliai, kurie pirko jūsų per- 
lus. Jie supras, kad jūs nepadarėte nieko bloga. 

— Brangioji ponia Ašam. Aš perleidau per savo rankas 
porą perlinių auskarų, o po savaitės operoje jų savininkė 
su manimi net nesisveikino. Šitie žmonės yra verslo part- 
neriai, o ne draugai. Bet nesvarbu. - Jis patraukė pečiais, ir 
jo balsas tapo tvirtesnis. - Ar svarbu, kad perlai dingę am- 
žiams, jei tik žinočiau, kad Filipas gyvas ir sveikas. 


Kitą savaitę pas mus atvyko iš Londono du nepažįstami 
žmonės, pareiškė esą „tam tikri policininkai“ ir davė karo 
įstaigos adresą. Vienas buvo smulkutis, prie pakaušio pri- 
laižytais plaukais, plonais ūseliais ir profesionaliai armijai 
būdingomis kapotomis manieromis, kurios tokios priešin- 
gos džentelmenui karininkui. Jo bendradarbis - stambaus 
sudėjimo ir daug tylesnis, bet pastebėjau, kad kolega jį va- 
dina viršininku ir pagarbiai laukia, kol šis užduos kokį kitą 
netikėtą klausimą. Nuo ko tikrai pašiurpau, tai nuo jų vie- 
nodų lietpalčių: dukslių, buivolo odos apsiaustų nuo lie- 
taus, guminių batų ir identiškų juodų katiliukų. Jie buvo 
tarsi vyrai, pripratę prie karališkosios tarnybos uniformų, 
negalintys nusikratyti įpročio susiderinti, kad ir kaip sten- 
gėsi būti laikomi paprastais žmonėmis. 

Jų jau lankytasi Votersaide, klausinėta dėl Medičių per- 
lų. Beatričė prisipažino, kad jie buvo skirti jai, bet pareiškė 
jų negavusi. Svarsčiau, ar tai teisybė. Jeigu Alfredas Duns- 
tanas iš tiesų taip paskendęs skolose, kaip sakė Maksas Ka- 
selis, Medičių perlai, parduoti slapta, galėjo gerokai pataisyti 

padėtį. Ir vis dėlto Maksas Kaselis tvirtino, kad su tokiais 
perlais kaip šie slaptumas neįmanomas. 

Vyrai iš Karo ministerijos specializavosi paslapčių išsi- 
aiškinimo srityje. Jie vis klausinėjo, kodėl Maksas Kaselis 
kone savaitę laukė ir tik tada pranešė policijai apie perlus. 

— Suprantama, jis tikėjosi, kad Filipas bet kuriuo mo- 
mentu gali juos parvežti atgal. - Ma tonas rodė nekantru- 
mą. - O ką tėvas turėjo daryti? Jūs gi žinote - tas berniukas 
nėra vagis. 

— Bet pagal įstatymą jis toks yra. - Smulkusis vyriškis 
gražiai pasidėjo savo katiliuką ant kelių. - Jis yra vagis, po- 
nia Ašam. 

- Žinoma, jeigu tai jis paėmė perlus. - Stambusis vyriš- 
kis dairėsi po mūsų svetainę, lyg ieškodamas pavogtos nuo- 
savybės. Jo veidas atrodė paraudęs iš nepatogumo: abudu 
vyrai atsisakė nusivilkti lietpalčius. - Galbūt, - pridūrė stam- 
busis vyriškis, - mums peršama mintis, kad vaikinas turi 
perlus, kai iš tiesų jie yra visai kitur. 

- Bet juk Filipas paliko raštelį prisipažindamas. 

— Raštelį parašyti gali bet kas, ponia Ašam. - Smulkusis 
vyrukas šypsodamas it šeškas rodė dantis. - Jūs, aš, net ponas 
Maksas Kaselis, drįstu sakyti, nors jis ir teigia nerašęs. 

Mano tėtis prunkštelėjo. 

— O dangau, tik nesakykite man, kad jūs įtariate patį Mak- 
są Kaselį? Kurių galų jam reikėtų sužlugdyti savo verslą? 

- Jis galėtų - jeigu kas pakankamai užmokėtų. - Smul- 
kusis vyriokas reikšmingai palinko arčiau. - Suprantate, mes 
jau kuris laikas stebime poną Kaselį, klajojantį po pasaulį. 
Siandien čia, rytoj jau kitur, visuomet ieško perlų - taip jis 
sako. Kas galėtų įtarti jį ieškant tuo pat metu informacijos, 
kurią perduotų vokiečiams? - Jis padailino ūsus. - Pavyz- 
džiui, ar jūs nepastebėjote, būdami Italijoje, kad jis ką nors 

slapta veikia? Susitinka su kuo už gatvės kampo? Kas nors 
vėlai naktį atvyksta? 

— Bet juk tai visiškas absurdas! - Mano tėtis netikėda- 
mas skėstelėjo rankomis, jo akiniai pakibo ant grandinė- 
lės. - Negi jums gali kilti mintis, kad Maksas Kaselis yra 
šnipas! Bet, mielieji, šnipai laikosi slapčiom ir nesireklamuoja 
pabėgdami su karališku papuošalu. - Jis pakėlė akis į lu- 
bas, melsdamas blaivios galvosenos: - O, guis custodiet ip- 
sos custodes? 

Stambiojo vyro akys susiaurėjo. 

— Tai ir jūs, pone, mokate užsienio kalbų? 

— Tai, - tarė glaustai mano tėtis, - buvo lotynų. Reikėtų 
versti: „Kas yra policijos policija?“ 

- Iš tikrųjų? - Šnipų gaudytojas atrodė susidomėjęs. — 
Ir ponas Kaselis moka lotyniškai, ar ne? 

— Manau, kaip išsilavinęs Žmogus, turėtų. 

— Kaip ir itališkai, vokiškai, prancūziškai - lyg savo gim- 
tąja kalba, truputį slovakiškai ir gali susišnekėti arabiškai. 
Tai nepaprastai platus išsilavinimas, kaip jūs pasakytumė- 
te? — Smulkusis vyrukas atrodė triumfuojantis. - O, nesi- 
jaudinkite, mes žinome viską apie Maksą Kaselį ir jo 
sugebėjimus. 

Jis vėl palinko į priekį. 

— O dėl užsieniečių, tokiam išsilavinusiam Žmogui kaip 
jūs nereikia nė sakyti, kad prasidėjus šiam karui, yra ir ma- 
žų šalių, kurios būtų patenkintos, gavusios truputį grynų 
pinigų. - Jis patapšnojo per katiliuko viršų. - Perlai dabar 
gali būti Balkanuose, kol juos iškeis į šautuvus ir sprogme- 
nis. Vietoj pinigų šie vyrukai gali panaudoti viską. 

— Dar niekuomet negirdėjau tokios nesąmonės! Maksu 
Kaseliu pasitiki kai kurie patys Žymiausi Britanijos žŽmo- 
nės. Iš kur jam kiltų noras pirkti ginklus albanams ir bul- 
garams? 

— Priešai budrūs, ponia Ašam. Sabotuotojai. Anarchis- 
tai. Gali sėdėti šalia vieno iš jų traukinio vagone ir nepaste- 
bėti - labai mandagūs, kai kurie net egzotiški. O paskui vieną 
dieną - tekšt! - Jis pliaukštelėjo kumščiu į delną. 

— Prisimenate Sidnėjaus gatvę? - staiga pasiteiravo stam- 
busis vyriškis. — Karališkoji raitininkų artilerija aptiko du 
trylikos svarų sviedinius ir dar negalėjo iškasti trijų liku- 
sių. Jie dar ir dabar ten tikriausiai tebeguli, jei nekilo gais- 
ras. Taip, tai buvo latviai. 

— Gerai, galiu garantuoti jums, -lediniu balsu pareiškė ma- 
ma, - kad Maksas Kaselis nėra nei anarchistas, nei šnipas. 

— Ne, ponia. Žinoma, ne. 

— Jis nėra toks. Nėra, ir viskas. Ir vargšelis Filipas, nors 
sutinku, kad jis kvailai prisivirė košės. 

— Ponia, sakyčiau, tai daugiau nei košė. - Smulkusis vy- 
ras tyrinėjo pirštu ūso kraštelį. - Dabar tai nacionalinio sau- 
gumo klausimas. Štai kodėl prašyčiau jus ir jaunąją panelę 
nieko nepasakoti išėjus iš šio kambario. Ir jei ką išgirsite iš 
jaunojo Kaselio - štai mano vizitinė kortelė. - Jis sužvejojo 
dėmėtą vizitinę kortelę vidinėje kišenėje, bilstelėdamas savo 
antspauduotu žiedu į didelį metalinį daiktą. - Kiekvieną 
smulkmeną apie Kaselius, viską, ką, jūsų manymu, man ver- 
tėtų Žinoti, galite pranešti šiuo adresu. 

Mes išsiuntėme juos atgal į geležinkelio stotį vežimai- 
čiu, sutūpusius pagrečiui kaip druskinė ir pipirinė. Vyliau- 
si, kad paslaptingasis luitelis po šeškiško vyro apsiaustu buvo 
ne revolveris. Kaip mes galėjome taip toli nueiti nuo kelių 
žvilgsnių, kuriais buvo pasikeista Venecijoje, meno galeri- 
joje? Stengiausi išguiti revolverio vaizdą sau iš galvos, bet 
jis dar ilgai tvyrojo ten, nors vyrai jau buvo išvykę, kaip ir 
šiltos gumos kvapas mūsų svetainėje. 

Kai aš vėl pamačiau Dunstanus, vokiečiai žygiavo per Bel- 
giją ir pirmieji britų kariniai būriai išsilaipino Prancūzijoje. 
Tėčio laikraščiai skelbė, kad Naujosios Zelandijos gyven- 
tojai nuvertė vokiečių vyriausybę tolimojoje Samojoje. Kai- 
melyje kepėjo Žmona pridėliojo tarp arbatinių pyragaičių 
Britanijos vėliavėlių ir karūnacijos puodelių. 

Nusigavau į Vindermerą išsiųsti paštu kelių mamos bo- 
taninių rūšių, prie kurių reikėjo pridėti aiškias instrukcijas, 
ir kai išėjau iš pašto, pamačiau pažįstamą ilgą Alfredo Duns- 
tano automobilį, privažiavusį netoliese. Paties spyruoklių 
dirbėjo nesimatė nė ženklo. Samdytas vairuotojas sėdėjo 
pasisukęs savo sėdynėje, tarsi tuoj turėtų pašokti ir atida- 
ryti dureles, už jo kiūtojo figūra, labai panaši į Leti. Mane 
pagavo noras nekalbėti su ja. Jaučiausi it nusikaltimo ben- 
drininkė atsitikime su Filipu ir neatleidau jai, kaip ir sau 
pačiai. Būčiau perėjusi į kitą kelio pusę, kad jos išvengčiau, 
jei ji nebūtų pravėrusi durelių ir manęs pašaukusi. 

— Krise. - Jos pirštinėta ranka pasirodė tarpduryje, mos- 
telėdama man. 

Priėjau prie automobilio. 

— Labas rytas, ponia Dunstan. 

Dabar ji pasilenkė ir plačiai atlapojo dureles. 

— Aš taip džiaugiuosi. Ar trumpam neprisėstum viduje 
ir nešnektelėtum su manimi? Mergaitės išsireikalavo su- 
stoti prie saldumynų krautuvės ir taip ilgai ten užsibuvo, 
kad Džekas nuėjo jų ieškoti. 

Nedelsdama įlipau į, mašiną, o ji, vis dar šnekėdama, 
nustūmė nuo sėdynės Beatričės šunį, kad padarytų man 
vietos. 

— Šiandien mes išvykstame į Mančesterį, ir aš tikėjausi 
prieš išvažiuodama su tavimi pasimatyti, bet neturėjau kaip — 
Alfredas paliko tik šį rytą. 

— Suprantu. 

Ji uždarė už manęs duris, kad būtume vienos. Bet vis 
vien taip pritildė balsą, kad ėmiau svarstyti, ar tik vairuo- 
tojui nėra mokama už klausymąsi. Iš taip arti Leti atrodė 
gležnesnė nei visada, jos oda tebebuvo tokia vaiski kaip 
stiklas, pro kurį stebi skeletą, tarsi niekas neslėptų jos pul- 
so tvinkčiojimo ir kiekvieno nervų spazmo. Jos akys slan- 
kiojo po mano veidą. 

- Filipas... - kuždėjo ji. - Ar ką nors apie jį girdėjai? Ži- 
nau, kad tėvas jo ieškojo. 

Papurčiau galvą. Kilo pagunda paklausti: „Bene jums 
rūpi?“, bet negalėjau tėkšti tokio kaltinimo tiesiai į tą per- 
sekiojimo nukamuotą veidą. 

— Niekas nieko negirdėjo. Jis dingo. 

— O Dieve! - Ji įkniaubė veidą į pirštinėtas rankas, pas- 
kui atsitiesė ir, žvilgtelėjusi į padalytą stiklą, sunėrė pirštus 
ant kelių. - Žinau, tu kaltini dėl visko mane. - Jos akys dar 
kartą susidūrė su manosiomis. - Manai, aš savanaudiškai 
skatinau Filipą patikėti, kad mūsų laukia bendra ateitis. Bet 
aš to nedariau. - Ji liūdnai papurtė galvą. - Aš drąsinau tik 
pati save. Leidau sau svajoti, Krise, - ar tai tokia didžiulė 
nedorybė? 

- Bet jei jūs mylėjote Filipą, tai kodėl neišėjote kartu su 
juo? Jis būtų jumis pasirūpinęs. Jis jus dievino. 

„ Opodešimties metų? - Jos akys sužvilgo netikėta drėg- 

me. - Artu pamiršai, kokia aš sena? Po dešimties metų man 
bus keturiasdešimt aštuoneri, o Filipas neturės nė trisde- 
šimties. Mano plaukai bus žili, ir aš stengsiuosi paslėpti kaklo 
raukšles apykaklėmis ir skarelėmis. Ar manai, kad Filipas 
tuomet mane vis dar dievintų? Kodėl turėtų, kai moterys 
visoje Europoje puls jam ant kaklo ir meilikaus, kad tik su- 
gultų su juo į lovą? 

Ji niūriai nusišypsojo. 

- Ir šitaip - dėl mano svajonių! Alfredas jas nukirto pa- 
čiu brutaliausiu būdu. Jis niekuomet nepamiršo, kokia aš 
sena, net kai aš pati pamiršau. - Jos ranka pakilo kaip paukštis 
iš sterblės, sumojavo ir vėl nukrito. - Mano vyras neturi 
laiko fantazijoms. Bet gal turėčiau būti jam dėkinga. Jo žiau- 
rume buvo tiesos. „Jis tave pames, - štai ką pasakė Alfre- 
das. — Paliks kokiame nors aptriušusiame pensione 
parsidavinėti besigydantiems turtingiems anglų džentel- 
menams. Ir tu būsi to nusipelniusi. 

— Filipas taip niekuomet nepasielgtų. - Įsiutau už Fili- 
pą. - Jūs buvote jam viskas... 

— Viskas dabar. Bet jauni vyrai keičiasi. Kada nors pati 
tai suprasi. Po kelerių metų - kas žino, kokia našta būčiau 
tapusi Filipui? — Ji išsitiesė. - Bent jau žinau - Alfredas vis 
dar nori, kad būčiau jo Žmona. Aš jam pakenkiau, ir jis to 
niekuomet nepamirš, tačiau jis bent jau neprarado manęs. 
Supranti, aš galop pasirinkau Alfredą, o ne Filipą, tad jis 
sutriuškino savo varžovą, o jam tai svarbiausia. Alfredas 
niekuomet nepaleidžia iš rankų to, kas yra jo, tad aš visuo- 
met būsiu jo žmona. Visuomet turėsiu sau vietą ir stogą 
virš galvos. 

Jos akys lėtai klydinėjo mano veidu. 

— Tu viso šito nesupranti, vargšele Krise, ar ne? Ir Dže- 
kas nesupranta. „Tu galėjai jį palikti, - nuolat kartoja jis. — 
Jei norėjai Filipo Kaselio, kodėl, po galais, neišėjai?' Džeko 
akyse aš nusidėjau dvigubai: kartą būdama moterimi, kuri 
patyrė pagundąir jai pasidavė, o paskui - neturėdama pa- 
kankamai jėgų pabaigti tam, ką pradėjau. - Ji linktelėjo galvą. 
— Aš visuomet buvau silpna - Džekas tai žino. Kai jis buvo 
dar vaikas, kartais reikėdavo jį gelbėti nuo Alfredo, bet aš 
visuomet rasdavau pasiteisinimą, kad pasielgčiau kitaip. Jam 
teko pačiam susidoroti. 

Netoliese atsidarė krautuvės durys. Leti uždėjo ranką 
ant manosios. 

— Filipas tai ištvers, Krise, aš tau pažadu. - Ji liūdnai nu- 
sišypsojo. - Kentėsiu aš viena. 

— Ida nori karšto šokolado, o Bea reikalauja saldyme- 
džio ir „apgavikų . Galvosūkis. - Kai aš pradariau dureles 
ir išlipau, Džeko balsas užsikirto. - O! Sveika, Krise. 

Nebuvau dar mačiusi jo miestietiškais drabužiais: ofi- 
cialiu kostiumu, lakuotais batais ir kieta žvilgančia marški- 
nių apykakle - lyg tiesiai iš parduotuvės. Drabužiai ant jo 
aukštos, liesos figūros darė tokį asketišką ir korektišką įspūdį, 
kad jis atrodė lyg užsienietis. Galbūt jis lygiai taip pasijuto 
žiūrėdamas į mane, nes jo žvilgsnis iškart nukrypo žemyn 
į auksinį laikrodį, kurį buvo išsiėmęs iš liemenės kišenės. 

— Tos merginos tikra nelaimė, tiesa? Jei taip ir toliau, šian- 
dien Mančesterio nepamatysime. 

Išgirdau, kaip šalia klaktelėdamos užsiveria Leti dure- 
lės, nepalikdamos mums jokio išsigelbėjimo. Įkliuvusi žiū- 
rinėjau pašto įstaigos langus už Džeko peties. 

— Išgirdau, kad grįžti atgal į miestą. Ar ilgam? 

Jis vos vos gūžtelėjo pečiais. 

— Nežinau. Tėtis negalėjo sulaukti, kada išvažiuos iš čia. 
Po to, kas nutiko, jis neapkenčia šitos vietos. 

— Nori pasakyti, kad jūs galite niekuomet čia nebesu- 
grįžti? — Nustebusi pažvelgiau į jį. Jis mane tyrinėjo, bet, 
vos man pažvelgus, akys iškart nuslydo į šoną. 

— Labai gali būti. - Stojo tyla. - Maniau, džiaugsitės mū- 
sų atsikratę. 

— Ne, aišku, kad ne. 

— Ne? Maniau, gal jūs pykstate. Kai po viso to nebeat- 
ėjai — taigi, po to nutikimo ant prieplaukos. 

— Visai ne dėl to. Tiesą sakant, daug ko jau nebeprisimenu. 

Tai buvo visiškas ir sąmoningas melas. Prisiminiau kiek- 
vieną smulkmeną, tačiau net laukiniai eržilai nebūtų ma- 
nęs privertę to pripažinti. Ne todėl, kad kas nors būtų iš 
tikrųjų atsitikę; nieko tokio, ką sunerimusios motinos turi 
galvoje sakydamos „atsitiko“, kai klausinėja savo vėjavai- 
kių dukterų: Ar jis?.. Ar tu?.. Ar kas nors atsitiko? Ne, ne 
fizinio nuogumo prisiminimas skaudino. Tikrasis nepake- 
liamas nepadorumas buvo tai, kad mudu su Džeku apsinuo- 
ginome emociškai, be mažiausios gelbstinčios gailestingumo 
meilės šydo skiautės. Privalėjau apsimesti, kad tai pamir- 
šau. Nebūčiau ištvėrusi, girdėdama jį sakant įprastinį „at- 
leisk“, pigų it virtuvės stalčius ar limpantis tinkas pripažinimą, 
kad įvyko kažkas ne visai derama. Kadangi buvo įvykęs ka- 
taklizmas, gilus, jaudinantis ir gąsdinantis, dabar prieš jį sto- 
vėjo visai kita Kristabelė Ašam, neraustanti ir nekandžiojanti 
savo lūpos, nesukanti plaukų sruogos ant piršto, aiškiai vir- 
pėdama jo akivaizdoje. 

— Aširgi nedaug ką teprisimenu. - Jis pažvelgė man tie- 
siai į akis: žvilgsnio tvirtumas rodė, kas iš tiesų buvo mūsų 
bendras melas - paktas tarp mūsų, susitarimas tos nakties 
atradimus pasilaikyti sau ir dėtis prieš pasaulį, kad nieko 
nenutiko. 

— Buvom per daug išgėrę. 

— Aš irgi taip manau. 

— Taip. 

Giliai viduje norėjau šaukti, klykti ir lėkti tolyn gatve 
ištiestomis rankomis, sukdamasi it sūkurys. Bet likau kur 
stovėjau, ieškodama, ką čia pasakyti. 

— Taigi... kurį laiką gyvensite Mančesteryje. 

— Mama ir mergaitės gyvens. 

Jis parodė į pašauktų kareivių pulkelį pašto lange. 

— Ketinu eiti į kariuomenę. Ir tau dar nepaklausus - ne, 
tėvui dar nesakiau. Jis gali manyti, ką nori, bet aš jau nu- 

sprendžiau. Pasiprašiau mokykloje į Karininkų lavinimo kor- 
pusą, tad galbūt gausiu karininko laipsnį, bet apskritai man 
nesvarbu. - Jis vėl pažvelgė į mane tuo savo tiesiu žvilgs- 
niu, ir aš iš naujo pajutau tą keistą alkio ir atviro nepaklus- 
numo derinį. - Po viso to, kas įvyko, aš tik noriu išsigauti iš 
čia ir ką nors daryti savarankiškai. 

Tai nelabai skyrėsi nuo to, ką buvo sakęs man Filipas, 
pagalvojau aš. Tuo metu iš cukrainės išvirto Beatričė su Ida, 
bardamosi ir plėšdamos kažką viena kitai iš rankų. 

— O, sveika, Krise. - Beatričė nužvelgė mane be entu- 
ziazmo. - Ar Džekas tau jau pasakė? Šiandien mes grįžta- 
me į Mančesterį. 

— Jau girdėjau. 

- Tėtis sako, jog mes privalome grįžti. Ir po viso to, kas 
nutiko, - Beatričė paniekinamai žvilgtelėjo per petį į savo 
mamą, — tikrai negaliu jo kaltinti. Tad, jei nori, gali sau 
pasilaikyti visą Votersaidą. - Ji gūžtelėjo pečiais ir įsikišo 
į burną saldainį. - Tikiuosi, greit Mančesteryje turėsime 
naują namą. 

Vairuotojas pakilo iš savo sėdynės atidaryti durelių, pa- 
laikyti paketų ir sulaikyti jaudrios Topsės. Ida įlipo į auto- 
mobilį ir ruzginosi patogiai įsitaisydama. 

— Sudie, Krise. - Beatričė pakrutino pirštus. - Pažadė- 
čiau parašyti, bet tikriausiai neparašysiu. Laiškai reikalau- 
ja tiek pastangų - niekad negaliu sugalvoti, ką parašyti. 
Tiesiog pagalvok apie mus visus eidama į paežerę pasivaikš- 
čioti. — Ji įlipo paskui Idą automobilin. 

— Ir į valčių pašiūrę, - sumurmėjau aš. 

Džekas mane išgirdo. Automobiliui truktelėjus pama- 
čiau, kaip jis atsigręžė per petį ir pažvelgė. 


Lienuoliktas skyrius 


ę g švykus Dunstanams, Votersaido namas, regis, už- 
migo kietu miegu. Tamsiai geltonos daugybės langų užuo- 
laidos buvo užtrauktos, mėsininko ir urmininko vežimai 
daugiau nebedardėjo pro arką į virtuvės pusę, dauguma 
tarnų buvo atleisti. Eni Stedmen sesuo išvyko kaip tarnai- 
tė, nudirbanti visus darbus, į Kokermoutą, mokyklos direk- 
toriaus šeimą, - ta tarnyba, pasak Eni, jai neteikė nė pusės 
to smagumo, kaip erdvus ir triukšmingas Votersaido tarnų 
kambarys. 

Kai saulė jau nebešildė ir medžiai apsiliejo pirmaisiais 
rudeniškais atspalviais, aš dažnai vaikščiodavau paežere, 
traukiama atgal į apleistus rūmus, tarsi tik jų ekstravagan- 
tiškų turėklų ir baliustradų akivaizdoje būčiau galėjusi pa- 
tikėti tuo, kas įvyko tą neramią vasarą. Jeigu tai nebūtų taip 
iš esmės manęs pakeitę, būčiau tiesiog įsivaizdavusi, jog 
visa - miegančio namo sapnas. Kaip užkerėta pasakų prin- 
cesė Votersaidas miegojo, tuo tarpu aplinkui visos gyva- 
tvorės ir vejos toliau buvo dailinamos, ir Žvyrui bei terasos 
grindiniui neleidžiama apželti iki tolimo pabudimo. 

Dunstanų išvykimą kaimynai aptarinėjo kelias dienas, 
bet greitai jį nustelbė karo naujienos. Visų pirma karas bu- 
vo mums vaizduojamas kaip kilnus įsipareigojimas. Buvo 
pasakyta, kad Didžioji Britanija yra tarsi doras dėdė, bau- 

džiantis savo išsišokėlius sūnėnus; viskas pasibaigsią, kai 
tik Vokietijai ir Austrijai bus parodytos jų klaidos - tokį darbą, 
gyrėsi Daily Mail, laivynas galėtų padaryti be niekieno pa- 
galbos. Paskui atėjo pranešimai apie kruvinus susirėmimus 
prie Monso ir Britų karinių ekspedicinių pajėgų sutriuški- 
nimą. Staiga pasirodė, kad vis dėlto karas iki Kalėdų gali 
nesibaigti. Bet tai, regis, padarė žmones dar ryžtingesnius. 
Parduotuvių vitrinose švietė Britanijos vėliavos ir verbuo- 
jantys lordo Lonsdeilo plakatai: Ar tu vyras, ar žiurkė? Visur 
jauni vyrai, nenorėję būti Žiurkės, atsisveikindami pabu- 
čiuodavo savo motinas ir seseris, paspausdavo ranką tėvams — 
buvo kalbama, jog per dieną tiek įstodavo į kariuomenę, kiek 
anksčiau parsisamdydavo pagal sutartį per ištisus taikius 
metus. 

Noelį pakvietė ankstesnis Oksfordo dėstytojas prisidėti 
prie ekspedicijos į Anatolijos kalnus, pasišovusios ieškoti 
vieno iš Aleksandro generolų kapo. Tačiau mes greit suži- 
nojome, kad Turkų imperija įsitraukė į karą ir apie archeo- 
loginius kasinėjimus negali būti nė kalbos. 

Pradžioje niekas iš tikrųjų nežinojo, ką reiškia „kariau- 
ti . Per tas pirmąsias kelias savaites, jei ne laikraščių straips- 
niai ir vėliavos parduotuvių languose, „kariauti“ vargiai būtų 
skyręsi nuo gyventi taikos metais, nors kai kurie apdairūs 
žmonės ėmė krauti sandėliukuose arbatos, kavos ir cukraus 
atsargas — dėl viso pikto. Paskui pradėjo sklisti gandai. Po- 
nia Hol, mūsų virėja, nugirdo, kad jeigu įsiverš vokiečiai, 
gali tekti trauktis į šalies gilumą vien su antklode ir trupu- 
čiu maisto. Džordžas Pauelis pradėjo miegoti arklidėse. Jis 
pažinojo Kendalio apylinkių fermerį, kurio geriausius dar- 
binius arklius kariuomenė išsivarė per patį derliaus nuė- 
mimą. Vietos laikraščiai skelbė, kad vaikinai skautai buvo 
pasiųsti patruliuoti ant tiltų ir prie atsargų sandėlių ir kad 

du keturiolikmečiai mokiniai iš Kesviko pabėgo, norėdami 
tapti kareiviais, ir nusigavo net į Prancūziją, kol juos sura- 
do ir parsiuntė namo. 

Tė pradėjo nuogąstauti dėl „Fordo“. O galiausiai jauna- 
čius vidurius, išėjo kariauti, palikęs Tė tokį prislėgtą, jog aš 
nusprendžiau, kad mano indėlis į nacionalines pastangas 
būtų išmokti vairuoti ir pačiai išlaikyti tą daikčiuką. 


Patriotinė karštinė plito it infekcija. Net Hosana Grindju, 
iš pradžių prieštaravusi idėjai, kad Britų kareiviai kovotų 
toje pačioje pusėje, kaip ir neapsakomai blogas caras, užbai- 
gė poezijos skaitymą pergalinga versija „Dieve, saugok Ka- 
ralių“, prie kurios prisidėjo visi klausytojai. Prabėgus porai 
dienų, vietos laikraštis išspausdino ištisą skiltį jos pakilių ei- 
lių, pasibaigiančių jaudinančiu raginimu eiti į kariuomenę: 


Tegu aviganis palieka savo bandą, 

Ir paukščių gaudytojas — savo ežerą! 
Kurgi tas vyras, kuris snaudžia, 
Kai pabunda tironija? 


Maksas Kaselis, sprendžiant iš melancholijos mūsų gau- 
namuose jo laiškuose, buvo it svetimšalis, kuriam laikui už- 
migęs. Vis dėlto iš Filipo nebuvo jokių žinių, ir Maksas labai 
bijojo, kad jo sūnus bus pašauktas į karą ar galbūt pats į jį 
puolęs. Kai dėl paties Makso, Londono gatvėse dabar buvo 
puolami Žmonės, turėję nors menkiausių ryšių su Vokieti- 
ja, ir jis tikėjosi bet kuriuo momentu būti internuotas kaip 
„Svetimšalis priešas“. 

Medičių perlai taip ir nebuvo surasti, ir jis įtarė, -— ne, jis 
buvo įsitikinęs, - kad Slaptosios žvalgybos skyriaus džentel- 

menai, kur tik jis vykdavo, sekė jam iš paskos, vildamiesi 
rasti būdą, kaip tą paslaptį išsiaiškinti. „Ir vis dėlto, jei tik 
žinočiau, kad Filipas gyvas ir sveikas... ištverčiau ir visa tai, 
ir dar daugiau“. 

Gruodžio mėnesį pranešimai iš fronto apie sustingusį 
purvą, spygliuotas vielas ir mirtį pradėjo užgožti viską ir 
nutildė miuzikholo juokus, nerimo apimtos šeimos išmoko 
gyventi bijodamos geltono telegramos voko. 1915 metų pa- 
vasarį mūsų pačių rytinio kranto miesteliai buvo apšaudy- 
ti sviediniais ir „Zeppelin“ bombomis, ir į ligoninę ėmė plūsti 
pirmieji suluošintieji, išlikę gyvi po Ypro mūšio. 

Tuomet Noelis nusprendė nebegalįs ilgiau likti namie. 
Man atrodė neįmanoma, kad mano brolelis, švelnus kny- 
gius, pliektų į ką nors iš šautuvo - vargu ar jis pats galėjo 
tai įsivaizduoti, bet faktas lieka faktu: kiti vaikinai kovėsi 
už savo šalį, ir Noelis atkakliai teigė, kad jis turi teisę eiti ir 
„atlikti savo pareigą . Manau, slapta Ma vylėsi, kad ver- 
buojantys karininkai tik užmes akį į jos ištįsėlį svajingą sū- 
nų įdubusia krūtine ir iškart parsiųs jai atgal, bet, deja, ir 
Noelis ištirpo kariuomenėje su uniforma, kuri karojo ant 
jo pečių ir šlaunų dar laisviau negu jo oksfordiški drabu- 
žiai. Jis atsiuntė mums paštu savo nuotrauką iš apmokymo 
stovyklos: eilinis Noelis Ašamas, labai rimtas ir ryžtingas, 
su netvirtai besilaikančia ant ausų kepure ir kaklu, kyšan- 
čiu iš per didelės uniformos apykaklės tarsi laibas stiebelis. 

Dabar daugybė kaimo namų turėjo lange baltą kvadra- 
tinę kortelę, rodančią, kad jie „pasiuntė vyrą kovoti už ka- 
ralių ir šalį . Net Džeremis Grindju išvyko į Prancūziją savo 
paties sąskaita tapyti ir škicuoti žudynių, o jo sesuo, kuri 
tegalėjo nuveikti prieš hunus tiek, kad sudegino turimus 
Gėtės vertimus ir lipnia juostele užklijavo ant savo piani- 
no vardą „Bechstein“, vis labiau krimtosi, trokšdama atlikti 
ką nors konkretaus šiam reikalui. 

Vieną šviesų gegužės rytą ji atvyko į Felvudą iš pasiten- 
kinimo trindama savo ilgas laibas rankas. 

— Na štai —ir viskas! Po poros savaičių aš eisiu į apmoky- 
mą, O po dviejų mėnesių būsiu Prancūzijoje su mūsų besi- 
kaunančiais vyrukais. - Ji tiesiog netilpo mūsų svetainėje, 
šešių pėdų karys - karalienė. - Geriau mirti mūšyje negu 
lovoje, kaip jie sako! Niekuomet negalėčiau pamilti vyro, 
kuris neatlieka pareigos savo kraštui. 

Tė apstulbęs spoksojo į ją: 

— Jūs ketinate tapti kareiviu, panele Grindju? 

— Žinoma, ne, pone Ašamai! Nors viliuosi, kad jei pri- 
reiktų, puikiausiai pašaudyčiau. Ne, ne, aš buvau Londo- 
ne, skambinau poniai Hildai Elizai Braun. Gal matėte jos 
skelbimą asmeninėje The Times skiltyje? Ji ieško ponių ir 
panelių, sudarinėdama moterų greitosios pagalbos korpu- 
są gabenti Prancūzijoje sužeistiems kariams. Ir kai pasa- 
kiau jai mokanti prancūziškai ir šiek tiek išmananti slaugą, 
ji mielai sutiko priimti mane į savo grupę. 

— Ar jūs ketinate vairuoti greitosios pagalbos mašiną? — 
Negalėjau įsivaizduoti Hosanos prie jokio vairo. 

— Ak, aš nevairuosiu! Aš slaugysiu sužeistuosius. - Hosa- 
na sunėrė rankas it Rosečio angelas. - Mūsų jauni vyrai ten 
miršta. Kaip aš galiu sėdėti sau prie Židinio ir nieko nedaryti? 

Man pasidarė gėda dėl savęs. Visuomet būdavo taip leng- 
va pasijuokti iš Hosanos jai už akių - iš jos drabužių ir ei- 
lėraščių, keistos kalbėsenos, - tačiau ji pirmoji rado, kaip 
tapti naudinga. Puikiai supratau, kad dabar, sulaukusi aš- 
tuonioliktojo gimtadienio, jei būčiau vyras, turėčiau eiti ka- 
riauti. Taip priderėjo kiekvienam nevedusiam vyrui - eiti į 
kariuomenę. Motinos rašė į laikraščius didžiuodamosi, kad 
išleido šešis ar septynis sūnus į karą ir, jei turėtų, pasiųstų 
dar šešis. O jei kokie jauni vyrukai dar delsė, buvo kalba- 

ma apie karinę prievolę. Netrukus šaukiamojo amžiaus vyrai 
nebeturės pasirinkimo. 

Mąsčiau apie Noelį ir Džeką - turbūt ir apie Filipą - ko- 
kiame nors varganame, purviname karo lauke. Noelio laiš- 
kai buvo cenzūruojami: mes težinojome tiek, kad jo 
batalionas Prancūzijoje ir kad Noelis tapo ulonu kapralu — 
iš prisipažinimo, kad rašė laiškus namo už tuos, kurie ne- 
begalėjo to padaryti patys. Jam ypač sekėsi rašyti laiškus 
mylimosioms, kurios atrašydavo savo vyrijai su dėkinga aist- 
ra, taip sudarydamos jam gerą reputaciją. Jis rašė, kad daug 
lijo, bet, laimė, prie to yra pripratęs. Praėjusią savaitę gir- 
dėjęs, jog kažkur netoliese, už vokiečių tranšėjų, yra romė- 
nų forto liekanos. Supratau, kad stengiasi savaip, noeliškai, 
nejaudinti mamos, 0 tai man dar labiau kėlė nerimą. Gal- 
vojau, ar Džekas siunčia tokius pat laiškus Leti. Aš bentjau 
stengiausi įsivaizduoti jį gyvą ir sveiką. Tė nemėgo matyti 
moterų, skaitančių laikraštį, bet aš vis vien pasiskolinda- 
vau išjo Times ir tol skaitydavau Žuvusiųjų sąrašus, kol man 
apraibdavo akys. 

Tą dieną pasigavau beišeinančią Hosaną prie vartelių ir 
paprašiau Hildos Elizos Braun adreso. Iki pat vakaro plu- 
šėjau prie prašymo, atmesdama vieną variantą po kito, su- 
sirūpinusi, jog poniai Braun gali pakakti vien mano amžiaus, 
kad nepriimtų. Tačiau dabar visai neblogai mokėjau vai- 
ruoti „Fordą ir, perjunginėdama bėgius, išsitreniravau įspū- 
dingus dešinės rankos raumenis. Mokėjau sutvarkyti 
pradurtą padangą ir sutepti mašinos vidų, žinojau viską 
apie kibirkšties uždelsimą ir įsižiebimą magnetoje, kad pa- 
taikyčiau teisingai ir uždegčiau mišinį. Tais laikais moteris 
vairuotoja buvo retenybė, o dar didesnė retenybė - mote- 
ris mechanikė; buvau įsitikinusi, jog esu kaip tik tai, ko rei- 
kia, - visas sunkumas buvo įtikinti tuo ponią Braun. 

Galų gale tai atrodė vienintelis kelias, nors mano tėvą ši 
mintis ypač gąsdino. Argi negana to, atrodė tėčiui, kad Noelis 
kažkur Prancūzijoje ir į jį šaudo vokiečiai? Ir štai dar aš, 
traukianti į Londoną savo brolio motociklu „Triumfu“, už- 
simaniusi įstoti į komandą, be abejonės, geranoriškų, ta- 
čiau aiškiai įžūlių jaunų moterų, apsisprendusių rizikuoti 
gyvybe tame pat krašte! Mano nuostabai, Ma palaikė šią 
idėją. Karo grėsmė vertė ją globti vaikus po savo sparne- 
liu, bet dabar, kai karas tapo realybe ir į jį išėjo Noelis bei 
kitų motinų sūnūs, moterų pareiga buvo juos slaugyti. Be 
to, ginčijosi ji, jeigu moterys nori balsuoti kaip vyrai, jos 
privalo ir darbuotis kartu su jais. Daug geriau būti naudin- 
ga pagelbstint sužeistiems kareiviams, negu rymoti prie bal- 
konų baliustradų arba sprogdinti muziejuje eksponatus. 

Tė atsitraukė, pralaimėjo ir pasirodė mums su jojimo kel- 
nėmis ir odine Noelio liemene, antblauzdžiais, kepure bei 
tamsiais akiniais, nešdamas sąrašą Ma draugų, pas kuriuos 
aš galėčiau pakeliui apsistoti. Londone mano draugija tu- 
rėjo pasidžiaugti dėdė Hervardas ir teta Marčionė. 

Sostinė zvimbė nuo karo reikalų. Nors ir su savo moto- 
ciklu, aš jaučiausi labai panašiai kaip į miestą atklydusi kaimo 
pelė. Pirmučiausia, ką išvydau Londone, - tai moterį pri- 
derinta šilkine skrybėle, vadelėjančią katafalką, pakinkytą 
keturiais juodais arkliais, turbūt jos broliai ar tėvas buvo 
Prancūzijoje ar Turkijoje, ar jūroje. Buvo moterų, vadelė- 
jančių milžiniškus arklių traukiamus geležinkelio vagonus 
ir kartu su policija budinčių sargyboje pagrindinėse gele- 
žinkelio stotyse. Jos reiškė savo teisę eiti, kur joms patinka, 
vienos, jau sutemus: šios puikios, naujoviškos moterys, ir 
jų niekas nepalaikydavo prostitutėmis. 

Ponia Hilda Eliza Braun, pasirodo, buvo maža stipri ko- 
kių penkiasdešimties metų mMoterytė romėniška nosimi, 

aukšta linine apykakle ir imperatoriškomis karalienės ma- 
nieromis. Stovėjau prie jos ant Belgravijos laiptų dulkėtais 
antblauzdžiais, išsipešusiais iš po odinės kepurės sutaršy- 
tais plaukais, krentančiais ant man per didelės brolio lie- 
menės, ir abejojau, ar ji nepalaikys manęs pradedančia 
tarnaite. Ji tylomis mane nužvelgė ir bemat pastebėjo: 

— Matau, kad variklis su šoniniais vožtuvais? Grandini- 
nė pavara? 

Buvau tiek priblokšta, kad automatiškai atsakiau: 

— Tai tikrai diržas. 

— Pakeliui į čia nebuvo keblumų? 

— Jokių, tik kartais drėgna magneta. 

— Ak. Didelis trukdymas. - Ji skvarbiai į mane įsižiūrė- 
jo. - Tau pirma reikės vykti išmokti pirmosios pagalbos, mušt- 
ro su neštuvais ir karo lauko virtuvės. Be viso to tu man 
nenaudinga. 

— Būčiau laiminga galėdama tai padaryti. 

— Puiku. Sugrįžk čia pirmadienį. Ir, tavim dėta, aš mes- 
čiau lauk tą karbidinį priekinį žibintą ir gaučiau naują di- 
namą. Iki pasimatymo, panele Ašam. 

Vėliau sužinojau, kad ponia Braun buvo pirmoji mote- 
ris, nukeliavusi iš Keiptauno į Kairą viena su nešikais ir me- 
dicinos dėže paskui savo vyrą inžinierių. Palyginti su tuo, 
turbūt buvo vaikų žaidimas iškaulyti ar pasiskolinti leng- 
vųjų automobilių ir sunkvežimių, pritaikyti juos vežioti su- 
žeistiesiems ir suorganizuoti jų perkėlimą per sąsiaurį su 
maža savanorių grupele. Mes manėme, kad iki išvykimo 
spėsime išmokti viską, ką reikia Žinoti apie sultinį ir žaizdų 
tvarstymą, ir atrodysime kareiviškai su chaki liemenėmis, 
kepurėmis ir sijonais iki kulkšnių. Mums bus daug darbo, 
tikino ponia Braun, tarp apnuodytų dujomis ir sužeistų tran- 
šėjose. 

Tačiau, jos nuostabai, kaip jau suprato moterys iš Raite- 
lių pirmosios pagalbos slaugos, Britų kariuomenė atsisakė 
pritarti idėjai, kad Prancūzijoje greitosios pagalbos maši- 
nas vairuotų moteriškos giminės atstovės. Netgi Raudona- 
sis Kryžius mus tik pakentė ir nustatė tiek apribojimų, kad 
ponia Braun išlėkdavo iš jų įstaigų įtūžusi, prisiekinėdama 
nieko bendra su jais daugiau neturėti. Mes galėjome likti 
neįdarbintos, kol truks konfliktas, jeigu ne besotis vyrų sty- 
gius karo fronte. Kadangi greitosios pagalbos vairuotojai 
vyrai kariuomenėje tapo prabanga, kurią ji vargu ar galėjo 
sau leisti, galiausiai ponia Braun įtikino valdžią, kad duotų 
mums dirbti Kalė kartu su FANY grupe iš Lamarko ligoni- 
nės, gabenančia sužeistus kareivius iš traukinių centrinia- 
me Gare į laivus-ligonines, plaukiančius į Britaniją. 

Ligi tol apie kraują ir žaizdas nutuokiau tik iš diagra- 
mų ir paskaitų su diapozityvais, kurias mums skaitė per 
mūsų švietimą, ir triušio, kurį aš įkalbėjau Džordžą Pauelį 
nudirti ir supjaustyti prieš išvykdama iš namų. Maniau, kad 
viskam esu pasirengusi, ir vis dėlto koks čia pasirengimas 
sukrečiančioms karo skerdynėms - tušti aklųjų veidai, kan- 
kinamas gargaliavimas tų, kuriems buvo nuneštas žandi- 
kaulis, ar kruvini strypai ten, kur turėtų būti jaunos galūnės? 
Išsigandau vien tų suluošintų vyrų vaizdo, vyrų, kartais 
purtomų drebulio ir apsipilančių ašaromis, trinktelėjus grei- 
tosios pagalbos durelėms, kartais, regis, palaikomų vien tik 
baltų raiščių po pilkai rudomis antklodėmis, - tik susitrau- 
kę žŽmogiški pavidalai ant medinių neštuvų su besivelkan- 
čiais brezentiniais dirželiais. 

Jie buvo kur kas labiau nei aš pripratę matyti staigią mirtį. 
„Gal galėčiau jį jums pernešti, panele? Pirmyn, drauguži, 
patekai pas ledi, bet dabar tau menkas skirtumas“. 

Kurį laiką pabusdavau kasryt mūsų mediniame barake 
su sausomis į plaukus nuriedėjusių ašarų vagelėmis. Verk- 

davau per miegus nuo baisaus išsekimo ir bejėgiškumo koš- 
maro, susidūrusi su kvailu, beprasmišku niokojimu. 

Grupėje buvau viena jauniausių. Štai kada ėmiau trokšti, 
kad būčiau mokiusis internatinėje mokykloje, o ne namuose; 
atmosfera stovykloje turbūt buvo labai panaši - tam tikras 
gyvas linksmumas nelaimės akivaizdoje. Kadangi mes bu- 
vome neapmokamos savanorės, buvome visos, atvirai sa- 
kant, iš, kaip pavadintų mama, „gerų šeimų, kur paskata — 
ne užsidirbti pragyvenimui, o grynas, širdingas stoiškumas. 
„Nagi, Ašam! Sukrusk! Nežiūrėk žemyn! Tiesiog džiaukis, 
kad ant tų neštuvų - ne tu!“ Merginos, kurios ieškojo su- 
žeistųjų, atrodė nesujaudinamos žaizdų vaizdo. Turėjau pa- 
miršti visas ankstesnės vasaros pamokas: nuslopinti 
emocijas, nuryti pyktį, nekreipti jokio dėmesio į baisų gang- 
renos dvoką ar pageltonavusius veidus, ar žalsvas dujo- 
mis apnuodytų vyrų sagas. Jausmai buvo apgaulingi, 
nepastovūs - geriausia juos paslėpti po sveiku humoru. 

Bėgant savaitėms, vidun įsigavo kažin koks stingulys, 
ne abejingumas, bet linksmas, gyvas chaki spalvos „aš“ tarsi 
atskilo nuo nedrąsios esybės viduje, kol pamažu gležnas 
branduolys sudžiūvo ir susitraukė. Buvau sukrėsta, tas tei- 
sybė, kai mama parašė, kad vargšelis Maksas Kaselis išsiųstas 
į internuotųjų stovyklą Aleksandros rūmuose, vis dar įta- 
riamas esąs šnipas, bet labai greitai vėl pasireiškė mano chaki 
tapatybė: stoiškas, linksmas buvimas dalinantis cigaretė- 
mis ir kartu su vyrais karčiai juokaujant, nė neužmetus akies 
į jų nudegusius kūnus ir sudarkytus vėidus. 

Hosana Grindju buvo pacientų numylėtinė, žingsniuo- 
janti su savo kepure, įkypai užsmaukta virš plačios nosies, 
cituojanti Šekspyrą ar menkavertes miuzikholo eiles. Vy- 
rams patiko jos keistumas, ir ji tai suprato, nuoširdžiai dary- 
damasi juokinga jų labui - mažas seno britų ekscentrišku- 
mo įsikūnijimas, atkeliavęs pas juos iki Prancūzijos krantų. 

Ponia Braun nulėkė atgal į Britaniją ir atsivežė daugiau 
transporto ir būrelį sumanių rausvai baltų jaunų moterų, 
kurios visos troško uoliai „atlikti savo pareigą“. Argi ne taip 
ir mes atrodėme mažiau nei prieš metus? Nuo tada kentė- 
jome oro antskrydžius, bombardavimą ir jūros audras. Žiemą 
turėjome tvarkytis su užšalusiais sunkvežimių varikliais, 
kuriuos naktį reikėjo kas valandą užvesti, kad jie neužstrigtų. 
Mes traukdavome mirusius vyrus iš kanalų ir skirstėme mais- 
tą oro antskrydžių aukoms, o kartkartėmis būdavome kvie- 
čiamos pašokti ar papietauti prie kariuomenės bendro stalo — 
mažutė šviesi paguoda. 

Iki šiol didžiavausi savo drąsa. Sužeisti kareiviai buvo 
pacientai - ligoniai, kuriems reikėjo pagelbėti taip užjau- 
čiamai ir veiksmingai, kaip tik leido sąlygos. Kol draudžiau 
sau galvoti apie Noelį ar Džeką, ar Filipą, paguldytus ant 
neštuvų ar velkančius kojas suluošintų, sutvarstytų vyrų 
eilėje, buvau patenkinta, kad įstengiu susidoroti su viskuo, 
kas man pasitaiko. 

Tuomet vieną dieną geležinkelio stotyje ponia Braun pa- 
mojo man, kad prieičiau arčiau, kur gydytojas karininkas 
ir pora slaugių buvo palinkę virš naujai pakrautų ligonių, 
jų balsai susiliejo į murmesį, o rankos judėjo stropiai, mik- 
liai ir greitai — tai rodė, kad padėtis kritiška. 

Šis vyras turėjo keliauti tiesiai į ligoninę. Jis vėl pradėjo 
plūsti kraujais, vargšelis, sužeistas granatos. Jam žaibiškai 
reikėjo chirurgo. 

Jie nunešė sužeistą be sąmonės vyrą per stoties kiemą, 
stengdamiesi derinti greitumą su atsargumu. Aš nuskubė- 
jau į priekį ir atlapojau greitosios pagalbos dureles. Ligi šiol 
ligonis buvo apsuptas tokio būrio nešėjų, slaugių ir vikrių 
paslaugių rankų, kad tik tuomet, kai jos iškėlė jį aukštyn, į 
pečių lygį, link tamsios sunkvežimio angos, aš staiga pa- 


200 


mačiau jo veidą, tokį sustingusį ir baltą, su švino atspalviu 
šalia šiurkštaus pagalvės rudumo. 

— Palaukite... ak palaukite, man rodos, aš jį pažįstu... 

Bet durys su didžiuliu raudonu kryžiumi jau vėrėsi, ir 
ponia Braun man į ausį sušuko: 

— Spausk, kiek gali, tik stenkis išvengti trinksėjimų, 
gerai? 

Akimirką negalėjau pajudėti. Paskui atgavau žadą. Greitis. 
Stengiausi galvoti tik apie greitį, išmesti iš galvos juodų, krauju 
suteptų garbanų vaizdą ir nelaimę pranašaujančius pilkus 
šešėlius, tarsi juodi debesys apniaukusius antakius ir skruos- 
tus. Ant neštuvų gulėjo Filipas Kaselis. Visiškai nepaaiški- 
nama, bet tikrai tą žinojau, lyg nuo pat karo pradžios būčiau 
nešiojusi širdyje nelaimės lūkestį it šiurpią neišvengiamy- 
bę ir tik laukusi tos dienos, kuri turės ateiti. Noelis, Džekas 
ir Filipas. Kodėl pagaliau jie turėtų išlikti gyvi, sveiki, kai 
tiek daug vyrų žuvo? O kaip vargšas Maksas Kaselis, inter- 
nuotas ir įtariamas, negaunantis nė žodelyčio iš savo din- 
gusio sūnaus? 

Sugniaužiau vairą it maniakė, kad liautųsi drebėjusios 
rankos, ir išlėkiau kaip raketa siauromis gatvelėmis, visą 
laiką stengdamasi aplenkti duobes, dviračius ir stuburą kra- 
tančias tramvajaus linijas. Greitis. Tai buvo viskas, ką galė- 
jau pasiūlyti Filipui tuo metu, viskas, ką galėjau dėl jo 
padaryti. 

Troškau jam pasakyti, jog tai aš prie vairo. Laikykis, Fili- 
pai! Jis mūsų nepalaukė. Mirė, pasakė slaugė, beveik mylia 
nuo geležinkelio stoties, atsidusęs ir staiga paskutinę aki- 
mirką atmerkęs akis. Kai mes atvažiavome į karo ligoninę, 
chirurgai jau nieko nebegalėjo padaryti. 

Jo vardas ir pavardė visus suglumino. Filipas Kaselis, 
pasakiau aš jiems, tačiau jo dokumentuose buvo įrašyta: 

eilinis Piteris Kastlis. Ar nenueičiau aš į lavoninę ir neatpa- 
žinčiau? 


Mirusio Filipo veidas spinduliavo tokią ramybę, kokios aš 
niekada nebuvau mačiusi. Jo bruožų nepaženklino mirtis. 
Su paklode, užtraukta iki pat smakro, galėjai patikėti, kad 
jis miega, trumpam išsivadavęs iš kančių šio pasaulio, ku- 
riame jam nebuvo vietos. Įdomu, kas galų gale suteikė to- 
kią ramybę jo sielai. Dulkėtas laikinos greitosios stogas vargu 
ar galėjo įkvėpti tokią nežemišką ramybę. 

— Visai teisingai - sprendžiant iš to, kad jo artimiausias 
giminaitis yra Maksas Kaselis iš ČCestertono gatvės Londo- 
ne. - Budintysis tyrinėjo Filipo čekių knygelę užlanksty- 
tais kampučiais. - Ledi nuotrauka. Blondinė, labai graži. 
Turbūt jo mama. - Budintysis užkišo ploną stačiakampiu- 
ką atgal už knygelės aplanko ir ėmė toliau naršyti krauju 
persigėrusių Filipo drabužių kišenes. - Šukos, užrašų kny- 
gutė, peiliukas, raišteliai. Turbūt jis norėtų visa tai parsiųs- 
dinti namo, šis ponas Kaselis, kad ir kas jis būtų. 


Vis dėlto Filipo mirtis sužlugdė mano sunkiai iškovotą tvir- 
tumą siekiant tikslo. Vėliau aš vis sakydavau sau, kad jis — 
tiesiog dar viena tragedija šalia daugybės kitų prarastų vy- 
rų, sūnų ir brolių, dar vienas vardas sužeistųjų sąraše. Ta- 
čiau teįstengiau galvoti vien apie tai, kokie beviltiškai 
neapsaugoti, pažeidžiami yra Žmonės, kuriuos aš myliu: 
tik žiežirbos karo vėjyje, dingstančios akimirksniu taip, tarsi 
niekuomet ir nebūtų egzistavusios. Jei mirė Filipas, tuomet 
galėjo mirti ir Noelis - galėjo jau būti miręs — bevardis la- 
vonas, pusiau nuskendęs bombos išraustoje duobėje..O jei 
ne Noelis, tai Džekas Dunstanas. Nepakelčiau aiškios Dže- 
ko mirties neteisybės. Įtariau, kad Filipas suprato mirtį, o 

Džekas jos taip niekuomet nesuprastų. Pradėjau stebėti kiek- 
vieną aptvarstytą veidą, tyrinėti kiekvieną sužeistųjų krū- 
voje taip intensyviai, lyg apsėsta. Turėjau būti pasiųsta stovėti 
kiekvienos pamainos gale, buvau išsigandusi, kad galiu ne- 
pastebėti paskutinių dviejų ar trijų įnešamų sužeistųjų. 

— Krutinkis, Ašam! Nežiūrėk žemyn! - Susigėdusi aš su- 
siimdavau, užslėpdavau savo baimes tokioje pat retai iš- 
gyvenamoje savo esybės dalyje, kaip ir mano ašaros, mano 
jaunystė, ir elgdavausi kaip anksčiau. 

Ir tuomet, balandžio viduryje, netrukus po Filipo mir- 
ties, pati tapau sužeistąja. Buvau pasiųsta dideliu „Vulka- 
no“ sunkvežimiu į Odruiko stovyklą, maždaug penkiolika 
kilometrų nuo Kalė, su krūva antklodžių, neštuvų ir kitų 
medicinos reikmenų. Dėl tam tikrų priežasčių išsikrauda- 
mi užgaišome be galo ilgai, ir tamsa užklupo mus grįžtan- 
čius, likus porai kilometrų iki Kalė. Tikra nelaimė, kad 
vokiečiai pasirinko tą naktį oro antskrydžiui, bet kadangi 
„Vulkano“ variklis riaumojo ir drebėjo, apie priešo veiks- 
mus mes sužinojome tik iš akinančio švystelėjimo viršuje, 
kai naktis staiga virto diena. Mūsų priekinis stiklas iškart 
subyrėjo į druzgus, ir kelias, rodės, perlinko kaip mušamas 
kilimas. Kažkoks palaimingas instinktas privertė mane pa- 
sukti galvą į šalį, kitaip būčiau apakusi. Vairas išsiplėšė man 
iš rankų, aš pakibau antjo, išsigandusi spaudžiau stabdžius, 
o sunkvežimis nešė mus į pakelę, krito jon it girtas ir tėškė 
du ratus į fermos pastatą, tada apvirto ant šono. Kai mus 
galiausiai ištraukė iš sumaitotos mašinos, dešinės mano kojos 
apatiniai kaulai buvo sulaužyti, nesutrupėjo, kaip sakė mano 
linksmasis chirurgas, tik dėl to, kad juos apsaugojo aukšta- 
auliai kietos odos batai, kuriuos aš mūvėjau po sijonu. 

Dabar mane pačią išsiuntė sveikti. Pagaliau mama apsi- 
džiaugs, turėdama vieną iš savo viščiukų namie ir galėda- 

ma apie jį tupinėti, nors po Kalė stovyklos klegesio ir bruz- 
desio man buvo sunku užmigti Ežerų tyloje. Pats Felvudas 
tapo pastebimai tylesnis, vietoj trijų tarnaičių beliko viena, 
ir dar pagalbinis darbininkas, gerokai perkopęs per septy- 
niasdešimt. Ponia Hol vis dar tarnavo virtuvėje, bet mama 
iš ketvirto karto išmoko kepti omletą, ir dabar ponia Hol 
sekmadieniais ir trečiadieniais išeidavo į kaimą aplankyti 
savo dukters. Eni Stedmen, mūsų madingoji kambarinė, 
išvyko dirbti telefoniste, o jos sesuo jau nebetarnavo Ko- 
kermoute, bet dirbo gerai apmokama vežimų ratlankių pri- 
kalinėtoja Mančesteryje. Semas Pauelis sugrįžo namo dujų 
apnuodytais plaučiais ir su durtine Žaizda, į kurią galėjai 
sukišti du pirštus, ir rado mūsų „Fordą“ apleistą, be benzi- 
no, O ponį ir vežimaitį vėl tarnaujančius. Dabar jis rūpes- 
tingai mergino savo seniai nusižiūrėtą merginą, Kesviko 
smuklininko dukrą, ir padėdavo jos tėvui už baro, kur jo 
durtinė žaizda tapo nelyginant vietos įžymybe. 

Visa tai buvo naujo pasaulio dalis, kurią pamačiau Lon- 
done karo pradžioje, - kai kuriems labai nejauki. Vikheme, 
mano dėdės Hervardo namuose, kur vyresnysis liokajus ir 
ekonomė būdavo įpratę, kad tarnai lauktų jų nurodymų 
dėl namų darbų tvarkos, daugelis kambarių dabar buvo už- 
rakinti, nesvarbu, ar šeima gyveno čia, ar ne. Arčeris, ma- 
no nuostabusis vežėjas, jau seniai išėjo savais keliais, ir sklido 
gandai, kad dabar turi automobilių garažą Torkvėjuje. Už- 
vis blogiausia, kad mergaitė, kuriai buvo liepta nunešti laiš- 
kus į paštą, tetai Marčionei pareiškė, kad pati nelaižys pašto 
ženkliukų „dėl gumos skonio“. 

Įsitvirtino kelios naujos institucijos. Kristoferis Kolis — 
dabar visiems „jaunasis daktaras Kolis“, nors jo tėvas jau 
treji metai kaip miręs, - priiminėjo naujagimius ir gydė ditf- 
teriją bei kitas ligas nuo pat karo pradžios beveik niekieno 
nepadedamas; kariuomenė surijo tiek daug naujai išsimoks- 

linusių daktarų. Jis vis ateidavo patikrinti, kaip gyja mano 
koja, ir jei rasdavo laiko, dažnai likdavo pasišnekučiuoti. 
Rodos, tie mėnesiai, kai gabenau sužeistus vyrus, mus su- 
artino, šiaip ar taip, netrukus aš ėmiau stebėtis, kodėl ka- 
daise su Kristoferiu Koliu nesimezgė kalba, ir ėmiau laukti 
jo apsilankymų. Jo sesuo Irena - buvusi viena karščiausių 
Filipo Kaselio gerbėjų - darbavosi slaugęe ligoninėje, įsteig- 
toje dideliame kaimiškame name netoli Londono. 

Maksas Kaselis sunkiai slėgė mano sąžinę. Filipo mirtis 
Prancūzijoje nepakeitė požiūrio į jo tėvą: Maksą vis dar įtarė 
šnipinėjimu ir laikė įkalintą Aleksandros rūmuose, regis, 
niekas nepajudino nė piršto, kad jam pagelbėtų. Jei ne kas 
kitas, tai bent jau aš galėjau jį aplankyti. Vos tik ėmiau vaikš- 
čioti su ramentais, išsakiau savo mintį Kristoferiui. 

— Galėčiau nuvykti į Londoną traukiniu. Tai tikrai man 
nepakenktų. 

Kiek padelsęs Kristoferis sutiko, kad tikrai nepakenktų. 

— Bet dėl Dievo, - pridūrė jis. - Būk atsargi. Noriu, kad 
grįžtum gyva ir sveika. 


Dėdė Hervardas rūpinosi kontora Karo ministerijoje ir leng- 
vai gavo man leidimą aplankyti Maksą stovykloje, Aleksan- 
dros rūmuose. Lankytojams buvo skirtas blankus kambarys 
su mediniais stalais ir suolais, ir tądien, kai atvykau, dvel- 
kė apleistos gimnazijos tyluma ir neviltimi. Kažkur lauke, 
birželio saulėkaitoje, internuotieji mankštinosi tvora aptver- 
tame parke, stebimi pro vielą smalsių turistų. Lankytojų kam- 
barys buvo aukštomis lubomis ir aidintis, ir Maksas Kaselis 
įžengė į jį kaip smulkutis, nekaltas vaiduoklis, beveik ne- 
palikdamas šešėlio. 

Valdžia atsiuntė jam „eilinio Kastlio užrašų knygutę ir 
supurvintą čekių knygelę, kurios puslapių kraštuose mar- 

gavo rudos dėmės, labai panašios į kraujo, ir leitenantų bei 
kapitonų parašai. Kartoninėje vidinėje kišenėlėje už prie- 
kinio aplanko buvo užkišta ta pati nuotrauka, kurią pasku- 
tinį kartą mačiau Kalė: Leti Dunstan Votersaido pievoje, 
atlošusi galvą ir ištiesusi rankas, besijuokianti ir kviečianti 
į glėbį. Maksas švelniai paėmė knygutę man iš rankų, vėl 
įstūmė nuotrauką ir užvertė viršelį. Norėjau pasakyti jam, 
kad Filipas prieš mirtį ką nors sušnibždėjo, bet tai būtų bu- 
vusi pigi apgaulė. Filipas pasiliko tarp svetimų. Jis norėjo 
išnykti. 

Maksas atrodė plonesnis ir senesnis, nei aš jį prisimi- 
niau, jo rankų venos po rūkomojo popieriaus spalvos oda 
buvo išsišovusios kaip mėlynos virvės. 

— Galbūt kas nors iš Filipo pulko žino daugiau - kas nors 
iš jo būrio? 

— Aš tiek mažai teišmanau apie kariuomenę. Nežinau 
net, ko paklausti. - Maksas paslėpė čekių knygelę vidinės 
švarko kišenės tamsoje. - Be to, juk mirė ne Filipas. Mirė 
kažkoks nežinomas vaikinas Kastlis, kuris slėpėsi net nuo 
savo tėvo. 

Prieš dvylika mėnesių aš būčiau paėmusi Makso Kase- 
lio rankas į savąsias, impulsyviai pasiūlydama jam savo ši- 
lumą ir stiprybę. Tas troškimas vis dar kirbėjo many, bet 
Makso kilnumas buvo toks tobulas ir toks trapus, kad aš 
nebepasidaviau impulsams. Sunėriau pirštus ir pažvelgiau 
pro artimiausią langą. 

— Negaliu suprasti, kodėl jie neišleidžia jūsų į laisvę. Juk 
dabar jie žino, kas nutiko Filipui. Privalėtų suprasti, kad 
jūs niekuomet nebuvote šnipas. 

— Ak, bet matote, Medičių perlai nesurasti. Jeigu jų ne- 
turėjo Filipas, tuomet kur jie? Šitie vyrai iš Slaptosios žvalgy- 
bos gana dažnai ateina ir mane klausinėja. Negali patikėti, 
kad aš nežinau. - Maksas Kaselis beviltiškai kilstelėjo ran- 

kas. - Aš sakau: „Kodėljūs nepasiteiraujate Alfredo Duns- 
tano, kaip jam pavyko sumokėti visas savo skolas? Galbūt 
jis žino, kur yra perlai. Beprasmiška klausinėti mane“. 

— Alfredas Dunstanas sumokėjo savo kreditoriams? Bet 
juk jis visuomet sakydavo, kad pasipelno iš karo. Manau, 
šis karas toks pat palankus verslui kaip ir kiti. 

— Tuomet jis turėjo būti itin palankus, - gūžtelėjo pe- 
čiais perlų pirklys. - Jis buvo skolingas didžiulę pinigų su- 
mą — ir staiga nieko nebeskolingas. 

Saulės apšviesta dėmė priešais kiekvieną langą paryš- 
kino šešėlius palei kraštus, labai primindama įkalinimą. Aukš- 
ta, tvarkinga Makso Kaselio apykaklė buvo tokia pat stangri 
kaip visuomet, bet kaklas buvo per laisvas, ir aš įsivaizda- 
vau, kaip jo sveikatai atsiliepia kiekviena įkalinimo diena. 
Jeigu būčiau galėjusi nors kelias akimirkas pasikalbėti su 
Filipu... 

— Tai vienintelis troškimas, kurį išsaugojau. - Maksas Ka- 
selis prabilo su įkarščiu, mane išjudindamas. - Prieš mirtį 
norėčiau sugrąžinti perlus. Dėl Filipo, kad niekas negalėtų 
pavadinti jo paprasčiausiu vagišiumi. Jūs gi žinote, taip va- 
dina jį tie ponai iš Slaptosios žvalgybos. - Jis kiek šyptelė- 
jo, sušvelnindamas ironiją. - Aš atsakau: „Labai gerai, eikite 
ir paklauskite Filipą, kur yra perlai . 


Dėdei Hervardui nepriklausė rūpintis svetimšaliais. Net jei 
būtų priklausę, sakė jis, dėl Makso Kaselio nieko negalėtų 
padaryti. Jei paaiškėtų, kur Medičių perlai, ir būtų įrodyta, 
kad Kaselio rankos švarios, - taip, tuomet būtų kas kita, 
bet dabar... 


Tė buvo laimingesnis nei Maksas Kaselis. Noelis parėjo na- 
mo atostogų, labai sulysęs po bronchito, bet drąsiai besi- 

stengiantis krėsti juokus iš kariuomenės gyvenimo. Tik tuo- 
met supratau, kaip stipriai Noelis ir tėtis myli vienas kitą, 
kai pamačiau juos kratant vienas kitam ranką Vindermero 
geležinkelio stotyje, trumpai ir oficialiai, tarsi kas nors dau- 
giau jau būtų nevyriška. 

— Ar tau geriau, mano berniuk? - Tė įsistebeilijo į Noelį 
per savo akinius, trūkčiodamas nosį, kad jie nenukristų. 

— O, daug geriau, dėkui, - Noelis greitai nusišypsojo. 
Paskui juodu nusisuko į priešingas puses: Noelis - kasyda- 
masis nosį, o tėtis - staiga pajutęs būtinybę nusivalyti aki- 
nius į savo švarko atlapą. Netikėtai Tė atsigręžė: 

— Ar kada ten nusigavai? Į tą romėnų fortą? 

— Ak, ne. Iš tiesų truputį nusiminiau. - Pečių gūžtelėji- 
mu Noelis nusimetė dvylika mėnesių, praleistų tranšėjo- 
se. - Kai mes ten atsidūrėme, mūsų pačių artilerija pasiutiškai 
jį subombardavo. Bjauri sėkmė po visų mūsų pastangų. 

— O, mano sūnau... - Pagaliau Tė leido sau išreikšti emo- 
cijas. - Man tikrai labai gaila. 


Parašiau poniai Braun ir pasiteiravau, ar negalėčiau sugrįžti 
kaip vairuotoja į Kalė. Naujas puolimas Somoje prasidėjo 
baisiomis žudynėmis, ir aš žinojau, kad traukiniai, pažen- 
klinti dideliais raudonais kryžiais, apguls centrinį Garė, su- 
keldami gąsdinančią įtampą medicinos personalui. Kol 
laukiau atsakymo, stengiausi nuklibikščiuoti kaip galėda- 
ma toliau, sustiprinti raumenis, kurių reikės vairuojant sun- 
kesnes mašinas. Užsibrėžiau tikslą - nueiti iki Votersaido, 
ir kasdien pavykdavo nupėsčiuoti vis truputį toliau. Norė- 
jau pamatyti, ką ten pakeitė tie tuštumos mėnesiai. 

Jau seniai buvo išsilakstę paskutiniai tarnai. Pasak Ma, 
dabar tą vietą prižiūrėjo sargas, viengungis vyriškis, kuris 
gyveno sargo namelyje ir su niekuo nesikalbėdavo. Buvo 
įdomu, ar jis turėjo prižiūrėti ir sodą. Kiek prisiminiau, pir- 

mą kartą žolė kuokštais buvo pasiskleidusi ant kelio ana- 
pus geležinių vartų, ir kai galiausiai aš apsukau ratą per 
pievą norėdama pažvelgti į namą iš ežero pusės, išvydau 
tarp terasos akmenų išaugusias piktžoles ir veją, gauruotą 
ir prižėlusią vešlių vasaros žolynų. 

Palei terasos sieną vijoklinės rožės buvo apsivijusios ba- 
liustradą, ir Beatričės numylėto vasarnamio kupolas, su- 
niokotas stipraus vėjo, gulėjo apverstas gėlių lysvėje, 
puspilnis žalio vandens, tapęs žaidimų aikštele tvenkinių 
čiuožikams ir muselėms. 

Negalėjau patikėti, kad tas apleistumas atsitiktinis. Al- 
fredas Dunstanas niekuomet nebūtų galėjęs pamiršti Vo- 
tersaido - namo, kurį pasistatė švęsdamas savo pasiekimus. 
Buvo tik vienas paaiškinimas: spyruoklių dirbėjas tyčia ap- 
leido tą vietą - nusprendė ją nubausti už tai, kad ji tapo jo 
pažeminimo scena, „Dunstano rūmais“, kuriuose jo žmo- 
na mylėjosi jam už akių su aštuoniolikmečiu vaikinu. Jis 
nepardavė jų, nes tai nebūdinga Alfredui Dunstanui. Kaip 
ir neišsiskyrė su Leti ar nesudarė jai sąlygų gyventi atski- 
rai nuojo, jis neketino leisti Votersaidui išsprūsti iš jo kon- 
trolės. Verčiau leido jam nykti, irti, kaip ir Leti, — senti jo 
namuose, apsaugotai nuo bet kokio galimo išvadavimo. 

Niekieno nepastebėta nušlubčiojau per netvarkingą veją 
ir pasukau prie terasos laiptelių. Tarp žaliuzių ir langų erd- 
vę buvo užgrobę vorai, audžiantys tinklus iš pilkšvų siūle- 
lių virš pilkšvai gelsvos drobės. Viršutines palanges buvo 
apteršę paukščiai, o rūgštynės susiradusios kur įleisti šak- 
nis laiptukų pakraščiuose. Štai tuomet prisiminiau dar vie- 
ną netyčinę spyruoklių dirbėjo blogio auką. Tylutėlė „Sirena“ 
turbūt kiūtojo savo juodame požeminiame kalėjime ana- 
pus grandine su spyna užrakintų pašiūrės durų, draugau- 
dama tik su teškenančiu vandeniu. Džekas apie ją buvo 
sakęs: „Vienintelis dalykas, kurį aš kada nors esu turėjęs sa- 

vo '. Bet dabar Džekas išvykęs ir „Sirena“ palikta tyliai sken- 
dėti tamsiame vandenyje lenta po lentos irdama, kol apleis- 
tos valčių pašiūrės stogas užgrius ant jos ir ji virs plačiu, 
vandens apsemtu, piktžolių priželsiančiu kapu. 

Po kelių dienų aš įveikiau nuožulnią pievą ir nuėjau prie- 
plaukos link; niekas manęs nepasitiko ir nepaklausė, ką vei- 
kiu privačioje teritorijoje. Štai čia mes nuogi įbridome į ežerą, 
keturi, sujaudinti vyno ir ginčų. Kaip tik čia mudu su Dže- 
ku kovojome tamsoje, ir aš pajutau naują, sielą pavergian- 
čią beprotybę. Dabar mane tai gąsdino, tas grynas pažintų 
jausmų stiprumas: nepakeliamas, putojantis triumfas, ka- 
tastrofiškas liūdesys ir beviltiška, nenugalima prievarta pa- 
klusti, tapti jo laukinio troškimo įsikūnijimu, nuperkama 
kale. Daugiau niekuomet. Išmokau iš šios skausmingos pa- 
mokos tausoti save savo pačios labui, dalyti save po trupu- 
tį, niekuomet neatiduoti visiškai. Jei aš kada susvyruočiau, 
pakaktų prisiminti iškankintą Filipo veidą, kai jis bėgo iš 
Votersaido, palikęs savo širdį perplėštą ir sutremptą. 

Džekas Dunstanas išvykęs. Dabar, jau racionali, aš galė- 
jau leisti sau galvoti apie jį sentimentaliai apgailestauda- 
ma, kaip apie savo brendimo periodą, į kurį niekuomet 
nebegrįšiu. Linkėjau jam gero. Smarkiai užmerkiau akis ir 
stengiausi pasiųsti tos ramios vietos esenciją, toli per ežerą 
ir už jo, jei kartais jis apie ją galvotų, - kad ir kur būtų. 
Susikūriau mintyse vaizdą: „Sirena“ savo kalėjime, lauki- 
nė, žeme kvepianti augmenija aplinkui, juodo ežero lakas, 
nugludintas iki povo mėlynumo, ir tykus oras, trikdomas 
vien laukinės anties sparnų švilpesio... Tai vėl buvo mano 
pasaulis, bet aš pasiūliau jį ištremtam Džekui. 


Lhutiktas skyrius 


— A persistengei, - perspėjo mane Kristoferis. — 


Važinėti dar per anksti. Turėtum būti kantresnė ir palaukti, 
kol tavo koja sugis. Juk dar tik - ką - trys mėnesiai nuo 
tada, kai ją susilaužei? Tad negali tikėtis sugrįžti į vėžes per 
naktį, su tokiais atrofuotais raumenimis. 

— Tu tik prisidarai sau darbo, Kristoferi. Nenori, kad aš 
vėl būčiau sveika, kad visuomet turėtum ką aplankyti. 

Aš jį paerzinau, bet Krisas staiga sureagavo rimtai. 

— Ar tau nepatinka, kad ateinu tavęs pamatyti? Tu vi- 
suomet atrodei visai patenkinta, bet kartais sunku spręsti. 

Nuėjau prie paradinių durų jo išleisti ir sutrikusi palai- 
kiau ranką ant durų rankenos. 

— Visuomet džiaugiuosi tave matydama, Krisai. Juk tu 
žinai. 

— Tikrai? 

- Tikrai. Žinoma. 

— Atrodo, tiesiog netveri sugrįžti atgal į tą greitąją pa- 
galbą Kalė. | 

— Ten aš jaučiuosi reikalinga, štai ir viskas. Nepakenčiu 
slankioti po namus, kai ten yra tiek darbo. Ar supranti, kiek 
daug sužeistųjų po šio naujo puolimo Prancūzijoje? 

— Gerai, bet tu dar negali dabar pat sugrįžti. Tačiau... — 
Jis delsė. - Jei iš tikrųjų nori būti reikalinga, gali visuomet 

man ką paspausdinti arba užpildyti. Mano medicinos už- 
rašai per pastarąją gripo epidemiją virto šiukšlių krūva ir 
aš jų dar nesutvarkiau. Aišku, jeigu norėtum. 

Man pasirodė, kad visai patiktų organizuoti, sisteminti 
Kriso darbus. Pažinojau jį jau taip seniai, kad mudu visai 
atsipalaiduodavome vienas kito draugijoje ir po rytų, pra- 
leistų gydytojo kabinete, aš dažnai pasilikdavau priešpie- 
čių su Krisu ir jo mama. 


Jis jau buvo įgijęs gerą vardą. „Daktaras Kolis visuomet at- 
eina ', - sakydavo žmonės, ir aš iš Kriso sąskaitų matyda- 
vau, kad buvo keletas pacientų, iš kurių niekuomet nebūdavo 
reikalaujama atsiskaityti, nesvarbu, kaip dažnai daktaras 
„ateina“, ir kitų, kuriems buvo paliekama laisvė susimokė- 
ti tada, kai galės. 

— Tu niekuomet nepraturtėsi, Krisai, - pasakiau aš jam. 

Jis tik vyptelėjo. 

— Nori pasakyti - kaip Alfredas Dunstanas. Nieko, iš- 
tversiu. 

Senasis Džordžas Pauelis prisiekinėjo, kad jis „geras jau- 
nuolis“. 

— Jis krovėsi reikmenis atgal į lagaminėlį ir buvo jau be- 
einąs, kai pradėjo kalbėti apie tą mano seną durtinę žaiz- 
dą - apie skirtumus tarp dūrio iš arti ir iš toli, ir aš pasakiau: 
„Tu nežinai nė pusės tiek, drauguži. Ar nori sužinoti, ką 
gali padaryti Pietų Afrikos kareivis su Mauzeriu 2767',o jis 
atsakė: „Tai papasakok“. Ir aš jam papasakojau. 

— Ką —- viską? - Iš patirties žinojau, kaip ilgai gali užtrukti 
Džordžo Pauelio prisiminimai apie Pietų Afrikos karą. 

— Kiekvieną smulkmeną. Daug jam papasakojau. Netis- 
toriją apie Steinekerio karvę ir nonkonformistus. „Žinai, buvo 


v o w*4 


karų ir prieš šį“, - pasakiau aš. Ir - jis užkabino orą sulenk- 

tu pirštu, - jis klausėsi tol, kol aš baigiau. - Pauelis atsilošė 
kėdėje ir reikšmingai įkvėpė. - Manau, kad jis daugiau iš- 
mano apie reumatą nei jo tėvas. Mano seni kaulai dar nie- 
kada nebuvo tokie sveiki per visą amžių. 


— Tu geras gydytojas, Krisai, ar Žinai? 

— Džiaugiuosi tai girdėdamas. - Jo stačiakampis, bernio- 
kiškas veidas paraudo iš džiaugsmo. - Ypač, kai tu sakai. 
— Tai malonu, bet bijau, kad aš nedidelis autoritetas. 

— Neturiu galvoje - medicinoje. - Jis vežė mane į kaime- 
lį savo dviviečiu „Ostinu“ ,ir būtinybė išlaikyti žvilgsnį, įbestą 
į kelią, regis, leido jam lengviau kalbėti. - Noriu pasakyti... 
- Jis sąmoningai perjungė bėgį. - Noriu pasakyti, kad tavo 
nuomonė apie mane man daug; reiškia. Kaip apie gydyto- 
ją, iš tiesų ir kaip apie žmogų. - Jis truktelėjo į šalį, kad 
išvengtų susidūrimo su dviračiu, kurį pašėlusiai mynė kaž- 
kas, panašus į skalbinių maišą ant ilgų ir plonų kojų. Pas- 
kutinę akimirką supratau, kad tai Hosana Grindju - Hosana, 
kurią buvau palikusi Kalė palydinčiųjų tirštumoje. 

— O dangau! Įdomu, kodėl Hosana grįžta? 

— Krise... - Jo balse pasigirdo apgailestavimas. - Ar tu 
klausaisi? 

- Žinoma. 

— Ar supranti, apie ką aš kalbu? 

— Tu sakai, kad norėtum, jog liktume draugais. 

— Daugiau negu tai. - Mes jau buvome pravažiavę pir- 
muosius Bouneso namus ir greitai būsime Vindermere. Su- 
prasdamas, kad mūsų kelionė jau baigiasi, Krisas ėmė šnekėti 
greičiau. - Tiesiog man atrodo, kad mudu labai panašiai 
suprantame gyvenimą - karą ir ateitį, ir visa kita. Mums 
net patinka tie patys dalykai. Pavyzdžiui, gyventi čia ir vaikš- 
tinėti po kalvas. 

Jis vėl perjungė bėgį, nes darėme posūkį, ir aš pagalvo- 
jau, koks jis patikimas. Man patiko, kaip niekas neatitrau- 
kia jo nuo užduoties — vairuoti. 

- Šiaip ar taip, aš daug galvojau ir... Ak, po galais - jei 
visiškai atvirai, aš galvojau, kad mudu galėtume puikiai su- 
tarti būdami kartu, tu ir aš. Nemanau, kad čia pats elegan- 
tiškiausias būdas tai pasakyti, bet Žinau, jog esi nuostabiausia 
mergina, ir graži, ir jei galėtum įsivaizduoti, kaip gyvensi 
likusį savo gyvenimą būdama daktaro žmona, padarytum 
mane laimingiausiu vyru pasaulyje. Tikriausiai manai, kad 
aš labai įžūlus, bet turėjau tai pasakyti. 

Jis baigė berdamas žodžius, bet jam vis vien puikiausiai 
pavyko pastatyti automobilį prisigrūdusiame skvere. Ne- 
galėjau įsivaizduoti, kad Kristoferis Kolis kada pamestų galvą 
ar taptų gluminamai sentimentalus. Galbūt todėl dažnai 
atrodydavo vyresnis nei dvidešimt septynerių; galbūt taip 
buvo ir dėl monoklio, kurį jis nešiojo dėl savo pacientų, su 
auksiniu plonyčiu rėmeliu. Kai jis jį nusiimdavo, mane vi- 
suomet nustebindavo jo veido jaunatviškumas: Kristoferis 
atrodė kaip mokyklinukas, nutvertas žaidžiant su senelio 
akiniais. Tai buvo Kriso savitumas - atrodyti nei ypač se- 
nam, nei ypačjaunam. Viskas jo buvo nuosaiku - netgi švie- 
sūs rudi plaukai, prie smilkinių auksiniai, kaip tik tokio 
atspalvio, kuris labiausiai derėjo prie viso sudėjimo, net sun- 
kiai galėjai pasakyti, kur prasideda plaukų linija. 

Žinojau, kad Krisas niekuomet nereikalautų atsakyti, kas 
dedasi mano galvoje. Nebuvo jokio emocinio spaudimo, 
jokių dramų, jokio sukrečiančio širdies išliejimo. Jis buvo 
patikimas, jautrus ir prieraišus vyras, kurį gerbė jo pacien- 
tai už gerai atliktą darbą. Man patiko, kad jis nepasakė my- 
liu, tarsi būtume įsimylėję paaugliai. 

Automobilyje stojo visiška tyla. Krisas vis tebežiūrėjo pro 
priekinį stiklą. 

— Tu įsižeidei. 

— Visai ne. Esu labai pamaloninta. Iš tiesų negaliu 
įsivaizduoti, kas man patiktų labiau, nei būti gydytojo 
žmona. 

— Och! - Pirmą kartą jis atsisuko ir pažvelgė į mane. — 
Dieve. - Jo veide atsispindėjo palengvėjimas, sumišęs su 
išdidumu. Sekundę padelsęs, jis paėmė mano rankas į sa- 
vąsias. - Tai išties nuostabu: — Žvilgtelėjo į langą už manęs, 
kur pirmyn atgal zujo nerūpestingi pirkėjai. - Norėčiau ta- 
ve pabučiuoti, bet - tu supranti - čia per daug vieša vieta, 
ar ne? 

— Taip. Kompensuosime tai vėliau. 

— Gerai. - Jis sugniaužė mano pirštus ir pažvelgė į juos, 
tarsi matytų pirmą kartą. Paskui praktiškas, patikimas Kri- 
sas sugrįžo prie savikontrolės. - Dabar tau reikia žiedo. 


Ma buvo patenkinta, bet dvejojo. 

— Brangioji, tau dar nėra dvidešimties. Tikrai, esi dar mer- 
gaičiukė. Noriu pasakyti, kad Krisas yra puikus vaikinas ir 
aš labai mėgau jo tėvą, bet... ar tu visiškai tikra? 

Buvau visiškai tikra, kad nebesu mergaičiukė. Viena 
griaudžianti ir žaibuojanti naktis prie Votersaido prieplau- 
kos suteikė man moteriškos išminties, karas išmokė atsar- 
gumo, o Filipas Kaselis parodė, kaip pavojinga pernelyg 
stipriai mylėti. Geriausias sprendimas buvo saikingai my- 
lėti nuosaikų Krisą. 

Vienintelis mūsų nesutarimas kilo dėl vestuvių datos. 
Krisas norėjo, kad susituoktume kuo greičiau, o aš vis dar 
vyliausi bent trumpam sugrįžti į Kalė. 

— Jiems manęs ten reikia, Krisai. 

— Bet man čia tavęs reikia dar labiau dėl daugybės prie- 
žasčių. Negi neatsiras kitų moterų, kurios galėtų vairuoti? 

Ponia Koli, Kriso motina, nenorėjo jokio atidėliojimo. Ji 
stengėsi apvesdinti Krisą jau ne vieneri metai. 

— Kristoferis ir Kristabelė! Argi ne tobula? Jūs akivaizdžiai 
sukurti vienas kitam. Tai kada vestuvės, mano brangučiai? 

— Mes dar tiksliai nenusprendėme. 

— Nenusprendėte, - automatiškai pakartojo ji. - Bet ką 
gi tas vaikinas sau mano? 

— Bijau, kad tai aš, ponia Koli. Jaučiu, kad pirma turiu 
trumpam sugrįžti į Prancūziją. 

— Pirma trumpam sugrįžti į Prancūziją. - Ji pažvelgė į 
mane susirūpinusi. - Bet ar tu pakankamai gerai jautiesi? 
Ar tavo koja jau sustiprėjo? Ir kas padės Kristoferiui pri- 
imamajame? 

Ponia Braun atrašė, kad konvojus perkrautas darbu, bet 
dėl naujos savanorių bangos šiuo metu vairuotojų pakan- 
ka. Ji mielai mane priimsianti ateityje, bet šiuo metu... Taigi 
Krisas paėmė viršų ir vestuvės buvo numatytos spalį. 

Tėčiui palengvėjo. Dabar liko rūpintis tik Noeliu - No- 
eliu ir tėčio numylėta Venecija. Jam atrodė nesuvokiama, 
kad kas nors galėtų kariauti šalia tokio kultūros lobyno, bet 
1915 metų gegužį austrai vis vien pasiuntė savo lėktuvus 
„Tauber“ jos subombarduoti, ir keturi iš vienuolikos patai- 
kė į taikinį. Nuo tada patys italai pavertė Veneciją keršto 
baze. Mano tėtis įtūžo. 

— Kodėl jie nepaverčia Bazilikos dinamito fabriku, ir bū- 
tų baigta? 

Bent jau garsieji bronziniai Šventojo Morkaus arkliai buvo 
supakuoti ir nusiųsti saugoti į Romą, ir geriausi tapybos 
darbai taip pat išgaravo. Dabar lagūnoje buvo pritvirtinti 
priešlėktuviniai aerostatai ir svarbūs pastatai, tokie kaip Dožų 
rūmai, paslėpti už sienų iš balionų, prikimštų jūros dum- 
blių. Karo metų Venecija atrodė labai panašiai kaip teta Mar- 

čionė odiniais automobilistų drabužiais, kuriuos ji prisitai- 
kė kaip asmeninio pasirengimo mūšiui dalį; geriausi jos dei- 
mantai galėjo būti nusiųsti į banką, bet ji vis vien atrodė 
kaip turtinga sena ledi ekscentriška skrybėle. 

Niekuomet nepamiršiu Venecijos kvapų ir garsų, to purvo 
dvelkimo, prasimušančio pro aitrią žalumą, ir aliejuje ke- 
pamų bulvių aromato ar langinių girgždėjimo rytais. Mąs- 
tydavau apie tai, kai tik vėsių, aukštų kambarių kampuose 
susitvenkdavo gelsvai rudi šešėliai, prisimindama tamsius 
langus, įrėmintus šviesios terakotos, ir saulės apšviestą pa- 
stato sieną priešais. Bet Venecija buvo mano praeitis, aš nie- 
kuometjos nepatirsiu šitaip dar kartą, kaip ir Filipo, Džeko, 
kaip ir beprotiškos drąsos. 

Naujienos apie ją sunkiai mus pasiekdavo. Tė kaupė kiek- 
vieną informacijos skiautelę, atsekdamas miesto likimą, kris- 
lelis po krislelio, tarsi žmogus, jaučiantis savo galūnes po 
bombos sprogimo, neramiai skaičiuojantis rankų ir kojų pirš- 
tus. Rūmai, paveikslai, bažnyčios, statulos - vos įsitikinda- 
vo,kad mėgstamiausias daiktas yra saugus, jis prisimindavo 
kitą ir nebenusiramindavo, kol likdavo patenkintas, kad šitas 
irgi išliko. Mes sužinojome, kad per bombardavimą Skalci 
bažnyčia liko be stogo ir buvo sugriauti daugelis mažesnių 
pastatų. 

Galiausiai aš netekau su juo kantrybės: 

— Juk vyksta karas, dėl Dievo meilės! Argi svarbu pa- 
veikslai, kad tik žmonės būtų sveiki!. 

Jis pažvelgė į mane apstulbęs ir griebėsi savo įprastinio 
argumento. 

— Bet kaip tik šiuo metu tų paveikslų mums reikia la- 
biausiai! Be jų žmogus yra tiktai gyvulys. Tai... - Jis parodė 
Švento Jurgio didžiosios bažnyčios akvarelę, kabančią ant 
jo studijos sienos. - Tai yra įrodymas, kad mes nesame vi- 

siškai sugadinti. Nors ir žudome vieni kitus, mes vis dėlto 
galime sukurti šį tą tauraus. 

Vargšelė Hosana Grindju gal būtų su tuo nesutikusi. Ji 
buvo išsiųsta namo atostogų iš gailestingumo. Jos brolis Dže- 
remis, piešdamas grupelę vyrų, įrenginėjančių telefoną at- 
raminėje tranšėjoje, pateko į tiesioginę ugnį ir žuvo. Ji 
išsaugojo jo nuotrauką - jų abiejų Kalė - blankų mažą sta- 
čiakampiuką, kuriame jis stovi, atsainiai atsišliejęs į pagrobtą 
vokiečių šautuvą, užsmaukta virš akių plačiakrašte skry- 
bėle ir atlapa marškinių apykakle, plevenama vėjo. Niekuo- 
met neįsivaizdavau liekno, rafinuoto Džeremio karo ūžesyje 
ir purve, bet jis atrodė čia laimingesnis nei anksčiau, kai 
piešė dievus ir deives ant Alfredo Dunstano sienos. 


— „Reville and Rossiter“, - tvirtai pareiškė teta Marčionė, 
išgirdusi, kad aš greit išteku, - aišku. Ten pasiuvo Henrie- 
tai vestuvių drabužį, jei prisimeni, tiesiog dangišką. Arba, 
žinoma, gali nuvykti į Redfeną. Ten siuva ir rūmams, bet aš 
bijau, kad jie truputį šiais laikais Zėmodė. Taip, žinau, kad 
dabar karas, bet kaip tik todėl privalu laikytis normų. Gal 
Kristabelė norėtų vienos iš mano tiarų? 

Buvo sunku ją įtikinti, jog ketinu būti kaimelio gydyto- 
jo Žmona ir pirkti likusią kraičio dalį ne tokiose brangiose 
Mančesterio apylinkėse. Štai kaip atsidūriau vieną rugpjū- 
čio dieną Šv. Onos aikštėje. Buvau ką tik nusipirkusi chala- 
tą „Hankison 6: Sankey“ krautuvėje ir, kai išėjau į saulės 
šviesą, pamačiau pažįstamą figūrą, buvau tikra, man pa- 
žįstamą, stumiančią ledi invalido vežimėlyje prie šaligat- 
vio krašto. Moteris pasitikinčia, ryžtinga eisena užgavo stygą 
mano atminty - ir tai, kaip ji nešiojo savo šiaudinę skrybė- 
lę, nuleistą iki antakių, kai kraštas nusviręs ant putlių bruožų 
kaip žvakės nuodagas ant vaško girliandų. Tai buvo Beatri- 

čė Dunstan, visiškai aišku, stumianti kokią vyresnę gimi- 
naitę. 

— Bea, čia tu? Bea Dunstan! Ar prisimeni mane? 

Šiaudinė skrybėlė atsigręžė: 

— Krise? O Dieve, kaip keista tave matyti. 

Jai ištarus mano vardą, invalidės veidas pasisuko ma- 
nęs pažiūrėti. Buvau sukrėsta pamačiusi, kad tai Leti. 

— Klausyk, mama... - Beatričė pasilenkė virš guminių krės- 
lo ranktūrių. — Tai Krisė Ašam. Nuostabu, tiesa? 

— Pati matau. Krise, brangute, tu susikėlei plaukus aukš- 
tyn, bet šiaip vargu ar pasikeitei. 

Negalėjau patikėti, kad per dvejus metus Leti taip pasi- 
keitė. Jai buvo tik keturiasdešimt, ir jos veidas vis dar atrodė 
be raukšlių, nors strazdanos, kurios teikė jai mergaitišku- 
mo, nublankusios arba paslėptos po perlinės pudros sluoks- 
niu. Stulbino jos suvytęs kūnas ir liesi, gunktelėję pečiai, 
palaikomi nendrinio kėdės atlošo. Tačiau užvis baisiausia 
buvo jos plaukai: nebe auksiniai, o kone šiaudų spalvos — 
žili senstelėjusios blondinės plaukai. 

— Ponia Dunstan... 

— Tik nesakyk man, kad aš nepasikeičiau. Veidrodis man 
kasryt parodo tiesą. 

Įsivaizdavau ją, žvelgiančią į veidrodį savo blyškiom 
akim, ieškančią nors šiokio tokio pėdsako tos moters, kurią 
taip dievino Filipas Kaselis. 

— Gaila matyti, kad jūs pasiligojote. 

Ji truktelėjo pirštinę ir išsiblaškiusi kilstelėjo permato- 
mą ranką antakio link. 

— Man užeina galvos skausmai. Po jų jaučiuosi labai 
silpna. 

- Šiandien viena geriausių mamos dienų. - Beatričė kal- 
bėjo gyvu balsu. - Bet turbūt po išvykos į miestą rytoj mus 

vėl kamuos galvos skausmai: - Ji pasilenkė, lyg kalbėtų su 
senstelėjusia kvaišele. - Slaugės, užtraukusios užuolaidas, 
vers tave pailsėti. 

Pamačiau, kaip jos akys įsmigo į tašką man už nugaros, 
ir išgirdau vyriškus žingsnius. Greitai atsigręžiau išsigan- 
dusi, kad tai nebūtų Alfredas Dunstanas, puolantis prie mū- 
sų, bet pamačiau vairuotoją Tiperį. Kelkraštyje laukė didžiulis 
„Rolsroiso“ automobilis. 

— Mama, metas vykti namo. 

— Jau? - Leti ištiesė kaklą ir apsidairė. 

- Jei per ilgai užsibūsi, tu tik nusilpsi. Pati Žinai, ką sakė 
tėvas. — Virš mamos galvos Beatričė nutaisė suaugusiojo, 
duodančio ženklą kaprizingam vaikui, veidą. 

Leti ištiesė man ranką, tarsi pripažintų, kad laiko beliko 
tik formalumams: 

— Ar tėtis ir mama sveiki? Tikiuosi, kad taip. Ir tavo bro- 
lis sveikas. Aš taip džiaugiuosi. - Ji žvilgtelėjo į Tiperį, ku- 
ris apėjo aplinkui, kad perimtų vežimėlio rankenas iš 
Beatričės. — Privalau judėti, mieloji. Bea taip gerai mane 
Kartais pagalvoju apie tave. 

— Sudie, ponia Dunstan. Pasakysiu mamai, kad teiravo- 
tės apie ją. 

Beatričė nė nekrustelėjo paskui savo mamą, tik vangiai 
stebėjo, kaip vairuotojas atsargiai pakelia Leti iš krėslo ir 
padeda jai atsisėsti ant užpakalinės automobilio sėdynės. 

— Nė nenumaniau, kad tavo mama taip serga. 

— Galvos skausmai yra užvis blogiausia. - Beatričės akys 
tebestebėjo mamą. - Jie prasidėjo iškart, kai tik grįžome į 
Mančesterį, pirma vienas atsitiktinis priepuolis, o paskui 
vis dažnyn ir dažnyn. Gydytojai ją tyrė, bet nieko nenu- 
statė. - Beatričė papūtė lūpas, tarsi turėtų medicininį išsi- 


220 


lavinimą. - Iš pradžių aš nemaniau, kad jai reikia specia- 
lios slaugos, bet tėvas reikalavo ir turbūt buvo teisus. Da- 
bar dieną naktį ją prižiūri slaugės. Tėvas sako, kad reikia 
neleisti jai nieko daryti. 

Beatričei kalbant, aš ją tyrinėjau. Buvo gaila žiūrėti, kad 
ji neteko nuostabaus putnaus sveikatingo blizgesio, kuris 
beveik vienintelis darė ją patrauklią. Ji jau nebešvytėjo tuo 
godžiu joie de vivre, tuo linksmu, nuoširdžiu gerų gyveni- 
mo dalykų geismu, kuris jos kvailumą darė atleistiną. Da- 
barjos žemutiniai akių vokai buvo išlinkę iš nepasitenkinimo, 
o dvi įsirėžusios vagelės abipus apatinės lūpos rodė, kad ji 
daug dažniau būna paniurusi. 

Mes kartu žiūrėjome, kaip vairuotojas įkelia Leti invali- 
do krėslą į mašiną, kurioje ji laukė - tylus išblyškęs veidas 
prie lango. 

— Tėtis yra jai atsidavęs, - patikino mane Beatričė, - ne- 
paisant... taigi to viso reikalo Votersaide. Pati matai, kaip 
dingo jos grožis, - pridūrė ji atšiauriai. - Mama buvo įpra- 
tusi dažytis plaukus, supranti. Tėvas liepė slaugėms atimti 
iš jos plaukų dažus, kad kartais jie nesustiprintų jai galvos 
skausmų. 

Aš pati negalėjau įsivaizduoti, kas dar labiau galėtų su- 
stiprinti galvos skausmus nei žiaurus plaukų dažų atėmi- 
mas, bet nutylėjau. 

- Jai negalima jaudintis, todėl dabar pas mus niekas ne- 
beateina. Tėvas susitinka su savo verslo partneriais mieste. 

Dėdė Hervardas dievagodavosi, kad tetai Marčionei su- 
skausta galvą, kai tik gresia, kad vyskupas gali likti pietų. 
Svarsčiau, ar tik Leti nebus pasislėpusi savo ligoje nuo vy- 
ro, ar Alfredas tebepersekioja ją, paversdamas savo pačios 
gležnumo kaline. Beatričė dvelkė niūria kalėjimo sargo at- 
mosfera. 

— O kaip tu? - paklausiau aš ją. - Čia turbūt gyviau ne- 
gu prie Ežerų. Ar turi kokį vaikiną, išėjusį į karą? 

— Ne, neturiu. - Beatričės veidas atgavo pažįstamą mu- 
lo išraišką. - Mama tuo pasirūpino. Turiu likti namie, nes 
tėvas taip liepia. Maniau, kad galėčiau eiti slauge arba iš- 
mokti spausdinti, ar panašiai, bet tėtis sako —- ne, mamai 
reikia draugės, o Ida per jauna. Kaip visada viskas per ją. 
Jos veido išraiška rodė, kad, remdamasi šia logika, turėčiau 
suprasti Leti kaltę. 

— Idai dabar turėtų būti trylika. Kaip ji? 

— Gana neblogai. 

Nebebuvo apie ką šnekėti, nors Beatričė, regis, nesku- 
bėjo prie mamos „Rolse“. Tiesiog vien tam, kad užpildy- 
čiau tylą, tariau: 

— Tiki ar ne, bet esu susižadėjusi ir ketinu ištekėti. Spa- 
lio mėnesį, už Kristoferio Kolio, gydytojo, - gal tu jį prisi- 
meni? Jis perėmė tėvo praktiką. Jo sesuo Irena buvo labai 
įsimylėjusi... - Pačiu laiku susigriebiau ir neištariau Filipo 
vardo. Paskui nusprendžiau - ai, vis vien. Nepakenčiau to 
pasigardžiavimo, su kuriuo Beatričė aptarinėja savo ma- 
mos likimą. - Filipas Kaselis žuvo, - pasakiau. - Prancūzi- 
joje. Granata. 

— Ak, - ji greitai porą kartų sumirksėjo. — Niekuomet 
nemačiau jo Žuvusiųjų sąrašuose. 

— Jis pasivadino Piteriu Kastliu. Taip buvo parašyta jo 
dokumentuose. Jie atvežė jį iki pat Kalė, bet jis buvo sun- 
rėjo kažkur į tolį, ir aš nežinojau, kad ji klausosi. - Ar pasakysi 
savo mamai? 

— Ne. - Ji atrėmė mano žvilgsnį su netikėta panieka. — 
Kodėl turėčiau jai sakyti? Tai ją reikėtų kaltinti dėl visko, 
kas įvyko. Nebūtų reikėję sugrįžti atgal į Mančesterį, jei ji 

nebūtų įsigeidusi Filipo, ir man nereikėtų kiurksoti namie 
ir tūpčioti apie ją. Ne, jei tu nieko prieš, aš jai nepasakosiu. 

Nesiginčijau. Jei Beatričė norėjo pasilaikyti šią vieną Fi- 
lipo dalelę sau, vargu ar galėjau ją kaltinti. Bet iš to supra- 
tau, kokia niūri turi būti jos egzistencija, jeigu jai malonu 
nuslėpti nuo motinos tokią nelaimingą paslaptį. 

Beatričė išlygino savo kostiumėlio diržą. 

— Galų gale, jei Filipas miręs, nebėra apie ką kalbėti, tie- 
sa? - Buvau pamiršusi, kad ji kartais atrodydavo ir elgda- 
vosi lygiai taip, kaip ir jos tėvas. - Reikia eiti. - Pagaliau ji 
pajudėjo prie laukiančios mašinos. - Negaliu pasiūlyti ta- 
vęs pamėtėti. Mamos krėslas užima pernelyg daug vietos. 

— Bea... - ištiesiau ranką ją sulaikydama. Dar kažko no- 
rėjau paklausti, nes daugiau progų galėjo nebepasitaiky- 
ti. - O kaip Džekas? Ar jam gerai sekasi? Jis žadėjo eiti į 
kariuomenę... 

Beatričė jai būdinga maniera kilstelėjo smakrą. 

— Džekas dabar kapitonas. Ką tik buvo parvažiavęs atos- 
togų. Praėjusį mėnesį Somos mūšyje į jį pataikė šrapnelis, 
bet nesmarkiai. - Matyt, taip manė Džekas, rodės, girdžiu 
jo balsą, teškiantį tokius žodžius. - Dabar jis jau išvykęs 
atgal į batalioną, bet pirmiausia ketino kelias dienas pra- 
leisti Londone. - Ji nužvelgė mane pakreipusi galvą, ir jos 
veide suspindo niekšingas triumfas: - Nenustebčiau, jeigu 
jis turėtų Londone merginą. Gal net ne vieną. 

— Džiaugiuosi girdėdama, kad jis sveikas ir nėra sunkiai. 
sužeistas. 

Beatričė kritiškai pažvelgė: 

— Ar tau nesvarbu? 

— Kas? 

— Džekas. Pasimatymai su merginomis Londone. 

— A. Ne, žinoma, kad ne. - Nesitikėjau, kad ji bus tokia 
tiesi. — Viliuosi, jis gerai leidžia laiką, štai ir viskas. 

— O taip, tikriausiai. - Beatričė karčiai nusijuokė. - O 
dėl Idos ir manęs, mudvi kaip tos dvi moterys Venecijoje 
matytame paveiksle - tiesiog sėdime namie, nuobodžiau- 
damos iki ašarų, vis labiau ir labiau sendamos. - Akimirką 
ji pažvelgė į mane kone gailėdamasi. - Sudie, Krise. Šau- 
nių tau vestuvių. - Paskui nusigręžė ir pasuko prie auto- 
mobilio. 

— Bea! Palauk! O kaip dėl Votersaido? Kaip manai, ar tu 
kada nors ten sugrįši? 

Ji atsigręžė į mane susiraukusi, lyg aš būčiau prikėlusi iš 
praeities nepageidaujamą šmėklą. 

— Votersaidas? O ne. - Ji papurtė galvą. - Niekuomet. 
Tik ne į Votersaidą. Negalėčiau nė pagalvoti apie tai. Nie- 
kuomet. 


Po viso šito negalėjau praeiti pro Votersaido rūmus nepa- 
galvodama, kokie jie panašūs į pačią Leti Dunstan. Leti pri- 
darė spyruoklių dirbėjui gėdos, ir Votersaidas buvo 
paminklas tai gėdai. Dabar jis užtrenkė juos abu už geleži- 
nių vartų irti ir mirti, po truputį, toli nuo bet kokio juoko. 
Leti buvo Mančesteryje apsupta slaugių, Votersaido sodai 
buvo pusiau sulaukėję, ir kaime šnekėjo, esą sargas iš bai- 
saus nuobodulio, kad pririštas prie tos vietos, ištisai geria. 

Rugpjūčio dvidešimt pirmąją Krisą netikėtai iškvietė į 
Vindermero policijos nuovadą. 

— Tai dėl Votersaido sargo, - pasakė jis sugrįžęs į gydy- 
tojo kabinetą. - Pasirodo, neseniai svaigalai jam taip mušė 
į galvą, kad šįryt jis nusprendė, girdi, iš ežero išlipa vyrai- 
krokodilai ar panašiai. Jo būklė buvo tokia, kad prireikė ser- 
žanto Neiloro ir dar šešių vyrų jam nutempti į policijos 
nuovadą. Privalėjau nusiųsti jį į ligoninę, kad išblaivintų. 

Felvude radau mamą susierzinusią. 


"m 

— Tai varo iš proto! Tik įsivaizduok - likti su raktais nuo 
tos vietos. 

— Kokios vietos? - Mėginau žiūrėti ten, kur rodė jos pik- 
tas pirštas. — Votersaido? 

— Žinoma, Votersaido! Ar aš sutinku pagloboti raktus, 
kol Dunstanai ką nors sugalvos? Pats seržantas Neiloras ma- 
nęs to paklausė. Ir ką aš galėjau atsakyti? - Ji dairėsi apgai- 
lestaudama po kambarį. - Kaip galima šitaip elgtis! Tarsi 
mes tuos Dunstanus labai seniai pažinotume. Įsivaizduok, 
o jei įgrius stogas, kol mes globosime jų namą? Ką tuomet 
darysime? 

Kai užsiminiau, kad policija paliko mums saugoti didžiulį 
ir baisoką kūdikį, Krisas sukluso. 

— Kaip tu manai, ar kam labai nepatiktų, jei mes pasi- 
dairytume po rūmų vidų? Aš ten buvau tik vieną kartą, per 
didįjį venecijietišką balių. Prisimeni? Kai senis Dunstanas 
nusprendė visų akivaizdoje trenkti savo sūnui? 

Nepritariau Kriso linksmumui. 

— Jis trenkė Džekui tik sykį, tikrai. 

— Tikrai? Na, gerai. Tai buvo seniai. - Krisas nusišypso- 
jo. - Bet aš rimtai manau, kad turėtume eiti ir patikrinti tą 
namą, jeigu jums patikėti raktai. O ką, jei tas sargas paliko 
atvirą langą ir kokie vagišiai nušvilps meno kolekciją? 

— Tėtis sakė, kad jie neturi nė vieno iš tikrųjų labai ver- 
tingo paveikslo. 

— O baldai? Tu gali atlikti oficialų patikrinimą, o aš eisiu 
kartu kaip asmens sargybinis, saugantis savo mielą su- 
žadėtinę. - Jis sugriebė mano ranką ir pabučiavo. - Ei- 
me. Po valandos kitos sutems, ir nemanau, kad ten įjungta 
elektra. 

Mes įėjome pro pagrindines duris į virtuvės kambarius, 
kelias minutes ieškoję reikiamo rakto iš viso ryšulio, kabančio 

ant dviejų didelių mums duotų žiedų. Viduje maisto san- 
dėliuko koridorius atsidavė tuštuma. Oras buvo vėsus ir 
drėgnokas, ir mūsų žingsnių aidas kilo aukšyn nuo betoni- 
nių grindų ir nuvilnijo balto tinko sienomis, tarsi būtų įsi- 
veržęs visas kareivių būrys. Krisas pakėlė vidaus telefono 
ragelį ir prisidėjo prie ausies. 

— Ar nenorėtumėte dabar arbatos, pone? 

— Ne. - Net su Krisu buvo klaiku vaikščioti visai vieniems 
po tą milžinišką namą. 

Krisas įsistebeilijo į piltuvėlio formos telefono garsintu- 
vą ir patapšnojo per kvadratinę medinę dėžutę. 

— Tyli it karsto vinis. - Pakabino ragelį atgal ir nuėjo to- 
liau koridoriumi pro eilę žalvarinių kibirų anglims, kantriai 
laukiančių, kol juos pripildys. - Kas ten? 

— Tos pirmos durys - į virtuvę. 

Milžiniška plytelėmis išklota patalpa turbūt buvo palik- 
ta taip, kad iškart galėtų vėl atgyti, jei tik šeimai jos pri- 
reiktų. Prisiminiau, kaip didžiavosi Alfredas Dunstanas 
specialiai importuota ir pastatyta virtuvės centre prancū- 
ziška virykle, kurios dūmai išeidavo pro dūmtraukį po grin- 
dimis. Daugybė jos virimo diskų dabar buvo apdulkėję, 
orkaitės rankenėlės netekusios blizgesio, bet didžiuliai vir- 
duliai ir keptuvės padažams aukštai kylančiose lentynose 
vis dar laukė pietų valandos, kuri niekuomet neišmuš. Vir- 
tuvės gale, pušinėje spintelėje, tylus stovėjo kavos malū- 
nėlis, kuris kadaise triuškindavo svarus pupelių. Šiukšlių 
dėžė ant grindų buvo užgrobta vorų kolonos. Jos dangtis 
prapuolęs, o žalvaris užleistas ir patamsėjęs. 

— Ten yra padvėsusi pelė. - Krisas pritūpė prie durų, su- 
kilo jo mokslinis smalsumas. - Padvėsė iš šalčio arba bado. 

Žuvies produktų podėlyje didžiulė ledo kamera cinko 
kraštais stovėjo atvira ir tuščia, bet porceliano sandėliuke 

spintutės buvo pilnos paauksuotų šviesių spalvų „Minton“ 
ir „Coalport“ servizų, taip mėgstamų spyruoklių dirbėjo. 

— Jie net neišsivežė porceliano. 

Kiek supratau, Alfredas Dunstanas paliko visą namų ūkį, 
viską, ką buvo nupirkęs išdavikiškam Votersaidui. Tačiau 
kam kaltinti arbatos puodelius ir šaukštelius dėl savo ne- 
laimės? Ant lentynos pamačiau lėkštes žaliais krašteliais ir 
geltono vazelino spalvos stiklo taures, kurias Leti laikė te- 
rasai, kai jos vyras būdavo išvykęs. Net podėlio prieblando- 
je jos Žaižaravo gundančia saulės šviesa, auksinėm, žalsvom, 
ochros ir citrininėm spalvom - visa ta beprotiška pumpurus 
skleidžiančia tolimos praeities vasaros energija. 

- Jeigu tu jau pakankamai prisižiūrėjai, užrakinkim ir 
eikim, Krisai. Tikrai neatrodo, kad kas nors čia būtų įsi- 
laužęs. 

— Bet mes ką tik čia atėjom, dėl Dievo. Eikš ir dirstelėk 
čionai. - Krisas buvo užlindęs už gretimo sandėliuko mati- 
nio stiklo durų. Kai užlindau ir aš, jis žiūrinėjo dėmėtas 
skrebučių groteles, priveržtas virš mažos sidabruotos spi- 
ritinės krosnelės. 

— Ką tu, po galais, čia darai? —- Susidomėjau ir aš. — Tai 
traškučių skrudintuvė. Ji neleidžia jiems sukietėti kaip odi- 
niam puspadžiui. 

— Negali būti! Dieve mano! Jų čia net keturios. Ir kiekgi 
jiems reikėjo tų skrebučių? - Jis pakėlė kilnojamos spiriti- 
nės viryklės dangtį. - O, kad tokioje prabangoje galėtų gy- 
venti kaimo daktarai! 

— Tu to nenorėtum. Šie namai niekuomet nebuvo laimin- 
gi. - Aš troškau pasakyti: Eime namo, bet Krisas aiškiai bu- 
vo pavergtas kiekvieno naujo atradimo. 

— Netveriu pamatyti visa kita šiuose namuose. - Jis pa- 
rodė į koridorių už durų, išklotą tamsiai rudu į raudonu- 
mą linoleumu. - Manau, čia. 

Nežinojau, ko tikėtis anapus sunkių durų, kurios atsky- 
rė sandėliukus ir virtuvę nuo kitų apartamentų. Paskutinį 
kartą tą vietą buvau mačiusi po pietų tą vakarą, kai Beatri- 
čė išsireikalavo, kad mes visi maudytumės - Filipas, Dže- 
kas, Beatričė ir aš. Paskui kaip paprastai elektriniai bumbulai 
pripildė namą metalinio blizgesio, atsispindinčio nuo la- 
kuoto medžio ir holo laiptų rangytų sidabrinių apvadų, tarsi 
šviesos signalai cirkininko palapinėje. Tai buvo ryški švie- 
sa, tokia akinanti ir agresyvi kaip spyruoklių dirbėjo šyp- 
sena, ji spindėjo per visą ežerą. Tomis dienomis namas ne 
tiesiog priklausė Alfredui Dunstanui -- jis buvo Alfredas Duns- 
tanas, jo dvasia, įsikūnijusi plytose, skiedinyje ir nepasi- 
duodančiame akmenyje, - ir dabar man buvo taip nejauku, 
kaip visuomet spyruoklių dirbėjo akivaizdoje. Bet po pir- 
mųjų kelių minučių nusiraminau. Votersaidas miegojo, be 
dinamų ir elektros šviesos, blausus, tylus urvas užtraukto- 
mis užuolaidomis, kur niūrumoje it aisbergai plūduriavo 
apdulkėję pavidalai. Biliardo lazdų stovai buvo tušti, sta- 
las uždengtas pritaikytu drobiniu užtiesalu. Svetainės kė- 
dės stovėjo it balti stalagmitai, virš jų kabojo elektrinis 
sietynas, apmautas lininiu maišu. Vien salės statulos, re- 
gis, nesidavė apvyniojamos, jų nosys, krūtinės ir smakrai 
liko apdulkėję, kaip ir liūdnas, pelių nutapnotas kimštas 
meškinas, vis dar teberodantis į žvaigždes. 

Štai tuomet pamačiau juos, plaukiančius aukštai virš si- 
dabrinių laiptų, pamėkliškas figūras, besistengiančias pra- 
simušti pro kerštingą temperos sluoksnį: Vulkaną su savo 
spyruoklėm, Leti - Venerą, Beatričę ir Idą - dvi Gracijas, 
tarsi pro rūką blausiai besimaterializuojančias, tokias, ko- 
kias jas nutapė Džeremis Grindju. Reikėjo kelių sluoksnių 
dažų paslėpti pergalingai rėkiančiai Džeremio raudonai spal- 
vai, kad ji nebeatgytų, bet darbas buvo blogai padarytas. 

Filipo Kaselio Narcizas skendėjo ūkanose, ne visai išryškė- 
jęs, bet ne visai ir nesantis. Paskutinė nebaigta figūra turė- 
jo tapti Džeku -ji liko tame šešėlių name neįgavusi bruožų, 
tarsi dailininkas taip ir neperprato savo modelio esmės. 

— O dangau! - Krisas šaukė visa gerkle. - Neprisimenu, 
kad tą vakarą per pobūvį būčiau mates šią freską. Tikrai 
manau, kad būčiau ją pastebėjęs. 

— Džeremis Grindju pradėjo ją po kelių savaičių. Alfre- 
das Dunstanas privalėjo ją užbaltinti, po to... 

— Po to didžio skandalo. - Krisas pažvelgė į lubas. - Pri- 
simenu. Visas Vindermeras apie tai kalbėjo. Ponia Duns- 
tan pabėgo su tuo vaikinu, tiesa? 

— Tas ir yra, kad nepabėgo. Galbūt visiems būtų buvę 
geriau, jei būtų pabėgusi. - Net ir užtepta tempera, Leti, 
rodės, plaukia link mūsų su savo ekstravagantiškais plau- 
kais, geidulingais figūros išlinkimais ir klaikia ugnele, ku- 
rią Džeremis Grindju nutapė jos akyse. Krisas negalėjo 
atplėšti akių. 

- Ji tikrai atrodo kaip einanti, ta ponia Dunstan. Norė- 
čiau, kad ji būtų įsimylėjusi mane. 

— Nežinau, kodėl Džeremis ją taip nutapė. Ji atrodo kaip 
pigios kavinės savininkė. 

— Arba labai prabangaus viešnamio madam. 

— Krisai! - apstulbusi pažvelgiau į jį. 

— Eime, noriu pamatyti, kur visa tai įvyko. - Jis stvėrė 
mano ranką ir patraukė prie laiptų. - Kokia neįtikima čia 
vieta! 

Laiptų viršuje durys į Leti kambarį, įjos „buduarą ,kaip 
sakydavo jos vyras, buvo praviros. Vis dar suspaudęs ma- 
no ranką, Krisas žengė į vidų. 

— Dar daugiau dulkių. - Apsidairė. - Židinyje voratin- 
kliai, ant sienos - drėgna dėmė. 

Leti miegamasis buvo šalimais. 

— Tai žada daugiau. - Krisas nedelsdamas įtraukė mane 
pro tas duris. 

Miegamasis kažkodėl išvengė balto šydo, kuris dengė 
likusį namą. Jis buvo kaip tik toks, kokį jį prisiminiau - tar- 
si mes, užuot įėję pro tas duris, būtume perėję kiaurai bar- 
jerus, skyrusius praeitį nuo dabarties. Galbūt aš tyrinėjau 
visą tą šešėliuotą erdvę sapne, keistą, bet visai pažįstamą, 
su jos kreminėm sienom, nepastebimai pereinančiom į švel- 
niai pilką, ir baldais - nuo mėlynų iki ryškių indigo spal- 
vos. Oras buvo tykus ir suplėkęs nuo trūnijimo, ir vis dėlto 
netgi dabar vos vos kvepėjo Leti „Parmos našlaitėmis“. Ki- 
limas po mūsų kojomis buvo minkštas kaip ir tuomet, kai 
juo vaikščiojo Leti ir Filipas, bet nuo drėgmės aukštas pa- 
auksuotas veidrodis patamsėjo ir lakuotas lovos medis įgavo 
rausvumo. Palanges aptraukė pelėsis, toks aksominis pa- 
lietus pirštu kaip dygsniuotas povo mėlynumo lovos už- 
tiesalas, ir kai pakėliau ant tualetinio staliuko pamirštą 
šiaudinę skrybėlę, pamačiau, kad ji dėmėta nuo pelėsių, o 
jos kraštai kai kur apgraužti. Ir vis dėlto dabar, kai spyruoklių 
dirbėjo rūmų blizgesys nublanko, o irimas suteikė jiems ne- 
tikėto aitrumo, bent jau viena jų dalis atrodė graži. 

Krisas buvo sujaudintas tokių didžiulių išlaidų. Kai jis 
laikė suplėkusį užuolaidos kraštą, jo akys švytėjo, pirštai 
lietė paauksuotus staliuko užraitus. 

— Ar negalėtum įsivaizduoti Meri Pikford, pabundan- 
čios tokiame kambaryje? Arba Glorijos Svenson, gulinčios 
šioje lovoje ir laukiančios meilužio? 

Jis atsisėdo ant lovos krašto praskėstais, truputį sulenk- 
tais keliais ir patapšnojo šalia savęs. Kai atsisėdau, apkabi- 
no ranka pečius, stengdamasis mane prisitraukti. Nejučiom 
pasijutau besipriešinanti. 

— Ar tokia vieta... tavęs neveikia? Juk veikia, ar ne? - Jis 
nubraukė atgal mano plaukus ir kalbėjo švelniai, tyliai, prie 
pat mano ausies, glamonėdamas ją savo švelniu kvapu. — 
Ji tokia nereali, tarsi rūmai filme. Ji tokia... gundanti. Vis gal- 
voju apie Leti Dunstan šioje lovoje, besimylinčią su savo 
jaunuoju draugu. 

— Turi labai lakią vaizduotę. Tu juk tik kartą matei juos 
pobūvyje. 

— Nepatikėsi, ką aš galiu įsivaizduoti. — Jis švelniai pa- 
lietė man skruostą. - Žinai, tavo oda it perlas. Labai graži. 

Jis palinko manęs pabučiuoti, iš pradžių švelniai, bet pas- 
kui ryžtingai, praskyrė mano lūpas ir ėmė tyrinėti burną 
liežuviu. Jo akys atrodė kaip milžiniško plėšrūno, ir aš greitai 
užsimerkiau. Po truputį jis spaudė mane žemyn, ant Leti 
Dunstan povo mėlynumo lovos užtiesalo. Staiga užklupta, 
aš leidausi stumiama į tą dulkėtą komfortą. Tai buvo Kri- 
sas, kokio anksčiau nepažinojau, ryžtingas meilužis, kurio 
lūpos braukė mano akių vokus, murmėdamos švelnius rei- 
kalavimo žodžius. Jo ranka įslydo po mano suknele, o lū- 
pos vėl sugrįžo prie manųjų; tyrinėjantys pirštai surado 
mano spenelį ir pradėjo švelniai jį erzinti. Aš verčiau save 
atsipalaiduoti, ištirpti jo karštyje. Tai buvo mano ateitis — 
būti mylimai šio vyro. Mano lūpos tapo minkštos jo lūpoms, 
leisdamos jas užvaldyti. Po akimirkos jo ranka paliko ma- 
no krūtinę ir nuslydo žemyn prie šlaunų, jaučiau, kaip jis 
traukia aukštyn sijoną ir jo karštas delnas slysta nuoga oda 
virš mano kojinių. | 

Umai iškart pajutau kažką esant šalia, kažką stebint, ne 
piktai, bet liūdnai. Mane apėmė panika, ranka nučiuožė že- 
myn sučiupti Kriso rankos, perbraukdama jo kelnes ir pa- 
jusdama jo stangrumą. 

— Dar ne... ne čia... 

— Mieloji, čia visai nėra ko bijoti. Jei aš būsiu rūpestin- 
gas, neskaudės... 

— Ak Krisai, ne čia, prašau... - Aš ištrūkau iš jo ir atsisė- 
dau, taisydamasi sijoną. —- Aš tiesiog negalėjau, atleisk. Ne 
šiame name. 

— Ak. — Paraudonavęs ir susitaršęs, jis nužvelgė mane 
kaip šiurkštus mokinukas, iš kurio atimta pramoga. - Ži- 
noma, tai priklauso nuo tavęs. Jeigu tu nori palaukti... ves- 
tuvės jau beveik po mėnesio. - Kaip nuviltas vaikas jis 
pridūrė: - Maniau, tu neprieštarausi. Maniau, kad tu jau- 
tei tą patį, ką ir aš. 

— Taip. Ir aš neprieštarausiu, pažadu. Bet kur, tik ne čia. 

— Gerai, gal tu ir teisi. - Jis vis dar atrodė sudirgęs. — 
Tikriausiai mes turėtume palaukti, kol susituoksime, ir vis- 
ką atlikti kaip pridera. 

— Krisai, brangusis, tai ne dėl tavęs ir ne dėl to, kad tu- 
rėčiau būti jau ištekėjusi. Tai vis šis namas... - Aš sukurpiau 
pasiteisinimą: — Tu pats sakei, kad Votersaidas pilnas aidų 
ir voratinklių. 

Krisas akimirką žiūrėjo į mane tiriama veido išraiška, ko- 
kia žiūri į pacientus, įtariamus ligos simuliavimu. Paskui staiga 
nusišypsojo, tarsi būtų perpratęs mano silpnąją vietą. 

— Taigi tu tiki vaiduokliais, ar ne, Krise Ašam! Niekuo- 
met nebūčiau pagalvojęs. Gerai, gerai — mano siaubingai 
jautri sužadėtinė, išsigandusi namo, pilno vaiduoklių! - Jis 
pasilenkė pabučiuoti manęs į lūpas su savininko linksmu- 
mu. - Įdomu, kiek dar tokių netikėtumų manęs laukia? 

Susigėdusi nusijuokiau, nes, regis, to buvo tikėtasi. Ži- 
nojau tolesnę sužadėtinės vaidmens eilutę: „Turėsi tiesiog 
palaukti ir pamatysi. Gal aš turiu visokiausių baisių pa- 
slapčių . 

Prabėgus porai vakarų, uoliai mindama dviračiu per susi- 
tvenkusią prietemą iš vėlyvos ir melancholiškos vakarie- 
nės Hosanos kotedže, staiga pastebėjau, kad geležiniai 
Votersaido vartai truputį praviri. Buvau įsitikinusi, kad mudu 
su Krisu išėję juos užrakinome, bet gal ir ne. Šiaip ar taip, 
mes buvome lyg ir atsakingi už tą vietą, tad pasukau dvi- 
ratį tenai pažiūrėti. Surūdijusi grandinė, kuri kaustė var- 
tus, dabar buvo pertraukta pusiau, nors spyna, vis dar 
užrakinta, tuščiai mataravo prie vieno galo. 

Plėšikai? Žvilgtelėjau į sargo namelį, tuščią nuo tada, 
kai išvyko sargas. Iš ten negalėjau tikėtis jokios pagalbos. 
Kelias abiejose pusėse buvo tuščias. Tačiau aš nusprendžiau, 
jog būsiu saugi tol, kol liksiu ant savo dviračio, niekas ma- 
nęs neišgirdo, ir aš galiu apsukti platų ratą nuo namo galo, 
ieškodama įsilaužimo pėdsakų. Jei pastebėsiu ką įtartina, 
važiuosiu tiesiai į kaimelį ir pranešiu policijai. Stumtelėjau 
vartus, atverdama juos truputį plačiau prieš piktžolių bar- 
jerą, ir tyliai nuriedėjau tamsoje lapuotu kelio tuneliu. Vos 
tik pasiekusi viršuje atvirą vietą, išjungiau dviračio lempą. 

Kiek galėjau matyti, namo priekis ir artimiausias šonas 
buvo visiškai tamsūs. Vis vien, kai pasukau pro arką, ve- 
dančią prie virtuvės durų, ir visu greičiu nuvažiavau per 
kiemą, mano širdies dunksėjimas atrodė toks garsus, kad 
jo būtų pakakę pažadinti armijai plėšikų. 

Kaip tik sukau dviratį aplink, kai pamačiau: už matinių 
stiklų virtuvės languose žiba šviesa. Tačiau tai nebuvo šmėkš- 
čiojantis žibintuvėlio šviesos pluoštas, o lygi geltonos lem- 
pos šviesa. Plėšikai tikrai neužsidega lempų, net ir 
apleistuose namuose. 

Sustabdžiau dviratį, nuleidau kojų pirštus ant šaligat- 
vio ir svarsčiau, ką daryti. Kiek supratau, vieninteliai rak- 
tai nuo namo buvo mamos darbo stalo stalčiuje Felvude. 

Gal girtuoklis sargas pabėgo iš ligoninės ir įėjo niekam nie- 
ko nepasakęs? Tai atrodė geriausias paaiškinimas. Krisas 
visuomet sakydavo, kad alkoholikai gali būti labai atkak- 
lūs; turbūt sargas sugrįžo ieškodamas butelio, kurį slėpė 
prieš patekdamas į ligoninę. Pasipiktinimas išgujo mano 
nervingumą. Kaip tas vyras drįso įsilaužti į namą, kai poli- 
cija patikėjo raktus mums! Atrėmusi dviratį į skalbyklos sieną, 
aš nužingsniavau tiesiai prie durų, pasukau rankeną ir, kai 
durys gan lengvai atsidarė, įžengiau vidun. 

Sandėliukų koridoriuje šviesa nedegė, bet virtuvės du- 
rys buvo atdaros, ir baltos plytelės atspindėjo šviesą. Ma- 
no batų kulniukai garsiai kaukšėjo į cementą ir sukrutino 
kažką virtuvėje, išgirdau kėdės brūkštelėjimą per grin- 
dis. Paskui tarpduryje pasirodė plati vyro figūra, rankos 
tarsi krucifikso ištiestos į šalis ir įsirėmusios į durų stak- 
tą. Tai nebuvo sargas. Pasigręžiau bėgti. Ir tuomet, nors 
visa šviesa krito jam už nugaros, supratau, kad pažįstu 
tą nepaklusnią galvos laikyseną bei tyliai ir perspėjamai 
kilstelėtą smakrą. 


Myliktas skyrius 


I. eis žmonių per karą regėjo vaiduoklius. Tetos 
Marčionės sesuo matė savo sūnų, leitenantą, esantį Fusil- 
jeryje, aiškiai stovintį jų namo hole su uniforma ir besišyp- 
santį kaip tik tą rytą, kai jis buvo nušautas iš kulkosvaidžio 
Galipolyje. Ir visi kariai mūšio lauke pareiškė matę dangiš- 
ką šmėklą, kuri išblaškė prie Monso vokiečių kavaleriją. Da- 
bar, matyt, atėjo mano eilė. Galėjau prisiekti, kad tame pusiau 
apšviestame sandėliukų koridoriuje, virtuvės tarpduryje, 
regiu Džeką Dunstaną, kuris susidomėjo, kokią teisę turiu 
čia stovėti. 

— Krise? Gerasis Dieve! Nesitikėjau... — Vizija papurtė 
galvą, nuleido išskėstas rankas ir pasuko atgal į virtuvę. 

— Pamaniau, kad čia bus tas girtuoklis sargas, kuris pri- 
žiūri šią vietą. 

Tai nebuvo regėjimas iš ateities, vaiduokliams mažai 
rūpi tarnaujančio personalo būklė. Tai buvo Džekas Duns- 
tanas, neabejotinai gyvas, toks pat gyvas kaip ir aš. Ir vis 
dėlto idiotiškai atsakinėjau jam tuo pačiu vienodu be- 
jausmiu tonu. | 

— Prieš kelias dienas sargas nusigėrė ir buvo atleistas. 
Ma turi raktus. - Aš net pakėliau balsą, kad jis išgirstų. 

— Ir tu, pamačiusi šviesą, įėjai. 

— Vartai buvo palikti praviri. 

— O, kvailai padariau. 

Ar jis laukė, kad įeičiau į virtuvę? Vis vien įėjau. 

Lempos šviesoje virtuvė atrodė visai kitaip. Srūvančio- 
je šviesoje didžiulis kambarys nebuvo į nieką taip panašus, 
kaip į Venecijos Baziliką su jos arkomis ir žiburiuojančiomis 
sienomis. Netoli viryklės ant sunkaus stalo stovėjo viena kas- 
dieniška aliejinė lempa. Aštuoniolika skliautuotų lubų pė- 
dų virš galvos išgaubtomis į vidų plytelėmis skendėjo 
šešėliuose. Lempos stiklas buvo nešvarus, kitaip būtų ga- 
lėjęs apšviesti daugiau nei geltoną apskritimą ant glotnaus 
stalo paviršiaus. Už to šviesos telkinio blyksėjo tik žalvari- 
nės rankenos smaigalys ir balta glazūruota dėžė. 


Svarsčiau, ką būtų pasakęs Alfredas Dunstanas, pamatęs 
vieną iš savo brangių „Coalport“ desertinių lėkščių, numestą 
ant nugremžtos pušies šalia stiklinio indo su jaučio liežu- 
viu, skardinės kondensuoto pieno, maišelio cukraus ir bet 
kaip suraikyto kepalo. Peilis ir šakutė palikti stačiu kampu, 
tarsi valgymas būtų staiga nutrauktas. 

Priblokšta stebeilijau į visa tai. Džekas Dunstanas - ne- 
tikėta, kaip pats sakė. Nė neįsivaizdavau, ką jis čia veikė. 
Beatričė man pasakojo, kad jis buvo pakeltas kapitonu ir 
pakeliui į batalioną užsuko į Londoną. Tai kurių galų jis Vo- 
tersaide ir gyvena kaip koks pabėgėlis? Tuomet man šovė į 
galvą paaiškinimas, toks siaubingas, kad širdį nusmelkė le- 
dinė baimė. Jei Džekas slapstėsi, turbūt jis dezertyravo — 
metė kariuomenę ir pabėgo iš karo. Ar tai įmanoma? 

Kai galiausiai surizikavau į jį pažiūrėti, jis stovėjo prie 
viryklės, sunėręs rankas ant krūtinės, stebėdamas mane su 
tokiu tyliu nepasitikėjimu, kad pamaniau, jog perskaitė mano 
mintis. Suskatau pakrikai šnekėti, aiškindama, kaip čia at- 
sidūriau. 

— Maniau, kažkas įsilaužė. Juk tu turbūt vis dar turi raktą? 

— Ne. - Dabar jis susibruko rankas į kišenes. - Bet žuvų 
sandėliuko langas niekuomet gerai neužsidarydavo. 

Visa situacija buvo tokia keista, kad manęs niekas nebe- 
nustebino. Naujas bėglys Džekas Dunstanas neatrodė kaip 
žmogus, kurį sulaikytų užrakintos durys, jei kitapus jų bū- 
tų tai, ko jis nori. Nuo mūsų paskutinio susitikimo prie Vin- 
dermero pašto buvo prabėgę dveji metai. Dabar lempos 
šviesa išryškino veidą, kuris atrodė vienišesnis ir labiau su- 
stingęs, nei prisiminiau. Tamsūs antakiai buvo užgriuvę ant 
susiaurėjusių iš nuovargio akių, palei kurių kraštus buvo 
įsirėžusios nusivylimo strėliukės. Vertikaliai nuo skruosto 
iki žandikaulio ėjo dar dvi raukšlės, suskliaučiančios bur- 
ną, apatinė lūpa buvo išsirietusi ir atsikišusi dėl nuolatinio 
budrumo. Jis atrodė taip, lyg skustųsi kas antrą dieną. Ir 
uniformos nė pėdsako - buvo drobinėmis darbininko kel- 
nėmis, laikomomis tvirto diržo, ir flaneliniais marškiniais. 
Visai galėjau patikėti, kad įsigavo į namą per žuvų podėlio 
langą. Bet tai nepaaiškino, kodėl jis čia. 

— Kas, po galais... tai yra kodėl, po galais... - Beviltišku- 
mo gestas turėjo jam parodyti, kokia esu suglumusi, bet jis 
tyčia atsuko man nugarą. 

— Negaliu pasiūlyti tau kavos nei arbatos. Viryklėje nė- 
ra ugnies. - Jis pakėlė ranką, akimirką dvejojo, paskui iš už 
lempos ištraukė butelį viskio, kurio ketvirtadalis buvo nu- 
gertas. — Ar gurkšnelį išgertum? 

— Puiku. - Nenorėjau gerti, bet instinktyviai jaučiau, kad 
turėčiau, jei noriu čia likti. 

— Tuomet atsisėsk. - Jis užkabino kojos pirštu artimiau- 
sios medinės kėdės koją ir paslinko ją prie manęs, paskui 
nuėjo prie spintos ir netrukus sugrįžo su dviem mažom 
formelėm pudingui. - Tai geriausia, ką galiu duoti. Kažkur 
yra stikliukai, bet per tamsu jų ieškoti. 

— Šitos tiks. 

Jis įlašino šiek tiek viskio į vieną formelę, pateliūškavo 
skalaudamas dulkes, atvėrė krosnies dureles ir šliūkštelė- 
jo purviną skystį vidun. Paskui vėl pripylė formelę ir pa- 
davė man. 

— Vien tam, kad įrodyčiau, jog nesu visai amoralus. 

Pastebėjau, kad jis nesivargino išsiskalauti savosios. Pa- 
davė man bauginamai didelę porciją viskio. Parodžiau į pa- 
liktą lėkštę. 

— Sutrukdžiau valgyti. 

— Nesu alkanas. Valgau tiesiog iš įpratimo. - Stumtelėjo 
lėkštę į šalį ir užsikvempė ant stalo. Lempos šviesoje trum- 
pai subolavo kojos pirštas, išlindęs iš nudrengto bato. 

— Džekai... - ieškojau žodžių, galinčių išreikšti, kaip ma- 
ne pritrenkė jo pasirodymas. - Supranti, aš maniau, kad tu 
Londone arba kelyje į Prancūziją. Mačiau Mančesteryje Be- 
atričę, ir ji man pasakė, kad buvai namie atostogų, bet iš- 
vykai vėl atgal. 

— Ji buvo teisi. Turėjau grįžti atgal. - Jis atžariai žiūrėjo į 
mane, paskui žvilgsnis ėmė klaidžioti tarp šešėlių. - Bet, 
kaip matai, negrįžau, o atvykau čionai. - Jo akys vėl įsmigo 
į manąsias, įtampa staiga išsklaidė nuovargį. - Privalai nie- 
kam nesakyti, kad mane matei. 

— Tu dezertyravai? Džekai — negaliu patikėti! 

— Prisiek, kad niekam nesakysi. 

— Bet, dėl Dievo meilės... 

— Prisiek! 

— Bet, Džekai, dezertyrus juk sušaudo, ar ne? 

Žvelgiau į jį sukaustyta siaubo. Tik šįryt Džordžas Pau- 
elis pasakojo, kad, jo nuomone, dezertyrai, pasiųsti į būrio 
ugnį, krisdavo kaip lapai. „Jei vyras negina savo draugų, 
jis niekingesnis už kirminą, - riaumojo Džordžas Pauelis. — 

Kas jam po viso to belieka? Nesušerčiau jo net kiaulėms, 
bijodamas, kad joms skaudės pilvus. Sukapočiau jį į gaba- 
lus ir užmaučiau jo galvą ant mieto. Taip jie ir daro . 

— Džekai, privalai tučtuojau grįžti atgal. Privalai įtikinti 
save. - Iš nerimo mano rankos mostagavo kaip pabaidyti 
naktiniai drugeliai. Vos nepagriebiau jo ir nenustūmiau prie 
durų. - Pasakyk, kad tavo traukinio reisas buvo atidėtas — 
ką nors, - bet, dėl Dievo, grįžk atgal. 

— Aš sugrįšiu atgal! — suriko jis man į veidą. - Bet ne 
dabar. Turiu čia kurį laiką pabūti ir slapstytis. Jei mane ras, 
tuomet... Aš būsiu ne vienintelis, dėl to susirūpinęs, sakau 
tai ne šiaip sau. - Jis giliai įkvėpė ir prašneko tyliau. - Štai 
kodėl turi šiandien iš čia išeiti ir pamiršti, kad mane matei. 

— Kaip galėčiau? Ką pasakysiu tavo mamai, jeigu vėl ją 
sutiksiu? Tu negali manęs prašyti išsaugoti tokią paslaptį. 

Mane visiškai apstulbino jo nuožmus pyktis. Jis pasisu- 
ko į mane ir tvojo delnu į stalą, kad net šoktelėjo ąsočiai ir 
skardinės. Jo veidas buvo griežtas ir įtūžęs. 

— Ne tavo reikalas, ką aš darau! Tai mano gyvenimas — 
mano! Ir jei aš nusprendžiau kuriam laikui negrįžti į Pran- 
cūziją, tai yra mano pasirinkimas, ir tu čia niekuo dėta. Jei 
būčiau deramai užtrenkęs tuos prakeiktus vartus, niekuo- 
met nebūtum sužinojusi, kad aš čia. 

Stojo šiurpi, gluminanti tyla - ne todėl, kad aš išsigan- 
dau, nors man nepatiko būti gąsdinamai, bet dėl to ūmaus, 
beveik žemo nesivaldymo. Tai buvo laukinis, gyvuliškas pyk- 
čio protrūkis, nesubrendusio žmogaus ar užpjudyto gyvu- 
lio nertėjimas. | 

Džeko veido išraiška rodė, kad jis tai suprato ir gal būtų 
stengęsis gelbėti situaciją, jei būtų žinojęs kaip. Aišku, tai 
buvo ne jo jėgoms. 

Padėjau nebaigtą gerti viskį ir pašokau ant kojų. 

- Žinoma, tu visai teisus. Jei nori čia sėdėti, kol policija 
tave suras ir nuveš, kad būtum sušaudytas, tuomet, kaip 
sakai, tai ne mano reikalas. - Pasukau prie durų. Jaučiau 
palengvėjimą ir.giedrumą, tarsi jo pyktis būtų išvadavęs 
mane nuo bet kokios pareigos juo pasirūpinti. - Labanakt, 
Džekai. 

— Kur tu eini? 

- Namo. 

— Kodėl? 

— Kodel? - įsistebeilijau į jį netikėdama. 

Jis vengė mano akių ir metodiškai įsipylė sau dar vis- 
kio. Butelis tyliai dzingtelėjo į formelės kraštą. 

— Tau greit pasidarė bloga nuo manęs, ar ne? 

Delsiau, vis dar pusiau pasisukusi į duris. 

— O tu stebiesi? Visą šį laiką, kai buvai kare, aš nerima- 
vau dėl tavęs. O dabar tu iš kažkur išdygsti ir mirtinai ma- 
ne išgąsdini... Argi ne tu nori, kad išeičiau? Argi ne taip 
pasakei? 

— Nieko negaliu su savimi padaryti. - Jis greit sugrubu- 
siais nelanksčiais pirštais persibraukė plaukus. - Kartais tie- 
siog taip nutinka. Sėskis, prašau tave, - jei jau čia esi. 

Vėl atsisėdau, lėtai, ant pat kėdės kraštelio. 

— Džekai, ar esi įsitikinęs, kad nori mano draugijos? O 
gal verčiau pabūtum vienas? 

— Aš netinku į kompaniją, štai kur bėda. 

Tai buvo panašu į atsiprašymą, ir aš nusprendžiau jį 
priimti. 

— Atrodai pavargęs. Turi pamiegoti, tuomet pasijusi 
geriau. 

— Jei užmigčiau, gal... Bet aš neužmiegu. Be šito. - Jis 
vėl paėmė butelį viskio, paskui įspėjamai pažvelgė. - Ne- 
sakyk to. 

— Ko? 

— „Tu per daug geri“. Žinai, norėčiau, kad tas butelis mane 
nugirdytų ir krisčiau, girtas girtutėlaitis. Bet net ir tai ne- 
pavyksta. 

— Tuomet kodėl geri? 

Jis pažvelgė į mane pro skardinės kraštą, ir aš staiga pa- 
jutau, kad žiūriu į gilų gilų šulinį. 

— Tai nutildo šautuvus. 

Stebėjau jį tylėdama, kol jis išlenkė savo viskį. Tuomet 
man dingtelėjo mintis: dvejų metų tranšėjose pakanka, kad 
kiekvienam vyrui pakriktų nervai. Tris mėnesius - tiek iš- 
tveria dauguma jaunų karininkų. Jei karininkas ištverdavo 
metus, galėdavo prarasti sugebėjimą įvertinti pavojų ir pra- 
dėti absurdiškai rizikuoti savo vyrais. Esu mačiusi ir kitų 
kareivių tokiomis pat bemiegėmis persekiojamo Žmogaus 
akimis. Norėjau paklausti Džeką, kaip jis buvo sužeistas, 
ar ilgai sveiko, bet bijojau sužadinti kitą protrūkį. Įtariau, 
jog ką Džekas norės, kad žinočiau, tą pasakys. 

Jis kritiškai mane tyrinėjo. Dabar parodė į vienišą dei- 
mantą ant mano kairės rankos piršto. 

— Sužadėtuvių žiedas? 

Pati savaime mano dešinė ranka uždengė kairę. Suvo- 
kusi, ką padariau, sąmoningai atitraukiau rankas vieną nuo 
kitos ir giedrai nusišypsojau patiklia būsimos nuotakos šyp- 
sena. 

— Spalį išteku. Už Kriso Kolio - ar jį-prisimeni? Irenos 
brolis, gydytojas. Kai aną vasarą jūs buvote čia, jis perėmė 
savo tėvo praktiką. - Jaučiau, kad turiu pridurti: - Jis vie- 
nintelis gydytojas, likęs per mylių mylias, išskyrus septy- 
niasdešimtmetį kolegą Kesvike. 

— Tuomet, tikiuosi, jis bus užsiėmęs - tvarstys pirštus ir 
dalys vaistus nuo kosulio. - Džekas gaižiai nusišypsojo. — 

O kaip tu? Ką veikei nuo tada, kai prasidėjo karas? Tikriau- 
siai eidavai į bažnyčią ir melsdavaisi už mus visus. Laži- 
nuosi, kad net numezgei porą kojinių. Ne - nesakyk man... — 
Jis kilstelėjo ranką. - Turbūt vairavai bakalėjininko furgo- 
nėlį, kai bakalėjininkas Ypre buvo apnuodytas dujomis? 

Laukiau tylėdama, kol jis baigs. 

— Vairavau greitąją pagalbą Prancūzijoje. - Trumpai pa- 
pasakojau jam, kaip gyvenau Kalė konvojuje ir kaip lūžo 
koja. - Tai nebuvo Soma, žinau. Bet vis šį tą nuveikiau. 

— Taip. 

Ir vėl pajutau, kad jam nepatogu, tarsi būtų supratęs, 
jog per toli nuėjo, bet nebežino, kaip tą atitaisyti. 

Po kiek laiko jis stumtelėjo viskio butelį stalu link ma- 
nęs - klaikus taikos pasiūlymas. 

— Tu negeri. 

— Aš dar nebaigiau šito. - Pagaliau supratau, kad esu 
pranašesnė už jį, ir nusprendžiau viskuo rizikuoti. - Kodėl 
tu negrįžti atgal į savo pulką, Džekai, ir nepaprašai jų pa- 
galbos? 

— Kokios pagalbos? - Jo veido išraiška padrąsino mane 
eiti toliau. Mačiau, kad įtarimas jo veide išnyko. - Gydyto- 
jo? Kokio nors geranoriško psichologo? Ar tu manai, aš dėl 
to esu čia, kad man pasimaišė? 

— Nėra ko čia gėdytis. Daugybė vyrų patiria šoką, o tu 
ten išbuvai ilgiau nei kiti... 

— Nori pasakyti, jog išbuvau ten dvejus metus ir man 
nepakako padorumo žūti. 

— Niekuomet nesakiau... 

— Na gerai, jei tu nori mirusio herojaus, tuomet aš esu 
miręs. Miręs čia. - Jis dūrė pirštu į smilkinį. - Tuščia. Iššluo- 
ta. Baigta. Nebeliko nieko, tik blogi sapnai. Ar to tau ga- 
na? -Jo akys žėrėjo piktu apgailestavimu. - Ak, ką, po galais, 
tu apie tai žinai? Sėdi sau čia su tuo žiedu ant rankos, be- 

veik jau gydytojo Žmona, ir žinai, kas kiekvienam yra ge- 
riausia... - Jis dūrė pirštu į stalą. - Paklausyk manęs. Aš tu- 
riu svarią priežastį būti čia ir tai neturi nieko bendra su šoku 
ar neurastenija, ar kaip ten jie tai vadina. Čia visai nesvar- 
bu mano prakeiktas protas, o tik tai, kad esu karo sūkury- 
je. Aš stengiuosi sustabdyti nelaimę vieninteliu būdu, kokį 
suprantu, - ir tai vien mano reikalas. Aš sugrįšiu, kai bū- 
siu tam pasirengęs, ir ne anksčiau, o jeigu jie mane sušau- 
dys už dezertyravimą, nė velnio nesvarbu, nes niekam tai 
nerūpi. 

— Man rūpi. 

Tai jį sulaikė. Kelias sekundes tvyrojo tyla, buvo girdėti 
tik mūsų kvėpavimas. 

— Juo kvailesnė esi, - atsakė jis. 

Aš neturėjau galvoje rūpinimosi juo, jis ne taip suprato. 
Man buvo jo gaila, ir tai natūralu, bet man nerūpėjo taip, 
kaip būtų rūpėję kadaise - labiau nei leidžia sveikas pro- 
tas, labiau nei mano pačios gyvenimas. Daugiau man nie- 
kuomet taip nerūpės jokia mirtinga būtybė, bet žodžiai 
išsprūdo nespėjus jų sulaikyti. Būčiau norėjusi, kad Dže- 
kas suprastų tą skirtumą, bet neatrodė, kad čia vieta ir lai- 
kas tam aiškinti. Krisas, be abejo, būtų supratęs. 

Todėl greitai tariau: 

— Iš tiesų, geriausia, ką galėčiau padaryti — rytoj iš pat 
ryto nudrožti tiesiai į policijos nuovadą ir pasakyti seržan- 
tui Neilorui, kur tave rasti. Tu sakai, kad nesergi, O tai reiš- 
kia: esi dezertyras ir bailys. Tačiau kadangi aš nė akimirką 
netikiu, kad esi bailys, vadinasi, turi būti ligonis, ir aš turė- 
Čiau tave įkalbėti grįžti tavo paties labui, kad galėtum gau- 
ti deramą pagalbą. 

Jis pakėlė galvą ir pažiūrėjo į mane su tokia laukine bai- 
minga nuojauta, tokia klaikia panika, kad mane sukaustė 
siaubas. 

— Nedaryk to. - Tai buvo perspėjimas. - Jokiu būdu ne- 
daryk to, nors aš netikiu, kad tu šitaip pasielgtum. Jei pati- 
kėčiau, šį pat vakarą turėčiau iš čia išsinešdinti ir susirasti 
vietą kur nors kitur. Dėl Dievo, Krise, argi ne pakankamai 
mane pažįsti, kad galėtum pasitikėti? Aš sugrįšiu atgal. Klau- 
syk, aš tau pažadu, sugrįšiu tenai paskutinę rugsėjo dieną. 
Bus truputį daugiau nei mėnuo - tiek ir tereikia, laiko pa- 
kaks. Bet ligi tol negaliu rizikuoti, kad mane rastų. 

Jis buvo ligonis - pamišęs. Negalėjo kitoks būti. Tiesiog 
patyrė daugiau, nei galėjo pakelti - šaudymo, purvo ir kas- 
dienių mirties reginių. Ir jo atkaklus teigimas, kad jis ne- 
serga ar kad jo viduje kažkas mirė, buvo jo ligos dalis, tarsi 
su žmogumi galėtų dėtis tokie dalykai, o jis liktų sveikas ir 
vientisas... 

— Visas tas jausmas, kad esi viduje miręs, - nutaisiau 
gyvą greitosios pagalbos vairuotojos balsą. - Jeigu šitaip 
jautiesi, tuomet tikrai sergi, tačiau bent jau fiziškai esi vien- 
tisas gabalas. Tai šis tas, ar ne? Ne taip, kaip tūkstančiai ki- 
tų nelaimėlių, kuriems neteko tavo dalia. Filipas Kaselis 
miręs. Žuvo sprogus granatai. Jie nusiuntė jį į Kalė, manė, 
gal išgyvens, bet jis neišgyveno. Paskutinį sykį mačiau jį 
garaže, paverstame lavonine, - Filipas, visai toks, kokį jį 
prisimenu, ir vis dėlto... nieko. Štai kodėl taip pykstu, kai 
sakai, kad tau nereikia pagalbos. 

Džekas spoksojo į grindų juodumą. 

— Tu neprivalai klausyti. - Paskui, dar kartą stengda- 
masis atitaisyti savo šiurkštumą, pridūrė: - Nežinojau apie 
Filipą. 

— Aš nuvykau aplankyti Makso Kaselio Londone. Jie už- 
darė jį vienoje tų stovyklų, skirtų priešams užsieniečiams, 
jis visas sudžiūvo, paseno, liko tik šešėlis. Jis prarado šia- 
me pasaulyje viską, kas jam buvo svarbu: sūnų, savo ver- 

slą, viską, ir vis vien taip narsiai laikosi. Policija vis dar te- 
belaiko jį šnipu, jie mano, kad jis pats pavogė tuos perlus — 
tuos, kuriuos paėmė Filipas, - ir išsiuntė į Bulgariją užmo- 
kėti už šautuvus. Ir vis dėlto Maksas nepasakys nė žodžio 
prieš Filipą. Jam rūpi tik atitaisyti jo gerą vardą. Džekai, — 
staiga pasilenkiau į priekį, nes atrodė, kad mano žodžiai 
neturi jokio poveikio. Pajutau, kad stengiuosi užgniaužti 
norą jį įskaudinti. - Ar tau tai nors kiek rūpi? 

Jis pakėlė savo nerimstančias išvargusias akis ir pažvel- 
gė į mane, troškau, kad nebūtų toks brutalus. 

— Man rūpi. - Jo pirštai tvirtai apgniaužė skardinę for- 
melę. - Man rūpi, kad Filipas Kaselis buvo apgautas, kaip 
ir visi kiti, iš pradžių mano mamos, o paskui politikų, kurie 
leido kilti šiam karui. Ar žinai, dėl ko jie žūsta? Ne dėl tei- 
singumo - tik dėl godumo ir galios, dėl senų apsukrių vy- 
rukų ambicijų. Tai nešvari teisybė. Esu matęs, kaip šaunūs 
vyrai miršta tik dėl kelių jardų žemės. 

— Vis vien jie didvyriai. Tuo tiki jų šeimos. 

— O taip! Jie yra didvyriai, nes eina kovoti, supratę visą 
teisybę. 

Vis regėjau vyrų veidus ant neštuvų Kalė. 

— Tad tu palikai juos eiti į mūšį be tavęs, tuos didvyrius. 

— Ne, -jis pavargęs desperatiškai papurtė galvą. - Jau 
sakiau tau - tik mėnesį. Paskui, prisiekiu, aš sugrįšiu at- 
gal, ir jie galės daryti su manimi ką nori. Tuomet bus ne- 
besvarbu. 

Norėjau juo patikėti. Rodės, jis taip tvirtai pats tuo tiki. 
Kaip bailė parodžiau, kad žiūriu į savo laikroduką. 

— Ak, jau beveik dešimta. Žadėjau būti namie pusę de- 
šimtos. 

Jis sunėrė rankas ir tyrinėjo išrikiuotus virdulius. 

— Manau, Kristoferis neturėtų jaudintis. 

— Kuo čia dėtas Krisas? Mama jaudinsis. Vis dėl tos ma- 
no kojos. Amžinai bijo, kad trenksiuosi dviračiu į ką nors. 

— To tu, žinoma, niekuomet nepadarysi. Po to, kai vaira- 
vai didžiulę galingą greitąją pagalbą. 

— Džekai, aš galiu pakeisti ratą, išvalyti žvakių suodžius 
ir oro kamščius degalų bake. Jei duosi man pakankamai laiko, 
galiu išvalyti karbiuratorių ir užtaisyti tekantį vožtuvą. Esu 
net užtaisiusi pradurtą benzino plūdę su antspaudo juos- 
telės gabalėliu. Ir aš nesirengiu sutrankyti savo dviračio. 

Tai jį pralinksmino. 

— Matau, būsi naudinga žmona. Viliuosi, Krisas Kolis ži- 
no, kokį pirkinį jis taip pigiai gauna. 

— Kadangi tu šito neperpratai, - išrėžiau jam. - Krisas 
mane myli. 

— Otujjį? 

- Žinoma. 

Akimirksnio tyla. 

— Tuomet geros jums kloties. 

— Man tikrai reikia eiti. - Atsistojau, ir netrukus Džekas, 
regis, susitaikęs su tuo, pakilo ant kojų. Paskui žengė porą 
žingsnių, ir supratau, kad užtvėrė man kelią prie durų. Ne- 
galėčiau pasakyti, ar padarė tai sąmoningai, bet pajutau, 
kaip plaukai prilipo man prie kaklo. 

— Krise... — jis atsiduso ir persibraukė ranka akis. — Vėl 
prašysiu tavęs. Ar prisieksi niekam nesakyti, kad aš čia? Ar 
tikrai nori eiti į policiją? 

— Tarkim, norėjau? Ar stengtumeisi mane čia sulaikyti? 

- Ne, žinoma, ne! Kuo tu mane laikai! Bet turėčiau bėgti 
iš šito namo ir susirasti kur pasislėpti. 

— Net jei prisiekčiau niekam nesakyti, kodėl manai, kad 
laikyčiausi duoto žodžio? 

Jis atlaikė mano žvilgsnį, kol pamaniau, kad įžvelgiau 
bemiegėse jo akyse linksmumo kibirkštėlę. 

— „Persižegnok, ir jei sulaužysi priesaiką, lauk mirties“. 
Tu niekam neprasitarei apie „Sireną . 

„Sirena“. Nejau aš ištesėjau pažadą dvejus metus? Tai 
atrodė panašiau į du gyvenimus. Verčiau nebūtų man pri- 
minęs. 

— Labai gerai. Aš prisiekiu. Niekam nesakysiu. - Pasu- 
kau prie durų. 

— Dar šis tas. - Ištiesė ranką. — Ar rytoj vėl ateisi? 

— Rytoj? - suglumusi žiūrėjau į jį. 

— Man reikia tavo pagalbos. Reikės maisto, aliejaus lem- 
pai. Negaliu rizikuoti, kad mane pastebėtų kaime. - Jo akys 
tyrė mano veidą. - Ar atneši man tai? 

— Ne! Kategoriškai - ne! - Ta mintis man pasirodė klaiki, 
ir Mano pasipiktinimas pratrūko. - Neturi jokios teisės pra- 
šyti manęs tokio dalyko! Gal tu ir turi priežastį čia būti, o 
gal tai gryna melagystė, bet vis vien nenoriu su tuo turėti 
nieko bendra. Pats sakei, kad čia ne mano reikalas, tai ir 
tebūnie ne mano - ir nenoriu, kad būtų mano! 

- Žinoma. - Jis linktelėjo. - Kvaila buvo ir tikėtis ko nors 
kito. - Atlapojo virtuvės duris taip plačiai, kiek tik leido vy- 
riai. —- Galų gale kodėl tu turėtum vėl čia ateiti? Mano drau- 
gija vargu ar įkvepianti. 

Man užgniaužė kvapą iš pykčio. 

— Tikrai reikia eiti. 

Jis nusekė iš paskos į koridorių. 

— Išlydėsiu tave. 

— Nėra reikalo. 

— Mandagumas. 

— Sakau, nėra ko. Galiu pasiimti dviratį ir viena. 

— Aišku, gali. - Staiga prasiveržė jo kartėlis ir apmau- 
das. — Po velnių, jūs galite daryti viską, ką norite, - tu ir 
tavo brangusis Krisas. Gydyti ligonius, vaikščioti vande- 
niu. Jums turėtų tai teikti didelį pasitenkinimą. - Akimirką 

jo akys įsmigo į manąsias. — Ak, eik ir palik mane vieną. — 
Jis pasisuko ir pradėjo eiti atgal koridoriumi į pusiau ap- 
šviestą virtuvę. 

— Džekai! 

— Išeik! Vardan Jėzaus, palik mane ramybėje. Eik ir su- 
tepinėk ašis, ar ką tau ten reikia. 

— Puiku! Aš išeinu! Kapanokis toje košėje, kurią pats už- 
virei. 

Oriai, kiek tik leido mano šlubčiojimas, aš nusigręžiau 
ir greitai nuėjau koridoriumi. 

Jis stabtelėjo prie virtuvės durų ir atsisuko. Nueidama 
jaučiau jo žvilgsnį. 

— Tu sakei, tau rūpi! Ar ne? 

Nesivarginau atsakyti. Ėjau sau toliau nuleidusi galvą. 

— Tu negali šitaip išeiti! Tai vis per tas nelemtas šnekas. 

Tuomet už nugaros išgirdau jo balsą it dejonę: sumišu- 
sius pasidavimą, desperaciją ir išsekimą. 

— Krise... jie čia, jei nori Žinoti. 

Sustojau. 

— Kas čia? 

— Filipo Kaselio perlai. Tie, kurie tau taip rūpi. Jie čia, 
šitame name. 

— Aš netikiu tavimi! - Atsigręžiau. Džekas stovėjo kori- 
doriuje, tamsus siluetas. - Negalėjo perlai visą tą laiką būti 
Votersaide! 

— Kodėl gi ne? 

Buvau tikra, kad jis meluoja, griebiasi bet kokios dings- 
ties mane sulaikyti. Iškilo vaizdas, kaip Ma apimta panikos 
skambina Hosanai ir klausia, kur aš, o paskui visi puola ma- 
nęs ieškoti. Stengiausi nepaisyti to vaizdo. 

— Kodėl turėčiau tavim tikėti? Iš kur Žinai, kad perlai čia? 

— Pats Filipas sakė. 

— Filipas? 

Džeko siluetas vangiai pajudino rankas. 

- Praėjusią vasarą susidūriau su juo Havre apmokymo 
stovykloje. Jie pasiuntė mane į technikos kursus apie šau- 
dymą iš mortyros tranšėjoje ir bombų sprogimus. Filipas 
vaikštinėjo apie dokus laukdamas, kada reikės eiti į fronto 
liniją. 

- Ir jis iškart išklojo apie perlus? „Beje, štai kur aš pali- 
kau perlus“. 

— Daugmaž taip, tarp daugybės viso kito. Dabar atrodo, 
tai buvo taip seniai. - Džekas atsirėmė pečiais į sieną, susi- 
kišo rankas į kišenes ir atlošė galvą į šaltas plyteles. - Kai 
jau pradėjo, nebegalėjo sustoti. Daugiausia tai buvo nesą- 
monės, bet aš negalėjau jo sustabdyti. Reikėjo, jei būčiau 
žinojęs kaip. Jis vis pasakojo apie mano mamą - kaip ji at- 
rodžiusi ir ką jam sakiusi... Kaip jis vis užuosdavęs jos kve- 
palus - „Parmos žibuoklių“ — ir kaip ji mėgdavo paleisti 
plaukus ir leisdavo jam juos glostyti. Tai buvo tokios glu- 
minančios nesąmonės. Visai ne tai, ką norėtum išgirsti apie 
savo mamą. Jis buvo visiškai apdujęs, sukvailėjęs, vargše- 
lis - tiesiog kuoktelėjęs. Pabaigoje man jo pagailo. 

- Ir jis tau pasakė, kad perlus paliko čia? 

— Sakėsi atsivežęs juos iš Londono. Bea vis grasinusi, 
kad pasakys tėvui, ir privertusi juos pavogti, kalė. Tai rodo, 
koks jis buvo pamišęs. Bet paskui viskas pasisuko į blogąją 
pusę, ir tėvas juo atsikratė, išmetė jį lauk su tais perlais ki- 
šenėje, - ojis norėjo iš jų išsilaisvinti. - Džekas atrėmė vie- 
ną koją į sieną. - Sakė, po to, kas nutiko, - po to, kai mano 
mama jo išsižadėjo, - nepakentė net jų vaizdo. Jie buvo tik 
niekam tikę rutuliukai. 

- Ir tu niekuomet nepagalvojai kam nors pasakyti? 

Išgirdau duslų juoką. 

- Jeigu tu esi Niekieno žemėje ir kapstaisi su laidais ir 
viela, aš tau garantuoju, apie perlų vėrinį galvoji mažiau- 
siai. Visai neprisiminiau jų, kol tu šįvakar nepaminėjai. 

— Bet tu Žinai, kur jie? 

— Nė neabejoju, kad galėčiau prisiminti. 

— Juk tai pasaka! - Užgniaužiau troškimą bėgti atgal ko- 
ridoriumi ir tuoj pat pradėti ieškoti. - Ar tu supranti, ką tai 
reiškia Maksui Kaseliui - galbūt laisvę! Galima net pasaky- 
ti, kad Filipas pats atidavė perlus atgal. 

Džekas neskubėdamas pakeitė savo stovėseną. Jaučiau, 
kad jis stebi mane apskaičiuodamas. 

— Nori, kad juos surasčiau? 

— Aišku! Ar tai sunku? Kurgi jie yra? 

— Paslėpti. - Patylėjo. - Turėsi vėl rytoj ateiti. Man reikia 
dienos šviesos, kad juos surasčiau. 

— Rytoj. - Prisiminiau ankstesnį mūsų pokalbį. 

- Žinoma, jeigu tu gali tai suderinti su savo sąžine, su 
tais didžiais principais. 

Jo balso tonas privertė mane pasijusti nepatogiai. 

— Tu čia rytoj vis dar būsi, tiesa? 

— Bijai, kad nebe? — Vėl stojo trumpa pauzė. - Matyt, 
labai jau nori tų perlų. 

— Taip. - Kvailai pridūriau: — Turbūt rytoj vis vien atei- 
siu. Pažiūrėti, kaip tu laikaisi. 

— Melas! Prieš penkias minutes tu nenorėjai su manimi 
turėti jokių reikalų. „Kapanokis“,- argi ne taip tu pasakei? 

— Aš buvau supykusi. 

— Tu bijojai. 

— Nesąmonė. - Norėjau, kad skambėtų kuo įtikinamiau. - 
Džekai. Rytoj vėl čia ateisiu. 

— Dėl perlų. Taip, dėl jų tikrai ateisi. 

— Ne vien dėl jų. 

— Ne, aišku, ne. - Jis kilstelėjo ranką ironiškai atsisvei- 
kindamas ir pasuko į virtuvę. - Lauksiu tavęs ateinant. - Ir 
dingo, palikęs mane prietemoje. 


Kitą rytą pirmutinė mano mintis buvo nuvažiuoti dviračiu 
į Votersaidą, kol Džeko neapniko pašalinės mintys ir jis vėl 
neprapuolė. Pergalvojau mūsų pokalbį šimtus kartų ir dau- 
giau neabejojau, kad perlai yra Votersaide. Džeko pasako- 
jimas apie susitikimą su Filipu buvo pernelyg skausmingas, 
kad būtų sukurtas iš akimirkos paskatos. 

Stengiausi tikėti, kad gal būčiau grįžusi į Votersaidą ir 
tuomet, jei nebūčiau sužinojusi apie perlus. Ir jei būčiau 
maniusi, kad galiu padėti, jei jis būtų man leidęs padėti, 
tuomet gal būtų buvę visai kitaip; bet kai jis dabar apimtas 
tokio kartėlio, nerimo... Aš bijojau; jis vertė mane nejau- 
kiai jaustis, štai ir viskas. 

Deja, buvau pažadėjusi pirma kokią valandą padirbėti 
gydytojo kabinete, vadinasi, neatsirasiu Votersaide anks- 
čiau nei pusę vienuolikos. Susitaikymui nupirkau truputį 
kiaulienos ir kiaušinių, bet, kol užpildžiau visus nurody- 
mus dėl vaistų ir tepalų Kriso sąraše, užgaišau, ir kai įsiva- 
riau dviratį pro Votersaido vartus, atsargiai juos paskui save 
užvėrusi, buvo daugiau kaip be penkiolikos vienuolika. Da- 
bar jau nuogąstavau, kad Džekas bus dingęs. Atsidūrusi 
kelio viršuje ir pamačiusi namą, tokį tylų ir uždarą kaip vi- 
suomet, buvau beveik tikra, kad taip ir yra. Tuomet, va- 
žiuodama pro arką į virtuvės kiemą, išvydau jį, atsišliejusį 
į sieną prie virtuvės durų. 

-— Tai truputį rizikinga, ar ne? O kas, jei aš būčiau policija? 

— Mačiau tave pro biliardinės langą, atriedančią ke- 
liuku. 

— Daireisi manęs? 

— Žaidžiau biliardą. 

Netaręs daugiau nė žodžio, jis pasuko link virtuvės du- 
rų. Nepakviesta nusekiau iš paskos. Dieną virtuvė buvo nu- 
šviesta kreminės spalvos šviesa, kuri perėjo į pieniškai žalsvą 
apie didžiulės spintos kampus ir arkos pavidalo ertmę, per 
kurią nebylus padavėjas kadaise perduodavo pusryčius į 
viršutinius aukštus. Pora čiužinių buvo ištraukti ir suversti 
į krūvą su antklodėmis. Įtariau, kad čia Džekas praleido 
naktį. Viskio butelis ant stalo buvo beveik tuščias, nors pats 
Džekas atrodė kur kas blaiviau mąstantis. Vis vien apie jo 
akis buvo nuovargio dėmės tarsi dulkėtų pirštų atspaudai 
ir pilkšvai rudos įdubos po skruostikauliais - tai rodė, kad 
jis valgydavo tada, kai prisimindavo, jei išvis valgydavo. 

Aš desperatiškai troškau išsiaiškinti, kur perlai, bet Ži- 
nojau, kad geriau neklausti. 

— Kiauliena ir kiaušiniai, - išdėjau savo pirkinius ant sta- 
lo. - Jei galėtume užsikurti ugnį, aš pataisyčiau kokį šiltą 
patiekalą. 

Pradžioje pamaniau, kad Džekas atsisakys. Jis tarsi gin- 
damasis persibraukė ranka lūpas, bet paskui rado dingstį 
sutikti. 

— Kodėl gi ne? Tai suteiks tau vedybinio gyvenimo prak- 
tikos. 

Prisiverčiau nusišypsoti. 

— Visuomet naudinga. 

Kol Džekas ėjo ieškoti anglių ir prakurų, aš išvyniojau 
savo ryšulėlius. Jis grįžo su pilnu kibiru ir atidarė dureles 
kurti ugniai. 

- Štai. - Daviau jam taukuoto popieriaus nuo kiaulie- 
nos ir stebėjau, kaip jis kuria ugnį taip sumaniai, kaip nesi- 
tikėjau. Buvau pamiršusi susižavėjimą tomis stipriomis, 
nagingomis rankomis su keistai pažeidžiamais pirštais, kurie 

priblokšdavo mane, kai bandydavau pavadinti jį bejaus- 
miu. 

Jis kaip ir praėjusį vakarą vilkėjo tais pačiais flaneliniais 
marškiniais atviru kaklu. Supratau, kad ir tai buvau pamir- 
šusi - tą aksominę įdubą, kur prasideda raumenys, laikan- 
tys jo užsispyrusią galvą. Tas stiprumo ir mažų asmeninių 
silpnybių derinys jame dingdavo, vos spėjęs pasireikšti. 

Jis paieškojo kišenėje degtukų, paskui atsistojo ir atsi- 
traukė atgal pažiūrėti, kaip įsiplieskia liepsna. Netrukus, 
patenkintas, kad anglys pakankamai sausos ir įsidegė, jis 
apėjo aplinkui, tikrindamas žalvarinius bumbulus, kuriais 
buvo reguliuojami dūmtraukiai ir drėkintuvai. 

— Pagrindinė orkaitė. Mums jos nereikia. - Jis įstūmė bum- 
bulą įjo įdubą, ir aš išgirdau kažkur geležiniuose viduriuose 
užsidarant sklendę. - Pagrindinis dūmtraukis atdaras - jis 
turėtų ištraukti dūmus. Ir dar šis pusėtinai. 

Staiga jis vėl žengė atgal, koja užkabino atvirų durelių 
kraštą, pastūmėjo ir užtrenkė jas su tokiu pokštelėjimu, kuris 
nuaidėjo it pabūklo šūvis per plytelėm išklotas sienas. Kai 
pažvelgiau, Džekas stovėjo nė nekrustelėdamas, kietai 
užmerktomis akimis, kančios iškreiptu veidu. Po poros 
sekundžių traukulys praėjo, bet jam atsimerkus vokai bu- 
vo paraudę nuo spaudimo. Dievažin, ką jis išskaitė ma- 
no veide. 

— Tai ar tu pakepsi kiaulieną, ar tik stovėsi ir žiūrėsi? 

— Reikia išvalyti keptuvę. - Nukėliau nuo lentynos vie- 
ną mažesnę troškintuvę su rankena ir nusinešiau į plovyk- 
lą, prie didžiulės glazūruotos ugniai atsparaus molio 
kriauklės, džiaugdamasi, kad galiu išeiti iš virtuvės. Dabar 
neabejojau, kad žinau, kodėl jis negrįžo atgal į Prancūziją. 
Buvau mačiusi vyrus ką tik iš tranšėjų, verkiančius kaip 
vaikus trinktelėjus greitosios pagalbos durelėms ir gulan- 

čius ant žemės, tarsi oru jau lėktų bombos. Buvau mačiusi 
šešiolikos mėnesių veteranus, besispraudžiančius atgal prie 
ligoninės durų, kai saulės sušildytų gėlių aromatas pakvip- 
davo it mirtinų dujų gūsis. Dievažin, kokios kančios pra- 
plaukdavo pro jų akis tomis akimirkomis, — bet jos buvo 
gana akivaizdžios. 

Džekas greitai valgė, išdažydamas kiaulienos taukus at- 
riektomis duonos riekelėmis, tarsi šis valgis būtų jam pas- 
kutinis. Stengiausi nesimaišyti jam po akių, jausdama, kad 
jis gali nenorėti žiūrovų. 

Jis iškart pakėlė galvą: 

— O tu nevalgysi? 

— Ne, dėkui. Priešpiečių ateina Krisas. 

Iškart apsidžiaugiau, kad taip pasakiau. Krisas. Vien jo 
vardo pakako viskam sustatyti į savo vietas, grąžinti mano 
gyvenimui prasmę ir tvarką. Tai suteikė man pasitikėjimo, 
ir aš pridūriau: 

— Mes ketiname apžiūrėti namą prie Trautbeko tilto, ku- 
rį, Kriso nuomone, galėtume išsinuomoti pirmiesiems me- 
tams. Savininkas išlėkė į užsienį ir nenorėjo namo niekam 
išnuomoti, bet išgirdęs, kad tai „jaunasis gydytojas Kolis“ 
ir jo Žmona, pasikeitė. - Aš nerūpestingai nusijuokiau, bet 
juokas buvo panašesnis į tylų nervingą žvengimą. - Nesu- 
prantu, kodėl tai svarbu. Juk mes ne šventieji. 

Pradėjusi nebegalėjau sustoti. Žodžiai „mums“ ir „mū- 
sų liejosi kaip koks išsivadavimas. 

— Mums bent jau pavyko nejįsivelti į jokius ginčus dėl 
vestuvių puotos, kad ir ką sakytų mūsų šeimos. Kriso ma- 
ma beprotiškai nori išgirsti „Jėzau, žmogaus troškimų 
džiaugsme“, bet pastorius sako, kad choras to nesugiedos, 
nors ponia Koli mano, jog tai pastoriaus žmona, kuri var- 
gonuoja, negali sugroti tų drebinančių intarpėlių tarp pos- 

mų. O mano Tė sako, kad jei bus Vagnerio muzika, jis išeis 
tiesiog per patį ceremonijos vidurį. 

Džekas nustūmė savo tuščią lėkštę į šalį, brūkštelėda- 
mas ja per stalą, ir siekė viskio likučio. 

— O ne, Džekai, ir vėl. 

— Žinojau, kad anksčiau ar vėliau taip pasakysi. O ne, 
Džekai, ir vėl! Manau, Krisas Kolis žino, su kuojis susidėjo. 
Jei jis dar ne šventasis, verčiau pasimokytų, kaip juo tapti. 

— Tai tau nepadės, tu juk žinai. 

— Priešingai. - Jis nurijo šiek tiek viskio. - Tai man labai 
padės. Ypač kai imu prisiminti tai, ką verčiau būtų pamiršti. 

— Turi galvoje - košmarus. 

Jis pastūmė butelį pro arką. 

— Ne visuomet naktį. 

— Tu neturi viso to išgyventi vienas. O ką, jei aš pakvies- 
čiau čia gydytoją... 

— Turbūt šventąjį Kristoferį. 

— Galjis galėtų tau padėti. Tu nesi visai neįprastas atve- 
jis. Daugybė vyrų, praleidę metus tranšėjose, turi tokių pat 
bėdų. - Nejučiom persimečiau prie savo Braun brigados 
manierų ir vėl, maloniai maldaudama, tariau: - Tai galima 
išgydyti, supranti, tai nėra nelaimė. 

Jis niekinamai prunkštelėjo. 

— Mano brangioji mergaite, po dvejų metų tai yra n0r- 
malu. Nieko neįprasta. Būtum mačiusi kai kuriuos kitus. 

— Tuomet kam visa tai? - Rankos mostu parodžiau pa- 
ties susikurptą lovą ir purvą ant stalo. 

— Sakiau tau. Aš turiu priežastį. Ir, šiaip ar taip, tai ne- 
svarbu, kadangi tavo draugas gydytojas niekuomet nesu- 
žinos, kad aš čia, - tu pažadėjai jam nesakyti. 

— Aš jam nesakysiu. Jei tu pats jo nepasikviesi. - Žiūrė- 
jau, kaip Džekas išmaukia paskutinį viskį, suvokdama, kad 

laikas teka —- minutė po minutės. Dabar įspėjau, ko jis nori. 
Nori, kad tiesiai paklausčiau apie perlus - kol to nepadary- 
siu, jis man net nesakys, ar juos rado. Jis buvo visiškai įsi- 
tikinęs, kad tik dėl jų atėjau, ir dabar laukė, kad tai 
patvirtinčiau. 

— Norėčiau, kad leistum tau padėti. Man neramu dėl ta- 
vęs, tu Žinai. 

— Ak, kurgi ne! - Jis įstūmė kamštį į tuščią viskio butelį 
ir pliaukštelėjo delnu per jį. - Ar tu tikrai tikiesi, kad aš tuo 
patikėsiu, kai praėjusį vakarą negalėjai sulaukti, kol manęs 
atsikratysi? Klausyk... - Jis palinko į priekį. - Kadangi su- 
prantu, kad netveri noru paklausti: aš radau tuos laimin- 
gus perlus šį rytą, kai tik išaušo. Jie buvo lygiai ten, kur ir 
sakė Filipas. 

Jis pasirausė kišenėje ir ištiesė ranką. Kai atgniaužė pirš- 
tus, delne buvo vienintelis tobulas perlas, ne visai grynai 
baltas, vyšnios kauliuko didumo, su maža skylute. 

— Bet jų buvo trisdešimt! 

— Ir yra trisdešimt, ir deimantinė sąsaga. Jie visai sau- 
giai padėti, nesijaudink. Klausimas - ar tu jų nori? 

Žiūrėjau į jį. 

— Taip, aišku, kad noriu! Veikiau policija jų nori. Supranti? 
Maksui Kaseliui tai reiškia viską. Jis taip paliego toje sto- 
vykloje, o dabar jie gali jį išleisti. - Aš norėjau paimti tą 
perlą, bet Džekas vėl sugniaužė pirštus ir atitraukė ranką. 

- Žinoma, tu jų nori. Pagaliau tai vienintelė priežastis, 
dėl ko tu čia sugrįžai. 

— Ne tik dėl to. 

— Nemulkink manęs, Krise. - Neskubėdamas Džekas pa- 
dėjo perlą ant stalo šalia savęs, ir jis gulėjo - didžiulis, žals- 
vai kreminis, atspindėdamas koklines sienas. Džekas leido 
keletą minučių pabūti tyloje. 

— Matai, praėjusią naktį tau išėjus aš daug ką permąs- 
čiau. O paskui užmigau... ir miegojau kur kas geriau nei iki 
šiol. Nemanau, jog tau tai ką nors reiškia. Tikiuosi, kad tu 
užmiegi, vos tavo nekalta galvelė paliečia pagalvę. O aš — 
ne. Ir net kai tai pavyksta, - jis gūžtelėjo pečiais, - per daug 
prisiminimų. 

— Man malonu girdėti, kad tu užmigai. Bet ką tai turi 
bendra su perlais? 

— Palauk. - Jis pakėlė pirštą. - Dabar man atėjo į galvą, 
kad jei taip tiesiog imsiu ir atiduosiu perlus - štai taip, - tu 
turėsi viską, dėl ko atėjai, ir nors penkias minutes būsi dė- 
kinga, ištirpsi kaip druska savo vestuvinėje ruošoje. Nes 
tu dėl manęs net piršto nepajudintum. Tikrai. 

— Džekai. Tai ne... 

— Palauk, sakiau. —- Susimąstęs jis parideno perlą ratu 
ant stalo. - Štai todėl aš suardžiau vėrinį. Pamaniau, pra- 
dėsime nuo vieno perlo, pirmai pradžiai, o paskui žiūrė- 
sim, kaip toliau. 

- Vieno perlo? - Žiūrėjau į jį stengdamasi perprasti, ką 
jis turi galvoje. 

— Vienas perlas šiandien. O rytoj gali ateiti kito. 

— Ką? O ne. - Papurčiau galvą. - Niekuomet gyvenime. — 
Dabar buvau įsitikinusi, kad jis pamišęs. Ne tik persekioja- 
mas ir užkankintas košmarų, bet visiškai pamišęs. - O kas, 
jeigu rytoj aš neateisiu? 

Jis tvirtai nužvelgė mane per kelias mus skiriančias pėdas. 

— Tuomet negausi kito perlo, gerai? - 

— Negaliu tuo patikėti. Tu ketini. man užmoketi, kad vis 
sugrįžčiau čia, diena po dienos... - mano balsas pradėjo kil- 
ti, - po vieną įteikinėdamas tuos perlus? 

— Klausyk, Krise, man reikia tavo pagalbos. Sakiau tau 
aną vakarą, jei prisimeni. Aš negaliu rizikuoti būti pastebė- 
tas kaime, o tu gali nupirkti, ko man reikia. - Jis mostelėjo 

į tuščią keptuvę. - Šiandien rugpjūčio dvidešimt ketvirta? 
Trisdešimt perlų - trisdešimt dienų, kurių mums prireiks... — 
Jis greitai suskaičiavo. - Rugsėjo dvidešimt antra. Įsikūriau 
tokiam laikui; turėtų pakakti. Teisingas sandėris, ar ne? 

— Teisingas? Kaip tu gali vien pagalvoti apie tokį sandėrį? 

— Kodėl gi ne? - Jis palinko į priekį, veidas įsitempė. — 
Man tereikia tavo laiko. Tai nepakenks tam tavo gydyto- 
jui - Krisui, ar kaip jis ten. Nesirengiu sugadinti tau gyve- 
nimo. Jeigu tu su juo laiminga, tuomet linkiu jums abiem 
visos įmanomos laimės pasaulyje. Bet aš negaliu ištverti vie- 
nas. Aną naktį tai supratau. Vien tavo buvimas čia, kai mes 
tiesiog kalbamės, abudu, net kai kivirčijamės dėl menknie- 
kio lyg vulgarios bobos, kuriam laikui nugena šmėklas. 

Jis giliai įkvėpė. 

— Bet jeigu ne tie perlai, tu nebūtum vėl čia atėjusi — 
visai aiškiai leidai tai suprasti. Kodėl turėtum? Aš juk - de- 
zertyras, storžievis, nesusivaldantis ir... visa kita, apie ką 
tu nieko nežinai. Tu teisi — aš tikriausiai tave pribloškiau ir 
įskaudinau, nes žinau, koks blogas galiu būti. Daug daug 
blogesnis, nei tu matei. - Jis sugniaužė ant stalo pirštus, 
silpnai trakštelėdamas. - O šitaip aš žinau, kad tu ateisi. Mai- 
tinsi mane ir, jei norėsiu pasikalbėti, teks klausyti, nes ne- 
turėsi pasirinkimo. 

Pašokau ant kojų. Drebėjau iš baimės ir pasibjaurėjimo. 

— Tu išgama! Kokioms moterims mokama už tai, kad pa- 
laikytų vyrui kompaniją? 

— Mirusiam vyrui - juk sakiau. 

— Tu nesi miręs. Esi tik niekingas! Šlykštus! Visuomet 
buvai blogio išpera, Džekai, nuo pat tada, kai tave paži- 
nau.- Dabar nebesirūpinau, ką sakau. Tai buvo gryna šiurkšti 
emocija, aistringas išsiliejimas — toks, kokio neleidau sau 
metų metus. Kare girdėta padugnių kalba instinktyviai lie- 
josi iš mano lūpų: - Tu utėlė! Tu mėšlas! Visiškas kretinas! 

Staiga išgirdau pati save ir sustojau nustėrusi. Negalė- 
jau patikėti, kad aš išrėkiau tuos žodžius. Krisas būtų su- 
krėstas iki širdies gelmių. 

Džekas žiūrėjo į mane degančiomis akimis, tarsi pritar- 
damas. | 

— Tęsk — tai teisybė! Puikiausiai gali taip sakyti. Ko dau- 
giau tikėtis iš Alfredo Dunstano sūnaus, jei ne išgamos san- 
dėrio? 

— Prieš karą, prieš metus, tu nebuvai jo sūnus? 

— O, buvau. Tik nesupratau to, štai ir viskas. Jeigu jau 
esi Dunstanas, tai visam laikui. Tu negali to pakeisti. 

Jis čiupo perlą nuo stalo ir pakėlė, laikydamas tarp nykščio 
ir smiliaus. 

— Gerai? Kas kartą po vieną arba visai nieko. Jeigu tu jų 
nenori, jie keliaus į ugnį. - Jis spyriu atidarė krosnies dureles. 

Buvau įsiutusi dėl jo sandėrio žiaurumo ir dėl akivaiz- 
daus, tiesmuko begėdiškumo. 

— Jei Krisas sužinotų bent... 

— Maksas Kaselis niekuomet nebepamatytų savo perlų, 
aš pažadu tau. 

— Dieve, tu tikras niekšas! 

— Ir tu ateidinėsi čia trisdešimt dienų, ir būsi... kaip tas 
žodis? Mano nuodėmės bendrininkė. Ta, kuri dalyvauja ma- 
no niekšybėje ir kuriai užmokama, kad išgelbėtų mirusį vyrą 
iš pragaro. 

— Aš nebūsiu, nieko panašaus! Jei nenori atiduoti perlų 
iš padorumo, tuomet sudegink juos ar sutrupink, - man 
nerūpi! — Pasisukau ant kulniuko ir išėjau iš virtuvės, pa- 
kankamai garsiai trinktelėdama durimis, kad pasiųsčiau aidą 
tarsi pabūklo šūvį į didelį koklinį kambarį. 

Viduje, pasirodė man, išgirdau lyg skausmo dejonę. 


KLeturioliktas skyrius 


= i A aš per sunkiai verčiu tave dirbti. - Kri- 


sas kritiškai pažvelgė į mane, kai įlipau į mašiną. - Tu atro- 
dai mirtinai nusivariusi. Ar čia vestuvės taip tave išsekina, 
visų tų gėlių ir kvietimų organizavimas? Žinau, kaip jums, 
mergaitėms, patinka, kad viskas būtų nepriekaištinga, net 
kai vyksta karas. 

Šiaip būčiau paprieštaravusi tam jo „jūs, mergaitės“,bet 
dabar buvo ne laikas. Turėjau penkiolika minučių triūsti prie 
šalto vandens dubenėlio, kad po savo susipykimo su Dže- 
ku atvėsinčiau degančius skruostus, ir vis vien, kai nusilei- 
dau laiptais pas Krisą, atrodžiau pakankamai sukrėsta, kad 
jis tai pastebėtų. 

Kurį laiką svarsčiau, ar papasakoti Krisui visą istoriją ir 
leisti jam ja pasirūpinti. Juk jis gydytojas, pripratęs prie li- 
gonių. Visas tas reikalas su perlais - šis šmeižtas, reikia būti 
aklam, kad to nepastebėtum, - tikriausiai yra iš desperaci- 
jos. Tad ar neturėčiau aš paties Džeko labui pamiršti savo 
pažadą ir ieškoti jam pagalbos? 

Vos tik ta idėja įgavo pavidalą, supratau, kad neturiu 
teisės šitaip rizikuoti. Tarkim, Džekas neserga, ir aš pasiek- 
siu tik tiek, kad jį išvilks į šviesą ir sušaudys? Net jeigu jis 
ir privertė mane, visai begėdiškai ir ciniškai, padaryti tai, 
ko jis nori, aš negalėčiau ant savo sąžinės prisiimti jo mir- 
ties. Tik ne Džeko. Ką pamanys apie mane Krisas? Galiau- 

siai būčiau kvaila, jei pastatyčiau save į tokią padėtį. Kad 
man užmokėtų, diena po dienos, už mano kompaniją kaip... 
kodėl gi to neįvardijus? - kaip paprasčiausiai šliundrai! Bu- 
vau įtūžusi ant Džeko - įtūžusi, - bet jaučiau ir gėdą dėljo. 
Ne, negalėčiau prisiversti papasakoti Krisui. 

Atplaukė Makso Kaselio, sergančio ir vienišo, svetimša- 
lių kalėjime Londone vaizdas. Ką man daryti? Džekas bu- 
vo apimtas nevilties; Maksas Kaselis lygiai taip apimtas 
nevilties. Džekas tikriausiai daugiau nei truputį pamišęs. 
Kiek iš manęs tikimasi, kad rizikuosiu dėl Makso Kaselio? 

Miglotai suvokiau, kad namas prie Trautbeko tilto neįti- 
kėtinai malonus: šviesūs, erdvūs kambariai žvelgia į miš- 
kingą šlaitą, ir truputį gaubta veranda beveik pasislėpusi 
po senais rožių krūmais. Kai vaikštinėjome po jį, stengiau- 
si sutelkti dėmesį į tai, kur stovi vandens šildytuvai ir už- 
sukamas čiaupas, ar dabartinė tarnaitė pasiliks mums 
pagelbėti, bet mano mintys vis grįždavo į tą bedžiaugsmę 
Votersaido virtuvę ir skausmingą gyvulišką dejonę, kurią 
išgirdau trenkusi durimis. 

— Ką tu manai, mieloji? - Kai mes lipome laiptais žemyn 
ir vedlė negalėjo mūsų girdėti, Krisas paėmė mane už ran- 
kos. - Man atrodo tiesiog nuostabu, išskyrus tą baisų pa- 
veikslą su negyvais fazanais hole. Jau regiu tave su gofruotu 
peignoir pilant man pusryčių kavą, Krise... - Jis švelniai su- 
spaudė man ranką. - Ar tu girdi? 

Namas atrodė idealus visais atžvilgiais. Krisas aiškiai tai 
apgalvojo ir buvo teisus. Kai jis įjungė sankabą ir mes pra- 
dėjome riedėti žemyn nuo kalvos, „Ostino“ vidus buvo pilnas 
jo laimingo vapėjimo. Nejaukiai jaučiau, kad norėčiau da- 
lytis jo pasitenkinimu. 

Pusiaukelėje į namus pradėjau ieškoti informacijos. 

— Krisai, ar tu ką nors žinai apie tuos vyrus, kurie sap- 
nuoja dėl karo košmarus? Bombų šokas. Ar kažkas panašaus? 

— Tu turi galvoje neurasteniją. Tikrai, skaičiau apie tai. 
Kariuomenės gydytojai kartais rašo apie tokias ligas straips- 
nius. Kai kurie vyrai būna taip paveikti, kad tampa neby- 
liai ar paralyžiuojami. 

— O kaip gėrimas? Ar tai gali būti liga? 

— Gėrimas yra veikiau simptomas negu liga, žmogus 
įpranta į butelį ilgai išbuvęs susišaudymuose. Kodėl klau- 
si? — Pažvelgė skersom. - Nesakyk man, kad Noelis tuština 
šerio grafiną. 

Jis kone pataikė. 

— Ne Noelis. Jo pažįstamas. Karininkas, kuris taip pa- 
veiktas, kad atsisako dėl to apsilankyti pas gydytoją. 

— Turbūt bijo, kad pasakys, jog jis išprotėjo, taip ir būna. 

— O kaip tu manai? Ar jis tikrai išprotėjęs? 

— Abejoju. Nors jei jis vartoja alkoholį kaip vaistą, gali 
tapti alkoholiku. 

Pasvarsčiau. 

— Ką tokiu atveju darytų gydytojas? Noriu paklausti, kaip 
jį galima išgydyti? 

Krisas griežtai, profesionaliai įkvėpė. 

— Ak, kai kurie medicinos vyrai nueidavo net iki elek- 
tros šoko terapijos. Bet dabar efektyviausias gydymas, re- 
gis, paprasčiausiai išklausyti. Šie vaikinai dažnai įsitikinę, 
kad jie kažkaip iškrito iš normalaus gyvenimo. Niekas jų 
nesupranta. Niekas nepadeda jiems geriau jaustis. Netoli 
Edinburgo yra psichologas, manantis, kad tai skydliaukės 
apsinuodijimas — nervai, patyrę per daug šokų, būna pa- 
veikti kaip narkotikų. 

Aš iškart neatsakiau: galvojau. Netrukus Krisas pradėjo 
nervintis. Pastebėjau, kad kartais, kai aš galvodavau, jam 
darydavosi nejauku. 

— Aš palikčiau tai specialistams, brangioji. - Neatitrauk- 
damas akių nuo plento, Krisas patapšnojo man per kelį. — 

Nenoriu, kad mano nuotaka vestuvių dieną atrodytų su- 
blogusi ir išsekusi! Jai pakaks rūpesčių vien dėl manęs. 


Tą naktį ilgai gulėjau negalėdama užmigti, galvodama ne 
apie Džeką, bet apie Maksą Kaselį, liesą ir suvargusį, bet 
vis dėlto savo vienišam kalėjime kažkaip išlaikiusį širdį dras- 
kantį kilnumą. Jo vienintelis tikslas gyvenime, sakė pats, 
buvo išlaikyti gyvą prisiminimą apie Filipą. Filipas buvo pa- 
smerktas meilei be jokios vilties. Jei Medičių perlai atsiras- 
tų, pasaulis pamatytų, kad ta nelaiminga meilė buvo 
vienintelė jo kaltė. 

„Aš pats niekuomet neprarasiu vilties. Mes tikrai turi- 
me teisę į teisingumą, bent jau po viso savo liūdesio. Argi 
mes nebeturime tikėti teisingumu?“ 

Kita žodžio „mes“ dalis, kaip supratau, buvo Filipas. Ir 
vis dėlto tie verkiant reikalingi perlai per mane dabar tik- 
riausiai apanglėję tarp pelenų Votersaido virtuvės krosny- 
je. Džekui Dunstanui jie nieko nereiškė, tebuvo priemonė 
nusipirkti mano bendradarbiavimą, o aš labai aiškiai lei- 
dau suprasti, kad tai nenuperkama. 

Kitą dieną apie vidudienį kone įtikinau save, kad ko nors 
imtis per vėlu. Perlai žuvę, Filipas Kaselis amžinai liks va- 
gis, ir iš tiesų jokios teisybės pasaulyje nėra. Ir kaip aš ga- 
lėsiu pažiūrėti jo tėvui į akis ir tą pasakyti! 

Trečią valandą dienos supratau, kad nebegaliu taip - turiu 
įsitikinti, kad nėra jokios vilties. Jautriai sau priminiau, kad 
visas tas nemalonus reikalas - tai Džeko ligos simptomas. 
Krisas viską paaiškino, o Krisas gydytojas. Aš puikiai susi- 
tvarkydavau su daugybe ligonių Kalė ir Dunkirke, tad ko- 
dėl neįstengsiu bendrauti su Džeku taip patlengvai, džiugiai. 
Pažvelgus taip, šis sandėris buvo veikiau juokingas nei blo- 
gas. Iš pat pradžių galėjau apsimesti, kad sutinku su tuo, o 

paskui pamažu įkalbėti jį sugrįžti į savo pulką ir ieškoti pa- 
galbos. 

Nušlubčiojau aplinkui medinę pašiūrę ir išriedėjau dvi- 
račiu. Vyliausi tik vieno - kad nebūtų per vėlu. 


Džekas tebebuvo Votersaide. Turbūt vėl pamatė mane pro 
biliardinės kambario langą, nes kai privažiavau, pasirodė 
virtuvės tarpduryje ir atsirėmė petimi į durų staktą. 

— Sveika, Krise. 

Sustojau vietoje, ant savo dviračio, balansuodama vie- 
nu kojos pirštu ant grindinio plytelių. Buvau suplanavusi 
tiksliai, ką sakysiu. 

— Perlai. Ar tu dar juos turi? 

— Taip. O tu vis dar jų nori? 

— Jei sutiksi su trimis sąlygomis. Sandėrį sudarai ne tu 
vienas. 

— Tuomet tęsk. 

— Pirma, aš nupirksiu maisto ir visko, ko tau prireiks, 
kaimelyje ir niekam nepasakysiu, kad tu čia. Bet aš atvyk- 
siu tuomet, kai man bus patogu, ir ne kitaip. 

— Tai gana teisinga. 

— Antra, net jeigu liksiu tik penkioms minutėms, tai vis 
vien įskaitysi. 

Jis truputį pasvyravo. 

— Aš nelaikysiu tavęs, kad negalėtum išvažiuoti. 

— Ir trečia. - Giliai įkvėpiau ir išbėriau greitakalbe savo 
trečią sąlygą: - Privalai suprasti, kad aš myliu Krisą ir mes 
ketiname tuoktis. Jis yra geras, padorus vyras, pasitiki, kad 
aš nieko nekrečiu jam už nugaros, ir aš nesiklausysiu tavo 
pašaipėlių ir kritikos apie jį. Ar ko panašaus. 

Jis kilstelėjo antakius, ir pamačiau šypsenos šešėlį. Aš 
užsispyriau: 

— Tu žinai, ką turiu galvoje. 

— Vargu ar aš tokios būklės, kad ką nors kritikuočiau, 
tiesa? Toks utėlė kaip aš? Išgama - ir taip toliau, kaip tu 
mane vakar išvadinai. - Pajutau, kaip karštis išmušė skruos- 
tus, bet, nespėjus man paprieštarauti, jis pakėlė ranką, ro- 
dydamas taikos gestą. - Aš sutiksiu su viskuo, ko tu nori, — 
tol, kol tu išsaugosi mano paslaptį. Ar sandėris jau suda- 
rytas? | 

— Manau, taip. 

— Tuomet eime į vidų. Nekalbėkime čia, lauke. 

Atrėmiau savo dviratį į sieną šalia durų su palengvėji- 
mu, kad jis taip greitai sutiko. Žinoma, jam nieko nereiškė 
pripažinti bet ką. Džeko nestabili, pakrikusi proto būsena 
lengvai galėjo vėl pasikeisti, apimtas pykčio priepuolio jis 
galėjo sunaikinti perlus. Vis vien susijaudinau pagalvoju- 
si, kad gavusi perlus Slaptoji žvalgyba turės atsiprašyti Mak- 
so Kaselio. Mano dėka pagaliau gal laimės — tik gal — 
pasaulyje šioks toks teisingumas. 

Džekas tarpduryje pasitraukė į šalį manęs praleisti, bet 
aš pasakiau: 

— Tu eik pirmas. 

— Kodėl? 

— Nes aš taip noriu. 

Jis gūžtelėjo. 

— Kaip tau patinka. 

Nuėjau į vidų paskui jį, išlaikydama tarp mūsų oficialų 
atstumą. Virtuvėje Džekas smigo į krėslą šalia krosnies. Vėl 
pasirodė blyški apmaudi šypsena. 

— Taigi... - Jis dūrė pirštu į spintą kambario gale. - Tu eik 
tenai, o aš sėdėsiu čia. Taip aš negalėsiu tavęs išprievartau- 
ti, regis, tu to ir bijai. 

— Kaip drįsti! Niekuomet nė nešovė į galvą tokia mintis. 

Jis palinko pirmyn: 

— Krise, jei aš norėčiau moters, nesėdėčiau čia, manda- 
giai kalbėdamasis su tavimi. 

Aš šaltai ir oriai pakėliau smakrą. 

— Suprantu. 

— Dangaus Dieve! Tik nesakyk man, jog įsižeidei, kad aš 
tave prisiviliojau čia nenorėdamas nedorai su tavim pasi- 
elgti! 

- Žinoma, ne. - Nusibraukiau nuo akių plaukus. 

— Maniau, kad tu nori nustatyti tarp mūsų visas taisykles. 

— Taip. 

— Ir ketini tekėti už Kriso, kurį, ką tik pati man sakei, 
aistringai myli. 

Aš stebėjau jo veido išraišką, ieškodama pašaipėlės, bet 
neradau. 

— Ir, kaip sakiau vakar, neturiu jokio noro sutrukdyti jū- 
sų sužadėtuvėms. 

— Netjei ir norėtum, negalėtum. - Išgirdau savo pačios 
balsą, atkertantį su pajuoka, tokį piktdžiugišką kaip vaiko 
mokyklos žaidimų aikštelėje. Liko stiprus jausmas, kad ne- 
išlaviravau, pati tapau juokinga ir praradau moralinį pra- 
našumą, kuriuo rėmiausi. Tuomet ant stalo už krosnies 
pamačiau naują, dar neatkimštą butelį viskio. 

— Sugalvojau dar vieną sąlygą. 

— Tai ketvirta. Sakei, kad bus tik trys. 

— Taip, šita nauja. Turi liautis gėręs. Aš neateisiu čia, jei 
tu visąlaik būsi pusgirtis. 

— Ojei aš nenoriu liautis? 

— Tu nori pasveikti, ar ne? 

— Kodėl tu tokia įsitikinusi, jog aš sergu? 

— Nes tu sergi. Ir aš ketinu tau padėti pasijusti geriau. — 
Neduodama jam progos protestuoti, čiupau butelį ir netoli 

gulintį kamščiatraukį, nulėkiau prie indų plovyklos ir iš- 
pyliau visą skystį į kriauklę. 

Kai grįžau į virtuvę, Džekas sėdėjo taip pat, kaip buvau 
ji palikusi, atsirėmęs alkūnėmis į krėslą, ir jo smailėjantys 
pirštų galiukai lengvai ilsėjosi ant lūpų. Turbūt girdėjo, kaip 
viskis teka žemyn vamzdžiu baisiai gurguliuodamas, ir ne- 
pratarė nė žodžio. Smalsiai pažvelgiau į jį, domėdamasi, ar 
aptiksiu bent silpną kovos žiežirbėlę spragtelint akyse. 

— Ar yra daugiau? 

— Ir tu tikrai manai, kad tau pasakysiu? 

— Vis vien turbūt atrasiu. - Stengiausi būti panaši į slau- 
gančias seseles ligoninės traukiniuose. - Turi stengtis gerai 
valgyti ir mažiau gerti. Rytoj prieš ateidama čia apipirksiu. 
Gali surašyti sąrašą arba aš pati nupirksiu visa, ko, mano 
manymu, tau reikia. - Trumpai patryniau rankas. - Gerai, 
regis, tai viskas. 

Žvilgtelėjau į duris svarstydama, ar Džekas vers mane 
prašyti pirmojo perlo. Bet jis atsistojo ir ištiesė jį it rodyda- 
mas fokusą. 

— Tikiuosi, tu nori šito. 

Nepaisant visų pastangų, mano pirštai virpėjo, kai paė- 
miau jį ir paridenau delne. Perlas žiūrėjo į mane kaip seno- 
vinės, viską žinančios akies vyzdys. Jis buvo šiltas nuo Džeko 
prisilietimo ir ilgo laikymo, jo spindintis gražumas reiškė, 
kad jis uždirbtas sandėriuose tarp vyrų ir moterų. Jis gulė- 
jo mano delno įduboje, nuogas ir švelniai spinduliuojan- 
tis, tarsi būtų gulėjęs ant tūkstančių iškvėpintų krūtinių. 
Kažkur sąmonės kampelyje man švystelėjo mintis, kad to- 
kio didumo perlai niekuomet nebūna dorai uždirbti. 

— Iki rytojaus, - tarė Džekas. 

Namie aš paslėpiau perlą senoje Tė vinių dėžėje savo koji- 
nių stalčiaus gale. Jaučiau keistą silpną virpulį, turėdama 
kažką tokio senovinio ir vertingo tarp savo siūlų ir šilkų: 
Kotryna Mediči, Marija, Škotijos karalienė, Elžbieta, o da- 
bar — Kristabelė Ašam. Atpažinau tą jaudinantį suvokimą 
kažko svetimo ir šiek tiek pavojingo, tarsi būčiau išvydusi 
laukinės, piktos katės akis, stebinčias mane tarp kreminių 
rožių lapelių. 

Tą vakarą Krisas nusivedė mane pasižiūrėti Basterio Ky- 
tono „Kelionės balionu“, nupirko man dėžutę turkiškų sal- 
dumynų ir laikė mano ranką šildydamas savojoje tarsi pelę 
urvelyje, kol neprilygstamasis Basteris ir jo mergina plau- 
kė savo kanoja, tempiama lekiančio baliono. 


Kitą dieną nuėjau į Votersaidą nešina bulvėmis, braškėmis 
ir keliais kotletais iš mėsininko. Džekas atkakliai norėjo man 
už juos užmokėti. 

— Aš nenoriu likti tau skolingas. Tai nebuvo tavo sąlyga. 

Jis buvo sulaužęs vasarnamio stogą prakurams ir užsi- 
kniaubęs ant stalo žiūrėjo, kaip kepu kotletus. 

— Kada tu išmokai gaminti valgį? 

— Prancūzijoje. Gan ilgai teko pačioms savimi pasirūpinti — 
netgi kirpti vienoms kitų plaukus. Dabar visuomet gami- 
nu namie valgį, kai nėra ponios Hol. Krisas ateina sekma- 
dienį priešpiečių tik tuomet, jei pažadu jam pudingą su 
uogiene. 

Po kelių minučių pasigailėjau taip pasakiusi, nes Dže- 
kas pradėjo teirautis, kodėl nevalgysiu kartu su juo, nete- 
ko savitvardos ir įspėjo negailestingai tiksliai, jog taip yra 
dėl mano noro, kad tokie liktų mūsų santykiai. 

— Jaučiuosi kaip tas vargšas Beatričės šuo, lyg neprotin- 
gas gyvulys, kuriam parodoma jo vieta. Ar tu taip į mane 
žiūri? 

— Tu visko prisifantazuoji. 

— Ne, visai ne. - Jis palinko į mane. - Visos tos nesąmo- 
nės apie „pasveikimą“. Bandai paversti mane invalidu, ge- 
ru ligoniu, kažkokiu pasibjaurėtinu egzemplioriumi, kurį 
radai pakelėje. „Vargšelis Džekas, kokia gėda. Žinote pa- 
tys, tai vis tas karas. Ir tuomet pasukioji pirštą prie smil- 
kinio. - Jis taip ir parodė. - „Jis subraižo baldus, bet jam 
tai nerūpi. 

— Dar negirdėjau tokios nesąmonės! 

— Aš nebūsiu geras ligonis, Krise, įspėju tave. Nebūsiu 
apgailėtinas šuo, kurį gali pašerti ir pamiršti. 

— Tai tu pamiršti, tikrai. „Nupirk, ko man reikia, ir nesa- 
kyk nė gyvai dvasiai“. Aš taip ir padariau, tiksliai, kaip su- 
sitarėme... 

- Ir niekuomet nepraleidai progos duoti man suprasti, 
kaip labai mane niekini. O Dieve, nėra nieko šaltesnio, kaip 
gailestingumas! Tu turi bent ką nors man jausti, netjeigu tai 
vien neapykanta. Žiūrėk, Krise, į mane - ne į sieną. Taip 
padėsi man - nesijausiu ignoruojamas. 

— Tuomet gerai! - Pažvelgiau tiesiai jam į akis. - Ar kada 
nors esi pagalvojęs apie skutimąsi ir vonią? 


Kaip tik kitą rytą jis maudėsi, tiesiog vidury virtuvės, mar- 
muro imitacijos alaviniame kubile, kabojusiame anksčiau 
ant indų plovyklos durų, pasišildęs vandenį didžiuliame 
puode ant krosnies. Žinau, - nes jis laukė ir įlipo į vonią tik 
man atvažiavus, - tad tą dieną pirmiausia turėjau pamaty- 
ti įžūlų garuojantį kūną kubile ir ilgas varvančias kojas, pri- 
taškiusias ant plytelių muilinus klanus. 

— Įpilk dar karšto vandens, gerai? 

— Ne, negerai! - Keista, bet man atėjo mintis, kad nie- 
kuomet nesu mačiusi tokių elegantiškų kelių, delikačių ir 

apvalių it paukščio galva, dailiai smailėjančių ties ilgų blauz- 
dų raumenimis. Niekuomet nebuvau mačiusi Kriso kelių ir 
nieko tiek, kiek tuo metu mačiau Džeko. Rodės, visą jį rei- 
kėjo sulenkti trilinką, kad tilptų į tą muilo putų sūkurį, ir 
tai vertė pajusti tingią, raumeningą stiprybę, glotnią ir žvil- 
gančią nuo vandens upelių. Atmintyje iškilo karšta vasa- 
ros naktis, kai mačiau tiek pat ir dar daugiau: berniuką, 
tampantį kaip tik tokiu vyru. 

— Palauksiu tavęs sode. 

— Kaip tau patinka. - Lengva ranka pakilo iš putų. - Tik 
netrenk durimis. 

Aišku, tai buvo begėdiškas iššūkis. Eidama per kiemą, 
įsivaizdavau Džeką, gulintį ten ir besišypsantį, spėjantį ta 
beprotiška savo nuojauta, jog kad ir ką galėtų padaryti Krisas, 
jis tiek pat svajotų maudytis mano akivaizdoje, kiek nusi- 
rengti nuogas per mūsų vestuvių puotą. Tė būtų pavadi- 
nęs tai viduriniosios klasės fetišu, mintis paskubom 
pasimylėti apleistame name buvo pateisinama, bet pasiro- 
dyti nuogam sužadėtinei - bjauriai nešvanku. Po vedybų — 
kas kita, bet ne prieš jas. Sukandau dantis ir prisiverčiau 
nieko nepasakyti dėl tos vonios. Per tris dienas Džekas ma- 
ne įsiutino dažniau, nei tai yra nutikę per daugel metų. Pa- 
ti savimi stebėjausi. Vis dėlto aš supratau, kad, norint 
atsigriebti, man tereikia paklausti: 

— Ar tu nenori pasveikti? 

— Dėl Dievo meilės, aš nesergu! Liaukis su ta savo veid- 
mainiška moralizuojančia užuojauta, jei tai viskas, ką gali 
man duoti! 

Bet jis tikrai serga, kam kitaip slapstytis? Krisas paaiški- 
no gydymą: Džekui reikia, kad jį kas išklausytų. Ir tikrai, 
kai jis būdavo kuo nors užsiėmęs ir nusisukęs veidu nuo 
manęs, galėdavo kalbėti kone apie viską be pykčio, pagie- 

žos, apgailestavimo, bet su tokia jėga, kuri kartais mane 
glumino. Man tiesiog tereikėjo būti čia, tyliai, žmogiškai 
būti, neteisiant ir nekritikuojant. 

Dvi dienas nenustygęs ir ieškojęs pasiteisinimų, jis pa- 
galiau prisirengė nusileisti į valčių pašiūrę pažiūrėti „Sire- 
nos“. Vėl ją pamatęs ir kruopščiai apžiūrėjęs, nusprendė, 
jog ne tiek jau daug ir trūksta, kad ji vėl galėtų plaukti, ir 
neleisdamas laiko tuščiai, jis galėtų lygiai taip čia triūsti, 
kaip sėdi virtuvėje. 

Nuo mūsų buvimo kartu valčių pašiūrėj prabėgo dveji 
metai. Kadaise jos drėgna prietema buvo šventenybė. Pas- 
kui tuo incidentu paežerėje mes sudrumstėme jos nekal- 
tumą, Džekas ir aš, savo nauju apsunkinančiu suvokimu. 
Dabar vėl stovėjome čia vieni du švelnioje pravirų durų 
šviesoje. 

Džekui tai buvo šešėlių metas, kai jo mintys nuklysda- 
vo atgal į tuos laikus ir tas vietas, apie kuriuos aš nieko ne- 
žinojau. Jei būčiau atnešusi jam laikraštį, jis būtų perskaitęs 
apie „Zeppelin“ antskrydį ar karą Balkanuose ir pradėjęs 
kalbėti apie Vakarų frontą, kaip žmogus galėtų kalbėti apie 
tolimą, tik iš dalies suprastą pribloškiančio žiaurumo kraš- 
tą. Kartais dirbdamas jis kalbėdavo apie 1914 metų vasarą, 
kurią abu prisiminėme, tą paskutinį karnavalą Votersai- 
de. Iš įpratimo aš sėdėdavau pirmykštėje vietoje ant že- 
mutinių laiptelių, prisitraukusi kelius ir apglėbusi juos 
rankomis, ir vien tik mano švelnus alsavimas ir sijono šna- 
rėjimas primindavo jam apie mano buvimą. Mes dažnai 
sugrįždavome atgal prie ko nors, kas, regis, jam kėlė są- 
myšį, prisimindavome jo motinos ir Filipo Kaselio meilės 
stiprumą. 

— Filipas sakydavo, kad miršta kasnakt ir prisikelia tik 
kitą dieną, kai ją pamato. 


271 


Džekas akimirką išsitiesė ir pažvelgė į ežero sidabrą, tvis- 
kantį tarp juodų durų kraštų. 

— Filipas buvo aštuoniolikos — visais metais jaunesnis už 
mane. Aš dažnai matydavau juos kartu - visuomet prisily- 
tėjančius vienas prie kito - šlaunimis, pečiais, pirštu per- 
braukiant skruostą, lūpomis — ausį, tarsi jie negalėtų 
susilaikyti vienas šalia kito, tarsi neturėtų jokio išdidu- 
mo, jokio orumo, nieko slapto. Tarsi būtų tapę neapsau- 
goti kaip somnambulai - kaip vaikai. Kodel? Kas juos prie 
to privedė? 

— Meilė. Pasitikėjimas. Turbūt neišvengiamybė. 

Mano balso skambesys, regis, priminė Džekui, kad aš 
visą laiką čia buvau. Jis atsisuko ir pažvelgė į mane keisto- 
mis, neramiomis akimis - sapnuojančio, kurį pažadino ne- 
pažįstama realybė. 

— Tu tai supranti? - Jis rijo mane akimis. - Taip, matau, 
kad supranti. Tu intuityviai visa tai suvoki - be skausmo, o 
aš tematau pusėtinai gražų vaikiną ir trijų vaikų motiną, 
kuri negalėjo nuojo atitraukti rankų. Ar jis buvo toks nuo- 
stabus lovoje, kaip tu manai? Ar tai ją sužavėjo? | 

— Ne, turbūt vien švelnumas - štai ką ji gavo iš Filipo. Ji 
niekuomet to nebuvo patyrusi, ir staiga atsirado jis, skaus- 
mingai ją mylintis. Ar tai tau turi kokią reikšmę? 

Jis pašnairavo į mane kiek ilgiau, paskui nusišluostė ran- 
kas į skudurą ir išlipo iš laivelio. 

— Ir tą tu turi su Krisu, ar ne, - švelnumą? 

— Taip, - lengviausia rodės atsakyti šitaip. Kaip aš galė- 
jau paaiškinti, kad mums drauge jauku, Krisui ir man, daug 
mažiau rizikos nei bet kokia deginanti aistra? Mes buvome 
panašūs, artimi ir prieraišūs, tobulai tikome vienas kitam. 
Deja, negalėjau sugalvoti, kaip paaiškinti mūsų meilę, kad 
ji neatrodytų drungna ar nuobodi, pilka. 

Kai mudu su Džeku išėjome iš valčių pašiūrės, virš mū- 
sų galvų dangiškas brizas tarsi rožinius kuodelius nešė de- 
besis. Džekas žvelgė per petį kažką svarstydamas. 

— Sakei man, kad mokėjai kirpti plaukus. 

— Kirpti plaukus? Na, manau, ne kažin kaip, ne itin ge- 
rai. Prancūzijoje mes kirpdavome viena kitą ir pacientus, 
jeigu jie paprašydavo. Bet tik todėl, kad nebuvo kam. 

— Tuomet nukirpk mane, gerai? Dabar, popiet. 

— Ak, palūkėk, kokia iš manęs kirpėja. Net žirklių ne- 
turiu. 

— Viename virtuvės stalčiuje šįryt radau šiokias tokias. 
Parūdijusios, bet gan aštrios. 

Turbūt sumanė tai gerokai anksčiau. Griebiausi kito pa- 
siteisinimo: 

— Virtuvėje dabar jau bus per tamsu. O lempos šviesoje 
nėra gerai. 

— Tuomet lauke. Terasoje. Ten mūsų niekas nepamatys. 

Kol aš dvejojau, jis jau drožė per pievelę atnešti ko 
reikia. 

Prancūzijoje kartais mūsų paprašydavo nukirpti sveiks- 
tančius kareivius, parištus diržais ir sutvarstytus, ir man 
tai visai patiko. Ta proga mes juos paerzindavome, pajuo- 
kaudavome apie laukiančias namie mylimąsias ir prancū- 
Zzių mMadmuazelių žavesį. Bet šįkart buvo kitaip, ir aš 
neabejojau, kad Džekas tai pajuto, nes buvo greitai, ins- 
tinktyviai pagavus. Jo plaukai panėšėjo į jį - tamsūs ir stip- 
rūs, jie nenorėjo paklusti ir šiaušėsi, ir tik praradę energiją 
sutikdavo kristi netvarkingomis bangomis. 

Jis buvo apsisprendęs, kad turiu jį nukirpti, ir atsisėdo 
ant apkerpėjusių laiptelių, vedančių iš terasos į peraugusį 
rožyną, tarp kiaulpienių, kurių buvo prižėlę plyšiai tarp ak- 
menų. Skirdama sruogas pirštais jaučiau jo plaukų stipru- 

mą; kiekviena sruoga švelniai krito per mano ranką uždeng- 
dama mano sužadėtuvių žiedą ir, nespėjus man susigau- 
dyti, apsivydama pirštų galus kaip subtilus šilkinis tinklas. 
Jo plaukai tebebuvo šilti nuo saulės, ir jo vartojamo šam- 
pūno kvapas švelniai smelkėsi man į delnus. Man kerpant 
Džekas pamažu lošė galvą atgal: tarsi gyvatė, išsivyniojan- 
ti pasidžiaugti glostančia odą saulės šiluma, glebiai išties- 
damas savo ilgą kūną ir tas rudas, tvirtas, lanksčias basas 
kojas — nuo tada, kai jis atvyko, beveik nemačiau jo su ba- 
tais. Pradėjau jausti kiekvieną ašmenų džergžtelėjimą palei 
tamsią plaukų šūsnį kaip palengvėjimą, išsivadavimą, kietas 
žirklių snapas stūmėsi vis pirmyn, kol žirklės ant mano 
pirštų staiga apsivertė, laisvos ir besvorės it susirangę še- 
šėliai. 

— Tu puikiai nukirpai, - pasakė jis man baigus. 

Tai buvo septinto perlo vakaras. Daugiau jis, ačiū Die- 
vui, nebeduodavo perlo man į ranką, o padėdavo ant spin- 
tutės, kad pasiimčiau kada noriu. Tai man leido manyti, kad 
vien ateidinėdama į Votersaidą, jau vykdau sandėrį. Bet, 
kai nukirpusi plaukus paėmiau septintą perlą, supratau, kad 
ir vėl Džekas iš manęs išgavo tai, ko neketinau jam suteik- 
ti. Jis buvo man sakęs, kad nenori būti ignoruojamas. Da- 
bar aš įtariau, kad jis paskelbė atvirą karą mano abejingumui. 
Paširyžau Gguziau jo plaukų nebeliesti. 


Kitą dieną Krisas turėjo laisvą popietę ir pasiėmė mane pa- 
siirstyti po ežerą. Mes leidome valtelei užplaukti ant sek- 
lumos, kur žemos gluosnio šakos šlavė vandenį, ir tame 
šešėlių išmargintame prieglobstyje bučiavomės sukepusio- 
mis lūpomis kaip du keliauninkai dykumoje. 

— Ei... - Krisas atsitraukė pirmas, palikdamas mane pri- 
siglaudusią, nepatenkintą. Jo akys žibėjo, bet buvo sutri- 

kusios, jis nelygiai kvėpavo. - Kokią laukinę būtybę šian- 
dien pasiėmiau! Nė trupučio nepanašią į mano įprastą jautrią 
Krisę. Dar kiek, ir daugiau nebebus kalbų apie tai, kad rei- 
kia palaukti vestuvių. 

Jis vėl mane apkabino, ir aš atsilošiau, krūtine prieš jį, 
stengdamasi patraukti jį žemyn ant lentų dugno ir įgyven- 
dinti tą troškimą, kuris buvo jį apėmęs dulkėtoje Leti Duns- 
tan miegamojo prabangoje. Kai aš įsitempiau siekdama jo 
lūpų, staiga mane užliejo toks stiprus geismas, kad, rodės, 
perskels pačią šerdį, - aštri gryno, godaus troškimo ietis, 
kiaurai perveriantis geidulys, kvapą gniaužiantis, neatidė- 
liotinas ir kraštutinis, paleistuvingas. Niekuomet nebuvau 
patyrusi tokio kankinančio poreikio; tą akimirką būčiau pa- 
dariusi viską — bet ką, kad tik jį patenkinčiau. Galvojau tik 
apie tai, kad Krisas turėtų mane išgelbėti, atsiliepti į geismą 
ir įtikinti mane savo meilės stiprumu. Bet jis buvo įsirėmęs 
alkūnėmis taip, kad aš nepasiekčiau jo besišypsančių lūpų. 

— Kokios mėlynos tavo akys! Visai kaip stiklinio butelio 
vaiski žydruma. - Jis žaismingai pirštu palietė mano lūpas. — 
Ne, mano mieloji, jei vėl tave pabučiuosiu, mūsų geros in- 
tencijos išgaruos ir aš negalėsiu žiūrėti tavo mamai į akis, 
parlydėjęs tave namo. 

— Na ir kas. Argi tai svarbu? — Glosčiau jo šonus savo 
pirštais, trokšdama ir pažeminta, desperatiškai siekdama 
savo lūpomis jo lūpų. 

Jis palenkė galvą ir pabučiavo mano nosies galiuką. 

— Be to, kaip tik šiuo metu nebūtų labai protinga. Mes 
sutarėme, kad metus ar porą nenorime vaikų, tad verčiau 
būti atsargesniems. - Šįkart jis pabučiavo į kaktą. — Tu tie- 
sig turėsi pakentėti, mano godi, maža palaidūne. 

Netikiu, kad jis pažiūrėjo į mane; to glamonėjančio geis- 
mo ženklai turėjo būti regimi veide ir mano pralaimėjusia- 

me tuščiame glėbyje. Bet jis atsisėdo ir pirštais persibraukė 
plaukus. 

— Geriau nekelti apkalbų ligoniams, su kuriais reikės su- 
sitikti. Kai kurios senos tetulės gali pastebėti plauką ant ta- 
vo apykaklės per šimtą jardų. Taigi... - Jis užsidengė akis 
nuo saulės. - Manau, laikas irkluoti gydytojo kabineto link. 


Rugsėjo trečiąją Džekas man atidavė dešimtą perlą. Dabar 
dažnai, jei būdavo laiko, palikdavau dviratį namie ir eida- 
vau ežero pakrante iki medžių šalia pievos, kur buvo ir Vo- 
tersaido vejos. Pradėjau būgštauti, kad kas nepamatytų 
manęs įvažiuojančios pro vartus ir nepradėtų klausinėti. 

Niekuomet nežinodavau, ko laukti. Jei Džeką naktį ap- 
nikdavo jo vaiduokliai, jis galėdavo būti laukinis ir nekęsti 
visko ir visų, bet iš esmės — savęs paties. Tokiomis dieno- 
mis, kai mėgindavau kalbinti jį pasiduoti, jis vis kartodavo 
savo: kad „turi priežastį ir keikdavo mane, kad juo nepa- 
sitikiu. 

— Mes juk susitarėme - tą dieną, kai pasibaigs perlai. Ar 
tau tai nepakankamai greitai? Negalėsi ligi tol ištverti ma- 
no draugijos? 

Kita vertus, jei jis išsimiegodavo, būdavo nepaprastai 
tylus, ramus. Žiūrėdavo į mane, kai tvarkydavausi virtu- 
vėje, ir vis klausinėdavo apie sužadėtuves. Kiek laiko aš 
pažįstu Krisą? Kiek laiko mes susižiedavę? O vieną dieną, 
kai jam trumpai atsakiau į du ar tris klausimus, - ar mudu 
su Krisu jau esame meilužiai? 

— Tai ne tavo reikalas! Kokių dalykų tu klausi! - pajutau, 
kaip iš suglumimo nukaito skruostai. 

Jis dūrė smiliumi į mano pusę, akys žėrėjo pergalingu 
linksmumu. 

— Panašiau į tai. 

Niekuomet nebesužinojau, ar jis vis dar gėrė. Neužuo- 
džiau viskio ir neatradau jokio butelio, tad galiausiai pra- 
dėjau tikėti, kad jis to per naktį atsisakė, tiesiog nusprendęs, 
kad gali apsieiti. Dabar aš buvau jo viskis, jo dėmesio ati- 
traukimas, apsigynimas nuo prisiminimų. 


Rugsėjo aštuntąją atėjau penkiolikto perlo, vėrinio vidu- 
riuko. Mudu su Krisu visą rytą praleidome pastoriaus na- 
muose, kur galutinai išsirinkome giesmes ir kupletus 
vestuvėms. Praėjusį vakarą pietavau pas Kolius, šventėme 
Irenos grįžimą atostogų, ir iš pradžių dėl mano išsiblašky- 
mo Krisas kaltino per ilgai užsitęsusį vakarą. 

— Matau, kad turėsiu ją prižiūrėti, kai ji taps mano žmo- 
na, - pajuokavo jis pastoriui. 

Pastorius pažvelgė man į veidą ir nusišypsojo, labai ne- 
Žymiai. 

Paskui, kai išėjome iš pastoriaus namų, Krisas pirmą kartą 
per mūsų sužadėtuves man papriekaištavo: 

— Nežinau, brangioji, kas tau pastaruoju metu darosi. 
Tu beveik pusę laiko klaidžioji toli nuo čia. Per visus vaka- 
rykščius pietus vadinai vargšelę tetą Dorą „teta Doriana', 
nors buvau tau iš anksto pasakęs visus vardus. Suprantu, 
kad ji paprašė elgtis su ja kaip su šeimos nariu, bet galėjai 
pasistengti ištarti jos vardą teisingai. 

— Atleisk, Krisai. Tiesiog reikia tiek daug visko prisimin- 
ti. Aš parašysiu tetai Dorianai - turiu galvoje Dorai - ir at- 
siprašysiu. Ar tai padės? 

— Gerai... parašyk jai, kad tau buvo sloga ir ji paveikė 
tavo klausą. Bet iš tiesų, Krise, šį rytą su pastoriumi... 

— Taip taip, aš žinau! - protestas buvo aštresnis, nei 
norėjau. - Juk pasakiau - atleisk. Ką daugiau galiu pa- 
daryti? 

Kriso „Ostinas“ buvo pastatytas prie pastoriaus vartų. 
Jis atidarė man dureles, bet mažasis automobilis staiga pa- 
- Jei tu nieko prieš, aš nueisiu į kaimą. Turiu šį tą atlikti. 

— Ką? 

— Tiesiog šiaip — šį tą. Tai mano reikalai. Su tavimi neturi 
nieko bendra. 

Niekuomet nebuvau iki šiol jam tokia žiauri. Akimirką 
Krisas atsišliejo į automobilio dureles ir nužvelgė mane sa- 
vo „medicinišku“ veidu. 

— Turbūt tu jautiesi truputį prislėgta, brangioji. Nervų 
įtampa prieš vestuves ir panašiai. Jei paprašysi, vaistinin- 
kas tau ko nors duos. Vaistažolių ar ko kito iki tos didžios 
dienos. 

Per jardo atstumą tyrinėjau savo sužadėtinį. Krisas tik- 
rai neparodė nė ženklo nervingumo; artėjančios vedybos, 
regis, jį gerai veikė. Jis pradėjo atrodyti visai gražus, soli- 
dus, įdegęs, tarsi perspektyva, kad turės išlaikyti žmoną, 
būtų suteikusi jam visai energingo orumo, svarbos. Sena- 
sis gydytojas Barnis iš Kesviko ėmė skųstis, kad retai kada 
bepamato pacientę jaunesnę nei penkiasdešimties, nes jos 
visos pradėjo lankytis pas „jaunąjį daktarą Kolį . 

Bet tuomet jos tikriausiai nebuvo baramos kaip aš. Tur- 
būt pražiopsojau Kriso didėjančio nepasitenkinimo ženklus, 
jų nepastebėti buvo lengva. Kolių namuose niekas niekada 
nėra girdėjęs pakelto balso. „Kelti scenas“ buvo laikoma pa- 
sibaisėtinai blogu elgesiu. Krisas ne tiek supyko, kiek buvo 
nepatenkintas. Jis būdavo nepatenkintas, jei koks menkiau- 
sias nemalonumas sutrikdydavo logišką dienos tvarką, bet 
tai galėdavai suprasti tik iš lengvo raumenų įsitempimo apie 
akis ir sugriežtėjusių blyškių šnervių kraštų. Kita vertus, 
niekuomet nebuvau mačiusi jo įtūžusio, net tada, kai mėsi- 

ninkas išlėkė su savo rankiniu vežimu į Bažnyčios gatvę ir 
smarkiai įlenkė Kriso „Ostiną“ apiberdamas jį kiaulienos 
dešrelėmis ir žarnokais. 

O dabar aš užsidirbau Kriso nepasitenkinimą. Man tai 
nepatiko; rimtai nusprendžiau ateityje elgtis geriau. 


Eidama po pietų į Votersaidą, vis dar niūniavau „O meilės 
Dieve, tau mes lenkiamės“. Kirsdama virtuvės kiemą, trau- 
kiau iš visų plaučių: „Kai audringi vėjai vykdo tavo valią, 
ir visa galia jų virsta negalia...“ 

Džekas turbūt darbavosi prie „Sirenos“ variklio. Kai aš 
atkeliavau, jis atėjo iš jėgainės pusės, trindamas rankas į 
skudurą, basomis kaip visada kojomis. Kažkodėl, vos tik jį 
pamačiusi, įsiutau, tarsi jis vienintelis būtų buvęs kaltas dėl 
mano nesutarimo su Krisu. 

— Taigi, štai ir vėl aš! - Nutaisiau tokią linksmumo kari- 
katūrą, kad jis iškart įtariai pasižiūrėjo. 

— Matau. 

— Kaip tu gyvenai? 

— Nuo vakar? 

— Ar gerai praleidai naktį? Ar gerai miegojai? Ar valgei 
šiandien ką nors šilta? —- Kaip tik šitaip Krisas apklausinė- 
davo savo vyresnius fermos darbininkus. Kitas klausimas 
būdavo, žinojau: „Ar šiandien su viduriais tvarka?“ Tiesiog 
pačiu laiku užsičiaupiau. 

— Kas tau.darosi? - Džekas susiraukė. - Kažkas tikrai 
tave nuliūdino. 

— Nuliūdino? Nesąmonė! Tokia graži diena. Ar gali būti 
nuostabiau? — Kas per melas, aš vis dar sielojausi dėl Kriso 
nepasitenkinimo. — Dievulėliau, tu visas purvinas! Ar te- 
pei „Sireną“, ar save? 

— Liaukis, Krise! 

Neaiškiai suvokiau, kad Džekui trūko su manimi kan- 
trybė, bet man nerūpėjo. Aš nusprendžiau, kad jis vienin- 
telis kaltas dėl mano barnio su Krisu ir kad mano pažadas 
išsaugoti jo paslaptį darosi visai nebeįmanomas. 

Jis paspartino žingsnį, kad sulaikytų mane prie durų. 

— Kodėl nenusileidi prie valčių pašiūrės? Aš noriu pa- 
keisti vieną varžtą. 

— Verčiau pasėdėsiu ant laiptelių prie rožyno, jei tu ne- 
prieštarausi. - Energingai nužingsniavau link tos namo pu- 
sės, o Džekas iš paskos. 

— Tai dėl Kriso, ar ne? Visuomet galiu pasakyti, kai jis 
būna atskaitęs tau paskaitą. Pradedi elgtis kaip prisukama 
lėlė, tarsi neturėtum savo proto. 

Pagrasinau jam pirštu. 

— Kad negirdėčiau nė žodžio prieš Krisą. Taip mes susi- 
tarėme. 

— Krise! - Jis šoko į priekį, norėdamas pažvelgti man į 
veidą. - Dėl Dievo meilės, baik tą nesąmone. Jei nutiko kas 
bloga, papasakok man. - Kai aš neatsiliepiau, jis pradėjo 
eiti šalia manęs. — Ar tu girdi, ką sakau? 

Kaip keista, pagalvojau sau, lygiai taip visuomet klau- 
sia Krisas. 

— Aš gavau slogą, - pasakiau jam kandžiai. - Ji pakenkė 
mano klausai. 

— Ką? 

Mes priėjome nestačius laiptelius, vedančius iš terasos 
prie žolynų ir rožyno. Susmukau ant akmens plokštės ir 
apkabinau rankomis kelius. Kaip tik taip mokė mane Ho- 
sana sėdėti, kai ji skaitydavo man dar vaikui poeziją. 

— Ak taip, tai puiku. 

Girdėjau savo pačios balsą, ploną ir kerštingą, trikdantį 
tą žiedų tylą, ir staiga pasidarė gėda. Išsiskleidusi po mūsų 

kojomis brizo pučiamų žolynų medaus spalvos jūra raibu- 
liavo didžiulėmis sidabrinėmis bangomis, kurios vilnijo per 
pusę akro, žaisdamos su puošniomis rožėmis. Pačiame centre 
plaukė akmeninė miškų nimfa, kerpėmis apaugusios jos ran- 
kos buvo apsivijusios vijokliais, sirena su drugelių, bičių ir 
amarų palyda. 

Džekas kurį laiką žiūrėjo Žemyn, tarsi norėdamas įsiti- 
kinti, kad mano pyktis išblėso, ir tuomet išsitiesė šalia ma- 
nęs. Nė vienas neprabilome. Aš vis dar nepasiklioviau savimi, 
kad galėčiau prašnekti, o Džekas išmintingai paliko mane 
nusiraminti. Atsiguliau ant plokščių laiptelių, leisdama mie- 
guistam žolių šnabždesiui sugerti mano susierzinimą, ir są- 
moningai kūriau mintyse vestuvių dienos paveikslą. Švies 
saulė - nė kiek tuo neabejojau, - ir visos mintys apie per- 
lus, viskio butelius ir košmarus bus praeityje. Pastoriaus žmo- 
na stebuklingai suras gabumų pagroti „Jėzau, džiaugsme“, 
dėl Hosanos gėlių visi aikčios, o Kriso teta nuspręs, kad Do- 
rianos vardas jai patinka labiau už Doros, ir padėkos man, 
kad atkreipiau į tai jos dėmesį. „Kai dienos pilnos tyro 
džiaugsmo, o keliai aiškūs, dangus šviesus, eidami...“ 


Nejučia suvokiau, kad Džekas pradėjo kalbėti. Jau turbūt 
kurį laiką kalbėjo, kol aš išgirdau jo balsą, aiškinantį apie 
kitą apleistą sodą prieš metus per karą. Jis buvo labai pana- 
šus į Votersaido, panašus į anglišką sodą labiau, nei galė- 
tum Prancūzijoje tikėtis. Bet namas buvo subombarduotas 
į šipulius ir šeima seniai išvykusi, palikusi tik medinę vai- 
kišką kėdutę, sutriuškintą į lauko akmenis, ir Nojaus arką, 
apsuptą išmėtytų gyvulėlių. Kelias valandas karininkas 
Dunstanas su savo vyrais ilsėjosi tarp piktžolių ir su jomis 
kovojančių rožių, mėgaudamiesi pažįstamais namų kvapais. 
Tačiau jų idilė ilgai netruko. 

— Kitą dieną kaimą vėl bombardavo. - Džeko tonas fak- 
tui suteikė pilko neišvengiamumo. - Stengdamiesi išlaiky- 
ti tą vietą, netekome aštuonių vyrų. Vėliau radome seržanto 
ranką, vis dar ant šautuvo gaiduko, tik jo ranką, daugiau 
nieko. Ant jos buvo ištatuiruotas žmonos vardas. ENI, štai 
iš kur sužinojome, kad ranka jo. Kažkas pasakė: ji gavo pas- 
kutinį Žodį - tiesiog kaip moteris. 

Stojo trumpa tyla, kol Džekas žiūrėjo virš išrikiuotų lyg 
mūšiui rožių. 

— Jie vis sugrįžta man savęs priminti, tie vyrai. Bet ne 
tuomet, kai tu čia. - Jis pasuko galvą smalsiai mane tyrinė- 
damas. - Ar numanai, kodėl šitaip? 

Mano galva buvo vis dar pilna kažko prisigraibstyto, kaž- 
ko mėlyno ir Hosanos baltų tabako gėlyčių. Sutrikusi pasi- 
sukau ant vienos alkūnės į jį. 

— Tu manęs nesiklausei, tiesa? - Jo tamsūs antakiai susi- 
liejo. - Privalai klausytis, nes kitaip jie vėl pradės sugrįžti. 
Tau turi rūpėti, Krise. 

Žvelgėme vienas į kitą beviltiškai nesutardami. Tuo- 
met, vis dar tebežiūrėdamas man į veidą, Džekas staiga 
pagavo mano dešinę ranką savąja ir, įkišęs ją tarp savo 
marškinių sagų, padėjo ant širdies. Pagrobimas įvyko taip 
greitai, kad mano ranka buvo įkalinta prie jo šiltos nuo- 
gos odos man dar nespėjus susivokti. Jis laikė ją ten tiek 
ilgai, kiek aš stengiausi ją ištraukti, ir pajutęs, kad mano 
pirštai atsipalaiduoja šalia ramaus, lygaus jo širdies tvink- 
čiojimo, jis paliko juos likimo valiai. Jo oda buvo švelni 
kaip paukščio sparnas ir elastingai aptempusi krūtinės rau- 
menis, po krūtinkauliu apžėlusi plaukų tinkleliu. Mano 
šliaužiančiuose pirštų galiukuose tarsi šampano stiklo 
blykstelėjimas žybtelėjo elektros srovė, keistas tvinkčioji- 
mas, kuris akimirksniu persiskverbė per visas mažas primi- 

tyvias mano būties ertmes, įlįsdamas tenai tarsi šimtai lie- 
žuvių. 

Jis atsisegė dar dvi sagas, o aš beveik nepastebėjau; ma- 
no pirštai suprato, kad jie kviečiami keliauti link sunkaus 
pabrinkusio spenelio ir užjo, kur oda po jo ranka tapo šilta 
ir lipni. Kelias akimirkas jie pabuvo tenai, džiaugdamiesi 
ramybe, prieš godžiai nuslysdami per jo šonkaulius ten, 
kur rando rėžis, toks slidus palietus tarsi atlasinis kaspi- 
nas, vedė į ankštą jo pilvo įdubą ir raukšlėtą griovelį lyg 
kokią antrą nepatenkintą burną. 

Tai buvo burna tos naujai išgydytos žaizdos, sučiaupta 
nepritariant, ji sugrąžino mane vėl į protą. Džekas vis dar 
stebėjo mane, jo akys lakstė mano veidu tarsi bandydamos 
perskaityti kažką lemtinga apie save patį. 

Greitai atitraukiau ranką. 

— Tai nedora iš tavo pusės! 

— Ne tai, ko tu iš manęs tikėjaisi. 

— Nė nepagalvojau! 

— Tuomet tavo lūkesčiai buvo apgaulingi. - Jis palinko į 
mane ir tyliai pažadėjo: - Aš neleisiu tau manęs nepaisyti, 
Krise. Perspėjau tave. 

— Tuomet aš negaliu čia daugiau ateiti. - Pašokau ant 
kojų. 

— Kur tu eini? - Jo balse pasigirdo išgąstis. 

- Šalin iš čia. 

— O kaip perlai? Tu jų nori, ar ne? 

— Velniop tuos perlus! Tu sakei: Padėk man, padėk man pa- 
sislėpti. Tai buvo viskas. O dabar tu prašai mano sielos... 

— Ne! - Jis papurtė galvą kaip priblokštas žmogus. - Aš 
nenorėjau tavęs išgąsdinti. 

— Bet tu nori per daug, Džekai. Pernelyg daug! 

— Aš noriu... - Jo ranka šukavo orą ir pralaimėjusi vėl 
nukrito. - Aš net nežinau, ko noriu. Galbūt kad tau nors 

kiek rūpėčiau. Pajustum skausmą - net verktum dėl ma- 
nęs. Argi tavo brangusis Krisas negali man to leisti? 
— Aš negaliu, Džekai. Ne Krisas - aš. Aš negaliu to leisti. 


Tą naktį aš pabėriau penkiolika didžiulių perlų ant savo 
lovatiesės, lygiai pusę Medičių vėrinio. Išdėliojau juos į vieną 
eilę, paskui nuridenau į minkštą klostės įdubą. Vis vien jie 
išniekino mano mažą lygią lovelę, kurioje miegodavau nuo 
vaikystės. Jokie pasakiški rasos lašai negalėjo virsti tokiais 
milžinais. Perlai tarsi prostitutės: pernelyg prabangūs, kad 
būtų tyri, pernelyg gašlūs, kad būtų nekalti. Jie buvo nu- 
pudruotos seserys, jų mergystė seniai išgręžta ir perverta, 
balti ir koketiški kaip tironė Elžbieta, kuri jais puikavosi. 
Jie klastingai sruveno mano delnais, vėsūs ir glamonėjan- 
tys, kuždantys apie džiūgaujančius pirštų galiukus ant šil- 
tos atsiliepiančios odos vėjelio pučiamame rožyne šią pat 
dieną. Jie buvo neįtikėtinai kūniški, tie perlai, ir dar man to 
nesupratus priminė griaudžiančią ir žaibuojančią naktį pa- 
ežerėje ir du perkaitusius lengvus kūnus, užlietus staigaus 
fizinio potraukio. Išsigandusi aš nuvijau aiškias praeities 
šmėklas ir sužėriau perlus atgal į jų dėžutės tamsą. 

Penkiolika perlų - dar penkiolika dienų. Ne. Niekas ne- 
gali iš manęs to tikėtis. Arba Džekas privalo atiduoti man 
likusius perlus visus iš karto - tučtuojau, arba Karalienė ir 
jos Slaptoji žvalgyba turės tenkintis puse vėrinio. 


Jis iškart atsisakė. 

— Mes sudarėme sandėrį. Tu žinojai terminą. Šio mėne- 
sio dvidešimt trečią dieną tu gausi savo paskutinį perlą, ir 
tada aš prisistatysiu policijai arba nuvyksiu į savo pulką - 
kur tu panorėsi. Argi ne taip mes susitarėme? 

— Taigi, mes taip kalbėjome. Nieko apie... taigi... dar ką 
nors. 


284 


— Gerai. - Jis iškėlė rankas. - Aš atsiprašau. Nuėjau per 
toli ir tave nuliūdinau. Suprantu. Jei pažadėsiu, kad dau- 
giau to nebus, - ar gerai? 

Tą dieną parėjau namo su šešioliktu perlu. Aš sėdėjau 
prie spintos, o Džekas nesitraukė nuo krosnies. 


Šešiolika perlų. Septyniolika. Aštuoniolika. Devyniolika. Dvi- 
dešimt. 

Buvo rugsėjo keturioliktoji. Prieš porą dienų iš Noelio 
atėjo laiškas, pranešantis, kad jis vyksta namo perimti ka- 
rinių pajėgų instruktoriaus pareigų pulko stovykloje. Skai- 
tydama tarp eilučių, aš įtariau, kad jo dalinys Prancūzijoje 
liovėsi mėginęs iš mano brolio padaryti puikų šaulį. Šiaip 
ar taip, jo užsidegimas „atlikti savo pareigą“ padarė jį dar 
atsakingesnį. Kareivis, kuris negali pasakyti, ar jo šautuvas 
užtaisytas, ar ne, kadangi jo protas tuo metu svarsto, jog 
žodis „tranšėja“ yra blogiau negu nevartotinas, - ir šauk 
antjo nešaukęs - nieko nepakeisi. Jis tik atsiprašytų ir pas- 
kui vėl tuoj pat viską pamirštų. 

Tačiau Ma buvo įsitikinusi, kad Noelis gavo kokią mirti- 
ną žaizdą ir tiesa nuo jos slepiama. Niekas negalėjo jos per- 
kalbėti, nebent būtų pamačiusi jį pati savo akimis, tad ji 
iškart išsirengė keliauti su Tė į pietus. 

— Ponia Hol šįvakar išvirs tau pietus ir paliks ką nors 
šalta rytdienai, kai išeis pas savo dukras. Paprašysiu Pau- 
elio patikrinti, ar viskas gerai užrakinta. Pabūsi, Krise, 
gerai? 


Kai saulė pakrypdavo vakarop ir šviesa valčių pašiūrėje iš- 
blėsdavo taip, kad nieko nebematei, mes su Džeku įprato- 
me vaikščioti paežere palei peraugusias pievas, dingdami 
tarp medžių, jei tik išgirsdavome garlaivio pukšėjimą. Rūgš- 

tynių lapeliai aukštoje žolėje nurudavo, anksčiau, vasarą, 
nuo jų rausvų žiedų pieva atrodė yra apsipylusi krauju. 
Bet dar tebebuvo kelios rausvai baltos šluotelės paprastųjų 
kraujažolių, geltonų ambrozijų, medumi kvepiančių usnių 
— tad terasos pieva atrodė daug linksmesnė vieta nei tomis 
žalio aksominio vešlumo dienomis. 

— Kiek sodininkų čia triūsė, Džekai? 

— Keturi, o gal penki. Regis, visuomet kas nors šienau- 
davo tą veją. 

— O dabar žolė tokia aukšta, kone iki juosmens. - Buvau 
nusiavusi batelius ir kojines. Mano kojos tapo tokios rudos 
kaip vaikystėje. - Žinai, man vis labiau patinka šios vietos. 
Mėgstu jausti, kaip žolės stiebeliai slysta tarp pirštų. 

Ežero pakrantėje visuomet užplūsdavo ramybė. Tuo va- 
karu buvome abu patenkinti. Džekas patikrino „Sirenos“ 
katilą ir cilindrus — pirmą kartą per dešimtį metų ji leido 
garus — ir pareiškė, kad ji pasirengusi savo visų svarbiau- 
siai bandomajai kelionei ateinančią popietę. 

Mes susėdome tarp šiurkščių žolių stiebelių žvelgdami 
į ežerą — kaip visuomet, pabrėžtinai atskirai. Nuo tos die- 
nos rožyne aš atsargiai laikydavausi atstumo, nors žino- 
jau, kad mano budrumas jį erzina. 

— Viskas gerai, - pasakė jis. - Aš tavęs neliesiu. - O pas- 
kui, po kelių minučių: - Apie ką tu galvoji, Krise? 

Aš galvojau, pastaruoju metu gana dažnai, apie tą griaus- 
mingą naktį ties prieplauka taip seniai, kai aš nebuvau to- 
kia atsargi. Mane sutrikdė beprotiškai drąsi, jausminga esybė, 
kurią ten pajutau savo nuoga nugara skaudžiai prispausta 
prie lentelių, taip trokštanti mestis į nežinomus vyriško troš- 
kimo vandenis. Metų metais mane glumino tas impulsy- 
vus vaikas. Niekuomet neišsitariau Krisui nė žodeliu apie 
tą audringą naktį, ir vis dėlto, keista, dabar negalėjau apie 

ją galvoti be pavydo smilktelėjimo. Ji turėjo drąsos, ta mer- 
giotė; dabar teturiu protingo atsargumo. 

Džeko žvilgsnis nuklydo į prieplauką, jam visai nerei- 
kėjo atsakymo. Iš profilio mačiau, kaip jo blakstienos nusi- 
leido žemiau, tarsi tas prisiminimas būtų kėlęs tam tikrą 
apmaudą. Gana keista, tačiau aš pirmą kartą nesivaržiau 
apie tai prabilti. 

— Tą naktį... niekas iš mūsų nežinojo, kas greitai nutiks. 

— Kodėl taip sakai? - Jo žvilgsnis tyrinėjo mano veidą. — 
Ar tu būtum nuėjusi su manimi kur nors atokiau tarp me- 
džių, jei būtum žinojusi, kad kitos tokios progos niekuo- 
met nebus - visi turėsime išsisklaidyti, paskui kariauti? 

— Ne... nemanau. - Nuskambėjo įnoringas, rafinuotas 
Kriso sužadėtinės tonas. Svarsčiau, ar patikėčiau ja. - O jeigu 
taip, ar kas nors būtų pasikeitę? 

— Galbūt. - Jis nusisuko ir pažvelgė tolyn į ežerą, išgir- 
dau ilgą apgailestavimo atodūsį. - Norėčiau taip manyti. 
Bet iš tiesų tomis dienomis aš vis dar tikėjau, kad išvyksiu 
į Prancūziją ir įrodysiu bent jau tiek, kad nesu Dunstanas. — 
Jis prisitraukė kelius ir apglėbė juos rankomis. - Ne jo sū- 
nus. Ne monstras. 

Jis tarė tuos žodžius taip ramiai, taip tyliai, kad jie tie- 
siog kurį laiką pakibo ore ir jų prasmė tapo permatoma. 
Džeko žvilgsnis vis dar buvo įsmeigtas į šviesos ir šešėlio 
mozaiką vandenyje, tarsi jis ieškotų, kaip įminti neišspren- 
džiamą savo gyvenimo galvosūkį. Jam vėl prabilus, turė- 
jau pasukti galvą, kad suprasčiau jo žodžius. 

— Kai vokiečiai įžygiavo į Belgiją, aš tikrai buvau įsitiki- 
nęs, kad kas nors turi ginti dorą, padorumą ir garbę - visus 
tuos senamadiškus dalykus, kuriuos mano tėvas niekino. — 
Jis papurtė galvą, atmesdamas savo naivumą. - Paskui, ten 
nuvykęs, supratau, kad vis dėlto karas neturi kilnios, di- 

džiadvasiškos priežasties. Tebuvo vien jauni kareiviai, drąsūs 
ir idealistai, kurie eidavo ir žūdavo - paskui kiti stodavo jų 
vieton, ir vėl viskas pasikartodavo. Ir, saugūs už fronto li- 
nijos, keli grobuoniški, negailestingi seni vyrai - tokie kaip 
mano tėvas - siuntė juos mirti. 

Staigus vėjo gūsis nuo ežero nuvilnijo arklinių petražo- 
lių stiebeliais, Džekas padėjo smakrą ant sunertų rankų. 

— Net jei ir išliktum, supratau, kad karas savotiškai su- 
darko tavąją savivoką; darko tol, kol lieka nuoga tai, kas 
slypėjo už jos, - šiurkštu, moraliai neatsparu ir mirtinai įbau- 
ginta. Diena ir naktis virsta košmaru atmerktomis akimis, 
kur jau nebėra tavęs, o vien tik neprotinga skerdžiama bū- 
tybė. Mačiau vyrų, kurie vogė duoną iš aklo elgetos, ir ki- 
tokių, kurie iki paskutinio atodūsio išliko dori. Štai kada 
išsiaiškini, kas esi — kuriai iš šių grupių priklausai. 

Saulę it muslinas aptraukė debesis, ir, regis, plūstelėjo 
žiemos atšiaurumas. Džekas laikė man prieš akis sustingu- 
sią ranką iškreiptais pirštais. 

— Matai? Čia išbandymas. Po dvejų metų tranšėjose kai 
kuriems vyrams, buvusiems ten nuo pat pradžių, taip dre- 
bėdavo rankos, kad nepataikydavo šakutės į burną, bet ne 
man. Jei duotum man šautuvą su optinio taikiklio akimi, 
vis dar pataikyčiau iš šešių ar septynių jardų į kepurės žen- 
kliuką. Matai - tvirtos rankos — žudiko rankos. Nes man 
nesvarbu, vienu lavonu mano sąskaitoje daugiau ar ma- 
žiau. Žinau, kad man nebėra jokios vilties. 

Išsigandusi žiūrėjau į jį. 

— Vilties visuomet yra, Džekai, aišku, yra. Vieną dieną 
tas karas baigsis... 

— Ne, - atšiaurios akys nužvelgė mane be emocijų, - ne 
man. Beprasmiška turėti vilčių ar iliuzijų dėl to, kas aš esu. 
Esu Alfredo Dunstano sūnus ir niekur nuo to neišsigelbė- 
siu, net jei gyvenčiau šimtą metų. 

Žiojausi protestuoti, bet jis mane iškart nutraukė: 

— Pati sakei. Niekingas. Mėšlo gabalas. Išgama. - Jis šyp- 
telėjo ir atsargiai palietė mano skruostą, lūpos buvo pravi- 
ros. - Aš net šmeižiu tave. Ar tai nieko neįrodo? 

— Nieko. Tai neurastenija... 

— Jau sakiau tau - aš nesergu. - Jis atsistojo ir leidosi 
žingsniuoti aukšta žole atgal prie namo. - Tiesiog žinau, ką 
paveldėjau. 

Turėjau lėkti tekina, kad jį pasivyčiau. 

— Tai netiesa! Džekai! Palauk manęs. 

Jis neatsakė. Ėjo toliau, žingsniuodamas taip ryžtingai, 
kad pasiekėme pievos viršukalnę beveik bėgte. Jei nebū- 
čiau buvusi basa, niekuomet nebūčiau jo prisivijusi. Prieš 
kelias minutes skrupulingai palaikiau atstumą tarp mūsų, 
o dabar, einant per rožyną į virtuvės kiemą, lipau jam ant 
kulnų. Bijojau, kad jis įeis vidun ir užtrenks prieš mane duris, 
norėdamas pabūti vienas su savo nelaime. Aš visai uždu- 
sau ir stvėriau jį už rankos, kad pristabdyčiau. 

— Palauk manęs, prašau! 

Jis stengėsi manęs atsikratyti, bet aš nepasidaviau ir ėjau 
į vidų greta jo. 

— O Dieve, palik mane vieną! - Jis įsirėmė alkūnėmis į 
koklinę koridoriaus sieną ir priglaudė galvą, atsukęs nuga- 
rą man ir pasauliui. 

— Džekai... 

— Eik lauk! 

— Tu norėjai, kad man rūpėtų. Taip sakei. Tuomet gerai, 
kartais turėtum išklausyti ir manęs. 

Stojo ilga slegianti tyla. 

— Labai gerai. Jei tu tikrai nori, aš išeisiu. Mano bateliai 
virtuvėje. 

Vėl tyla. Žengiau porą žingsnių virtuvės durų pusėn, 
mano basos kojos plekšėjo į virtuvės cementą. Tuomet iš- 

kart išgirdau jo balsą, ataidintį nuo plytelių, tarsi sielos šūksnį 
iš pragaro gelmių. 

— Gerai, jei nori Žinoti, aš išsiaiškinau, kad mano tėvas 
pardavinėja ginklus vokiečiams. 

Atsigręžiau priblokšta. 

— Priešui? Ar tikrai Žinai? 

— Namiejo stalčiuje radau dokumentus. Spyruoklės, šau- 
tuvų dalys tariamai keliauja į šiaurę, Archangelską Rusijo- 
je. Tačiau iš tikrųjų laivai įplaukia į Baltijos jūrą ir iškraunami 
vokiečių uoste. Jūreiviai, savininkai - jie visi vokiečių agentai. 

— Ne, negali būti. Net tavo tėvas negalėtų... 

— Kaip tik mano tėvas. - Džekas patrynė kaktą į savo 
riešus. - Dabar privalai tą žinoti. 

— Bet kas nors būtų tai išsiaiškinęs! Argi policija nestebi 
uostų ir prieplaukų? 

— Kai laivas jau jūroje, kas žino, kur jis nuplauks? Van- 
denynas platus, o mano tėvas gudrus. Jis nedaro klaidų. — 
Džekas sunkiai atsiduso, jo pečiai nusviro. - Prieš porą metų 
jam buvo striuka finansiškai. Niekas neturėjo žinoti, bet aš, 
nuėjęs į fabrikus, nugirdau ir apskaičiavau: skolos nesu- 
mokėtos, kredito jokio, pajamos vis mažėja. Šito namo pa- 
statymas jį visai apšvarino, nors jis niekuomet nebūtų to 
prisipažinęs. 

— Prisimenu, Maksas Kaselis girdėjo Londone gandus. 

— Galėjo girdėti. Šiaip ar taip, pirmaisiais karo metais 
staiga viskas pasikeitė. Pinigų bemat vėl atsirado, banki- 
ninkai pradėjo kviestis mano tėvą pietų. Visuomet stebė- 
jausi, kaip jam tai pavyko. Net ir per karą neįmanoma taip 
greitai gauti pelno - nebent pardavinėtum abiem pusėms. 

Kai iškart neatsiliepiau, jis pakėlė balsą. 

— Turiu čia dokumentus, jei netiki. Galiu įrodyti. 

— Nereikia. Aš tavim tikiu. Bet... kaip jis galėjo, kai visi 
tie kareiviai miršta! 

— Nes jis yra Dunstanas. Kaip ir aš esu Dunstanas. Ir 
mums nerūpi, kas miršta, kol tai ne mes. Visa bėda pra- 
džioje buvo ta, kad aš neturėjau tikrų įrodymų, nors nu- 
maniau, ką jis daro. —- Staiga jo balsas šaižiai suskambo, 
rezonuojamas plytelių. - Kaip aš visa tai žinodamas galė- 
jau žiūrėti savo vyrams į akis? Galvodavau, jei mane už- 
muštų, tuomet nebūčiau blogesnis už kitus. Stengiausi, kad 
taip atsitiktų. Jei reikėdavo kam nors budėti naktį, eidavau 
aš. Jei reikėdavo dirbti su laidais, savanoriškai siūlydavau- 
si aš. Vyrai įprato bakstelėti smilkinį pirštu ir susižvalgyti. 
Žinojau, jie stebisi, kodėl man niekuomet nieko nenutinka. 
Geri vyrai - šaunūs vyrai, didvyriai - jie žūdavo. Tik ne aš. 
„Dunstaną lydi sėkmė“, sakydavo jie. - Jis keistai nusijuo- 
kė. — Panašiau, kad velniška sėkmė... 

- Bet kai aš tave pamačiau pirmą kartą, tu buvai pasiry- 
žęs įrodyti, kad esi kitoks... 

— Nes visą laiką bijojau, kad nesu. - Jis ištiesė ranką. — 
Kaip manai, kas čia teka? Dunstanų kraujas! Prisimeni, per- 
spėjau tave kadaise? Tą dieną, kai mes išvažiavome Noelio 
motociklu. Jei mano tėvas būtų dailininkas, sakiau, tu tikė- 
tumeisi, kad aš pieščiau. Štai kaip viskas vyksta. Perduo- 
dama iš tėvo sūnui. Kodėl turėtų būti kitaip vien todėl, kad 
mano tėvas monstras? 

Jis papurtė galvą. 

— Aš apnuodiju viską, kas prisiartina prie manęs. Tu ži- 
nai tai lygiai taip, kaip ir aš. Tu prie manęs net neprisilieti, 
toks aš prakeiktas. Štai kodėl negalėjau rizikuoti ir atiduoti 
tau visus perlus. Kaip kitaip galėjau priversti tave kasdien 
Čia ateiti? 

— Džekai, tu neteisus. Jei stengiuosi išlaikyti atstumą, tai 
dėl savęs, ne dėl tavęs ar to, koks tu esi... - Ir greitai, kol 
protingas atsargumas ir respektabilumas manęs nesustab- 

dė, uždėjau rankas jam ant pečių ir prisiglaudžiau skruos- 
tu prie jo nugaros. Jo kūnas buvo šiltas ir tvirtas, girdėjau 
širdies plakimą, kaip tik už jo šonkaulio. Kai jis prabilo, at- 
rodė, kad balsas sklinda iš gilumos, kaip fatališka orakulo 
ištarmė. 

— Aš esu savo tėvo sūnus. Per vėlu ką nors pakeisti. 

— O kaip tavo mama? Kaip Leti? Ar iš jos tu nieko nepa- 
veldėjai? 

— O taip, aš pamiršau savo mamą. - Jis atsigręžė, nu- 
blokšdamas mane ir prisiplodamas nugara prie sienos. Jo 
akys žibėjo, pakeltos aukštyn į lubas. - Įdomu, ką aš pavel- 
dėjau iš jos - moters, suviliojusios vaikiną, jaunesnį nei jos 
pačios sūnus, ir paskui sunaikinusios jį, kai jis ėmė apsun- 
kinti? | 

— Buvo visai ne taip, Džekai! Netikiu, kad Leti kada lei- 
do sau žvelgti į priekį, numatyti, kokia bus pabaiga. Ji bu- 
vo pernelyg vieniša, o Filipas per daug stebuklingas. Jai 
taip labai ko nors reikėjo - paskui tavo tėvas viską išsiaiški- 
no ir įvarė jai baimės, kad ji liks sena ir vieniša. Argi tu 
negali to suprasti — tu, nors tu? 

Mano balse suskambo Leti skausmas, iliuzijų žlugimo ir 
beviltišikumo šauksmas. Galbūt jos sūnus tai išgirdo ir at- 
pažino sielvarto gaidą: jo rankos lėtai pakilo ir apkabino 
mano pečius, tarsi jis būtų bijojęs sugriauti kažką, kuo ne- 
galėjo patikėti. Priglaudžiau skruostą prie švelnios jo marš- 
kinių flanelės ir netrukus pajutau jo lūpas, braukiančias per 
mano plaukus. Tyla buvo tokia skaidri, kad aiškiai girdėjo- 
me paukščio čiulbesį nuo stogvamzdžio virš mūsų galvų. 

Atsipalaidavusi pajutau siūbtelint ilgesį, tarsi vėjo dvelks- 
mą nuo ežero. 

— O, kad žinočiau, kaip tave įtikinti. Kad ir ką būtų pa- 
daręs tavo tėvas, - kad ir koks jis būtų, - tu negali amžinai 
užsisklęsti tuose išgyvenimuose... 

Pajutau virš savo galvos judesį. Spėjau, kad jis žvelgia 
aukštyn į lubas vėl netikėdamas. 

— Džekai, prašau, pažvelk į mane. Pažvelk į mane - aš 
tavo glėbyje sava valia, nes tu man labai rūpi. Jeigu mus 
pamatytų Krisas, jis gautų priepuolį, nes niekuomet nesu- 
prastų, kaip moteris gali tuo pat metu mylėti du vyrus. Ne- 
garantuoju, kad ir pati tai suprantu, bet Žinau, jog tai tiesa. 
Ar tai man neduoda teisės prašyti tavęs išsaugoti save, su- 
grįžti į pulką ir papasakoti jiems visa tai, ką papasakojai 
man? Jeigu jie ras tave čia... gali būti galas. Ir vis vien tu 
elgiesi taip neprotingai, kad man plyšta širdis. 

Pagaliau jis į mane sužiuro: 

— Tau dėl manęs plyšta širdis? 

— Taip - nuo visų tų nesąmonių apie Dunstanų kraują. 
Žinoma, negaliu pasakyti, kodėl tu vis dar gyvas, bet ži- 
nau, kad tai nesusiję su velnio sėkme. Jei tau patinka, kal- 
tink mane, bet aš meldžiau Dievą, kad liktum gyvas. Aš 
melsdavausi už tave: „Dieve, jei tikrai esi, prašau, neleisk, 
kad Džekui kas nors atsitiktų“. Galbūt Jis dėl kokių nors 
priežasčių išklausė. — Pajutusi drėgną flanelės dėmę po 
skruostu supratau, kad veidu teka ašaros. - O, tik pažvelk 
į mane, darausi visai sentimentali. Ką, po galais, pasakytų 
Krisas, jei mane pamatytų? 

— Tikiuosi, jis suprastų, kad nevertas tavęs. Nė vienas iš 
mūsų. - Paskui jis mane švelniai paleido. - Ar tu tikrai mel- 
deisi už mane? 

— Po Filipo mirties. Nepakeliama buvo mintis, kad galiu 
netekti ir tavęs. 

Tarp jo antakių atsirado nežymi raukšlė, tarsi maldos 
paminėjimas būtų jį sutrikdęs. 

— Po dvidešimt trečios aš sugrįšiu atgal. Pažadu tau. Bet 
iki tol turiu likti čia. 

— Džekai... 

— Ne anksčiau kaip dvidešimt trečią. 

— O kas, jei jie tave ras ir išsives? Tu Žinai, kas nutinka 
dezertyrams! Ką tuomet darysiu aš? 

Atsargiai pirštu jis nubraukė plaukų sruogą, prilipusią 
man prie antakio. 

— Drįstu sakyti, jei Dievas globojo mane taip ilgai, jis pa- 
globos ir dar kelias dienas. 


Kita diena buvo penktadienis, ir anksčiausiai nusigauti į 
Votersaidą galėjau tik prieš tris. Kriso mama šventė gimta- 
dienį, ir Kolių namuose manęs laukė priešpiečiai. 

Pradėjau pavėluotai suvokti, kiek man reikės pastangų, 
kad tikčiau būti Kriso žmona. Kaip tik šią ypatingą dieną 
pasipuošiau radžio spalvos poplino kostiumėliu, dailiais ba- 
teliais aukštais kulniukais su drobiniu viršumi ir maža šiau- 
dine skrybėlaite, vienoje pusėje kilstelėta ir perverta 
plunksna. Nors karas padarė švarkelius tokius plokščius kaip 
kareivių, kažkodėl jis atnešė neįprastai plačius sijonus ir 
apatinius sijonėlius. 

Našlaujanti ponia Koli kolekcionavo porcelianinius ar- 
batos puodelius, dekoratyvius, užtupdytus ant specialaus 
medinio stovelio su pritaisyta lėkštele. Vieną kartą Man- 
česteryje prisidariau bėdos, netyčia vieną parduotuvėje nu- 
metusi žemėn - obuolio žalumo ir paauksuotą su vaisių 
iškilumais, kuris, kaip tikino mane savininkas, buvo Vus- 
teršyro. 

— Kaip malonu! - ponia Koli įsodino man į skruostą pud- 
ruotą bučinį, ir mes susėdome svetainėje, gurkšnodamos 
šerį ir laukdamos, kol iš rytinio priėmimo sugrįš Krisas. 

— Argi ne nuostabi šiandien tavo sužadėtinė? —- ponia 
Koli per priešpiečius atsisėdo tarp mūsų ir vis pasilenkda- 

vo prie manęs patapšnoti per ranką — tikras ženklas, kad 
išlenkė bent vieną šerio stiklelį prieš man ateinant. Staiga 
man iškilo gluminantis vaizdas: aš po dvidešimties metų — 
kaprizinga gydytojo žmona, kolekcionuojanti senus arba- 
tos puodelius stiklinėje sekcijoje ir tuščius šerio butelius an- 
glių sandėliuko dėžėje. 

Ponios Koli gimtadienio gėrimas mane nepaprastai iš- 
judino. 

— Aš taip džiaugiuosi matydama, kad tu neišsipešiojai 
antakių, mano brangioji. Tiek daug paikų merginų šiais lai- 
kais pasilieka tik pieštuko brūkšnį! Žinoma, kai ištekėsi, turėsi 
galvoti apie savo vyrą. - Ji vėl patapšnojo man per riešą. — 
Vargu ar gali tikėtis, kad vyras mylės žmoną be antakių! 

Ji sukikeno. Pastebėjau, kad Krisas atsidėjęs kramto sa- 
vo viščiuką. 

— Krisė pernelyg jautri tokiems juokams, džiaugiuosi ga- 
lėdamas tai pasakyti. - Jis nusišypsojo man iš kitos stalo 
pusės, kupinas gaivaus švelnumo. - Nors, tarp mūsų kal- 
bant, būčiau laimingas, jei ji pamirštų visą tą techninę kal- 
bą, kurią pasigavo Prancūzijoje - apie vožtuvų išvalymą ir 
pistonų žiedus. Ar žinai, ką ji pasakė man aną savaitę, kai 
vežiau ją „Ostinu“ namo? - Jis padėjo šakutę ir peilį ir pa- 
vaizdavo sceną: — Saulė leidosi virš ežero, vėjo nebuvo nė 
dvelktelėjimo... Ji kurį laiką pasiklausė ir tarė: „Tavimi dė- 
ta, aš patikrinčiau didįjį užpakalinį guolį . - Jis nesantūriai. 
nusijuokė, siūbuodamas pirmyn atgal. — „Prašau tavęs — 
patikrink didįjį užpakalinį guolį!“ | 

— Didysis užpakalinis guolis, - pakartojo ištikimai jo ma- 
ma. - Taigi, aš niekuomet taip nepasakyčiau! 

Krisas kikeno kur kas ilgiau, nei jo istorija buvo verta. 
Paskui nusišluostė burną nosine. 

— Akimirką pamaniau, kad Krisė reikalauja sustoti pa- 
kelėje ir lįsti po kapotu! - Jis kvailai šypsojosi mamai, bet 
aš supratau, kad pastaba skiriama man. 

— Tu negali pamatyti to guolio, - aiškinau aš ramiai, - 
net ir atidaręs kapotą. Jis yra motoro viduje. Ant jungian- 
čio koto. 

— Jungiančio koto... 

Krisas ir jo mama žiūrėjo į mane ta pačia veido išraiška, 
tam tikru atlaidžiu priekaištu, tarsi aš būčiau naujas jų įsi- 
gytas šuniukas, žavus, bet dar ne visai išmokytas elgtis na- 
mie. Mamair sūnus buvo nepaprastai panašūs, ir jų bendras 
nustebimas pradėjo mane erzinti. Jeigu jie būtų žinoję, kad 
mano galva visiškai tuščia, joje nebelikę jokių ateities su 
Krisu planų, o vien susirūpinimas Džeku Dunstanu! Be ga- 
lo troškau eiti ir pažiūrėti, ar jis nors kiek laimingesnis, ar 
paleis „Sireną . 

Nepaprastai stengiausi atrodyti kaip apsvaigusi suža- 
dėtinė. 

— Aš tik pamaniau, kad baltą guolio metalą gal reikia 
truputį nuvalyti, brangusis, nuimti apnašas, — bet aš pati 
to, Žinoma, nepadaryčiau. Aš tik... kartais pasikrapštau apie 
žvakes ir kitas detales. Juk žinai, kaip nepakenčiu nieko ne- 
veikti! - Paskui piktas mažas velniukas pakurstė mane pri- 
durti: —- Tavimi dėta, patikrinčiau tą guolį, kol nepasidarė 
dar blogiau, kad kartais nereikėtų keisti alkūninio veleno. 

Mačiau, kaip Krisas ir jo mama susižvalgė. Balta, bejėgė 
ponios Koli ranka nepaprastai atkakliai vėl atskriejo per stalą 
ir nusileido ant manosios. Ji manieringai nusišypsojo kar- 
mino spalvos lūpomis. 

— Labai svarbu rankų nagai. Visuomet sakau, kad ledi 

Krisas norėjo parvežti „Ostinu“ namo, bet aš paprašiau 
jo išleisti mane netoli Votersaido vartų. 

— Norėčiau likusį kelią pasivaikščioti. Po tokių sočių prieš- 
piečių truputį prasimankštinsiu. 

Kai išlipau, jis pasilenkė per tuščią keleivio sėdynę. 

— Ar tikrai, mieloji? Lengvai galiu tave privežti iki pat 
durų. Benzino kontrolės komitetas šį mėnesį buvo labai 
dosnus. 

— Tikrai, pasivaikščiojimas man bus į sveikatą. 

Buvo kone keturios valandos, aš degiau iš nekantrumo, 
kada Krisas apsuks „Ostiną“ ir dings kelyje atgal į kaimą, 
kad galėčiau perbėgti per kelią ir įslinkti pro Votersaido var- 
tus. Tačiau Krisas, regis, nesiskubino manęs palikti; dabar 
jis atrodė ne toks pasitikintis kaip per priešpiečius. Netgi 
sakyčiau, kad pastebėjo tam tikrą mano elgsenos šaltumą. 
Stengiausi to neparodyti, bet mane pradėjo piktinti, kad 
mano būsimasis vyras įsitikinęs, jog gali spręsti už mus abu, 
tarsi mūsų santuoka padarys iš mūsų ne tik vieną kūną, 
bet ir vieną protą, - aišku, jo protą. Arba jo mamos, kartais 
pasirodydavo man. 

Spėjau, kad Kriso akimis aš atrodau smulkmeniška ir 
„sunki“. „Sunkus“ buvo dar vienas mėgstamas Kolių žo- 
dis. „Sunkūs“ pacientai reikalauja daugiau dėmesio, nei jiems 
skiriama. Jie nesveiksta, kaip yra prisakyta. Jie (nors tai daž- 
niausiai moterys) verkia priimamajame ir apimti emocinės 
krizės maldauja pagalbos. Dažniausiai jie išsiunčiami su bu- 
teliu to prakeikto toniko. | 

Galbūt dabar ir man buvo vienas duotas. Seniai supra- 
tau, kad ištekėti už Kriso — tai ištekėti už jo šeimos, mes 
tarpusavyje iš to pasijuokdavome, bet aš visuomet maniau, 
kad kilus ginčui tarp jo žmonos ir jo nuobodaus dėdulės ar 

dusinančios tetulės, Krisas automatiškai palaikytų mano pu- 
sę. Dabar pirmą kartą nebuvau tokia įsitikinusi; jau kilda- 
vo mintis, kad jei dar kartą ponia Koli patapšnos man per 
ranką, aš turbūt jai įkąsiu. 


Votersaido virtuvės kieme nebuvo nė ženklo gyvybės. Tuš- 
čia ir virtuvėje, šūktelėjau dukart hole - irgi jokio atsako. 
Lauke, saulėkaitoje, aš vėl nusiaviau batelius, nusiėmiau 
skrybėlę ir ėmiau traukti kojines. Spėjau, kad Džekas val- 
čių pašiūrėje, ir jei man reikės lipti į garo laivą, negi lipsiu 
su šilkinėmis kojinėmis ir aukštakulniu medžiaginiu apa- 
vu, - ir kai aš pokštelėjau keliaraiščius, man pasirodė, kad 
pokštelėjau ir išsivadavau bent tam kartui iš Kolių. Suki- 
šau savo kojines į skrybėlaitę ir viską palikau prie pat durų 
koridoriuje. 

Vos atvėriau pašiūrės duris, išgirdau pažabotos ugnies 
riaumojimą. Prietemoje blyksėjo naujas šviesos šaltinis: ryš- 
kiai raudonas švytėjimas, nuspalvinęs „Sirenos“ motorą ir 
virš jo palinkusį Džeko įsitempusį veidą. 

— Nuostabu! - Mano plikos kojos nutapsėjo per medi- 
nes atramas. — Tu tikrai ją paleisi į vandenį? 

— Dabar, kai esi čia, ketinu. 

— Tu laukei manęs? Kaip malonu. 

— Man reikėjo, kad tu vairuotum. 

— O. - Aišku, Džekas toliau nedarė nuolaidų. - Ar toli 
mes plauksime? 

— Pakankamai, kad patikrintume vožtuvų sujungimą ir 
įsitikintume, ar motoras lygiai dirba. Aš pasistengsiu būti 
viduje, kad nesimatytų nuo kelto. Laimė, šiandien truputį 
ūkanota. 

Pakankamai jį pažinojau, kad pajusčiau jo balse įtampą. 
Jis stengėsi vaizduoti, jog; šis išbandymas visai nesvarbus, 

tarsi begalinės valandos narstymo, valymo, kalimo, šlifavi- 
mo ir tepimo būtų niekis, ir „Sirena“ gali sau užsivesti arba 
ne - kaip jai patinka. Tačiau kai jis padėjo man įlipti į laivą, 
jo veidas bylojo ką kita: buvo tvirtas ir ryžtingas, kaip gali 
būti tauriai įsitempę jauni veidai, kol abejonė ar kompro- 
misas dar nesuminkštino jų linijų. Svarsčiau, ar „Sirena“ 
galėjo pajusti desperatiškos vilties slėgį, kuris svarino jos 
korpusą. 

Džekas atidarė degimo krosnies dureles ir įbėrė anglių, 
paskui patikrino garų matuoklį. 

— Tu moki vairuoti valtį, ar ne? 

Jis vis dar buvo nugara į mane. Aš garsiai nusijuokiau, - 
negalėjau susivaldyti — siaubinga progos svarba darė ma- 
ne isterišką. Jaučiausi kiek lengvabūdė - lyg piratas iš tų 
laikų, kai mudu su Noeliu nuo „Sirenos“ pirmagalio pama- 
tydavome Ispanijos žemę. 

— Tu greitai išvysi pats, ar galiu vairuoti, tiesa? 

— Taigi, arba reikės dar įberti anglių, 0 tu vargu ar apsi- 
rengusi kaip kūrikas. - Vėl patikrino garų matuoklį. - Lai- 
kas atidaryti pagrindinę garų liniją... - Pasuko ranka 
vožtuvą. - Dabar, greitai įjungus motorą, iš sistemos išbėgs 
visas vanduo. 

— Ką tu darysi, jei sraigtas nesisuks? — Aš gudravau. Ab- 
soliučiai juo tikėjau. 

— Jis dirbs. Arba mes praleisime naktį ant seklumos. 

— Gerai, kad Ma ir Tė išvažiavę, o ponia Hol pas dukras. 

— Jis dirbs, nesijaudink. Dabar paduok man laivo kab- 
lį. - Džekas nuėjo į priekį, pasilenkė virš pirmagalio ir pa- 
stūmė juodas duris, vedančias į vandens pasaulį. Jos pasisuko 
atgal ant vyrių, sukeldamos apačioje sūkurius. 

— Pasirengusi? 

— Pasirengusi. - Šokau į savo vietą prie vairo, piratas po- 
plino kostiumėliu. 

— Tuomet plaukiam. 

Akimirką atrodė, kad „Sirena“ delsia palikti savo seną 
guolį ir išlįsti į dienos šviesą. Juodas, sumišęs su sūkuringa 
pilkuma vanduo plakėsi į jos galą. Visas korpusas, rodės, 
dreba it žvėris, pabudęs iš ilgo žiemojimo, paskui, iš pra- 
džių lėtai, ji ėmė judėti, smigdama savo ilgu skrodžiančiu 
pirmagaliu į ežero bangeles. Jaučiau basų kojų pirštais sil- 
pnas sraigto veleno vibracijas. 

— Mes plaukiame! Mes plaukiame! O, Džekai, tu tai pa- 
darei! - negalėjau atsispirti ir suplojau rankomis. 

— Ar tu vairuoji? - Džeko galva buvo nusukta nuo ma- 
nęs į laivo pirmagalį, bet jo balsas neatrodė griežtas. Jis bu- 
vo šviesus, džiugus ir patenkintas - viso to niekuomet 
nebesivyliau išgirsti. - Gali pradėti sukti ją į kairę. - Jis pa- 
rodė ranka. 

— Turi galvoje - į uostą. 

— Ten, dėl Dievo, kol jie nepamatė mūsų nuo kelto. Lik 
kyšulio užuovėjoje. - Jis apsidairė ir nusišypsojo. - Niekas 
iš jūsų neįsivaizduoja jūreivystės. 

Mums išsukus, „Sirena“ plaukė vilnimis beveik nejun- 
tamai, įmerkusi savo pirmagalį kaip kilminga linkčiojanti 
našlė, atsiliepianti į Žmonių reiškiamą pagarbą. Ji buvo di- 
dinga - iškilminga - nepaisant nudriskusių odinių pagal- 
vėlių ir purvinų žalvarinių aptaisų. Ji judėjo vandeniu kaip 
ori kunigaikštienė - sunkūs laikai jos taurumą tik dar la- 
biau sukilnino. Kaip pasakytų ponia Koli, jos sąlygos gal ir 
pablogėjo, bet ji nesiliovė prižiūrėjusi savo nagų. 

Priešais, ant nerijos seklumos, tarsi gyvos žirklės žirgliojo 
garnys, įnikęs į varliavimą. Mūsų motoro ūžesys, net ir nu- 
ėmus nuo jo užklotą, buvo toks tylus, kad „Sirena“ vos ne- 
užplaukė ant paukščio, ir jis pakilo mosuodamas sparnais 
ieškoti savo Žvejonei ramesnės vietos. 

Šypsodamasis išdidžia savininko šypsena, Džekas pasi- 
lenkė ir paplekšnojo varinio katilo cilindrą, didumo sulig 
arbatos dėžute, patupdytą šalia dūmtraukio. Pasukiojo žal- 
varinį čiaupą ant dugno. 

— Lažinuosi, tu nežinai, kas čia. 

— Žinau, tai Vindermero katilas. Generolas Milnsas vis- 
ką man apie jį papasakojo. Jis apskaičiavo, kad jame gali 
per dešimt sekundžių užvirinti galoną vandens. 

Džekas nudžiugęs linktelėjo. 

— Kitą kartą išplaukę išsivirsime arbatos. - Jis atsigręžė į 
pirmagalį, kur tamsus vanduo aiškiai prasiskyrė į abi mū- 
sų garlaivio puses. - Pirmai dienai turbūt pakaks. 

Plačiu lanku apsukau laivą, vairuodama jį atgal į pašiū- 
rę. Plona juosta nuo mūsų dūmtraukio švietė sidabru tam- 
sėjančiame danguje; oras buvo vaiskus ir keistai sunkus. 

— Artėja lietus. 

— Regis, tu teisi. - Džekas pakilo ant kojų šalia dūm- 
traukio. Atvairuok ją prie durų, kur seklu, ir sugrąžinsi- 
me į vidų. 

„Sirena“ įplaukė į vidų kaip tikra ledi ir pabučiavo savo 
medinį grindinį, lyg būtų pasiilgusi ir dabar patenkinta vėl 
sugrįžusi čia. Kelias minutes Džekas užtruko, kol išvalė an- 
glių dėžę ir pelenų duobelę; jo veido nemačiau, bet galė- 
jau iš rankų gyvumo ir pečių spręsti, kad jis sklidinas 
didžiulės, labai asmeniškos laimės. Tyliai išėjau iš valčių pa- 
šiūrės ir atsistojau palei prieplauką, žvelgdama į ežero pa- 
viršių, kapsenamą pirmų sunkių lietaus lašų. Netrukus 
išgirdau už nugaros Džeko žingsnius ir pasisukau. Jo aky- 
se žėrėjo laukinė džiugesio šviesa, ir aš supratau, kad jis 
atėjo pasidalyti su manimi savo pergale. Jis pažadino „Si- 
reną . Jis - Džekas - savo paties pastangomis sugrąžino ją 
į gyvenimą ir norėjo, kad patvirtinčiau jo pergalę. 

— Kas būtų tuo patikėjęs? - Jo rankos šonuose nubrėžė 
mažutes neaiškias arkas. 

— Aš tikėjau tuo. Visuomet tikėjau, nuo pat pradžių. — 
Mano veidu vėl sruvo lietus, bet nepaisiau. Jaučiau, kad 
esu išsiviepusi kaip kvailė; nebeprisiminiau, kada jaučiau 
tokį tyrą vaikišką džiaugsmą. 

Nežinau, kuris iš mūsų žengė pirmą žingsnį. Žinau tik 
tiek, kad mūsų bučinys prasidėjo švelniausiu įsivaizduoja- 
mu būdu, tarsi nė vienas negalėtų iki galo patikėti, kad tai 
vyksta, ir nedrįstų sugriauti tokios trapios iliuzijos. Mes ar- 
tėjome vienas prie kito taip lėtai, taip delsdami, ir tuomet 
pulsuojantis kraujas plūstelėjo išbrinkindamas mūsų lūpas, 
perskeldamas jas tarsi pernokusius vaisius, atverdamas ne- 
įtikėtinai intymiai vieną burną prieš kitą. Jeigu įmanoma 
prarasti nekaltybę mintyse, sieloje, pačioje būties šerdyje, 
be jokio fizinio įsiskverbimo, tuomet nuo to mirksnio iš mano 
dorybės teliko vien žodis. Aš nebegalėjau ilgiau atsispirti. 
Atsivėriau galutinai, kad būčiau paimta į nelaisvę, užgrob- 
ta Džeko Dunstano malonumui. 

— O Dieve, Krise... - Mūsų lūpos staiga atsiskyrė - atsi- 
traukė laukinės ir karštos, pavogusios savo geismingą ma- 
lonumą. Džekas laikė mane prie krūtinės, besikilnojančios 
kvėpuojant ir daužantis širdžiai, o aš prisiglaudžiau prie Jo 
kaip prie uolos per baisų nelemtą sielvarto potvynį. — Tai 
nebuvo sandėrio dalis, patikėk manimi... 

Bet buvo. Žinojau tai nuo pat pradžių. Ar Džekas tai su- 
prato, ar ne, tarp mūsų visuomet buvo tik vienoks sandė- 
ris, tik tas, kuris galėjo būti sudarytas dėl tų perlų - senovinės 
geismo srovės. Staiga pamačiau praėjusias savaites taip, kaip 
jas matytų Krisas. Išsiveržiau iš Džeko rankų ir nulėkiau 
per lietų, visą kelią iki pat pievos prie terasos, mano sijo- 
nas skriejo, o basos kojos slidinėjo ant šlapios žolės. 

Džekas turbūt įėjo į vidų per oranžeriją; jis galėjo mane 
pasivyti, jei būtų norėjęs. Įžengė į kiemą kaip tik tada, kai 
stengiausi įsprausti šlapias, purvinas kojas į medžiaginius 
batelius, prispaudusi prie krūtinės savo skrybėlę. 

— Palauk. Dar neišeik. - Jis buvo uždusęs nuo bėgimo, 
rankose - viena iš Sevro taurių nuo svetainės židinio, ryški 
žalia taurės glazūra buvo nublankusi nuo suodžių ir pirštų 
atspaudų. - Ištiesk rankas. 

Į mano delnus įriedėjo paskutiniai devyni perlai kaip 
didžiulės sunkios ašaros, o ant jų viršaus užkrito deiman- 
tinė sąsaga, vilkdama siūlo giją. 

— Dabar gavai juos visus. Nebėra ko vėl ateiti. - Nespė- 
jus man prabilti, jis pridūrė: - Nuo rytdienos išeisiu iš čia ir 
susirasiu kur pasislėpti. Nebemėginsiu vėl su tavimi susi- 
siekti. 

Supyliau perlus į skrybėlę, sumaišydama juos su savo 
išdraikytomis kojinėmis. Bet mano rankos drebėjo, tad perlai 
skimbčiojo į kits kitą tarsi tyliai kikendami. 

Mes neberizikavome ištarti vienas kitam sudie, tik link- 
telėjome, tarsi jau būtų per daug pasakyta. Nubridau per 
klanus arkų link, nuleidusi galvą dėl liūties. Kai jas priėjau, 
terkštelėjimas privertė mane laiku atsigręžti, ir išvydau, kaip 
nuo vijoklio, augančio palei kiemo sieną, krinta žalio Sevro 
porceliano šukės. Nuo to garso staiga atgavau protą. Sto- 
viu čia, plaukai šlapiom virvėm nutįsę, kostiumėlis kiaurai 
permirkęs, batai trina šlapius susuktus pirštus, spaudžiu 
prie krūtinės skrybėlę su šlapiom kojinėm ir devyniais pa- 
čiais brangiausiais, neįkainojamais pasaulio perlais. Ir ne- 
žinau kodėl. Kokia prasmė bėgti? Ar man patinka būti 
nelaimingai? Ar aš norėjau būti suvaržyta, baikšti ir prie- 
kabi visą savo amžių? Ar norėjau visą likusį gyvenimą reikš- 
mingai prižiūrėti savo rankų nagus? 

Apsisukau ir nušlubčiojau atgal pro arkas. Džekas vis 
dar stovėjo prie durų, nenuleisdamas nuo manęs akių. At- 
ėjau jam tiesiai į glėbį. 

— Eime į vidų. 

Mes buvome kaip dvi Žuvys, tokie šlapi, su lietumi aky- 
se, prie skruostų prilipusiais plaukais, ir kai mūsų lūpos 
susitiko, jos buvo šaltos it šaltinis. Džeko rankose jaučiausi 
nuostabiai, jos kvepėjo saldžia derva ir apanglėjusiu me- 
džiu. O gal taip kvepėjo plaukai, lengvai apsvilinti anglių 
žiežirbų - sieros dūmelis, kuris vertė mane giliai viduje juok- 
tis ir atlošti galvą, kad jis bučiuotų man kaklą. 

Viryklė vis dar buvo karšta, ir mes plačiai atvėrėme du- 
ris, kad galėtume matyti, sukurdami iš kelių pėdų plytelių 
savo raudoną meilės pasaulį. Nebuvo jokių abejonių, jokio 
drovumo dėl to, kas turėtų įvykti toliau. Manasis poplino 
kostiumėlis, apsunkęs nuo vandens, žvilgėjo it žuvies Žvy- 
nai. Jis lengvai nuslydo kartu su šlapiu, liūdnu, madingu 
švarkeliu, ir likau stovėti prieš Džeką drėgnais ir prilipu- 
siais apatiniais baltiniais ir kelnaitėmis, prikepusiomis prie 
šlaunų ir kelių, ir išdidžiu mažu liemenuku. Staiga paju- 
tau, kad tai blogiau nei būti nuogai, nulenkiau galvą, kol 
sunkios garbanų sruogos uždengė mano veidą, ir prisis- 
paudžiau prie jo. Švelniai, su tikra meile, mėgaudamasis 
tomis paskutinėmis svetimumo sekundėmis, jis nurengė ma- 
ne, įsitempęs ir šiek tiek smalsiai. 

Jo rankos buvo šiurkščios nuo darbo; jos paskleidė jau- 
dulį ant mano krūtų, pilvo, tarp šlaunų, kai jis smaukė že- 
myn mano apatinius baltinius. Į mane dar niekas niekuomet 
taip nežiūrėjo. Aš beveik išsigandau pamačiusi, kaip poros 
siaurų šlaunų ir iškilusio, pūkuoto kauburėlio apnuogini- 
mas pažadino jo geismą, kuris išskaptavo ir suniokojo jo 
veidą, prieš paslepiant jį tarp mano šlaunų. Jaučiau ten jo 

alsavimą, jo rankos dabar pakilo iki mano sėdmenų, trauk- 
damos mane prie savęs, tarsi jis norėtų mane perskelti, įsi- 
brauti į mane ir užvaldyti. 

Panėriau pirštus į jo minkštus, tamsius, stiprius plau- 
kus, ir jis pakilo ant kojų. Prisiglaudžiau nuogu ugnies spal- 
vos kūnu prie jo, kad išlaisvinčiau jį iš marškinių. Jis atrodė 
stambesnis, nei prisiminiau, o gal tiesiog liepsnos šviesa taip 
sužaidė ant jo pečių ir susivijusių krūtinės plaukų. Mane 
užliejo troškimas, kad jo jėga įveiktų, prarytų ir pavergtų, 
tačiau neturėjau jokio supratimo, kaip tai padaryti, ir buvo 
gėda, kad nežinau. Jo ranka nuvedė manąją prie jo kelnių 
sagų ir gąsdinančios stiprybės. Tai baugino, jaudino ir bu- 
vo neišaiškinama. Kai jį ten paliečiau, lengvai tarsi plunks- 
na, jis liovėsi mane bučiavęs ir užgniaužė kvapą. Ir kai aš 
nuslydau žemyn, kaip buvo padaręs jisai, apglėbusi ran- 
komis jo šlaunis ir paslėpdama tą geidulingą vietą savo 
plaukuose, ugnies džiovinamoje skriejančioje garbanų au- 
reolėje, jis dejuodamas apglėbė mane ir greitai nusinešė 
per grindis. 

Čiužiniai ant grįstų plytelių buvo kieti, net ir pasitrau- 
kus po savimi antklodes, kad nejaustume jų gumbų ir šiurkš- 
čios medžiagos. Bet prieplauka būtų buvusi kieta, krantas 
akmenuotas, o aš prieš dvejus metus būčiau tenai jam atsi- 
davusi, desperatiškai patenkindama jo poreikį ir paguos- 
dama jo jaunatvišką įtūžį. Dabar įtūžio nebuvo, bet poreikis 
buvo daug stipresnis, nei galėjau patikėti. Mačiau skaus- 
mą dėl tojo akyse, ir šis atradimas sutrikdė mano lygų kvė- 
pavimą, tarsi man ant gerklės būtų kas uždėjęs ranką ir 
didžiulis geismo luitas pripildęs krūtinę. Mano kūnas po 
tuo luito svoriu išlinko, mirtinai ilgėdamasis kažko lemtin- 
go ir visa apimančio; aš norėjau būti paimta, išsemta, su- 
deginta, atsiverti begėdiškai, kad būčiau persmeigta... 

Bet Džekas buvo nusiteikęs lėtam, rafinuotam užvaldy- 
mui, jis bučiavo kiekvieną mano kūno dalį: tarp kelių, ma- 
no išgaubtus sėdmenis, nugaros duobutę, po ausimis, krūtis, 
laižydamas ir dirgindamas spenelius, paskui vėl mano pil- 
vą ir žemyn. Čia jo burna staiga pradėjo tyrinėti, greitai, 
virpulingai atkakliai siūlytis, atvirai ir kankinamai, o pats 
nepermaldaujamai laikė mane. Negalėjau nieko padaryti, 
kad to išvengčiau, ir po pirmo gėdos ir nustebimo antplū- 
džio užsimerkiau ir supratau, kad nestabdyčiau jo, net jei 
ir galėčiau. Mano nuostabai, visas kūnas pradėjo zvimbti 
kaip smuiko styga, svirpti, ir tai susiliejo į nenugalimą rit- 
mą, smarkų plakimą ir virpėjimą mano viduje taip stipriai, 
kad aš vėl pabandžiau jį nustumti. Bet jis buvo negailestin- 
gas ir sustiprino tą kankinimą, kol virpėjimas galiausiai spro- 
go ir virto tokiu nepakeliamo susijaudinimo spazmu, dar 
kartą ir dar kartą, kad pasijutau krentanti ir sušukau. Ne- 
galėjau kvėpuoti. Mano vokai nevalingai mirksėjo, leisda- 
mi man žvilgtelėti į kitą pasaulį. Siektelėjau ir įsikibau į jo 
pečius. 

— Man patinka matyti, kaip tavo vokai šitaip plasnoja, 
tarsi tu daugiau nebegalėtum ištverti. 

— Aš nebegaliu... 

Jo veidas išplaukė prieš mane griežtai rimtas. 

— Noriu, kad tu tai jaustum, žinotum ir prisimintum, jei 
vėliau tave įskaudinsiu. 

Jis neįskaudino manęs, nors buvau tam pasirengusi — 
priimti tai kaip savo susijaudinimo kainą. Jis įvedė mane į 
keistą ir sukrečiantį intymumą, įsiskverbimą, užgrobimą — 
lėtą, gilų, ritmišką puolimą, kuris po kiek laiko tapo netikė- 
tai maloniu perversmu, džiugiai dusliu geismu, pripildan- 
čiu teisumu, kuris privertė mane išskleisti kojas ir įtraukti jį 
giliau į save. Tuomet staiga jis paliko mane ir nuskubėjo, 

kietas ir išbrinkęs mano viduje, ten, kur aš negalėjau sekti, 
į gilaus ir kankinančio pasitenkinimo vietą, pasitenkinimo, 
kuris atlošė jo galvą atgal iki nugaros ir vėl ją nusvarino. 

Paskui pakako būti apkabintai ir stebėtis, ir išsitiesti ne- 
apsaugotai prieš Džeką, ir atsiduoti tam artumui, kuriuo 
mes taip ilgai abejojome. 


Jaakioliktas skyrius 


La turbūt pabudo anksčiau už mane ir dar 
gulėjo, mano galva buvo ant jo peties, o jo nosis įbesta į 
mano plaukus. 

— Kodėl tavo plaukai kvepia citrina? 

— Paskutinį kartą skalaudama įpyliau citrinos sulčių. — 
Nusižiovavau ir sumurmėjau: - Sako, tai suteikia auksinį 
atspalvį. 

— A... 

Mano vokai tebebuvo sunkūs nuo miego. Jaučiausi jaudri 
ir šilta. Džeko oda atrodė tamsesnė šalia manosios, miegas 
buvo jai suteikęs alyvinį blizgesį ir rudens miško kvapą. 
Nenorėjau žiūrėti už jo šlaunies išlinkio į pilką virtuvės brėkš- 
mą. Mes buvome susikūrę savo pasaulį, ir aš nenorėjau jo 
palikti; buvau susirangiusi prie jo šono, trindama savo smak- 
rą į jo petį, o jis padarė man vietos savo pažasties įduboje. 

Tik tuomet, kai jis pajudėjo, prisiminiau, koks jis dar jau- 
nas, tik dvejais metais vyresnis už mane, lankstus, kam- 
puotas ir per ilgais berniuko riešais. Aną naktį nepajutau 
nieko berniokiško, nebent ilgesį, kartais prasimušantį pro 
jo troškimą. Bet vakar jis buvo vyresnis, ne pagal amžių, 
kaip ir daug kur kitur. Švelniai perbraukiau jo naujai užgi- 
jusios žaizdos randą, rumbę prie šonkaulių; jis turėjo tiek 
mažai laiko būti jaunas. 

Jis irgi stebėjo mane. 


308 


— Kas dedasi po tomis tavo garbanomis? 

— Kodėl ten turi kas nors dėtis? 

— Nes visuomet ten kas nors kirba. 

— O taip, aš galvojau apie visas kitas laimingas moteris, 
kurios turbūt glaudė galvas ant šito peties ir žavėjosi tuo, į 
ką aš dabar žiūriu. 

Jis nusijuokė. 

— Kas, tu manai, aš esu? Ką tik baigiau mokyklą... 

Apsiverčiau ant pilvo ir pažvelgiau į jį su klastingu Žiau- 
rumu. 

— O taip, buvo mokyklos tarnautoja, regis, prisimenu. 

Jo akys buvo kaip vasaros dangaus blyksniai, vaiskios, 
kobalto mėlynumo ir atviraširdės. 

— Kaip tu apie tai sužinojai? 

— Bea nugirdo, kaip tavo tėvas skaito tau dėl to moralus. 
Manau, ji visai didžiavosi. 

— O ką tu pagalvojai? 

— Kurį laiką beprotiškai pavyduliavau, paskui pagalvo- 
jau, kad nuo to tu tapai nuodėmingas ir žavintis. 

Jis pažvelgė į šalį, o paskui atgal į mane: vėl tas berniu- 
kiškas žvilgsnis. 

— Regis, tau lemta žinoti visas mano paslaptis. 

— Ar tau tai nepatinka? 

— Anksčiau niekuomet neturėdavau kam jų patikėti. Kai 
Žinai tu, neatrodo, lyg ką išduočiau. 

— Ir dabar mus sieja dar viena paslaptis. - Pasilenkiau 
virš jo, kad mane pabučiuotų, braukdama krūtimis per krū- 
tinę, mėgaudamasi pagreitėjusiu jo.kvėpavimu. 

— Yra dar šis tas, ką tau reikia žinoti. Aš turiu tai galvoje, 
Krise. - Jis švelniai mane atitraukė. - Tai gali būti svarbu. 
Ar tu prisimeni, kai pasakiau, kad turiu priežastį laukti čia 
iki dvidešimt trečiosios, ir tu manimi nepatikėjai? - Jis sten- 
gėsi būti rimtas, bet jo akyse vis dar žėrėjo karštis. 

— Nenorėjau tavimi patikėti. Bijojau įsivelti. 

— O dabar įsivėlei. - Jis greitai pabučiavo mane į lūpas, 
tarsi tai patvirtindamas. - Tad gali irgi žinoti. 

Jis patraukė savo ranką, pakilo nuo krūvos čiužinių ir 
nuėjo prie stalo. Stebėjau jį einantį, džiaugdamasi darniu 
jo pečių ir šlaunų ritmu, lanksčiu nugaros grioveliu. Užlie- 
ta ūmaus troškimo pajusti tą ritmą po savo pirštais, prislin- 
kau prie čiužinių krašto ir nusekiau paskui jį. 

Jis atidarė stalo stalčių ir išėmė didžiulį rudą voką, nu- 
čiupinėtais kampais nuo laikymo rankose. 

— Noriu, kad pažvelgtum į tai, jei kartais man kas nu- 
tiktų. 

Vis dar ne itin susidomėjusi, aš pasilenkiau prie jo pe- 
ties, o jis apklojo stalą popieriuje nubraižytais planais, dė- 
damas juos vieną ant kito. Jie atrodė kaip transporto 
priemonių brėžiniai, nors neatpažinau kokių - būčiau pa- 
vadinusi tai valtimi, jeigu nebūtų aplinkui diržų ir patran- 
kos bokštelių, ir kažko panašaus į šautuvus. Kiekvieno 
puslapio apačioje buvo spausdinta linija: Sausumos laivų 
komitetas, Karo ministerija, Pulk. E. D. Svintonas, paskui 
žodžiai VISIŠKAI SLAPTAI ir serijos numeris. „Visiškai slap- 
tai“ kažkieno pabraukta rašalu ir po numeriu parašyta: po- 
nas Alfredas Dunstanas, Boltono spyruoklių dirbiniai. 

— Kas čia, po galais? 

— Sausumos laivas. Nors dėl slaptumo mes turėtume tai 
vadinti vandens važiuokle arba tanku. - Jo pirštas pakibo 
virš popieriaus, rodydamas į linijų susibėgimą. — Tai ap- 
ginkluotos mašinos patobulinimas. Sveria trisdešimt tonų, 
gali savo vikšrais įveikti per valandą maždaug keturias my- 
lias, visu greičiu. Šis, nubraižytasis, turi dvi patrankas su 
šešių svarų sviediniais ir „Lewis“ šautuvus - štai, matai, ir 
čia. - Jis parodė, o paskui nukėlė puslapį į šoną, atidengda- 

mas apatinį. - Vairuotojas sėdi po patrankos bokšteliu, va- 
das šalia, jis stabdo. Aukštai ir žemai pavarų skaičiai, val- 
domi dviejų komandos narių. Jis apsisuka spaudžiant vieno 
vikšro stabdį ir užrakinant diferencialą. - Jis pakėlė ir šitą 
puslapį. - Jokių spyruoklių stabdant, bet pažvelk, kokia di- 
delė sankabos spyruoklė ir kai kurios kitos. Štai kodėl ma- 
no tėvas buvo įtrauktas į tą projektą. Viskas priklauso nuo 
kiekvienos spyruoklės tvirtumo, metalo pločio ir apvijų skai- 
čiaus spiralėje. 

— Ir tai vien tam, kad pavežtų kelis ginklus? 

— Ne, ginklai yra antraeilis dalykas. Šis išradimas gra- 
žus tuo, kad jis gali važiuoti pro spygliuotas vielas, tarsi jų 
nebūtų, ir pervažiuoti net dešimties pėdų tranšėją. Gali pra- 
laužti kelią kitiems, sekantiems iš paskos. Ir jis jau veikia; 
inžinieriai buvo apmokomi jau metų pradžioje. Prieš pat mano 
sužeidimą mes turėjome visiškai slaptą praktiką. Haigas nu- 
sprendė išbandyti juos Somoje, mūsų sektoriuje. 

— Bet kada? 

— Dabar, bet kuriuo metu. Štai visa esmė. 

— Tuomet ar tu neturėtum būti ten, o ne čia? 

— Krise, čia didžiausio slaptumo planai. Sumanyta mir- 
tinai išgąsdinti vokiečius tuo, ko niekas anksčiau nėra ma- 
tęs. Bet kai aš, sugrįžęs atostogų, nuėjau į mūsų braižybos 
įstaigą Boltone, jie buvo ten, šie visiško slaptumo planai, 
laukė, kol bus nukopijuoti. Aišku, ne atvirai. Tėvas turi se- 
ną draugą, kuris dirba su specialiais projektais, ir priprašė 
jį tai padaryti, surezgęs nebūtą istoriją, kad jam reikia dau- 
giau kopijų. Bet nereikia būti genijum, kad sužinotum, kur 
šios kopijos bus nusiųstos. Dėkui Dievui, aš žinojau, ką reiškia 
tie brėžiniai. 

— Tu tikrai tiki, kad tavo tėvas ketino tuos planus ati- 
duoti vokiečiams? 

— Parduoti vokiečiams. Žinoma, ir, manyčiau, už gerą kai- 
ną. Bet ne originalus - tik kopijas. Originalai yra sunume- 
ruoti ir turi sugrįžti į Karo ministeriją. Štai kodėl negalėjau 
jų nunešti savo pulkininkui ar policijai. 

— Tavo tėvą būtų iškart areštavę. 

— Aš turėjau jį įduoti, Žinau. Bet negalėjau to padaryti. 
Ne dėl tėvo, ne, bet dėl mamos ir mergaičių. Koks būtų jų 
gyvenimas? „Alfredas Dunstanas - gerai Žinomas išdavi- 
kas“. - Jis atsidusdamas iškvėpė. - Bet vis dėlto turėjau jį 
sustabdyti. Tad paėmiau planus ir visus dokumentus, ku- 
riuos tik galėjau rasti, liudijančius, kad jis siuntė laivus į 
Vokietiją, ir atvykau čia. Maniau, jei galėčiau išsislapstyti, 
kol tankai bus panaudoti - kol paslaptis išaiškės, - tuomet 
planai nebeturės vertės. Galėčiau išsiųsti juos atgal į Bolto- 
ną, ir Karo ministerija niekuomet nesužinotų, kad jie buvo 
dingę. Paskui sugrįžčiau atgal į pulką. 

Iškart pastebėjau didžiulę spragą jo plane. 

— Bet jei tu negali pasakyti savo pulkininkui, kodėl ne- 
grįžai į Prancūziją, kariuomenė vis vien palaikys tave de- 
zertyru. Tave gali sušaudyti! 

Jis ir toliau lankstė popieriaus lapus, metodiškai kišda- 
mas juos į rudą voką. 

— Aš suprantu, kad jiems tai pasirodys keblu. Bet jei aš 
sugrįšiu atgal savo paties valia, vargu ar jie galės pasakyti, 
kad norėjau visiškai dezertyruoti. Ir neatrodytų labai ge- 
rai - sušaudyti karininką, ištvėrusį dvejus metus tranšėjo- 
se. Ir... — Jis pastūmė stalčių ir uždarė. - Tiesą sakant, 
pradžioje, kai čia atvykau, tai neturėjo reikšmės. Nebuvo 
labai svarbu, kas ištiks mane. 

Aš paliečiau pirštais jo krūtinę. 

— O dabar svarbu? 

— Taip. - Jis pakėlė akis į mane ir apsivijo rankomis ma- 
no liemenį. - Labai svarbu. Noriu išsikapanoti iš šios pai- 
niavos, ir gana smarkiai. 

Šviesa už langų pasidarė drumzlina lyg pasukos. Dže- 
kas paėmė mano ranką ir pasuko prie durų. 

— Eime pažiūrėti saulėtekio. 

Mūsų basos kojos pliaukšėjo į koridoriaus linoleumą, ta- 
čiau be garso grimzdo į storą valgomojo kilimą. Lig šiol še- 
šėliai buvo pridengę mūsų nuogumą, bet auksinis rytas jau 
užliejo oranžeriją, ir jos šviesumas darė mane neryžtingą, 
instinktyviai prisidengiau rankomis, kad paslėpčiau savo 
netikrumą. Džekas nutraukė vieną skaisčiai raudoną užuo- 
laidą nuo aukšto lango ir apvyniojo ja mane kaip toga, kai 
išėjome į terasą. 

— Atrodai kaip ledi tuose Viktorijos laikų paveiksluose, 
su savo besidraikančiais tankiais plaukais, apsivijusiais il- 
gą, platų drabužį, tarp gebenių ir piktžolių. 

— Prerafaelitų moteris. Hosana Grindju visuomet saky- 
davo, kad atrodau kaip Džeinė Moris - dėl tiesios nosies ir 
didelių rimtų akių. Ne tokios jos rimtos - ne visai. 

— Priklauso nuo to, į ką tu žiūri. Pavyzdžiui, dabar... jos 
nėra rimtos. 

Tai, ką jis pamatė, įkvėpė jį pabučiuoti mane, čia, tera- 
soje, tarp rūgštynių lapų, paskui nusivesti žemyn akmeni- 
niais laipteliais į rožyną. Po lietaus šiurkšti velėna kitapus 
baliustrados žvilgėjo ryškiu žalumų; vis labiau rožyną šil- 
danti saulė skatino žiedus paskleisti savo pernakt išsaugo- 
tą aromatą. Mes neskubėdami ėjome susiėmę rankomis per 
ankstyvo ryto sodą, kur bestogis vasarnamis skendėjo ak- 
sominio raudonumo, beveik juodose vijoklinėse rožėse, kiek- 
vienas jų žiedlapių apvadas buvo sutvirtintas storu auksinių 
kuokelių kutu. Lietus buvo davęs valią siautėjimui tarp pil- 

navidurių rožių ir išpūtęs jas kaip kopūstus. Džekas nu- 
skynė du nulūžusius žiedus ir apibėrė mane švelnia žied- 
lapių pūga, paskui mes atsigulėme ryškiai raudono audeklo 
tvenkinyje ir suspaudėme tarp savęs jų aromatą. Ir šįkart 
aš žinojau, kas turi įvykti, ir sveikinau saulę, užliejančią mano 
veidą, mano nugarą, o viduje - atkaklią savo meilužio aist- 
rą, ir mėgavausi džiaugsmu būti moterimi, būti mylima. 

Jis vis dar tebebuvo manyje, tingus, išskėstom rankom, 
žvelgiantis aukštyn į dangų, o aš - išsitiesusi ant jo šlaunų, 
pernelyg išglebusi, kad pajudėčiau, kai mano akis užkliu- 
vo už paskutinio žiedlapio, lyg tamsus kraujo lašas paki- 
busio virš jo širdies. Daugiau negalėjau taikstytis su tokia 
ateities perspektyva; pajutau stiprią meilužės baimę. 

— Man reikia eiti. Neturiu tavo kantrybės. Nesuprantu, 
kaip tu gali tiesiog būti Čia ir laukti, kas nutiks. 

Jis susimąstęs apkabino mano krūtinę. 

— Nes galų gale tai nutiks. 

— Gera ar bloga? 

— Ir tai, ir tai. - Jis atsisėdo. 


Ėjo su manimi grublėtu kelkraščiu, laikydamasis medžių 
šešėlių, ir pasuko atgal į Votersaidą, o aš - į Felvudą. Ponia 
Hol buvo sugrįžusi ir triūsė virtuvėje. 

— Tu nevalgei palikto kumpio. Ar nenorėjai? 

— Gavau sočius priešpiečius pas Krisą. Buvo ponios Koli 
gimtadienis. 

Jeigu poniai Hol ir pasirodė keista matyti mane parei- 
nančią suglamžytu poplino kostiumėliu, vandens permerk- 
tais medžiaginiais bateliais, spaudžiančią prie krūtinės 
šiaudinę skrybėlę, ji nusprendė verčiau nieko nesakyti. Sten- 
giausi apsimesti, kad anksti rytą buvau išėjusi pasivaikš- 
čioti. 

Saugiai padėjau likusius perlus ir deimantinę sąsagą prie 
jų broliukų į vinių dėžę. Dabar, linksmoje dienos šviesoje, 
jie dvelkė tokiu putliu nekaltumu, kad vos galėjai tuo pa- 
tikėti. Jie ridinėjosi savo dėžėje kaip paršiukai, patenkinti 
grūsdamiesi ir tarytum klausdami: „Mes tau sakėme, argi 
ne?“ Jie atrodė lyg kokia nurimusi jėga, pasiekusi savo ste- 
buklą - tik kalcio rutulėliai, susiformavę apie dirginančios 
medžiagos skaidulą. Jie taip nuolankiai nuriedėjo į stalčių 
tarp mano kojinių... tačiau širdyje aš žinojau, kad perlai ne- 
sikeičia — pasikeičiau aš. 

Man buvo gėda, nes supratau, jog dabar instinktyviai 
mąstau apie perlus tik mums su Džeku suprantama kalba. 
Argi ne dėl Makso Kaselio buvau sudariusi tą sandėrį? Ir 
vis dėlto perlai, kurie turėjo suteikti Maksui Kaseliui lais- 
vę, išlaisvino mane. Aš buvau skolinga Maksui daugiau, nei 
jis kada nors supras. Šįvakar, pasakiau sau, parašysiu į Ka- 
ro ministeriją dėdei Hervardui ir paaiškinsiu, kad perlai 
rasti ir Maksas Kaselis nekaltas. Dėdė Hervardas žinos, kaip 
geriausia veikti. 


Buvau pažadėjusi Džekui, kad vėl ateisiu į Votersaidą, bet 
žinojau, kad negaliu eiti pas jį šitaip - kaip Kristoferio Ko- 
lio sužadėtinė. Tai tikrai būtų neteisinga. 

Apimta siaubo suvokiau, kad laukia mano vestuvinė 
suknelė, skaisti po medvilniniu apdangalu, kamparu pra- 
kvipusioje džentelmeno spintoje kiniškame miegamaja- 
me. Tai buvo vienintelis drabužis joje - kambariu retai 
naudodavosi, ir spinta buvo pilna tuščių pakabų ir siau- 
rų, savo paskirtį turinčių stalčių su užrašais „Kojinės“ ir 
„Nosinės“. 

Aš buvau įsitikinusi, jog tikrai myliu Krisą. Keista, vis 
dar jaučiau tą patį ramų, tvirtą, tvarkingą prieraišumą prie 

jo kaip anksčiau. Tik prieš dieną manęs nebaugino ateitis, 
kada teks prižiūrėti jo namus, nutraukti nuo kumpio tin- 
klelį ir patikrinti, ar jo kaklaraištis dera prie kostiumo. O 
dabar vien nuo tos minties giliai įkvėpdavau, tarsi kas bū- 
tų ketinęs mane smaugti. 

Dabar žinojau aiškiai: kad ir kaip susiklostytų mano at- 
eitis, - O apie tai neturėjau nė menkiausio supratimo, - Kri- 
suijoje nėra vietos. Aš suvokiau, kaip įmanoma mylėti, kaip 
man būtina mylėti, ir žinojau, kad Kriso taip niekuomet ne- 
mylėjau. Kuo greičiau nueisiu ir jam tai pasakysiu, ir pa- 
prašysiu atleidimo, kad nesusigaudžiau pati savo jausmuose, 
tuo geriau. 


— Ar pareisite priešpiečių, panele Krise? 

— Ne, dėkui, ponia Hol. Turiu šį tą nuveikti kaime. 

Išsimaudžiusi ir persirengusi palaidine ir sijonu, išsive- 
džiau dviratį ir išvažiavau. Prie Karališkojo viešbučio Bau- 
nese sutikau irgi dviračiu važiuojančią Hosaną. Ji įsuko į 
mano taką ir nuleido koją žemyn. 

- Štai ir pats veikiantysis asmuo! - Ji geranoriškai į ma- 
ne pažvelgė per savo ilgą nosį. - Šįryt gavau tavo tėvų kvie- 
timą į tavo vestuves, ir man džiugu jį priimti - žinoma, į 
sutuoktuvių ceremoniją, ne į pačią puotą po ceremonijos. 
Supranti, aš tiesiog negalėčiau... Ne taip greitai. - Platūs 
jos akių vokai nusileido ir vėl pakilo, bet ji vengė ištarti 
savo brolio vardą. 

— Aš parašiau kūrinėlį. - Iš įpratimo ji kilstelėjo ranką, 
kad jos nepertraukčiau, ir suskato raustis aksominiame krep- 
šelyje, užmautame ant rankenų. - Pamaniau, nors manęs 
ten ir nebus, galbūt tavo tėtis galėtų perskaityti. - Kai ji 
įsižiūrėjo į savo rankinės tamsą, jos skruostų pudrą sušildė 
drovus raudonis. — Štai ji! Mano širdies užrašų knygutė, 

kaip ją vadinu. Visuomet ją nešiojuosi, jei ateitų kokia min- 
tis. Taigi, jei galiu tau suteikti truputį aromato... 

Liūdnai nulipau nuo dviračio. Buvau nusiteikusi užduo- 
čiai, kurios taip bijojau. Iš naujo svarsčiau sakinių formu- 
luotes. Planavau iškart juos išberti, kad blogos naujienos ir 
atgaila verčiau tuoj pat nusiristų man nuo krūtinės, kol mano 
drąsa neišgaravo. Bet Hosana jau tvirtai stovėjo savo mėgs- 
tama poza: su dviračiu tarp kojų, atversta žalia Maroko už- 
rašų knygute vienoje rankoje, o kita siūbuojančia ir 
mosuojančia it poetiška naminė kregždė. 

— Kiek taip ir netampa tėvais sutuoktinių? - klausė ji. - Kiek 
taip ir nesurinkta lieka derliaus? - supranti, šioje dalyje aš 
įtraukiu ir tuos, kurie žūva per karą abiejose pusėse, nes 
tiek daug žūstančių vokiečių yra tokie pat vargšai žali ber- 
neliai, kaip ir mūsiškiai. Aš tikrai išmesčiau turkus, kurie 
būdavo tokie žiaurūs, bet jei pridurčiau „išskyrus Turkiją“, 
nebesirimuotų - supranti, kokia problema? 

— Sunki, - sutikau aš, žvelgdama per jos petį su viltimi 
išsisukti. 

— Paskui toliau: 


Kiek žuvę dainų, paveikslų, išradimų, 
Kiek likę neįkūnytų ketinimų. 

Kiek žodžių, taip ir neištartų: 
„Brangioji, aš tave myliu“, 

Kiek išmintingų posakių 
Neišguldytų... 


Ne, čia turiu eilutę praleisti. „Neišguldytų“ - toks bjaurus 
žodis, reikia jį pakeisti. Ši dalis apibendrina „vaiduoklišką 


išsekusių jaunuolių minią . - Staiga suabejojusi ji bakstelė- 

jo į apatinę lūpą. - Ar nemanai, jog, kaip vestuvėms, čia 
per daug apie karą? 

— Manau, kad poema nuostabi, Hosana, bet dabar... — 
Griebiausi vienintelio pasiteisinimo, kurį, man rodės, ji 
iškart suprastų. — Privalau eiti pasimatyti su Krisu. Su- 
pranti? 

— Ak. - Ji palietė mano rankovę, drėgnose akyse šmėste- 
lėjo sąmojis, užrašų knygutė dingo rankinės gelmėje. - Bran- 
gioji, žinoma, tu privalai eiti. Meilė yra jauna svajonė. Kitą 
kartą, kitą kartą. 


Iš Kriso monoklio kampo galėjau pasakyti, kad rytinis pri- 
ėmimas ką tik baigtas. Jis tikrino savo odinio juodo portfe- 
lio turinį prieš iškeliaudamas pagal iškvietimus. Pamačius 
mane, jo veidas nušvito ir jis ištiesė ranką. 

— Puiku, brangioji, turiu pripažinti, man tavęs kaip tik 
trūko. Šį rytą perėjo tokia nelaimėlių procesija, tu nepati- 
kėtum. Kodėl - kas nutiko? 

Savo gėdai, vengiau jo rankų ir akių ir išspaudžiau ne- 
įprastą atodūsį, staiga paralyžiuota negalėjau pasakyti sa- 
vo naujienos. Vien mintis apie Džeką, laukiantį manęs, 
reikalingą manęs Votersaide, pagaliau suteikė man drąsos. 

— Ar negalėtų tavo vizitai palaukti penkias minutes? Na, 
gal dešimt? 

— Gerai, bet ne ilgiau. Reikia nuvažiuoti net iki Voterhe- 
do. - Jis atlaidžiai mane tyrinėjo pro savo akinius. - Bet 
matau, kad jau čia pat turiu ekstra atvejį. Kas atsitiko? Ar 
bažnyčia jau užsakyta kitoms jungtutvėms, ar kas? 

O, kad būtų vien tai! Kol išstenėjau savo pasiaiškinimą, 
mačiau, kaip Krisas išgyvena įvairias netikėjimo pakopas, 
pasipiktinimą ir įtužį. Jau buvau pasakiusi, ką norėjau, ir 

padėjau ant stalo žiedą; nepasitenkinimas - nebe tas Žžo- 
dis, jis buvo įsiutęs — valdėsi, bet buvo apmaudžiai įsiutęs. 

- Šis vyras - šis bevardis asmuo, kurį man sakaisi įsimy- 
lėjusi, — ar jis gali tave vesti? 

— Nežinau. Apie tai dar nesikalbėjome. Neaišku, ar jis 
išvis ką nori vesti. 

Krisas sutrikęs papurtė galvą, tarsi visas šis reikalas bū- 
tų jam pasivaidenęs kaip bepročiui. 

— Ką, po galais, pasakys mano mama? - Jis staiga pervė- 
rė mane akimis. - Ką reikės pasakyti tetai Dorai? O pasto- 
riui? Kaip aš jam paaiškinsiu? O mano pacientai? 

— Krisai, aš nežinau, - tariau nuolankiai. - Jeigu nori, 
kad aš ką nors paskelbčiau vietos laikraštyje... 

— Ne! - Jis rėkte išrėkė. - Tu šitaip nepadarysi! Negi, ta- 
vo manymu, aš galiu norėti, kad per visus Ežerus ištrimi- 
tuotum, kaip aš buvau apgautas, atstumtas, pamestas? - Jis 
pakėlė pirštą, pabrėždamas prasmę, paskui vėl nuleido, kaž- 
ką prisimindamas. - Ar tai todėl radau užtrenktas duris, 
kai vakar vakare užsukau į Felvudą? - Dabar jis atrodė įsiutęs 
kaip namų šeimininkas, radęs savo namus apiplėštus. - Aš 
beldžiau beldžiau, bet niekas neatidarė. Neįsivaizdavau, kur 
jūs visi dingote. Tu užsispyrei pareiti namo pėsčiomis, ir aš 
pamaniau, gal tave apėmė liūdnumas. Tačiau namie išvis 
nieko nebuvo. 

— Ma ir Tė šįvakar grįžta namo. Ponia Hol penktadie- 
niais išeina pas savo dukteris. 

— O tu? Kur tu buvai? - Jis prisiminė monoklį ir jį nusi- 
ėmė. Be jo atrodė kaip kariaujantis mokinukas. - Buvo pu- 
sė vienuoliktos vakaro - jei tavęs nebuvo namie, tai kur tu 
buvai? Kada parėjai namo? Kaip tu parėjai namo? - Jo vir- 
šutinė lūpa agresyviai išlinko. - Ar tu išvis nesivarginai eiti 
namo? 

Jutau, kad paraudau. 

— Ne tavo reikalas, ką aš veikiu, nes mes daugiau nebe- 
susižadėję... 

— Vakar naktį mes dar buvome susižadėję! Bent aš taip 
maniau. - Dabar ryškus karšto kraujo raudonis išpylė jo 
veidą, paslėpdamas strazdanas ir keistai paryškindamas 
plaukų šviesumą, jie dabar atrodė tarsi prinokusio kuku- 
rūzo spalvos audros apniauktame danguje. Jis paniuręs ma- 
ne nužvelgė, agresyviai it vaikas, šaukiantis: Neteisybė! 
Neteisybė! - Taigi? Kur tu praleidai šią naktį? Su tuo vyriš- 
kiu, kurio net vardo negali man pasakyti? Ar ten buvai, kai 
tavęs ieškojau? 

Turbūt jis norėjo mane paerzinti, bet man net palengvė- 
jo, kad galiu tai pripažinti: 

— Taip, aš buvau su juo. Visą naktį. 

— O Dieve! - Jis žingtelėjo atgal, lyg aš būčiau sviedusi 
jam kažką bjauraus ir glitaus. - Nenuostabu, kad tavo min- 
tys pastarąsias savaites kažkur nuklysdavo. Ir kiek laiko jau 
trunka šis meilės nuotykis? Kaip seniai tu mane mulkini? 

— Tai nėra meilės nuotykis. Aš tau jau paaiškinau - iki 
praėjusios nakties aš nesupratau, kad myliu jį. O dabar iš- 
kart atėjau to pasakyti. Ką gi dar aš galiu padaryti? 

— Galėjai elgtis kaip mano sužadėtinė - taip, kaip aš tu- 
rėjau teisę tikėtis. 

— Taip jau atsitiko, Krisai. Aš nenorėjau, kad taip atsitik- 
tų, - bet atsitiko. 

— Matau. Ir šis anoniminis tavo meilužis, šis vyriškis, ku- 
riuo tu taip didžiuojiesi, kad turi slėpti... - Jis išsėmė savo 
sarkazmą ir pradėjo sūpuotis ant pirštų galų ieškodamas 
įkvėpimo, jo burna prasižiojo tarti tolesnio žodžio. Tuomet 
jo veidas persimainė, tarsi pasakytieji žodžiai būtų išjudi- 
nę atmintį. - Seržantas Neiloras bėginėjo čia ir nerimavo 

dėl kažkokio jaunuolio. Atėjo ir mane perspėjo. Kažkokio 
niekšo, kurio ieško kariuomenė, dezertyro - karininko, ku- 
ris nesugrįžo į savo dalinį Prancūzijoje pasibaigus atosto- 
goms. Ne. Palauk. Dabar prisimenu... - Jis linktelėjo ir ėmė 
berti žodžius. - Tai buvo Dunstanų vaikėzas. Alfredo Duns- 
tano sūnus. Jie spėjo, kad gal jis mėgins slėptis Votersai- 
de. - Krisas kilstelėjo nosį tarsi užuodęs kvapą. - Tavo mama 
vis dar turi raktus? Seržantas Neiloras sakė, kad išieškojęs 
tą vietą. Apėjęs ratą aplinkui ir nieko nepastebėjęs, ne, jei 
jis būtų žinojęs... 

— Krisai, aš nenoriu apie tai kalbėti. 

— Dunstanų vaikėzas. Džekas Dunstanas - tai atitiktų ta- 
vo istoriją. Ir vakar privertei mane išleisti tave prie Votersai- 
do vartų, tiesa, kai norėjau tave parvežti iki pat namų. 

— Krisai, prašau, neklausinėk tokių dalykų. 

- Jis yra čia, tiesa? Ir tu jį globojai, slėpei ir taip toliau! 
Gerai, pagaliau aš žinau, ką daryti su bjauriu bailiu ir de- 
zertyru, reikia jį perduoti valdžiai. - Jis sustingusiom ko- 
jom nuėjo prie stalo ir pakėlė telefono ragelį, bet aš puoliau 
įkandin ir išplėšiau ragelį jam iš rankų. Jis palinko vėl grieb- 
damas ragelį: tai buvo panašu į apkabinimo parodiją, kuria 
mes abu pasibaisėjome ir atšlijome. Tačiau likome stovėti 
pakankamai arti kits kito, aš užuodžiau nuo jo kostiumo 
eterį, 0 nuo rankų - muilo kvapą. 

— Krisai, prisiekiu tau, Džekas turi padorią, garbingą prie- 
žastį būti Votersaide. | 

— O, žinoma, kad turi. Pirmai pradžiai - suvilioti tave! 

— Jis manęs neviliojo. Aš žinojau, ką darau. - Prisiver- 
čiau žiūrėti jam tiesiai į veidą. - Iš tiesų tu niekuomet ne- 
sutikai, kad aš galiu pati už save spręsti, savarankiškai 
galvoti. Visuomet norėjai daryti tai už mane. Ar ne tiesą 
sakau? — Paliečiau jo švarko atlapą, bet jis nustūmė mano 

ranką. - Krisai, aš padėjau jam, kai jis čia atsirado. Bet ne- 
melavau tau sakydama, kada pajutau mylinti Džeką. - Jis 
sumirkčiojo, man tariant tuos žodžius. - Ir aš nesistengiu 
jo pateisinti, bet prisiekiu tau - jis nėra dezertyras. Po ko- 
kios savaitės jis sugrįš į savo pulką, nes visuomet ketino 
sugrįžti... - Giliai įkvėpiau. - Ir noriu, kad tu pažadėtum 
ligi tol neprasitarti policijai nė žodžio. 

— Taip, reikia pasakyti, tu pasidarei įžūli! 

— Tai labai svarbu, Krisai! Džekas rizikuoja savo gyvybe 
dėl šio karo - jo tėvas turbūt ieško jo lygiai kaip ir polici- 
ja,- ir jei nepasiseks, jis gali būti sušaudytas. Negaliu tau 
tiksliai visko papasakoti, bet padėti jam slapstytis nėra ne- 
dora. 

— Aš dabar taip jaučiuosi, kad dėl manęs jūs abu galėtu- 
mėte prasmegti skradžiai, ir aš nepajudinčiau nė piršto. Ko- 
dėl turėčiau ką nors daryti, kad išgelbėčiau Džeko Dunstano 
kailį? 

— Kadangi esi doras, teisingas žmogus. Žinau, aš tave 
įskaudinau, ir jei dėl to manęs nekenti, nieko kito aš ir ne- 
verta, bet prašau, nereikia neapkęsti Džeko. Maldauju ta- 
ve. Neik į policiją. 

— Aš pagalvosiu apie tai, kai apmąstysiu, ką tu padarei. 

— Privalau gauti tavo pažadą, Krisai. 

— Tuomet turėsi apsieiti be jo, nes manęs laukia ligo- 
niai, ir aš jau vėluoju. - Jis stvėrė nuo stalo portfelį, bet aš 
atsistojau prie durų ištiesusi rankas. - Nebūk kvaila. Traukis 
iš kelio. 

— Ne, kol tu nepažadėsi. 

— Tai vaikiška! Pakankamai negera žinoti, kad moteris, 
kurią ketinau vesti, pasielgė kaip kalė. Nesielk dar blogiau. 

Žodis „kalė“ užgavo mane tarsi antausis, bet aš supra- 
tau, koks jis įpykęs ir koks gali būti pavojingas Džekui. 

— Turi pažadėti. 

Mes stovėjome vienas priešais kitą, akis į akį, vienas mal- 
daujantis, kitas griežtas, kietaširdis. 

Paskui netikėtai jis pasidavė. 

— Gerai, duodu tau žodį, nepranešiu policijai, kad tavo 
mielasis Džekas slepiasi Votersaide. O dabar gal pasitrauk- 
tum iš kelio? 

Atsistojau šalia, atgavusi žadą. 

— Dėkui, Krisai, - atsikvėpiau žiūrėdama į jo tolstančią 
nugarą. 


Galvoje buvo tik viena - sugrįžti į Votersaidą. Man labai 
reikėjo patvirtinimo ir pasakymo, jog nesu kalė, esu mo- 
teris, kuri vieną kartą, užuot paklausiusi proto, paklausė 
širdies. 

— O, Krise, Kristabele! - Užsimerkiau iš išgąsčio: vos 
galėjau tuo patikėti. Mano įprastas takas į pagrindinį ke- 
lią neišvengiamai vedė pro Hosanos Grindju kotedžą. Kai 
vėl atsimerkiau, prie savo sodo vartų stovėjo Hosana, lai- 
kydama ką tik suskintą rožių puokštę, rankoje dar buvo 
žirklės. 

— Žinau, kad Felvude tu turi daugybę gėlių, bet šios yra 
ypatingos. Tai senos kiniškos rožės, kurias mudu su Džere- 
miu pasodinome prieš... prieš jam išvykstant į Prancūzi- 
ją. - Ji pakišo rožes po nosimi. - Jeigu tu norėtum jų, 
pagalvojau, = gal vestuvių puokštei? Kotai truputį drėgni, 
bet aš išplėšiau juostą iš šio ryto „Times“... 

Paėmiau puokštę taip maloniai, kaip tik galėjau, ir įsi- 
brukau ją tarp dviračio lempos ir vairo. Būtinybė prisipa- 
žinti, apsivalyti nuo apgaulės vos neprivertė manęs 
pasakyti jai, kad nebebus jokių vestuvių. Ir vis dėlto iš 10- 
jalumo Krisui jaučiausi turinti palūkėti. Be abejo, ateis lai- 

kas, ji sužinos. Tuo tarpu ją buvo apėmęs džiaugsmas dėl 
šios minties. 

— Tavo odė beveik baigta. Tik turiu surasti posmelį vi- 
duriui. Šiurkštūs kareiviai, supranti, jau pavaizduoti. - II- 
gi, kaulėti Hosanos pirštai brėžė ekstravagantiškus ratus 
ore. - Bet dabar man reikia šio to mergaitiško, tyro, nors su 
aliuzija į moteriško prado audringumą, nenugalimą impul- 
są ištirpti, susilieti ir pagimdyti, maitinti... 

Žinojimas, kad nebebus jokio susiliejimo su Krisu, pri- 
vertė mane ją nutraukti: 

— Žinau, kad ir ką parašysi, bus nuostabu. 

— Ir paskui eilės baigiasi mirusių kareivių, kurie niekuo- 
met neves ir nepasens, atsisveikinimu. - Ilgu pirštu ji per- 
sibraukė sudrėkusias akis. Supratau: kai mirė brolis, Hosana 
neteko meilės gyvenimui, jis buvo vienintelis vyras, atiti- 
kęs visus jos reiklius kriterijus. - Pasakyk man, - pasido- 
mėjo ji, - jeigu tau pasirodys pernelyg liguista: 


Jeigu jie prabilt galėtų, 

Tikrai pasakytų: 

Džiaukis akimirka, 

Gyvenk šia diena! 

Juokis, dainuok, nelauk, 

Nes laikas nenumaldomai bėga, 
Ir laisvai atsiduok, 

Kai meilė pavergia. 


— Hosana, ar tu tikrai taip manai? Ar tu nuoširdžiai ma- 
nai, kad mes turime viskuo rizikuoti ir tiesiog paklusti sa-. 
vo jausmams? 

- Žinoma, manau! - Hosana įsistebeilijo į mane. - Juk tu 
nenori būti palikta kaip aš, tiesa, ir visą likusį gyvenimą 

sakyti: „O, kad '? Kokia prasmė? Aš niekuomet negalėčiau 
mylėti vyriškio, kuris... 

Pasilenkiau virš vartų ir pabučiavau ją į skruostą. 

— Hosana, tu - šventoji! 

Nuvažiuodama dviračiu girdėjau ją deklamuojant man 
už nugaros: 


Tikiuosi, jie linki jums gero, 
Vienam šalia kito, 
Kristoferiui ir Kristabelei, 
Rytojaus jaunystei ir vilčiai, 
Sujungtiems amžinai. 


Džeką radau indų plovykloje, valė „Sirenos“ vandens ma- 
tuoklį. Pamatęs mano veido išraišką, išskėtė savo varvan- 
čias rankas. 

—- Džekai, aš pasakiau Krisui. Privalėjau. Būtų buvę ne- 
dora leisti jam toliau rengti mūsų vestuves ir nuomoti na- 
mą. Gerai padariau, ar ne? 

— Tu pasielgei garbingai. Kol nepasakei per daug. 

- Ne, ne per daug. Bet visa kita jis pats įspėjo. - Žvilg- 
telėjau į viršų. — Bijau, įtaria, kad tu čia. 

— O, velnias! 

— Bet pažadėjo neiti į policiją. Priverčiau jį prisiekti. 

- Ir tu juo pasikliauji? Po visko, ką mes padarėme? Kri- 
se, jis turbūt manęs nekenčia! Jei kas nors atimtų tave iš 
manęs, aš jį nudobčiau! 

Papurčiau galvą. 

— Krisas ne toks. Taip, jis piktas, bet niekuomet nepuola 
į kraštutinumus. Ir jei jau pažadėjo, tai ištesės. Jis labai rimtai 
žiūri į pažadus - štai kodėl jaučiuosi taip labai nusidėjusi. 

Džekas atsiduso ir atsišliejo į kriauklės kraštą. Atgalia 
ranka persibraukė kaktą. 

— Viliuosi, kad tu teisi. Bet jei mano gyvybė priklauso 
nuo apgauto sužadėtinio žodžio... - Jis dėbtelėjo į mane ir 
susiraukė. — Kas yra, Krise? 

Aš pradėjau vynioti laikraščio juostą nuo Hosanos ro- 
žių kotų, ir staiga į akį krito keli žodžiai. Paprastai Tė per 
pusryčius perskaitydavo pagrindines naujienas, bet dabar 
jis buvo išvykęs. Grynas atsitiktinumas, kad tai pateko man 
į rankas. 

Parodžiau. 

— Pažvelk - Hosana nuplėšė nuo šios dienos „Times“. — 
Džekas iškart priėjo ir dirstelėjo per petį, išgąsdintas stip- 
rėjančio susijaudinimo mano balse. - „Naujo tipo sunkio- 
sios šarvuotos mašinos, kurios įrodė savo naudingumą. 
Ar tai galėtų būti tas tavo tankas, kaip manai? „Apie tikrą- 
ją jų konstrukciją mažai žinoma. Mūsų išradėjai nedelsė 
ir drąsiai išmėgino nebandytus tankus". 

- Iš kur jie tai ištraukė? - Džekas drėgnu nykščiu ir smi- 
liumi prilaikė linkstančią laikraščio juostą. - Oficialus pra- 
nešimas iš Haigo? Tuomet vakar tankai turėjo būti panaudoti. 

— Somoje, sprendžiant iš to: „Nežemiškos pabaisos plie- 
niniais šarvais, spjaudančios ugnimi ir ropojančios lėtai, bet 
nesustabdomai per tranšėjas, spygliuotas vielas ir bombų 
išraustas duobes“. Tai bus jie! Džekai, paslaptis išaiškėjo! 
Dabar ji nebesvarbi. Nereikia tau slėptis, gali grįžti ir atsi- 
duoti jų valiai. - Aš linksmai apsikabinau jo kaklą; paskui 
prisiminiau, kad jam pavojus dar toli gražu nesibaigė. - Pa- 
žadėk man... - Atsilošiau ir nubraukiau tamsių plaukų gar- 
baną jam nuo akių. - Pažadėk man, kad jeigu reikės, jeigu 
viskas tikrai blogai susiklostys, - tu Žinai, ką turiu galvoje, 
— pasakysi jiems apie savo tėvą ir jo bendradarbiavimą su 
vokiečiais ir kodėl turėjai paimti planus. 

— Iki to neprieis. 

— Gali. 

— O kaip mano mama, Bea ir Ida? Koks bus jų gyveni- 
mas, jei mano tėvą kaip išdaviką patrauks į teismą? 

— Bet, Džekai, aš galiu tavęs netekti. - Negalėjau ištverti 
siaubo, kurį man sukėlė jo žodžiai. 

— Sakau tau, neprieis iki to. Tai ne pabėgimas iš mūšio 
lauko. Ir aš sugrįšiu atgal pats, sava valia, tad jie negalės 
pasakyti, kad norėjau dezertyruoti. - Jis nusisuko nugara į 
mane, slėpdamas veidą, ir išėmė iš kriauklės išplautą van- 
dens matuoklį. - Eime, padėkime jį ten, kur turi būti, pas- 
kui nuspręsime, kaip man sugrįžti į pulką, kad neareštuotų. 

Aš visuomet žinojau, kad jis turės sugrįžti atgal ir pri- 
imti bausmę, kurią jam paskirs kariuomenė. Tik stengiausi 
apie tai negalvoti. Tačiau dabar nebegalėjau galvoti apie 
nieką kita. Džeko mintys irgi sukosi apie tai. Supratau iš jo 
tylėjimo, kai jis knebinėjosi prie „Sirenos“ katilo. Pagaliau 
jis nulipo žemyn ant medinio grindinio ir apgailestauda- 
mas pažvelgė į laivelį. 

— Taigi, sena bičiule, sunku tikėtis, kad tave greit pama- 
tysiu. Nebent jei liksiu gyvas per karą. - Jis paėmė mano 
ranką, tad nebereikėjo to paties kaip „Sirenai“ sakyti ir man. 

Mes pasukome pro gluosnius prie pievos pakraščio, ty- 
lom sąmokslaudami ir atidėdami sprendimą, kuris laukė 
mūsų šlaito viršuje. Po medžiais žolė buvo šiurkšti ir išmar- 
ginta negailestingai akinančios saulės šviesos atspindžių. 
Džekas atgręžė mano veidą į save ir ėmė traukioti iš plau- 
kų segtukus. 

— Man kilo mintis. 

— Tu sugadintas. 

— Dėl naujo tipo vožtuvo. 

Iš jo veido išraiškos galėjau pasakyti, kad dezertyravi- 
mo ir karo lauko teismo tema baigta. Kas bus, tas. Jei tai 

mudviejų paskutinė diena drauge, - tebūnie. Šiuo metu jis 
projektavo vožtuvą. 

Jo rankos nuslydo į šiltą mano kaklo išlinkį nugaroje ir 
paniro į plaukus, prisitraukdamos mano lūpas prie savųjų. 
Jis ilgai taip laikė mane, tarsi stengdamasis palikti kuo gi- 
lesnius pėdsakus mano atminty. 

— Tai apsauginis vožtuvas. - Jo pirštai slydo mano kaklu 
žemyn į švelnią įdubą tarp krūtų ir pradėjo sagstyti mano 
palaidinukės sagas. - Tai „Sirena“ davė man šią idėją, ne- 
būtinai garo vožtuvo. Bet kokio, kur yra slėgis. 

Ėmiau sagstyti jo marškinius. Ranka, nuslydusi per kel- 
nių susegimą, pajuto kietumą. 

- Slėgis, įtampa, kuri turi būti atpalaiduota, išlaisvinta. — 
Jis nusmaukė mano apatinuko petnešėles, ir mes abu su- 
smukome žolėje. - Viskas priklauso nuo vožtuvo formos, 
supranti... 

Jo lūpos jaudino mano spenelį, o balso murmesys buvo 
it zvimbiantis glamonėjimas, kuris nudūzgė per mano pil- 
vą ir nuskriejo tarp kojų, jo rankos buvo po mano sijonu. 

- Jeigu vožtuvas leidžia slėgiui nukristi pernelyg Žemai, 
tuomet... 

Pajutau, kaip jis skverbiasi į mane, pripildo mane, tam- 
pa gyva, būtina mano dalimi. 

— Tai neveiksminga... - Žodis buvo ištartas prie pat ma- 
no ausies kaip ilgas, virpantis džiūgavimo atodūsis. - Jam 
reikia spyruoklės - ne svorio. O Dieve! 

— Ak, Džekai! 

— Nes jis turi užsidaryti, - apkabink mane, - kai slėgis 
nukrinta. 

— Tęsk, dar kartą, tęsk, šitaip, ir vel... 

- Vaje! Žemiau saugios apkrovos... aš negaliu... šventas 
garas, kai tu šitaip virpi... 

— Taip, taip, taip! 
Pajutęs antplūdį ir drebėdamas jis sudejavo: 
— Krise Ašam, aš myliu tave... 


Nežinau, ar ilgai mes šitaip pragulėjome šiltoje žolėje, iš- 
marginti kaip gyvatės baltomis dėmėmis pro medžius pra- 
siskverbiančios šviesos. Turbūt Leti ir Filipas buvo kažkur 
čia, netoliese, kai aš pamačiau juos drauge ir pabėgau, pri- 
blokšta jų aistros kūniškumo. Svarsčiau, ar kas nors, sekantis 
mane su Džeku, suprastų, kad tai, ką pamatė, tėra maža, 
žėrinti meilės kalno viršukalnė - meilės, gebančios sukon- 
centruoti visą savo esenciją plonyčio, stipraus, nenugali- 
mo jausmo smeigtuko smaigalyje, pradeginančiame sau kelią 
kaip saulė pro padidinamąjį stiklą į pačią intymiausią ir pa- 
vydžiai saugomą sielos gelmę. 

Po ilgo laiko pastebėjau, kad mūsų medžių baldakimo 
lapai rausvų dangaus ruožų fone įgavo brangakmenio ža- 
lumą. 

— Saulė leidžiasi. 

- Šalta? - Jis prisitraukė mane arčiau. 

— Ne. Esu laiminga. Mieguista. Labai atsidavusi. 

— Tai galėtų trukti ilgą laiką. 

Ore pakibo žodžiai amžinai, bet nė vienas iš mūsų ne- 
drįso jų ištarti. Kai mes Žžingsniavome pro peraugusį rožy- 
ną atgal į namą, stengiausi galvoti apie ateitį. 

— Tas saugumo vožtuvas, kurį tu išradai. Ar jis tikrai su- 
veiks, kaip manai? | 

— Kodėl turėtų neveikti. Aš labai rūpestingai apgalvojau. 

— Tu turėsi kaip nors jį pavadinti. - Mes užlipome laip- 
tukais į terasą ir nuėjome virtuvės kiemo linkui. 

Abudu kartu pasakėme: 

— Dunstano patentuoti saugumo vožtuvai, - ir ėmėme 
juoktis. 

Mes pasukome už kampo, ir juokas apmirė. Ten, vos re- 
gimas pro arkas, kitoje kiemo pusėje stovėjo Alfredo Duns- 
tano automobilis. 

Jis paliko mašiną tako viršuje, gerokai į šoną nuo na- 
mo - mes nuėjome įsitikinti, ar tai tikrai jis. Per tokį atstu- 
mą aiškiai girdėjau perkaitusio metalo tiksėjimą; spyruoklių 
dirbėjas, matyt, atlėkė iš kažkur visu greičiu, negailėdamas 
variklio. Vairuotojo nebuvo nė ženklo. Jis atvairavo pats. 

Džekas linktelėjo, tarsi nieko kito ir nebūtų tikėjęsis. 

— Jis bus viduje. Tu verčiau grįžk į Felvudą. Geriausia 
bus per laukus. 

— O kaip tu? Aš tavęs čia nepaliksiu. 

— Aš neketinu nuo jo bėgti. 

— Tuomet ir aš. Ką jis gali padaryti, nebent parėkauti? 
Eime. 

Virtuvėje nieko nebuvo, nors durys į indaują buvo pra- 
viros ir mūsų antklodės mėtėsi išdraikytos ant grindų. San- 
dėliukai už jų irgi buvo tušti. 

— Pamėginsime hole. 

Kai Džekas atidarė sunkias duris, jos sucypė kaip vel- 
nias. Aš vis kartojau sau, kad nėra ko bijoti, kad mes netu- 
rėtume išsigąsti vieno pikto pusamžio vyriškio. Džekas jau 
seniai galėjo įveikti savo tėvą. Kartais pagalvodavau, jog jį 
glumina tai, kad dar niekuomet to nepadarė. Ne, tai na- 
mas atėmė man drąsą, savo ilgais, šaltais, neapšviestais ko- 
ridoriais tarsi šachtos tuneliais ir savo tyla —- ne vaiskia, 
miegančia tyla, bet dygsinčiu sėlinimo naktį slaptumu. 

Praeidami žvilgtelėjome į biliardinę. Lazdą ir kamuo- 
liukus jis buvo padrikai palikęs ant stalo, bet kambaryje — 
jokios gyvybės. 

Pradžioje holo vaizdą užstojo gipsinė apelsinų parda- 
vėjos statula - nimfa su vaisių pintine. Blėstanti šviesa nu- 
dažė jos kreidines rankas kerpių pilkumo spalva, mes 
galėjome matyti holą tik pro tarpą tarp jos peties ir pakel- 
tos meškos iškamšos letenos. Klausydamiesi stabtelėjome, 
ir tylą sutrikdė krenkštelėjimas, nekantrus garsas, nervin- 
gas gerklės gergždesys. 

Alfredas Dunstanas stovėjo prie pirmojo sidabruotų laip- 
tų posūkio, per tris žingsnius nuo apačios, kvadratinėje laiptų 
aikštelėje, kur kadaise buvo sustatyti šeimos krėslai sinjo- 
ro Arnoldžio rečitaliui. Iš pirmo žvilgsnio jis atrodė visai 
nepasikeitęs per tuos dvejus metus: buvo toks pat karingai 
kampuotas, geležies pilkumo galva išsišovusi į priekį, smak- 
ras atkištas, tokia pat provokuojanti laikysena, kokią prisi- 
miniau. Tačiau jo veidas buvo kiek kitoks: lyg į jį būtų įsigavęs 
vangumas, išglebimas, iliuzijų praradimo kartėlis, tartum 
įsitikinimai, kurie kadaise laikė įtempę jo odą ir žvilgsniui 
suteikdavo gyvumo, būtų seniai žlugę. 

Galvojau, ar spyruoklių dirbėjas žino apie pastelinius 
praeities vaiduoklius, žūtbūt besistengiančius prasimušti 
pro įnirtingą jo užbaltinimą kaip tik jam virš galvos. 

— Taigi, taigi, Džekai. Tai vis dėlto tu čia. - Alfredo Duns- 
tano šypsena nemaloniai apnuogino jo dantis. - Ir kartu 
Beatričės jaunoji draugužė. 

Jo akys lakstė nuo mano veido prie Džeko Dunstano ir 
vėl atgal. Spėjau, kad jam įdomu, kiek aš žinau. 

- Susigalvojai pabėgti iš kariuomenės, Džekai. - Spy- 
ruoklių dirbėjas išspaudė suktą šypsenėlę. - Tu gi žinai, kad 
policija visur tavęs ieško. Sakė, kad ir čia apieškojo, bet ta- 
vęs nerado. Tas vaikinas iš kaimo tikras asilas. Gerai, kad 
čionykštis gydytojas turėjo daugiau proto. 

— Gydytojas? - Žodžiai išsprūdo man patys. - Kristofe- 
ris Kolis? Bet jis man davė žodį! Pažadėjo, kad nepraneš 
policijai. 

— Ir nepranešė. - Alfredas Dunstanas įsižiūrėjo į mane 
stiklinėmis akimis. - Jis paskambino man. Pasakė: jaunuo- 
lio tėvas privalo žinoti. 

Išgirdau tvirtą ir savimi pasitikintį Džeko balsą: 

— Nereikėjo vargintis ir važiuoti. Čia tau nieko nėra. 

— Čia yra vagis. - Spyruoklių dirbėjas nusileido laipte- 
liu žemiau, stabtelėjo, paskui žengė dar žemiau. - Aš ma- 
tau čia vagį, žmogų, kuris pavogė tai, kas buvo mano, ir 
padarė mane kvailiu kai kurių labai svarbių žmonių akyse. 
Tai man kainavo daug pinigų. Tokių nuostolių negaliu sau 
leisti. - Jo žvilgsnis nukrypo vėl į mane. - O tu, mergaite, 
išeik. Tai tavęs neliečia. 

Džekas palietė mano ranką. 

— Eik namo, Krise. 

— Neisiu! - Gyniau savo žemę šalia gipsinio Pano, pasi- 
ryžusi atitaisyti Kriso klastą. 

Alfredas Dunstanas nužengė ant grindų. 

— Vyk ją lauk! 

— Nėra prasmės. - Džekas susibruko rankas į kišenes. — 
Aš jai viską pasakiau. 

— Tikrai? 

Jo tėvas lėtai nuėjo į savo mėgstamą vietą prie didžiulio 
židinio ir iš ten mąsliai mus stebėjo. Jis buvo ne vienu iš 
savo įprastų „kaimiškų“ kostiumų, o tamsiai pilku, su gau- 
sybe sagų ir kišenių ir įprasta sunkia laikrodžio grandine. 
Turbūt Kriso telefono skambutis užklupo jį besisukantį die- 
nos reikalų sūkuryje. Ir vis dėlto jame buvo dar kažkas nauja, 
kažkas, į ką negalėjau besti pirštu. Šykščioje šviesoje jo veidas 
atrodė tamsiai, žemiškai raudonas, o akys ypač apvalios ir 

skvarbios. Burna kietai sučiaupta tartum užrakintas sak- 
vojažas, o mėsingos šnervės sunkiai alsuojant išsipūsdavo. 
Jau ėmiau stebėtis, kiek jis ten stovės šnopuodamas ir ste- 
beilydamas į mus, kai staiga jis kryptelėjo galvą link židi- 
nio ir griebė iš grotelių žalvarinį žarsteklį. 

Laisvosios rankos delnu plekšnodamas kotą, nenuleido 
akių nuo Džeko. 

— Ar žinai, kiek tu man pridarei žalos, paimdamas tuos 
planus? Ar nors kiek nutuoki? 

— Vokiečių pinigai - Žinau. 

— Pinigai, prakeikimas, kurių man reikia! Jei esi keblioje 
padėtyje, vieno Žmogaus gryni pinigai nė kiek ne prastes- 
ni už kito. Ar kada nors paklausei, kas mokėjo už tavo moks- 
lus, tu, teisuoli išpuikėli, vagie? Ar paklausei? Atsakyk man! 

Jis švystelėjo ranka, žarsteklis nuskriejo oru kaip tik į 
šešėlį, kur ką tik buvo Džeko galva, nudauždamas gipsinės 
vaisių pardavėjos ranką. Rankos gabalai tėškėsi į grindis ir 
pažiro į visas puses. 

— Na? - Vis dar laikydamas žarsteklį, jis šmaukštelėjo 
juo iš įsiutimo. - Negalėjau tvarkytis savo reikalų, ar ne? 

— Krise, verčiau išeik. - Džekas parodė į virtuvės duris. 

— Ne, - spyruoklių dirbėjas apsisuko ir užtvėrė man ke- 
lią. - Ji lieka. 

— Tai jos neliečia. 

— Aš pasakiau, ji pasiliks, po perkūnais! - Žarsteklis pra- 
švilpė vėl, nurėždamas apelsinų pardavėjai galvą ir nusvies- 
damas ją pet grindis. - O paradinės dūrys užrakintos. - Jis 
linktelėjo galva į jas keistai perdėtu judesiu. 

— Dėl Dievo... - Džekas stebėjo savo tėvą netikėdamas. — 
Tai kvaila. Iš planų daugiau jokios naudos. Tankai vakar 
buvo paleisti per vielas. 

— Bene aš to nežinau? - Dabar Alfredas Dunstanas laikė 
žarsteklį abiem rankom. - Bet man reikia paslėpti pėdsa- 

kus. Todėl turiu atgauti planus. Ir laiškus, kuriuos paėmei, 
ir krovinių sąskaitas. 

— Tu apgailėtinas! Aš būčiau tave jau įdavęs! 

— Atnešk juos dabar pat! - Spyruoklių dirbėjas užsimojo 
žarstekliu iš visų jėgų ir tvojo į gipsinį Paną, priversdamas 
Džeką atšokti. Kambaryje pažiro duženos. Didžiulis torsas 
atsiskyrė ir trenkėsi į grindis, palikdamas išlindusias plikas 
vielas. 

Jo akyse žėrėjo klaiki, blyški liepsnelė, tarsi mėlyna sau- 
lės šviesos ugnelė ant ledo. Galva vėl pasisuko, lyg trūk- 
čiodama nuo mėšlungio, bet akys liko įsmeigtos į Džeką. 

— Nesišakok ir neriesk nosies, berniuk! Ne tau tai pakel- 
ti. - Dūrė žarstekliu. - Tu tikrai nebesi Dunstanas. Tu skvs- 
tablauzdis. Nesubrendėlis. - Jis palinko į priekį. - Tu man 
šlykštus. 

Kai jis atitraukė ranką, Džekas pasinaudojo proga ir šo- 
ko į priekį kaip tik tėvui nusitaikius žarstekliu jam į galvą. 
Grumtynėms pasibaigus, spyruoklių dirbėjas stovėjo atsi- 
šliejęs nugara į marmurinę koloną, ir pamačiau jo rankoje 
žvilgant metalą. Tai buvo mažesnis, tamsesnis ir baisesnis 
daiktas. 

— O Dieve, - tyliai sušnibždėjo Džekas. 

Spyruoklių dirbėjas vėl prašiepė dantis ir pasukiojo pis- 
toleto kotą. 

— Taigi pradėkime iš naujo. 

Jo akys lakstė tarp mūsų, ir jis ėmė slinkti pasieniu prie 
manęs, kojomis trupindamas gipso skeveldras. Sąmonin- 
gai tiksliai pakėlė šaltą ginklo kiaurymę ir dūrė ja man po 
ausim. 

— Dokumentus! - priminė jis Džekui. 

— Leisk Krisei laisvai išeiti, ir galėsi juos gauti. 

Alfredas Dunstanas šaižiai nusikvatojo. 

— Tik paklausykite Oksfordo mokslinčiaus! Aš gal nėjęs 
"didelių mokslų, bet tavo gudrybes permatau kiaurai. - Jis 
pasilenkė, nemaloniai įbesdamas pirštą į mane ir šnopuo- 
damas man į ausį. - Pagaliau daugumą jų aš sumaniau. Ka- 
dangi nebuvau auklėtas džentelmenu, kovosiu taip 
nešvariai, kaip tu nori. 

— Aš daviau tau žodį. Kai tik Krisė išeis iš namo, atiduo- 
siu tau planus ir laiškus. 

— Džekai, jie yra vienintelis būdas įrodyti, kodėl tu ne- 
grįžai į Prancūžiją! 

— Aha... - Karštas spyruoklių dirbėjo kvapas nutvilkė ma- 
no skruostą. - Ji dreba. Kaip mažas paukštelis. 

— Paleisk ją! 

— Pirma noriu dokumentų. 

— O paskui ji laisvai išeis? 

— Gal išeis, o gal ir ne. Bet ne tu, mano berniuk. Po 
viso šito. 

Akies krašteliu mačiau, kaip kairė spyruoklių dirbėjo ran- 
ka pakilo pasikasyti ausies, ir man šovė mintis, kad galiu 
pasprukti. Bet, tarsi perskaitęs mano mintis, jis uždėjo šiurkš- 
čią, dramblotą ranką man ant gerklės, priversdamas paklusti 
pistoleto Žiotims. 

— Jauti? - Jo kvėpavimas buvo nelygus ir drėgnas. - Pa- 
jusi. Nesitikėk įsivaizduojamų principų iš tokio Žmogaus 
kaip aš. 

— Apačioje, šalia prieplaukos. - Išgirdau Džeko balsą, ku- 
piną nerimo. - Užkasiau dokumentus prie valčių pašiūrės. 
— Tuomet nueisime jų paimti. O paskui pažiūrėsim. 

Adums išėjus į terasą ir nulipus laiptukais į pievą, dan- 
gus buvo išvagotas pilkais ir raudonais ruožais. Džekas, kaip 
jam buvo liepta, žengė pirmas, o aš iš paskos, sunki pisto- 
leto nosis baksnojo man į kaklą. 

— Kol tu mano rankose, Krise, Džekas tvardysis. Jis ne 
toks kaip aš. Būtum tu susidėjusi su manimi! 

Nepakenčiau, kaip jo burna išsiviepia, tardama mano 
vardo skiemenis, tarsi juos kramtytų. Dabar girdėjau, kaip 
jis šnopščia pro nosį, mindamas šiurkščią žolę man už 
nugaros. 

Vis galvojau apie tą naktį, kai Bea pasiūlė mums išsi- 
maudyti nuogiems ir mes keturiese nuėjome prie ežero, 
pikti, kone girti ir pavojingai drąsūs. Staiga pagauta išgąs- 
čio, stengiausi nuginti prisiminimus. Dar kartą atkurti at- 
mintyje tuos žingsnius, išgyventi jaudulį, kad esi tokia 
džiūgaujanti, akinamai gyva... kai pistoletas visą laiką mir- 
tinai įremtas į tavo kaklą; pamaniau, kad gali pasidaryti 
silpna nuo tokios begėdiškos situacijos. Spyruoklių dirbėjo 
nuotaika - jo įprastas žiaurumas - buvo man tiesiog nejįsi- 
vaizduojamas. Jaučiausi esanti tartum gyvulio valdžioje: 
nebuvo prasmės ieškoti kontakto, būdo, kaip galėtum su juo 
susikalbėti. Stengiausi kvėpuoti lėtai, išsaugoti blaivią gal- 
vą, tačiau širdis dunksėjo krūtinėje, o pilvą dūrė iš baimės. 

- Čia, žemyn. - Pievos pakraštyje Džekas nuslydo pikt- 
žolėmis apžėlusia nuokalne į mažutę įdubą. - Po šitais ak- 
menimis. 

Stengiausi įspėti, kodėl jis mus čia atvedė. Juk jis buvo 
kareivis, visi jo savisaugos instinktai veikė. Aš buvau sil- 
pnutis ryšys, ta, kurios pažeidžiamumas sulaikė jį nuo veiks- 
mų. Galjis vylėsi, kad tėvas seks paskui jį, suklups, ir atsiras 
proga išmušti jį iš pusiausvyros. 

— Ne čia. Mudu eisime šiuo keliu. - Pistoletas glostė ma- 
no kaklą, vairuodamas mane link prieplaukos. - Mes gali- 
me stebėti iš ten. 

Pamačiau, kaip Džekas pasilenkia ir mėgina apversti di- 
džiausius akmenis. Stovėjau kartu su spyruoklių dirbėju 

ant prieplaukos, o mano mintys virte virė. Kiek Žinojau, 
dokumentai gulėjo virtuvės stalo stalčiuje; kas nutiks, kai 
spyruoklių dirbėjas supras esąs apgautas? Ir jei Džekas tikrai 
bus priverstas juos atiduoti, kas tuomet laukia mūsų? Nes 
dabar pastatyta ant kortos kur kas daugiau nei dokumen- 
tai. Jaučiau tai iš drebančios mano grobiko rankos - įtūžis, 
kraujo troškulys, nebelikę jokio žmogiškumo ir proto. 

Būdamas per žemas, kad matytų per mano viršugalvį, jis 
žengė žingsnį į šalį, norėdamas žiūrėti, kaip dirba Džekas. 

— Paskubėk tu ten, apačioje! Mes nemėgstame laukti, ar 
ne, Krise? 

Pistoleto žiotys vėl bedė po mano ausimi, bet jo žvilgs- 
nis akimirksniu nukrypo į Džeką - ir tuomet staiga viskas 
prasidėjo. Iškart pamačiau, kaip Džekas pasilenkia, išsitie- 
sia ir mosteli ranka - ir išgirdau jį šaukiant: 

— Krise, lenkis! - kai sunkus daiktas nušvilpė oru. - Bėk 
prie pašiūrės! 

Nelaukiau, kol pamatysiu, ką jis padarė. Žinojau tiek, 
kad šaltos metalinio pistoleto žiotys staiga nebe taip smar- 
kiai spaudė. Aš slystelėjau kaip ungurys nuo prieplaukos, 
puoliau prie kranto, nusispyriau batus ir dūmiau prie tam- 
sios pašiūrės angos taip greitai, kaip tik leido mano silpna 
koja. Sukant pro krūmus į takelį, mano alsavimas virto rauda. 
Truktelėjusi atidariau duris, viduje buvo tamsu, nors į akį 
durk. Girdėjau vandens teškenimą į prieplauką ir Džeko 
žingsnius takėliu man pavymui, ir tuomet, pradžioje toli- 
mus, tačiau ilgainiui vis garsesnius, spyruoklių dirbėjo keiks- 
mažodžius. Stabtelėjau svarstydama, kodėl Džekas pasirinko 
slėptuve pašiūrę; žinoma, joje buvo tamsu, bet mus leng- 
vai galėjo užspeisti į kampą. 

Dabar nebebuvo ką daryti, tik eiti toliau. Pradėjau at- 
sargiai grabinėti medinį grindinį, stipriai laikydamasi sie- 


29, 819 337 


nos, kur, prisiminiau, buvo sutrešusios lentos. Už manęs 
pro duris įlėkė Džekas. 

— Greitai! Jis čia pat. Aš nepritrenkiau jo tuo akmeniu. 

Atradau žemutinių laiptukų turėklą skaudžiai į jį baks- 
telėdama, Džekas išgirdo mano aiktelėjimą. 

— Į „Sireną . Paskubėk. 

— Mes negalime ten slėptis... 

— Lipk! 

Jis buvo jau prisivijęs mane ir stūmė laivelio linkui. Aš 
pusiau įsikoriau, pusiau įkritau į keleivio šulinį, Džekas įkrito 
paskui mane, traukdamas prisišvartavimo lynus. Išgirdau, 
kaip pasukta rankose klankteli į dūmtraukį atsistūmimo kar- 
tis su kabliu. 

Už dvidešimties pėdų blausų pastato durų stačiakampį 
staiga užstojo kvadratinė, apkūni figūra. Alfredas Dunsta- 
nas nebuvo įpratęs bėgioti. Girdėjau, kaip jis gaudo kvapą, 
įsižiūrėdamas į tamsą, paskui krypuoja apeidamas tarpu- 
sienius, stengdamasis susiorientuoti ir priartėti prie mūsų. 

Džekas gulėjo laivo gale, atsistūmimo kartis patylom at- 
sirėmė į tarpusienį, kai jis užgulė ją visu savo svoriu. Da- 
bar pagaliau aš supratau, ką jis buvo sumanęs. 

— Palauk! - Užsikvempiau ant planšyro, stumdamasi vi- 
sa jėga į tarpusienio lenteles. Pamažu laivelis atsiliepė į mūsų 
pastangas. - Ji juda... 

Kažkur tamsoje spyruoklių dirbėjas apgraibom artėjo prie 
mūsų. Turbūt jis pirmą kartą buvo valčių pašiūrėje. Žinojo, 
kad mes ten, kažkur atviroje erdvėje, tarpusienyje, bet ga- 
lėjo išgirsti vandens pliuškenimą tik per kelis colius nuo 
savęs. Neretai sutrešusi lentelė sudejuodavo ir skildavo jam 
po kojom, pagaudama kulkšnį, ir aš girdėdavau, kaip jis 
keikiasi, stengdamasis išsivaduoti. Bet, išgirdęs mano bal- 
są, stabtelėjo. Klaikioje tyloje stengėsi suprasti, iš kur sklinda 

garsas, paskui tamsą perskrodė šviesos plyksnis ir aidintis 
driokstelėjimas. 

— Džekai! - Į mano susirūpinusį šnabždesį niekas neat- 
sakė. - Džekai, ar tu sveikas? 

Aš siektelėjau jo tamsoje ir susiglaudžiau su jo šiltu kū- 
nu ir sunkiu atsistūmimo karties galu. 

— Viskas gerai. - Jis persibraukė ranka plaukus. - Tai tik 
triukšmas. - Jis papurtė galvą, nusikratydamas prisimini- 
mų. — Reikia būti kuo tyliau, jis šaudo mūsų balsų pusėn. 

Aš tyliai palinkau ant planšyro, kad atsistumtume nuo 
atramos, o Džekas laivo gale užgulė kartį. Bet jau reikėjo 
skaudžiai užsigulti, kad pasiekčiau medinius sienojus. „Si- 
rena“ lėtai judėjo pirmyn, stumdama juodą vandenį tarp 
mūsų ir tarpusienio. 

— Greitai duris! 

Aklinoje juodumoje trenkė dar vienas šūvis. Iš tolo gir- 
dėjau kulkos zvimbimą. 

— Dink! - Džekas iš visų jėgų stumtelėjo mane žemyn 
ant lentų. Pats atsišliejo į šoną ir yrėsi kartimi, prispaudęs 
ją prie dugno, kad laivas slystų toliau. 

— Ji turės pati atverti duris. 

Mes laukėme. Paskui, dusliai bilstelėjęs į kliūtį, beveik 
sustabdžiusią laivą, ilgas, aštrus galas įsibedė į duris per 
kelis colius į kairę nuo jų susivėrimo. Durys buvo supuvu- 
sios; kairė jų dalis sudrebėjo ir pasisuko, plėšdamasi nuo 
vyrių kreivu kampu. Džekas atsistūmė vėl kartimi. Ramiai, 
tarsi išsiveržimas laukan jai būtų buvę viskas, kas dar liko 
tą dieną nuveikti, „Sirena“ spustelėjo ir prasibrovė pro pa- 
darytą plyšį, savo korpuso iškilumu stumdama pralaužtas 
duris, kol jos atsidarė ir nusėdo į vandenį. 

Deja, dabar mūsų siluetai išryškėjo vakaro dangaus fo- 
ne - buvome puikus taikinys. Kai Džekas nuleido kartį į 

seklumą dar kartą, vėl pasigirdo šūvis, ir jis greitai šoko į 
„Sirenos“ šulinį. Tačiau laivas pajuto laisvę. Daugiau nebe- 
sutikdamas kliūčių, jis pradėjo lėtai slinkti iš tamsios olos 
į vakaro ežerą. Tai buvo ne ką greičiau nei ėjimas žings- 
niu, bet iš medžių viršūnių, mažėjančių už planšyro, ga- 
lėjau spręsti, kad vandens juosta tarp mūsų ir kranto visą 
laiką platėja. 

— Laikyk nuleidusi galvą. - Po kelių minučių Džekas pra- 
dėjo šliaužti pirmyn, pasinaudodamas katilo vamzdžiu kaip 
priedanga. - Nematau jo. Turbūt vis dar yra pašiūrėje. Ti- 
kėkimės, kad šis vėjelis neš mus nuo kranto, kol užkursime 
garus. 

— Kiek tai truks? 

— Kokį pusvalandį. Prakeikimas... - Staiga jis palenkė gal- 
vą. - Išeina. Eina link prieplaukos. 

Jam bekalbant, atsklido dar vienas pranešimas iš spy- 
ruoklių dirbėjo pistoleto. Šįkart kulka pataikė į žalvarinį dūm- 
traukį ir išlėkė kitoje pusėje. Paskui driokstelėjo dar du šūviai, 
bet kulkos nepadarė jokios žalos, tik aptaškė. 

— Tai šešta. Jam reikės vėl užtaisyti pistoletą, ar ne? 

Nušliaužiau į priekį, kur buvo prigludęs Džekas, ir mes 
surizikavome žvilgtelėti pro vožtuvus ir vamzdžius katilo 
viršuje. 

— Mes turėtume būti kulkoms nebepasiekiami. Kur jis 
dabar eina? Atgal į namą? 

Staiga man pasidarė silpna. Gerkle pakilo šleikštulio 
spazmas, ir aš pridėjau kaktą prie šalto geležinio katilo. 
Džekas apkabino ranka mano pečius ir panardino veidą 
man į plaukus. 

— Aš mintyse nusprendžiau: jei jis tau pakenktų, nudė- 
čiau jį jo paties pistoletu. 

Suspaudžiau jo ranką ir stengiausi prabilti, bet ištrūko 
tik nerišli dejonė. Stengiausi pasakyti jam, kaip man gaila: 
gaila, kad spyruoklių dirbėjas - jo tėvas, kad jo tėvas aiš- 
kiai pamišęs, kad viskas taip nelemtai susiklostė. 

Jis suspaudė mano pirštus. 

— Verčiau užkurkime garo katilą ir nuspręskime, ką da- 
rysime toliau. 

Kai ugnis buvo uždegta, tereikėjo ją palaikyti ir laukti, 
kol katilas įkais. Iš ežero Votersaidas atrodė it tamsaus mū- 
ro plokštė netaisyklingos pievos aukštumoje. Svarsčiau, ką 
veikia spyruoklių dirbėjas juodose savo rūmų salėse, tuš- 
čio paminklo aklai ambicijai viduje. 

Netrukus viename užuolaida užtrauktame pirmojo aukš- 
to lange pasirodė silpna švieselė. Turbūt susirado mūsų lempą. 
Ir dabar šviesa judėjo iš kambario į kambarį išilgai namo fa- 
sado, trumpai atsispindėdama kiekviename terasos lange. 

- Jis apieško namą. 

— Prakeikimas! Planai! Jie virtuvės stalo stalčiuje... 

— Jau nebe. - Džekas buvo prigludęs prie pakuros. - Da- 
bar jie yra garo katile. 

- Čia, viduje? - Atsistojau ir atidariau varinį cilindro dang- 
ruoklės. 

— Pamaniau, nežinia kas gali ateiti pašniukštinėti. 

Mes stebėjome, kaip juda šviesa, spyruoklių dirbėjui 
apieškant namą. Kartkartėmis namo fasadas aptemdavo, 
jam nuėjus į galinius kambarius, bet lempa nuolat vėl pa- 
sirodydavo, vis kildama aukštyn, aukštas po aukšto, kol pa- 
siekė stoglangį pačiame viršuje. Paskui pranyko, trumpai 
žybtelėjusi dar kartą pirmame aukšte, ir visai užgeso. 

Vėliau kurį laiką buvo visiška juoduma, juoduma kaip 
tos klajoklės lempos mirtis. Bandžiau įsivaizduoti Alfredą 

Dunstaną, žingsniuojantį iš kambario į kambarį, atidarinė- 
jantį delikačias spinteles, plėšiantį dulkėtus apmušalus nuo 
krėslų, kaišiojantį ranką į vazas, nuvilkinėjantį pagalvėles 
ir vartantį stalus, bet taip ir nerandantį dokumentų, įro- 
dančių jo kaltę. Įsivaizdavau jį Beatričės kambaryje, des- 
peratiškai perrėžiantį jos raudonų venecijietiškų krėslų 
apmušalus, Leti miegamajame, nutraukiantį povo mėlynu- 
mo užtiesalą nuo lovos, kuria ji dalijosi su Filipu, to miru- 
sio namo svetainėje, susiduriantį su pačia Leti, šypsančia 
ir kviečiančia iš savo freskos, kurią jis bandė uždažyti, be- 
sivaidenančią tenai su savo jaunuoju apsvaigusiu Narcizu. 

Stengiausi negalvoti apie šešėlius, apsupančius spyruok- 
lių dirbėją, laikantį savo spingsinčią lempelę, arba šešėlius, 
besitvenkiančius jo mintyse, kai jis supranta, kad tokiame 
milžiniškame name neįmanoma rasti nieko, kas paslėpta. 
Votersaidas - jo kūrinys, jo įsikūnijimas plytose ir skiedi- 
nyje — atsigręžė prieš jį. 

Mums bestebint, žiburėlis vėl pasirodė pirmo aukšto lan- 
ge, šįkart ne pastovus, bet mirkčiojantis ir blėstantis, tarsi 
netikras savo galia. Po kiek laiko įsižiebė antras langas ša- 
lia pirmojo, iš pradžių silpnai, bet paskui vis ryškiau, ir ne- 
trukus — trečias, ketvirtas. 

— Ką jis ten daro? Kas vyksta? 

Dabar aš prisispaudžiau prie planšyro taip smarkiai, kad 
net pirštai suskaudo. Nesitikėjau atsakymo. Mano klausi- 
mas veikiau buvo suglumimo šūksnis dėl to, kas jau buvo 
aišku. Šviesa anapus Votersaido langų buvo visai ne gelto- 
nos blausios lempos; tai buvo piktas, grėsmingas, ryškiai 
raudonas gaivalas, kuris plykstelėjo už langų užuolaidų, 
laižydamas ir ragaudamas, kol pačias linines užuolaidas stai- 
ga prarijo pergalingos liepsnos liežuvis. 

Votersaidas nušvito. Ar iš netyčių, ar sąmoningai, spy- 
ruoklių dirbėjas naikino savo kūrinį. 

Netrukus degė visas pirmas aukštas - sausas ir dulki- 
nas, jo langai švietė labiau, nei kada buvo švietę savo dviem 
šimtais volframo ir argono elektros lempučių. Rūmus su- 
naikino jų pačių didingumas. Iš pradžių silpnas, paskui vis 
garsesnis liepsnos ūžesys pasiekė mus per vandenį, kai ji 
kėlė puotą iš raudonmedžio ir gelsvai rausvos tropikų me- 
dienos, iš tapytų drobių ir paauksinimų. Bežiūrint pasida- 
vė svetainės lubos, nutrauktos žemyn didžiulio elektrinio 
sietyno, ir liepsna ritosi toliau, niokodama aptrauktas kė- 
des ir kilimus, rydama langų drapiruotes. 

„Sirenos“ denyje mes buvome bejėgiai. Garų slėgis ne- 
buvo pakankamas, kad galėtume užvesti variklį. Nieko ne- 
galėjome padaryti, tik laukti ir plaukti tamsiu vandeniu, 
žiūrėdami į namo sunaikinimą. 

Jau apėmusi žemesnius aukštus, liepsna siūbtelėjo į man- 
sardą ir neradusi, kas ją domintų, prasiveržė pro stogą tar- 
si didžiulės raudonos kažkokio nelaisvėn paimto žvėries 
letenos. Visi bokšteliai ir baliustrados virto fantastišku juo- 
du siluetu. 


Vidury rausvų žioruojančių bokštelių, apsuptų juodų smai- 
galių miško, ir aukščiau jų kilo kaminas, o iš jo tvinstantis 
blyškiai juosvų dūmų stulpas virto į dangų, mėlyną it vais- 
tų buteliukas. Negalėjau atplėšti akių; mirdamas spyruok- 
lių dirbėjo namas įgijo didybės, kurios jam trūko gyvam. 

Išgirdau už savęs Džeko balsą, lėtą ir tvirtą: 

— Atsidaro pagrindinis garų kanalas, kad nusausintų sis- 
temą. Tuoj galėsime plaukti. - Akimirką jis neteko savit- 
vardos. - Kur plauksime? Dieve, - kur? 

Kur? Pasaulyje, kuris neteko proto, kur rasis mums vie- 
tos? Neturėjau ką jam atsakyti. Buvau išmušta iš vėžių to, 
kas dėjosi ant kranto, apdujusi ir susipainiojusi. 

— Kodėl, po galais... 

Džekas rūškanai žvelgė virš vandens, jo veide žaidė lieps- 
nos atšvaitai. 

— Jis naikina Dunstanus. Jų vardą, namą - viską. Niekas 
nepateisino jo lūkesčių, niekas neišėjo taip, kaip jis plana- 
vo. Jis būtų sunaikinęs ir mane, jei būtų galėjęs. - Lėtai pa- 
purtė galvą neigdamas. - Jis negali gyventi ir nelaimėti. 

Aš paliečiau Džeko ranką. 

— Džekai, žiūrėk... 

Toli už auksu žėrinčio vandens, ant Votersaido stogo at- 
brailos, pasirodė maža juoda figūra, viena ranka pasilaiky- 
dama už baliustrados. Aiškiai įžiūrėjau kampuotą, kvadratinį 
siluetą, jis žvelgė į ežerą, regis, pamiršęs pragarą po savo 
kojomis. Džeko ranka po manąja įsitempė. 

Už nugaros ir šonuose girdėjau „Sirenos“ variklio ūžesį. 

— Mes turėsime plaukti ten. Negalime jo palikti. 

— Per vėlu. Dabar jau turbūt nebėra laiptų. 

— Gal rastųsi kokia išeitis - kopėčios, jei mes pasiskubin- 
tume... 

Laivo pirmagalis sukosi, bet Džekas nenuleido akių nuo 
namo. 

— Nebėra kaip nulipti žemyn. Jis įkliuvo. 

Dabar liepsnos veržėsi pro langus, vilnijo aukštyn, gla- 
monėdamos prašmatnų akmenų mūrinį. Aukštai ant stogo 
Alfredas Dunstanas žengė kelis žingsnius palei turėklą ir 
pažvelgė į ežerą iš šios naujos padėties. Svarsčiau, į ką jis 
žiūri, turbūt į mus, į „Sireną , plaukiančią prie kranto savo 
pačios jėgomis, taip Džekas visuomet ir sakydavo, kad ji 
plauks. 

Plytos ir skiedinys; tai buvo spyruoklių dirbėjo ateities 
viltys. Sukurti namą - sukurti vardą, tuomet žmonės žengs 
žingsnį į šalį, praleisdami tave gatvėje. Maksas Kaselis bu- 
vo teisus dėl netikro, tuščio pasitenkinimo namu be širdies, 
bet sužinojo, kad širdis nebūtinai apsaugo. Kuris iš jų galų 
gale laimėjo ginčą? 


Džekas liovėsi kūrenęs anglis. Iš jo veido buvo neįmano- 
ma pasakyti, ką jis jaučia. Turbūt daugybę kartų jis buvo 
matęs mirtį tranšėjose: kaip lėtai, skausmingai miršta vy- 
rai, kuriais žavėjosi, bet vis dėlto čia buvo jo tėvas. Jis ne- 
būtų jautęs pareigą matyti viską iki neišvengiamo galo. 

Dabar terasos papėdėje ėmė šmėžuoti bėgančios figū- 
ros. Prietemoje nuaidėjo išgąstingi varpo dūžiai. Figūra ant 
parapeto nieko nepaisė. Ji vis dar ramiai stovėjo, žvelgda- 
ma į ežerą, kai namo stogas dundėdamas staiga įgriuvo, 
smegdamas žemyn į naikinimo sūkurį, ugnies chaosą, kur 
riogsojo pajuodusios gegnės ir irstantis mūrinys. Ugnis, pa- 
sijutusi laisva, pro žėrinčią skylę pliūptelėjo į dangų. Spy- 
ruoklių dirbėjo nebebuvo. 


Mes tyliai atplukdėme „Sireną“ į prieplauką ir susiglaudę 
nuėjome ugnies nutvieksta pieva kelio link. Prie vartų bu- 
vo susispietęs būrelis žiūrovų. Iš kažkur atvažiavo motori- 
nis siurblys, ugniagesiai nuleido žarnas į ežerą, veikiau dėl 
tvarkos nei dėl praktinės naudos, nes iš namo, išskyrus sie- 
nas, mažai kas bebuvo likę. Nedidelis policijos būrelis su- 
kiojosi kelio viršuje, stengdamiesi atrodyti besirūpiną įvykių 
eiga, ir perspėjo žiūrovus nesiartinti. 

— Laikykitės atokiau, pone, panele. - Jaunas konsteblis 
kilstelėjo ranką. - O, tai panelė Ašam, tiesa? Seržantas Nei- 
loras jūsų ieškojo, norėjo gauti raktus nuo namo. 

— Vargu ar dabar jums jų bereikia. 

— Ne, panele. - Konsteblis įsispitrijo į Džeką. - O tuesi?.. 

— Džekas Dunstanas. - Džekas linktelėjo į griuvėsius. — 
Galite ten kur nors rasti mano tėvą. 

— Ak! O taip, tik jūs čia palaukite... - Jaunasis konsteblis 
mostelėjo ir davė ženklą. Kresna figūra atsiskyrė nuo gru- 
pelės policininkų ir greitai priartėjo. - Seržante, šis jaunuolis 
sakosi esąs tas Dunstanų vaikinas, dezertyras. | 

— Seržante Neilorai, - pradėjau aš, - jei leistumėte man 
paaiškinti... 

— Taigi čia ponas Dunstanas, ar ne? Ponas Džekas Duns- 
tanas? - Seržanto veidas suspindo iš pasitenkinimo. - Man 
buvo įsakyta jus rasti. 

Džekas paleido mano ranką. 

- Iš tiesų esu kapitonas Dunstanas, - jis pažvelgė polici- 
ninkui į akis ir pridūrė: - seržante. Esate seržantas, tiesa? 

Nejučia seržanto Neiloro kojos susiglaudė ir rankos iš- 
sitempė prie šonų. 

— Taip, pone, policijos nuovados seržantas. 

Džekas šaltai linktelėjo. 

— Tuomet, seržante, patarčiau šiuos jaunuolius organi- 
zuoti, kad gelbėtų, ką gali, iš priestatų. Ir atstumtų minią 
atgal. Mano tėvas jau žuvo ugnyje. Mes nenorime daugiau 
aukų. 

— Jūsų tėvas, pone? O taip, tokia nelaimė. Pati didžiau- 
sia. Bet... - Seržantas Neiloras svyravo, beviltiškai drasko- 
mas dvejopos pareigos. Jo žvilgsnis šmižinėjo tarp Džeko, 
minios ir jo vyrukų, laukiančių nurodymų. 

— Judinkis, vyre, nestovėk čia. Tvarkykis. 

— Jūs... jūs niekur nenueisite, ar ne, pone? - Dar sekun- 
dę seržantas Neiloras buvo sumišęs. Paskui dejuodamas nu- 
bėgo vykdyti įpareigojimo. 

— Jis tuoj sugrįš, - pasakiau. 

- Žinau. 

Policininkų būrys pasklido jėgainės ir garažų linkui, o 
ten, užjų, nepaliestas ugnies stovėjo spyruoklių dirbėjo au- 
tomobilis. Džekas sekė mano žvilgsnį. 

— Nagi? — tariau aš. 

— Jame turėtų būti kiek degalų. Pradžiai pakaktų. 

— Turi važiuoti tuoj pat, kol policija užsiėmusi. 

- Ir palikti tave? Ne, aš to nedarysiu. 

— Man nieko neatsitiks. Žiūrėk - Ma ir Tė. Jie grįžo. — 
Pastebėjau susirūpinusius savo tėvų veidus minioje šalia 
kelio. - Eik prie automobilio, kol niekas nemato. 

Ma ir Tė tupinėjo apie mane kaip žvirbliai: 

— Kai mes sugrįžom... 

— Ir tavęs neradom... 

— Išgirdom apie gaisrą... 

— Iškart čia atlėkėm. 

— Arjūs ne... 

— Džekas Dunstanas. 

— Ak, kokia tragedija - regėti šitokį namą sunaikintą! — 
Tė užsidėjo savo akinius. Dabar, kai Votersaidas sugriuvo, 
jis pamiršo savo panieką jam. - Be abejonės, kalta elektra. 
Aš visuomet sakau, kad su tais gudriais išradimais šitaip 
baigiasi. Su aliejine lempele niekuomet šitaip nenutiktų. Jokių 
laidų. Daug daug saugiau. 

— Tė, - tariau. - Ar matai čia seržantą Neilorą? Tikriau- 
siai jis būtų labai dėkingas, jei nueitum ir jam paaiškintum, 
kad kalta elektra. Tikrai labai dėkingas. 

— Benediktai! - pašaukė mano mama, bet buvo per vė- 
lu. - Kuriems galams visa tai? 

— Eik. - Švelniai stumtelėjau Džeką automobilio pusėn. - 
Negali leisti jiems tavęs suimti. Po viso to, kas įvyko, nega- 

li. — Parodžiau į rudą voką po jo pažastimi. - Dabar jiems 
viską papasakosi, tiesa? 

— Nemanau, kad dabar tai svarbu. Vargu ar jie begalėtų 
patraukti mano tėvą į teismą. - Mano mamos nuostabai, jis 
apsikabino mane ir prisiglaudė. - Ar tu vis dar būsi čia, kai 
viskas baigsis? Karas ir visa kita? 

— O tu atvažiuosi ir susirasi mane? 

— Iškart, vos tik jie mane paleis. 

— Tuomet aš vis dar būsiu čia. 

Automobilio žibintai kelio prietemoje išrėžė šviesos tu- 
nelį, ir jis dingo. 


1919 m. gegužės 9 d. 


Pranešimas iš Britų ambasados Romoje, M15 ir M12 (a) Ita- 
lijos skyriai, Karinės žvalgybos direktoratas, Karo ministe- 
rija, Londonas: 


Konsulatas Venecijoje mus informavo, kad ponas Maksi- 
milianas Kaselis (kuriuo domisi skyrius), keliaujantis su vo- 
kišku pasu, bet gyvenantis Česterio aikštėje, Londone, atvyko 
į Veneciją šio mėnesio 1 dieną tariamai dalyvauti panelės 
Kristabelės Modės Ašam ir majoro Džeko Dunstano (Alfre- 
do Dunstano, „Dunstano patentuotų spyruoklių“ savinin- 
ko, kurio ryšiai su priešu per karą įrodyti dokumentais, 
sūnaus) vestuvėse. 

Ceremonija įvyko penktadienį, gegužės antrąją, Angli- 
konų bažnyčioje Venecijoje, paskui vestuvininkai nusiyrė 
iki Royal Danieli viešbučio. Kaip mūsų agentai informuoja, 

viešbučio svečių sąraše užregistruoti: majoro Dunstano se- 
serys Beatričė ir Ida, jo motina, ponia Leticija Dunstan, ir 
nuotakos tėvai, ponia Sibilė Ašam ir ponas daktaras Bene- 
diktas Ašamas, apie kurį žinome tik tiek, kad yra garsus 
Renesanso dailės žinovas ir, rodos, tikrai talentingas. Dar 
panelė Hosana Grindju, laikanti save poete... 


Serijoje „Nefertitė“ jau išleista: 


Mory Stewart! 


ERŠKĖČI 


Mary Stewart 
Erškėčių dvaras 


Romantiškų meilės istorijų, magiškų su- 
spenso kūrinių ir detektyvų anglų rašytojos 
romanas. Romano herojė Džilė iš savo krikš- 
tamotės paveldi ne tik gražųjį Erškėčių dva- 
rą, sodą su gydomosiomis bei stebuklingomis 
žolelėmis, bet ir raganų knygą - „Gerosios 
Gostelou naminiai vaistai ir receptai“. Atvy- 
kusi į paslaptingąjį Erškėčių dvarą Džilė su- 
siduria su keisčiausiais sapnais ir dalykais 
bei su patraukliuoju rašytoju Kristoferiu... 

Iš anglų k. vertė A. Rudavičiūtė. 


Josephine Cox 
Velnio pinklėse 


Sonės meilužis, o ir darbdavys, Tonis - 
turtingas ir patrauklus Žmogus, kuris visuo- 
met gauna ko nori. Tik netyčia nugirdusi To- 
nio ir jo žmonos pokalbį, Sonė supranta į 
kokias klastingas ir pavojingas pinkles ji pa- 
kliuvo. 

Iš anglų k. vertė L. Vanagienė. 


Nicholas Sparks 
Užrašai 


Graži, romantiška vienintelė viso gyve- 
SE nimo meilės istorija. Pagrindinis herojus No- 
“ Užašai + . a jus po karo grįžta į Šiaurės Karoliną ir 
4 nusiperka namą, apie kurį jaunystėje kartu 
su mylimąja Eli svajojo. Jo meilės Eli nesu- 
naikino nei laikas, nei karas ir berestauruo- 
damas tą namą jis suvokia, kad niekada ir 
nesugebės jos pamiršti. Bet vieną dieną Eli, 
jau susižadėjusi su kitu ir iki vestuvių telikus 
kelioms savaitėms, netikėtai atvažiuoja... 
Skaitydami romanus apie gražią ir dide- 
Ig meilę galvojame, kad tokia meilė būna tik 
romanuose, bet jausminga ir šilta N. Sparks istorija pagrįsta tikrais jo Žmonos 
senelių gyvenimo įvykiais. 
Iš anglų k. vertė R. Linčiūtė. 


ją 
NICHOLAS SPARKS || 


Diana Haviland 
Aistringieji apsimetėliai 


Tai labai romantiška, kupina nuotykių 
meilės istorija. Amerikiečių rašytojos roma- 
AISTRINGIEJI . - i | 
APSIMETĖLIAI ž ne - daug meilės, pavojų ir begalė nuoty- 
kių. Knygos herojai sumano grandiozinę 
aferą kaip praturtėti ir patenka į didelių gy- 
venimo išbandymų sūkurį. Gražuolė Drusi- 
la priversta pasirinkti, ar eiti į gatvę, ar priimti 
žavaus avantiūristo Kevino pasiūlymą apsi- 
mesti seniai. pradingusia turtuolės anūke. Pa- 
tikėjusi Kevinui savo širdį ir likimą, Drusila 
keliauja pas tariamą senelę. Taip ir prasi- 
deda herojės nuotykiai ir išbandymai, kurie 
suteiks daug malonumo skaitantiesiems. Knygos įtampa, spalvingumas ir už- 
mojis primena „Vėjo nublokštus“. 
Iš anglų k. vertė B. Speičytė. 


McLeay, Alison 

Mc 748  Vasarnamis: romanas/Alison McLeay; iš anglų kalbos 
vertė Nida Norkūnienė. - Vilnius: Alma littera, 1999. - 349, 
[3] p. - (Nefertitė) 


ISBN 9986-02-741-1 


„Vasarnamyje“ Alison McLeay atskleidžia subtilius pirmosios 
meilės išgyvenimus. Kol sprendžiasi įsimylėjėlių likimas, rašytoja 
pasakoja apie lėtą, klastingą šantažą dėl trisdešimties legendinių 
Medičių perlų... 

Alison McLeay 

Romanas 


Iš anglų kalbos vertė Nida Norkūnienė 


Dailininkė Volanda Vyšniauskienė 
Korektorė Bronė Brazauskaitė 
Techninė redaktorė Birutė Tolvaišienė 
Kompiuteriu maketavo Ligita Plešanova 

Spausdino SPAB spaustuvė „Spindulys“, 

Radijo žurnalistė ir | 
McLeay yra parašiusi d 
knygas - „Onedino linij: 
„Tobermorio lobis“ - bei keturis romanus: 
„Nepastovi kryptis“, „Saldi tremtis“, 
„Svajotojas“, „Po Šanchajaus“. Rašytoja | 
gyvena Škotijoje, Faife. 


Botanikės ir menotyrininko šeimoje, 
Anglų Ežerų nuošalumoj, auganti mergaitė 
Kristabelė netikėtai susiduria su verslininko 
Dunstano pasauliu, jo jėga ir silpnumu. Jos 
akyse įvyksta meilės tragedija, paskatinusi 
susidaryti savą požiūrį į gyvenimą; 
niekuomet beatodairiškai neatsiduoti 
jausmams, visada išsaugoti proto blaivumą. 
Tačiau įvykių sūkurys taip ją pagauna, kad ji 
paklūsta širdies, o ne proto balsui, 
pasipriešina saugaus gyvenimo banalybei ir 
rizikingai neria stačia galva į meilę. 

